
Pod njihovim nogama škripao je snijeg. Ledeni vje- 
tar s visina nemilo im udarao u lice. Negdje se diglo 
jato kreštavih vrana, pa se izgubilo sablasno u bijelom 
svjetlu dana. 

"Vrijeme je već da potražimo konak«, uzdahnu sta- 
riji putnik i još jače se ogrne starim, izlizanim kaputom. 
»Brzo će nastati noć.« 

»Da, nad Francuskom je pala noć!« odvrati drugi, 
jedno dvađesetogodišnji muškarac koji je na redovnič- 
koj haljini trapista nosio bakren križ i krunicu od ve- 
likih, drvenih bobaka. 

»Ludorijel« promrmlja stariji u skitničkom odijelu 
te dobaci drugome neprijazan pogled. 

»Svagdje je noć, ne samo u Francuskoj. Prije nego 
što stignemo u Lyon, nećeš vidjeti ni prsta pred nosom!'« 

Mlađi suputnik ne odgovori na to ništa. Semo mu se 
tiho micale usnice, dok je desnicom prebirao po krunici. 

»Tako mi, baš ai mi dosadan drug!« reče stariji sr- 
dito. »Tebi se mora svaka riječ iz ustiju izvući kliješti- 
ma. Sigumo je samostan iz kojega su te sveta tvoja 

braća istjerala jadan i siromašan. Sama si kost i koža.« 
Htjede se nasmijati, ali ga uto spopade suh i hripav 
kašalj. Pesnicom se udari u prsa. »Tu je unutri sve go- 
tovo.« 

I opet su gazili snijeg jedan pored drugoga. 

"Nema smisla ići u Lyon«, poče stari razgovor. »Pa 
i pogibeljno je to za nas obojicu. Ako nas oružnici za- 
teknu kod prosjačenja, odvest će nas na galije. Tri sam 
godine bio lancima vezan uz veslo, jer sam u Toulonu 
zamolio komad kruha. Nemaš li novaca da si što kupiš, 
morat ćeš, druže moj, skapati. Inače će te uhvatiti i 
privezati uz veslo na kojoj galiji. Najprije na tri godine 
onda na devet, pa ako još počiviš i usudiš se zaprositi 
koji zalogaj za gladan želudac, možeš ondga veslati do 
zadnjeg daha. Tako je to sada u našem slavnom kra- 
ljevstvu. No ti me ne slušaš. Zar misliš da će te ta tvoja 
sveta mantija očuvati od galije? Vidio sam mnoge oši- 
šane kod vesala, a bič je jednako zviždao po njihovim 
leđima kao i po svakom drugome.« 

Opet mu kašalj oduzme riječ s usana. Ispljune krv 
u snijeg te, čim je opet mogao disati, poče iznova pro- 
klinjati. 

Dođu do raskršća. S mukom je stari pročitao s pu- 
tokaza: 

»Dardilly — 3 kilometra. Tako daleko još možemo 
ići.« Šuteći krenu naprijed. 

Kad su stigli u selo, nasta mrka noć. Iz jedne od 
prvih kućica padalo je tmurno svjetlo na neravnu cestu. 

»Evo svjetla!« reče mlađi. 

Negdje pas zalaja. 

»Nadam se da nas neće tom zvjerkom opet otje- 
rati!« promrmlja stari i pokuca na zatvorena vrata. 

Iza nekog vremena začuju se koraci. Vrata se malo 
otvore. Svjetiljka ih osvijetli. Tad se vrata posve otvore 

te ih u svjetlu svjetiljke stade pozorno motriti neki, ot- 
prilike, petnaestogodišnji dječak. 

Stari poče po običaju skitnica moliti Očenaš, i onda 
zamoli konak. Mladić je nepovjerljivo gledao starčevo 
smežurano lice. Onih su se dana Francuskom vucarali 
svakojaki razbojnici i skitnice. No kad mu je pogled 
pao na ozbiljno i lijepo lice mlađeg putnika i na nje- 
govu redovničku haljinu, umiri se, pusti ih unutra i 
uvede u kuhinju koju je luč osvjetljivala. 

»Sjednite ovdje na klupu. Mati je još u staji kod 
blaga. Idem je zvati.« 

»Imali smo sređću!« uzdahne starac olakšano i spusti 
se na klupu. Brzo dođe dječak s majkom, koja je u po- 
sudi nosila mlijeko. S malo riječi pozdravi goste i poče 
se vrsti oko ognjišta. Međutim uđe i seljak, stane oba 
tuđinca pozorno promatrati i kimne glavom. Starac 
htjede opet moliti Očenaš. Ali seljak reče: 

»Pustite to! Očenaš nije prosjačka molitva. Vi ste 
dobrodošli u kući Petra Vianneya.« Onda sjedne za 
hrastov stol. Dječak ode i donese naramak drva da po- 
takne vatru. Seljakinja stavi iznad vatre lonac s mli- 
jekom te poče rezati ovelik komad slanine u tavu. 

Starac je ženu promatrao požudnim očima. Ali onaj 
drugi u redovničkom odijelu sjedio je čedno, a da nije 
ni podigao očiju. 

»Vi ste redovnik?« upita seljak, pošto ga je neko 
vrijeme promatrao. 

"Bio sam novak kod trapista u Sept-Fons«, odgo- 
vori. »Otpustili su me zbog slabog zdravlja. Ostavili su 
mi redovničko odijelo jer sam ih to zamolio. A sada 
putujem u Rim.« 

»U Rim?« zapita u čudu dječak koji se | nehotice 
približio. 

rege e u s Dos IKA Marnosan: ponijeti 
E AČA i ota 

»Pa što ćete onda u Vječnom gradu?« 

»Trežim Boga i njegovu milosti« 

»To vi onda ono tražite što bismo morali svagdje 
tražitil« reče Petar Vianney. "Vremena su zla.« 

»Da, da, vremena su zlal« umiješa se stari skitnica 


jamčio. Kako može siromah živjeti kad je kralj udario 
porez na kruh i sal? Sedamnaest sua stoji funta sošl. Gdje 
je tu pravednost?« 

»Pravo kažetel« primijeti žena. »Nepravda je i gri- 
jeh dizati cijene onome što je najpotrebnije.« 

»To je sotonski posaol« uzruja se stari. 

»Ne radi se to samo sa soli«, reče seljak. »Župnik 
ka'e da namjeravaju u Parizu sada ukinuti našu svetu 
veru. Kažu da se je digao jedan koji se nazvao Božjim 
seprijateljem te namjerava posve sam uništiti Crkvu. U 
svojej munji ne štedi on ni Spasiteljeva križa ni Pre- 
svubo. Njegov! ga neprijatelji zovu Luciferom. Zaboravio 
sam kaxo mu je pravo ime.« 

"Zove se so. podsjeti ga dječak. »To je rekao 
župnik na propovijedi. 

»Da, Mateju, iako: jel« povladi seljak svome simu. 
»Šta će onda biti od Francuske, kad se izruguju i samom 
svetom Evanmđelju?« 

»Ima ih xoji kaku zako se mora sve srušiti da bude 


svakojakog svijeta: vojnih bjegunaca, prosjaka, cigana, 

krijumčara soli, razbojnika, đaka-skitnica. Puno se go- 
vori po krčćmama i pojatama, kamo se zavuku.« 

»A šta velite vi na to?« upitat će seljak. 

»Pa, bit će u Francuskoj sve drukčije. Kažu da će 
doći krasna i lijepa vremena, jer će mjesto popovskog 
praznovjerja zemlju rasvijetliti um filozofa. Doći će 
doba čiste čovječnosti. Onda neće biti više ni galija, ni 
tamnica, ni stratišta, ni nasilja, ni poreza. Plemić će 
nazivati seljaka svojim bratom. Nijedan siromah neće 
trebati prosjačkog štapa.« 

»Ja sam neuk čovjek i ne znam ništa o filozofima", 
prekine ga Petar Vianney nevoljko. »Ali toliko znam, 
bez Boga i njegovih zapovijedi čovjek se ne moče mi- 
čemu nadati. Jer onda nema na zemlji ni sreće ni mira. 
Tko se Boga ne boji, taj ne može donijeti na zemlju 
raj, o kojem vi brbljate.« 

»O, pa to ne govorim ja«, odvrati stari škiljeći na 
slaninu koja se pekla u tavi. »Tako kažu samo neki po 
konačištima na drumovima. A drugi govore opet posve 
drukčije. Kažu da će doći vrijeme strahota. Sve će se 
rijeke zacrvenjeti od krvi. Svećenike da će ubijati na 
crkvenim pragovima, a plemiće spaljivati u njihovim 
zapaljenim dvorcima. Bogataše i mogućnike da će pri- 
kovati uz veslačke klupe na galijama, a koji su još 
jučer bili robovi, oni će mahati bičem. Tko danas još 
nosi krunu, taj sutra neće imati glave da je na nju 
stavi.« 

»Pustite to, neću da to slušam!« prekine ga seljak. 
»To su hule što vi govorite.« 

"Ja kažem samo da se tako govori«, branio se straš- 
ljivi skitnica. 

»Mateju, idi i zovi na večeru!« zapovjedi žena dje- 
čaku koji je otvorenih ustiju stajao i buljio u nekadaš- 

njeg robijaša na galiji. »Ne treba da dijete sve čuje«, 
doda ona kad se dječak krzmajući udaljio. 

»A šta vi kažete na sve ovo?«a upitat će Vianney 
stranca u odijelu trapiste. 

Šutljivi gost podigne glavu te će potiho: »Kad su 
na Njega stavili ruku, On je rekao: "To je vaš čas i 
vlast tame' Moramo moliti.« 

»Ne slušajte ga, njemu nešto fali u glavil« reče 
podrugljivo stari namignuvši seljaku. 

Uto uniđe Matej sa svoja četiri brata u kuhinju. 
Po lijepoj navici oni pozdrave s počitanjem goste, jer 
gu ih roditelji učili da gledaju u svakom siromahu Bož- 
jeg prijatelja i glasnika, pa bio on i u dronjcima. 

Stojeći izmole svi molitvu prije jela, a žena načini 
znak križa nad kruhom. Zatim posluži najprije oba 
stranca, i nijedno od djece ne počne jesti dok nisu gosti 
uzeli prvi zalogaj. No onda se prihvate zdravim tekom. 

Za vrijeme jela nitko nije govorio. Stari je skitnica 

gutao slaninu i kruh i pio vruće mlijeko. A kad 
je onda htio opet pričati, ne dade mu to seljak. 

Iza stola izmoliše zahvalu, a onda kleknu svi pred 
propelom na zidu i počnu moliti žalosnu krunicu. Iza 
posljednje Zdravomarije zažele djeca roditeljima i stran- 
cima laku noć i odu tiho iz kuhinje. 

»Ja ću im prostrijeti ležaj«, reče Matej kod vratiju. 

"Dobro!« odvrati otac. 

Malo kasnije uniđe dječak opet i javi da je sve 
pripravijeno za goste. 


gdje ćete spavati.« 
Matej ih odvede u pskarnu i pokaže im slamnati 
ležaj nad još vrućom krušnom peći. 

»To su mi pravi bogomoljcil« promrsi starac kad je 
legao. »Ali slanina je bila dobra.« 

Onaj drugi ne odgovori ništa. 

Još pred zoru ustane nekadanji trapist. 

Matej, koji je upravo bio izašao iz staje gdje je 
spavao, pogleda ga začuđeno. 

»Gospodine, još je rano«, reče. 

»Nikada nije prerano za molitvu«, odvrati drugi. I 
onda upita za put u crkvu. 

"Još će potrajati čitav sat prije nego što zvonar 
otvori crkvu.« 

»Ja ću rado čekati pred Božjim vratima«, nasmiješi 
se hodočasnik. 

Mladić ga je promatrao kimajući glavom. 

Sunce je već davno izašlo kad se tuđinac vra- 


»Vaš suputnik je već otišao«, javi mu Matej. »Nije 
htio dalje čekati. Ali dođite samo! Mama vam je saču- 
vala doručak.« 

Gost je šuteći doručkovao. Seljak dođe da se o- 
prosti s njime, dok je žena trpala u prosjačku torbu 
zairu za put. 

»Recite mi, stranče, kako se zovete«, zamoli Vianney 
kad mu je pružio ruku na oproštaj. 

"Benedikt Labre«, odgovori on. »Kod trapista su 
me zvali brat Urban.« 

Neko je vrijeme domaćin oklijevao. A onda će: »Ne 
zamjerite mi, nije moj običaj pitati strance odakle su 
i kamo idu kad ih nevolja nanese preko moga praga. 
Ali za vas bih to ipak želio znati.« 

»Ja tražim Boga na mjestima njegove milosti«, od- 
govori upitani. »U Paray-le-Monialu molio sam se u 
kapelici gdje je naš dragi Spasitelj redovnici Margareti 


Alacoque objavio tajne svoje milosti. Plamen njegova 
Srca treba da gori u noći koja dolazi na Francusku.« 

»Vjerujete li vi da je sada došlo vrijeme strahota 
o kojima se svagdje govori?« 

"Moramo moliti i pokoru činiti, jer je moć tmine 
velika. Svjetla će se Bočja ugasiti, a mjesto njih će 
pred oltarima gorjeti sotonine svjetiljke. Onda će doći 
jedan koji će nositi u svojim rukama oganj Božji. On 
će ponovo užeći sveta kandila. Njegova će pobožna po- 
niznost jače sjati nego mudrost filozofa, jer je ruku 
koja nosi taj oganj pomazala Božja ruka. I ustat će 
ljudi i potražiti njega poput onih koji iz tame hrle pre- 
ma svjetlu. On će biti bakljonoša Božji, te će sebe is- 
trošiti kao svjetlo koje izgara.« 

»To su tajanstvene riječi, gospodine«, odvrati Pe- 
tar Vianney čudeći se. »Vi govorite kao prorok.« 

»Ja sam samo hodočasnik koji ide jednim stazama. 
Svagdje tražim onoga koji će donijeti svjetlo u noć. Mo- 
lim se na svakom putu, jer nam Bog može njime poslati 
svoga glasnika, i blagoslivljam svaku kuću, jer Bog 
može u njoj izabrati svoga poslanika.« 

»Na koga to mislite, stranče?" upita seljak smeteno. 

»Na svjetlonošu Božjega, na svetoga svećenika ko- 
ga će nam On poslati«, odgovori Benedikt Labre, a u 
očima mu se pokaza čudnovato svjetlo. 

»Onda blagoslovite i moj dom, i sve koji prebivaju 
u njemu«, zamoli Petar Vianney duboko potresen. 

I Benedikt Labre, proštenjar Božje milosti, koga 
će Crkva jednom uvrstiti u broj svetih, blagoslovi dom 
Petra Vianneya. A kad je Matej, najstariji sin, kleknuo, 
počivala je svečeva ruka dugo na njegovoj glavi. 

To se dogodilo jednog zimskog jutra godine 1770. 
Svetac je u jednom zabačenom selu Iyonskog gorja bla- 

2 Svetac i njegov demon 


mopouzdanja da prkosi savjetima svoje zlosvetne okoline. 

Kad je poslije četiri godine u proljeće sve bilo pu- 
no cvijeća, umre Voltaire, prorok bezboštva, u očaja- 
nju. Ista je to godina bila kad se Matej Vianney, sin 
Petrov, oženio s pobožnom Marijom Beluze. 

Činilo se da će opet izaći sunce sreće. Uz sjevero- 
američke države kao saveznike Francuska je sretno 
dovršila rat protiv oholoj Engleskoj. Ovjenčana slavom 
osloboditelja postala je sada velesila. Zajmovi su joj 
donijeli puno milijuna. Ali se lakomisleno zaboravilo 
da je time narastao teret dugova. Ljudi su se divili no- 
vovjekim izumima. Činilo se da će to ispuniti prastari 
san čovječanstva. Prvi put su ljudi nadvladali silu teže. 
Kad je jednog jesenskog dana godine 1783. lebdio zra- 
koplov nad krovovima Pariza, čuli su se glasovi koji su 
pouzdano naviještali da neće moći dugo potrajati te će 
duh istraživalaca i učenjaka pobijediti i samu smrt. 

Cagliostro, šarlatan i čarobnjak, prodavao je po 
pariškim ulicama vodicu koja je obećavala vječnu mla- 
dost. Liječio je umišljene bolesti i obećavao svakome, 
koji bi nosio na srcu njegovu sliku, oslobođenje od smrti. 

Ali upravo je onih godina brusila smrt kosu za 
strašnu žetvu, a kad je počela kositi, bi varalica, koji 
je htio prkositi smrti, osuđen na doživotnu tamnicu. 

Pa ipak Bog nije posve odvratio svojih ruku od 
naroda koji je opačinama izazivao na se njegov gnjev. 
Dođe novo proljeće i stavi u kolijevku doma u Dardillyju 
dijete. 8. svibnja 1786. rodi se Mateju Vianneyu nakon 
dvije kćerke i jednog sina dječak, koji će čitavoj domo- 
vini iznova užeći Božje svjetlo. Dali su mu ime Ivan, 
a jer ga je mati još prije poroda posvetila Nebeskoj 
Majci, dobio je na krštenju kao drugo ime Marija. Ivan 
Vianney bit će najljepši Božji dar u vrijeme kad su se 
Francuskoj spremali teški časovi. 

BEZ NAOBRAZBE? 


Kapelan Blanchon otvori maticu krštenih župe 
Dardilly, umoči guščje pero u tintarnicu, oproba ga da 
Ra I e R 
knjigu vspravnim krupnim slovima 

»Ivan Marija Vianney, zakoni sin Mateja 
Vianney i njegove žene Marije Beluze, rodi 
se 8. svibnja 1786. i bi po meni, 

kapelanu, istoga dana kršten. Kum mu je 
bio njegov stric Ivan Marija Vianney iz Dar- 
dillyja, a kuma Franciska Martinon, supruga 
imenovanoga Ivana Marije Vianney, oboje 
sine cultura (bez at 

»Bez naobrazbe«, nasmiješi se on, pošto je dodao 
te posljednje riječi i sjetio se neprilike dobrih seljaka 
kad su mu poluglasno priznali da se ne znaju potpisati. 

Oprezno pospe pijeskom važni dokument, a zatim 
se opet lati novina da pročita do kraja povijest o ne- 
sretnoj kraljičinoj ogrlici, događaju koji je uzrujao 


čitav versajski dvor. 
Zbog sablažnjive prevare uhapsili su jednog kar- 
dinala i zatvorili u Bastilju, a grofica Lamotte, koja 


je u toj prijavoj aferi imala svoje prste, završit će si- 
gurno svoje dane u kaznionici. 

Čitanje pariških novina zgadi se mladom svećeniku. 
On ih odbaci, ustane, ode do prozora te je promatrao 
cvijeće župnog vrta. S najviše grane jabuke pjevao 
je kos. 


sastavljene »Sine cultura« napisao je sto- 
ga mladi kapelan u matičnu knjigu s nekim zadovolj- 
stvom. 

Svećenik baci pogled na krovove kuća i morade 
priznati da pod njima stanuju skoro svi onaki koji su 
zaslužili predikat »gine cultura«. Ne, on ne može ra- 
zumjeti zašto je lyonski biskup njega, jednoga od svo- 
jih najsposobnijih svećenika, prognao među analfabete. 


mrk i strog kod tako lijepog jutra? Ne tišti li vas mož- 
da nešto?« 

»Ne, nije ništa«, odgovori Blanchon oklijevajući. 

»Znam ja već što vam je! Vi se ne osjećate dobro 
među ovim seljacima i kravarima.« 

»Eto pogledajtel« promrsi kapelan nekako ljutito 
i pokaza župniku one dvije posljednje riječi što ih je 
napisao u maticu krštenih. »Sine cultural« Ta čovjek 
se mora poseljačiti među ovim analfabetamal« 

»Hvala lijepa na komplimentu!« nasmiješi se do- 
brostivo župnik. »Pa ja sam ovdje u Dardillyju već tri- 
deset i četiri godine župnik. No, zar mislite da je to 
tako zlo ako se seljački pastir duša tijekom godina neš- 
to malo poseljači? Omnibus omnia, kaže sveti Pavao. 
Mi moramo biti svima sve, dakle i seljacima seljak. 
Uostalom, neće vam nikako škoditi ako kadikad pomi- 
slite da nemamo pred propovjedaonicom župe Dardilly 
doista ništa drugo do seljake i čobane. Njima se mora 
navijestiti riječ Božja tako da je razumiju. Prošle su 
nedjelje za vrijeme vaše propovijedi opet neki spavali, 
jer im se propovijed činila odveć visokom i učenom.« 

»Šta se može zamjeriti mojim propovijedima?t« upi- 
ta mladi svećenik malo uvrijeđen. +Ja se temeljito 
pripravljam. Pogledajte!« Uzrujano uzme nekoliko o- 
mašnih knjiga i baci ih na stol. 

»Da, vidim već«, nasmiješi se župnik, »sami uva- 
ženi pisci! Glasoviti, vrsni propovjednici! No sjetite se 
toga da ne sjedi pod našom propovjedaonicom francuski 
dvor, nego priprosti seljak koji dolazi iz štale ravno u 
crkvu. Uostalom, vi biste morali malo pozornije pro- 
čitati onaj događaj o Davidu i Golijatu.« 

»Kakve to ima veze s mojim propovijedima?« upita 
kapelan nestrpljivo. 

»Ništa, ništa! Samo, eto dječak, betlehemaki pastir, 
htio je obući ogroman oklop kralja, no onda je uvidio 
da u njemu ne može pravo ni hodati. Tako se to događa 
i s mnogim mladim Božjim pastirima kad ponosno hoće 
da nastupe s opremom velikih pariških dvorskih pro- 
porjelke Ali David je s neprijateljem brzo obračunao 

samom praćkom i enom. Ne zamjerajte mi ove 
nadi dna mjnI mini se ipičetka o isto. dogodio, 
no onda sam one uvažene autore stavio u najdublju 
policu svoga ormara za knjige te sam malo pozornije 
slušao izražaje seljačkog govora, pa je išlo bolje za ru- 
kom. Moje su riječi onda pogađale pravo u srce sluša- 
telja, dok bih inače bio smiješna figura da sam na 
propovjedaonici vitlao Savlovim mačem dvorske rje- 
čitosti.« 

Župnik Rey nasmija se svojoj šali tako srdačno 
te su mu potekle suze niz okrugle rumene obraze. 

»Ali pustimo to«, nastavi dobroćudno kad je o- 
pazio da je to kapelanu neugodno. »Ja znam, kad biste 


»No, eto dakle, opet smo istoga mišljenja. Hvalite 
Boga što vas je postavio za čuvara u tako dobru i čes- 
titu župu.« Žuvnik opazi novine. »Eto, pogledajte! To 
je ono. O kraljičinoj dijamantnoj ogrlici. Mnogo je 
prašine uzvitlao taj slučaj. Bi li se htjeli mijenjati s 
nesretnim kardinalom Rohanom koji sada sjedi u Bas- 
tilji zbog te lude afere? Zar doista mislite da su gospo- 
da u ljubičastom ili grimiznom odijelu sretnija od nas 
siromašnih pastira seljačkih duša? Meni je moje selo 
sine cultura svakako draže nego sva traljava dostojan- 
stvenost na dvoru.« 

»To se konačno mene ne tiče«, progovori kapelan. 
»Nisam nikad težio za dostojanstvom kakva prelata.« 

»Nešto je slično i lisica rekla kad joj je grožđe 
previsoko visjelo«, odgovori smijući se župnik. »No, 
dođite sada da posjetimo obitelj Vianney. Treba da im 
čestitamo krštenje«. 

Kapelan uzdahne, ali se ipak uputi sa župnikom 
rrema priprostoj seljačkoj kućici. 

Idući selom pozdravljali su ih radosno seljaci; a 
djeca su dotrčala i pružala im svoje zamazane ručice. 

»Nemojte se spotaknuti o gnojište!« opomene ka- 
pelana župnik kad su došli do kuće seljaka Vianneya. 

»Šteta bi bila za lijepi talar!« 

Iskreno obradovan pozdravi domaćin Matej visoke 
goste i pruži im žuljavu ruku. 

»Vama se osobito zahvaljujem što ste mi krstili 
dječaka«, reče on kapelanu. 

»Bog vam je dao usred proljeća dobar plod«, pri- 
mijeti župnik radosno. 

»Da, velečasni, i ja mu na tom od srca zahvaljujem«, 
odgovori seljak, dok mu se lice sjalo od sreće i ponosa. 
Onda povede goste u družinsku sobu gdje su sjedili 
kum i kuma i još nekoliko rođaka pri čaši vina. 


23 


»Eto, mi svetkujemo radi novorođenog Božjeg dje- 
teta«, reče Matej kao ispričavajući se. »To vino je do- 
maće i, ako ne zamjerate, bit će mi osobita čast ako 
ga okušate. Bilo je dobro godište koje nam Bog poklo- 
nio.« 

»O, to si mi ne damo dvaput reći«, našali se župnik 
i sjede s kapelanom za stol. »Svatko u selu zna da je 
vaše vino najbolje. Osjeća se u njemu ljubav i briga 
kojom gajite vinograd. Da, da«, nastavi on iza prvoga 
gutljaja, »župnički se podrum ne može usporediti s 
vašim.« 

Neprisiljeno župnikovo vladanje oduze brzo uku- 
ćanima prvu zbunjenost. Govorilo se o njivama, o mrr- 
vi, o žitu i vinu, a stari je župnik znao tako srdačno o 
tom govoriti da su mu seljaci povlađivali. 

»Lijepo je to kad se župnik tako dobro razumije u 
seljačke poslove«, primijeti kum Ivan Marija Vianney 
komu je jako vino malo već udarilo u glavu. +Čovje< 
bi držao da ste i vi seljak.« 

»Moj kapelan drži da sam ja upravo na putu da 
to pastanem«, odgovori župnik i pogleda zadovoljne 
svoga subrata koji u neprilici nije znao kamo da gleda 

»Svećenik ostaje svećenik, a seljak ostaje seljak«, 
reče brzo Matej, držeći da nije bila zgodna primjedba 
mlađeg brata. 

»Ništa, ništa, svakom svećeniku dobro pristaje 
nešto seljačkog iskustva«, nasmije se župnik. »A sada 
da pogledamo malo tvoje gospodarstvo.« 

Ponosno je Matej vodio goste u staje i pojate, a 
župnik se je uvijek iznova divio kravama, svinjama, 
ovcama i peradi, žitu i sijenu te čistom i svijetlom ra- 
tarskom oruđu. 

»Vidi se, Mateju, da Božji blagoslov počiva na ovom 

domu«, reče župnik i doda: »Ali ti si to i zaslužio ra- 
dom svojih ruku.« 

»Glavno je ipak Bog i Božja milost«, odgovori Vi- 
anney skromno. 

Kad su ušli na vrtna vratašca, dođe im u susret 
plavokosa djevojčica vodeći za ruku dječačića punih 
obraza. Kad opazi oba svećenika, zastane i u neprilici 
stavi prst na usta. 

»To su moja djeca«, reče seljak ponosno. »Dođi 
ovamo, Katice, i daj gospodi rukul« 

»Hvaljen Isus i Marija«, propenta mala plašljivo, 
ali kad joj je župnik srdačno stisnuo ručicu, odmah 
nestane 


zbunjenosti. 

»A šta radi braco? Paziš li na njega dobro?t« 

»Ja sad imam dva brata«, odgovori Katica. »Imali 
smo i sestricu, ali je ona sada kod dragog Boga.« 

»Da, znam«, reče župnik. »To je Ivana Marija. Proš- 
le je zime uzeo ju dragi Bog k sebi. Ali zato imate 
Ivana Mariju.« 

»Ja bih rado imala još jednu sestricu«, primijeti 
mala nešto žalosno. 

»Možda će vam je dragi Bog još i dati«, tješio ju 
je župnik. 

»Da, možda sutra ili prekosutra«, doda mala zami- 
čljeno. »Ali mala se Ivana igra sada s anđelima u nebu. 
Mama kaže da ne smijemo plakati što je umrla.« 

»Prevo imaši« pohvali je župnik i pogladi dijete 
po kosi 

»Bog daje i uzimlje«, reče seljak. »Kako god On 
učini, dobro je.« 

Uniđu u kuću. Oprezno uvede domaćin goste u 
sobicu gdje je ležala rodilja držeći u rukama djetešce. 

»Moje dijete, velečasni!« reče žena i podigne malo 
novorođenče. »A vi ste ga, velečasni, krstili«, doda za- 

hvalno pogledavši kapelana. »Blagoslovite ga i vi, gos- 
podine župniče, a i vi, gospodine kapelane!« 

Pobožno načine oba svećenika djetešcu znak križa 
na čelu i srcu, a mali udari u jak i zdrav plač. 

»Kako snažan glas ima mališ!« reče župnik. »Može 
postati još čestit župnik!« 

»Ali, velečasni!« doda žena porumenivši. Nikome 
nije ona povjerila da je to bila njena potajna želja ot- 
kako je oćutjela mladi život pod svojim srcem, te da 
je dijete već stoga još prije poroda prikazala dragoj 
nebeskoj Majci. 

S crkvenog tornja pozvoni Anđeo Gospodnji. 

»Molit ćemo Anđeo Gospodnji«, opomenu mati, i na 
mig očev poče Katica predmoliti sigurnim, jasnim gla- 
som: »Anđeo Gospodnji navijestio je Mariji...« 

Šuteći vraćahu se svećenici kući. Kad dođoše do 
župnog stana, reče Jakov Rey:. 

»Dakle, što mislite, predragi? Zar doista sine cul- 
tura?« 

»Imate pravo, prečasni!« odgovori kapelan. »To 
neću nikad više reći.« 

»U svakom slučaju cum corde optimo, a dobro, po- 
božno srce pred Bogom više vrijedi od sve kulture.« 


TUĆA I SUNCE 
1788 — 1789. 


Blagi glas zvona javi se jednog srpanjskog podneva 
slaveći našu dragu Gospu i pozivajući s polja i bregova 
težake na zasluženi počinak. 

Matej Vianney sklopi ruke na molitvu da pozdravi 
Gospu, pogleda još jednom svoju njivu na kojoj se 
bjelasalo pšenično klasje, baci oko na brežuljak gdje 
mu je bio vinograd i pođe kući teškim težačkim kora- 
kom. 


»Brzo ćemo brusiti kose za žetvu«, primijeti svom 
s e ve nan »Bit 
će ove godine dobra 

»Dao dragi rekon par brišući znoj 
sa čela. »Sunce je pripeklo, komarci nemirno lijeću kao 
a amini kola danas Je tinasnti 1 pd koma 


uo, no. Ta nisi valjda praznovjeran?« nasmiješi se 
»Bio preznovjeren ili ne«, promrmlja drugi, »imam 
uvijek neugodan osjećaj kad trinaesti padne baš u pe- 

»Kako Bog hoćel« odvrati Matej, a onda ode svaki 
u svoj dom. 

Još dok su sjedili za ručkom, poče se nebo naobla- 
čivati 

»Bit će oluje«, reče domaćin. 

»Bog nas od toga očuvao!« uzdahne žena. 

Vianney ustane i pođe k prozoru. Sa zapada se vrlo 


i pribjegne majci. Četirigodišnji Franjo poče plakati, a 
i mali Ivan, koji je sjedio u majčinu krilu, raširi upla- 
šeno oči. Samo je mala Margareta ležala u kolijevci i 
mimo spavala. 

»Marice, užezi blagoslovljenu svijeću«, opomene 
otac bezvučnim 


rale nebo kao da žele spaliti svijet. Jedan grom za dru- 
gim udarao je na jadnu zemlju. 

»Od groma i zla vremena, oslobodi nas, Gospodinel« 
vapila je mati moleći uz to krunicu. »Oslobodi nas, Go- 
spođinek« odgovarao je otac, jecale drhtave dječje usne. 

A onda, kao da se nebo srušilo na iznučenu zemlju. 
Stade padati tuča i uništavati njive i usjeve, bubnjati 
bijesno po krovovima i cestama. Zrna poput golubinjeg 
jajeta padala su kao da hoće sve razbiti i uništiti. 

»Gospode Bože, odoše plodovil« poviče Vianney, ode 
prema kućnim vratima, otvori ih naglo i stade buljiti 
u nevrijeme, dok su munje slijevale. Izađe par koraka 

iz kuće, kao da će svojim rukama zapriječiti nesreću. 
Nije mario što na nj pada tuča, nego je stajao kao oka- 
menjen. 

Ruka se dotakne njegova ramena. 

»Uniđi u kuću, Mateju!«, zamoli ga žena. 

S tornja zabruji muklo zvono vapeći nebu za po- 
moć, zazivajući Boga i svece da se smiluju. 

»Zašto, Gospodine, zašto?« uzdisao je muklim gla- 
som. »Zašto ništi tvoja ruka ono što si nam udijelio?« 

Tuča je još uvijek padala kao da će razderati 
zemlju. 

Matej se dao bezvoljno voditi od žene u kuću. Uzdi- 
šući spusti se na klupu kod peći pokrivši lice rukama. 

Iza posljednje Zdravomarije zamuknu paklena buka 
tako naglo kako je i došla. 

»Prošlo jel« Marija stavi ruku na muževo rame. 
»Gle, Mateju, nebo se opet razvedrilo. Prošlo je nevri- 
jeme.« 

Domaćin ustane, otetura do prozora i zagleda se u 
prirodu. 

»Da, prošlo jel« odgovori bezvučno. »Ode žetva, ode 
sva nada. Tuča nije ništa poštedjela.« Uze šešir, iziđe 
na vrata i požuri da vidi njivu gdje je ležala zgažena 
pšenica. Zatim se popne do vinograda gdje su na zemlji 
Ježale grančice s grozdovima, sve uništeno! 

»Ode sve!« opet uzdahne. »Uzaludan posao svih na- 
pornih mjeseci. Bog je sve satro.« 

Na vratima ga dočeka žena zabrinuta pogleda. Nije 
ništa pitala, nego ga uze za ruku i povede u sobu. 

»Sve je uništenol« stenjao je seljak. 

»Ali, Mateju, misli na djecu!« prozbori žena uzalud 
tražeći druge riječi utjehe. 

Bilo je takovih koji su ga ismijavali zbog njegova 
milosrđa. Dapače i njegov susjed Klaudije Vincent mu 
je prigovarao. 

Idući jedne nedjelje u crkvu reče on: »Ja držim da 
nisam baš jedan od najgorih kršćana, ali ono malo žita 
što sam požeo ne mogu prodavati uz cijenu kao da su 
mi žitnice do vrha pune. Što je rijetko, to je i skupo. 
Tako je svagdje u svijetu. Pa i župnik kaže da je viša 
cijena pravedna.« 

»To može biti pravo«, odgovori Vianney, »ali kruh 
je kruh, a nevolja je nevolja. I siromah hoće da živi. Ja 
mislim da lyonski svilar jedva zasluži na dan toliko da 
može za to kupiti kruha. A njegova su djeca gladna 
kao i moja.« 

»Tako ćeš i ti brzo postati siromah i trpjeti glad«, 
prigovori Vincent zlovoljno. 

»Doći će opet bolja vremena«, branio se Vianney. 
On ne bi više mogao pogledati ženi i djeci u oči da je 
zatvorio srce bijedniku i u danima takove nevolje tražio 
svoju korist. 

»Što dajemo siromasima, to stavljamo u Božju ru- 
ku«, opominjao je uvijek svoju pobožnu ženu. »On će 
nam obilato naplatiti ako smo milosrdni.« 

U proljeće 1789. dođe nevolja do vrhunca. Skitnice 
su počele širiti svakojake glasine iz Pariza. Govorili su 
da je gladna svjetina počela pljačkati pekare. Kad je 
nastalo ljeto, dođe vijest da je u Parizu zauzeta Bastilja, 
da su piljarice odvukle kralja i njegovu obitelj u Pariz 
vičući: »Evo vam dovodimo pekara, njegovu ženu i sin- 
čića. Oni će nam dati kruha.« 

Pomislimo samo: pijane piljarice vuku kralja i kra- 
ljicu po ulicama grdeći ih! Zar se svijet uskolebao? Se- 
ljaci iz Dardillyja nisu to mogli vjerovati. Držali su da 
im pričaju bajke. 

No konačno je sam župnik sa propovjedaonice go- 
vorio o svim tim strahotama. U Parizu je nastao pakao, 
to je sigurno. Hvala Bogu, od Pariza je put dalek do 
Darđillyja! Ali su i u provinciji nastale bune. Pričali 
su da su popaljeni plemićki dvorci, da su vilama kme- 
tovi ubijali svoje gospodare, potapali ih u gnojnici ili 
ih žive spalili. 

Napokon dođe i sam Matej Vianney u veliku ne- 
volju. Prodao je posljednje bure vina, zaklao marvu, 
potrošio ušteđevinu. Teška je srca morao prodati i jed- 
nu njivu nekom gulikoči. 

Ali ni sad još nije odbio nijednog siromaha od kuć- 
nog praga. Dao im je konak i kruha. I njegov susjed 
Vincent učini isto po njegovu primjeru, premda je, inače 
gledao više na svoju korist. Dogodilo se kadikad da je 
još pokoji bijednik pokucao na vrata dok su Vianneyevi 
upravo večerali. Tada je domaćica uzdahnula da jelo 
zbilja ne dotiče za sve. 

»Pa ipak može biti za sve«, odgovorio bi Matej. »Ja 
se odričem juhe. Danas nisam baš gladan.« 

Hvala Bogu, još je ostalo žita za sjetvu, a jesen do- 
nese Vianneyju obilnu žetvu. 

»Bog je uzeo, Bog je daol« uzdahnu Matej olak- 
šano kad su se žitnice opet napunile. 

»Budi Božje ime blagosloveno!« 

No najljepši plod dobije obitelj Vianney one kobne 
godine. Marija pokloni svome mužu trećeg dječaka, čvr- 
sto dijete. Ono dobi na svetom krštenju ime Franjo 
Ksaverski. 

Ali ova jesen nije svagdje u zemlji donijela isti bla- 
goslov. Bilo je neuzoranih njiva, jer ljudi nisu imali što 
da posiju. U gradovima je ostala jednaka nevolja, a 
zločina se događalo više nego prije. Crkve su bile oskvr- 
njene, samostani opljačkani, redovnici ostali bez krova. 

Pogdjekoji od njih našao bi se pred Vianneyevim pra- 
gom tražeći sklonište. Ti su počeli pričati tako strašne 
stvari da je majka morala izvesti djecu iz sobe da ne 
slušaju tako što. 

Puna nekog tjeskobnog straha privinula bi Marija 
Vianney često svoju djecu na grudi, kao da avet, koja 
obilazi okolo po zemlji, već pruža svoje ruke za njihovim 
nevinim dušama. 

Još usrdnije se molilo u Matejevoj kući za Božju 
zaštitu i milost. 

Mati je već vodila svoga trogodišnjeg Ivana nedje- 
ljom u crkvu. Milo je bilo vidjeti mališa kako je pobožno 
sjedio u klupi i upirao oči u Svetohranište. A nastojao 
je da sluša i propovijed, premda je jedva što razumio 
što bi župnik ili kapelan govorio. 

Inače, dakako, igrao se u veseloj nestašnosti s dje- 
com, ne mareći za strahote koje su se događale u svije- 
tu, skakao s psom Bellom po polju, ganjao kokoši i uz- 
nemirivao patke u močvari. A osobito bi se obradovao 
kad ga je otac posadio na strpljivog magarca. 

Lijepo je bilo kad su Katica i Franjo poveli sa 8o- 
bom na pašu i malog Ivana. Tu bi se igrao kraj potočića, 
gledao ribice u vodi i slušao poj ptica. Onda bi gledao 
sestru kako plete čarape te kako šestogodišnji Franjo 
to isto pokušava, kako je bio običaj i kod dječaka pastira. 

Dakako, Ivan nije mogao dugo izdržati mirno sje- 
deći. Tome je Bello bio kriv. On bi Ivana njuškom gur- 
nuo ili bi lajući amo-tamo skakao pred njim, dok nije 
Ivan ustao i opet se poigrao s njim. 

A kad su se umorili, sjeo bl dječak, a pas bi se po- 
sadio do njega. I tada bi mu Ivan propovijedao. 

»Bello, ti moraš biti mnogo bolji«, opomene ga. »Ne 
smiješ gristi ovce. A ne amiješ ni krasti kobasice, jer 

onda nećeš doći u nebo nego u pakao, gdje uopće nećeš 
više dobiti kobasica.« 

»Brbljarije!« prekine Franjo pobožnu propovijed. 
Pas uopće ne ide ni u nebo ni u pakao.« 

»Je li to istina?« upita Ivan iznenađen sestru. 

»Da, Franjo ima pravo!« odgovori Katica smiješeći 
se. »Ta pas nema duše.« 

»Sta to nema pas?« 

“Nema duše.« 

»Šta je to duša?« 

»To ti ne možeš razumjeti jer si još prebedast«, od- 
govori desetogodišnja sestrica. 

»A imam li ja dušu?« 

»Dakako da je imaš. Svaki čovjek ima dušu.« 

»Ali Bello, zar on nema duše? A šta je s ovcama?« 

»Ni Bello, ni ovce nemaju duše. Nijedna životinja 
nema duše.« 

»Imaš li ti dušu?« nastavi dječak pitati. »Reci mi, 
imaš li ti dušu?« 

»Dakako!« 

»Pokaži mi je, Katice!« 

»Duše mi ne možemo vidjeti. Ja mislim da je ona 
u srcu.« 

Neko je vrijeme mališ razmišljao gladeći psa po 
krznu. 

»Siromašni Bello, ti nemaš duše«, sažaljivao ga. 
»Ali zato ipak ne smiješ krasti. Inače će plakati tvoj 
Anđeo čuvar.« 

»Bello nema ni Anđela čuvara«, primijeti Franjo. 
»Buha ima, drugo ništa.« 

»Katice, zar Bello nema Anđela čuvara?« obrati se 
opet Ivan sestri. 

»Ala si bedast!« uzdahne djevojčica. »Svatko zna da 
životinja nema Anđela čuvara.« 

»A zar smije onda krasti?« 

»Ne smije, inače će dobiti batina.« 

»Od dragog Boga?« 

»Gluposti, od tate ili mame, ili od mene.« 

»I od mene, ako što ukrade«, doda Franjo. 

»Životinje moraju čovjeka slušati kao što mi mora- 
mo Boga slušati.« 

»Onda smo za Bella mi Anđeli čuvari.« 

»Koješta!« nasmije se Franjo, baci se na leđa i stade 
nogama lamatati po zraku. »Ja sam Anđeo čuvar!« 

Ivan naškubi usta kao da će plakati. U to odbi na 
tornju deset sati. 

»Blagoslovit ćemo sat«, opomenu Katica kako je 
naučila od majke. Djeca se prekriže te izmole Zdravo 
Marijo. 

»Odveć je ludo što sve ne zna Ivan pitati«, potuži 
se Katica navečer majci kad su se vratili sa stadom. 

»Danas je htio znati da li Bello ima dušu. A pri 
tom ne zna šta je duša.« 

»Zar mu to nisi rastumačila?« 

»Ta on toga ne shvaća.« 

»Šta je to duša, mama?« upita mališ. 

»Ona je lijepo svjetlo što ga je dragi Bog kod kr- 
štenja zapalio u tvom srcu. Ako učiniš što zlo, onda 
je onaj plamečak slab ili se posve utrne, a u srcu na- 
stane tama.« 

»Onda neću nikad učiniti što je zlo«, reče odrješito 
Ivan i pogleda svojim svijetlo-plavim očima majku. 

Kad je Marija dijete stavila u postelju, ono se pri- 
vine majci na srce i šapne joj u uho: »Ako ne učinim ni- 
kad ništa zlo, hoće li mi plamen u srcu biti uvijek svi- 
jetao?« 

»Da, dijete moje!« 

»A_ako bih ipak učinio što zlo...?« 

»Onda bi ražalostio dragog Isusa, a Anđeo čuvar bi 
plakao, a i tvoja majčica.« 

»I ti?« 

»Da, i ja! Bila bih veoma žalosna kad bi koje od 
moje djece sagriješilo. No osobito bi me boljelo kad bi 
ti učinio nešto zlo.« 

Tada mališ čvrsto zagrli majku i ponovo obeća: 

»Nikada, majčice, nikada!« 


TJESKOBNE BRIGE 


1790 — 1791. 


Ima već dva dana kako kišne kapi bubnjaju o pro- 
zorska stakla. Majka Vianney bila je u kuhinji i kupala 
u koritu svoje najmlađe dijete. Kako se dijete praćakalo 
i vikalo, nije čula da je netko pokucao na vrata. A kad 
se ogledala, stajao je pred njom Andrija Leloux, stari 
pokućarac i rastvarao svoj sanduk s robom. Pokisao je 
do kože te mu se voda cijedila niz odijelo. 

»Kakovo je to nevrijeme! Nitko ne bi ni psa istje- 
rao iz kuće pri takovu nevremenu. Ali šta ću, mora se 
živjeti. Dobro bi mi došla čašica rakije da si ne navu- 
čem hunjavicu.« 

»Dobro će doći i vruće mlijeko«, odgovori Marija. 
Upravo se kuha na peći. Sjednite međutim uz ognjište 
i ogrijte se, dok svršim s djetetom.« 

»Ta, njemu nije stalo što je mokar!« nasmije se 
starac. 

»Zato će dobiti samo mlijeko a ne rakiju«, našali 
se Marija. »Šta ima novo u svijetu?« 

»Slavna su sada vremena, gospođol« odgovori tr- 
govac oduševljeno. »Jučer sam bio u Lyonu. Dobri Bo- 


37 


že, kakovu su tamo komediju napravili! Načinili su 
golemu žensku figuru. Divnu figuru, kažem vam. U jed- 
noj je ruci držala koplje na čijem je vrhu visjela crvena 
kapa, kakve se nose na poklade. Evo ovako!« I Andrija 
uzme ljevicom metlu, stavi na nju svoj šešir, dok je 
desnicom pograbio tavu i podigao je svečano. »Tako je 
ona stajala, samo nije držala tavu nego krunu, građan- 
sku krunu.« Pri tom napravi tako važno lice da je Ma- 
rija prasnula u smijeh i upitala da li oni u gradu usred 
ljeta slave poklade. 

»Zar ne znate da je jučer bio 14. srpnja?« upita 
Leloux začuđeno i spusti koplje i krunu. 

»To je prva godišnjica kako je Bastilja zauzeta. Na- 
rod je raskinuo ropske lance i od tada ima ustav, razu- 
mijete li?« 

»A ona ženska figura?« 

»Ona predstavlja slobodu koju smo mi postigli. Do 
pedeset tisuća je stajalo oko nje. Neki je svećenik slu- 
žio do njenih nogu misu. Onda su plesali pod vedrim 
nebom, vino se točilo, nikomu nije trebalo da plati. A 
navečer je bio vatromet.« 

»A sve to po jakoj kiši?« 

»Nitko se nije obazirao na kišu, tako su svi bili odu- 
ševljeni zbog slobode i novog ustava.« 

»Mogu si misliti kako ste bili oduševljeni kraj toli- 
kog vina. Samo si ne mogu predstaviti kakav je taj 
ustav.« 

»A, vi se žene slabo razumijete u politiku«, odgo- 
vori Leloux rezignirano. »Nego, ako slučajno trebate 
koji dobar sapun, mirise, fine čipke?« pređe on na trgo- 
vinu, dok je mati svoje čedo brisala toplim krpama, 

U taj se čas začuju glasovi iz sobe. Ivica i Margareta 
počeli vikati, jedno glasnije od drugoga. 

»Vidi, vidi, i koncert imate u kući«, primijeti po- 
kućarac. 

»Što je to?« povikne Marija i otvori vrata. 

Preko praga padne Ivan držeći čvrsto obim rukama 
krunicu s velikim krupnim zrnima, dok je drugi kraj 
sestrica vukla k sebi. 

»To je moja krunica«, reče dječak. »Ti si mi je, 
mama, poklonila.« 

»Greta hoće krunicu«, plakala djevojčica, godinu i 
po mlađa. 

»Gle ti njih!« nasmiješi se trgovac. +Čitav svijet 
slavi bratimstvo, a ovi se ovdje svađaju zbog jedne kru- 
nice.« 

»Ivice, dođi ovamo!« zapovjedi mati ozbiljno. Mališ 
istrgne naglo svetinju iz ruku sestrice, koja se baci na 
pod te se poče još jače derati. 

»Ivice, zar ne, ti voliš jako našeg dragog Spasitelja ?« 
upitat će majka dječaka koji se plačući privinuo k njoj. 

»Da, mama!« začuje se iz pregače, u koju je mališ 
sakrio svoje lice. 

»A_ hoćeš li mu pribaviti veliko veselje?« 

»Hoću, mama!« 

Onda nemoj više plakati i daj krunicu sestrici!« 

Neko je vrijeme bilo posve tiho pod pregačom, onda 
se pokaza ručica koja je oklijevajući pružila sestrici 
krunicu. Mala se začudi, onda skoči s poda i veselo po- 
grabi krunicu. 

»Tako, stvar je svršena«, reče žena te pogleda mir- 
no i vedro trgovca. 

»To ja ne shvaćam«, čudio se Andrija Leloux. 

»Ali vi se zato razumijete u ustavl« tješila ga smi- 
ješeći se žena. 

Sad istom pravo djeca opaze stranca. Ivan se oslo- 
bodi majčine pregače, a Margareta turi brzo palac u 
usta, ali, dakako, nije pustila krunicu iz ruku. 

»Eto vam toplog mlijeka!« podvori domaćica po- 
kućarca. 

»Lijepa vam nvala!« odvrati i počne požudno piti. 

»Ali tako poslušnog dječaka nisam još nigdje vidio. 
Čestitam vam! A sada, dajte da pazarimo!« 

»Ako nemate ništa drugo do finog sapuna, mirisa 
i čipaka, onda to samo opet spakujte!« 

»O, imam ja još i drugo. Glel« pohvali se trgovac 
i stane vaditi predmete. »Evo to su mali kipovi slobode, 
kakvi su sada u modi.« 

»Toga ne trebamol« 

»Plavo-bijelo-crvene kokarde?t« 

»Ove si sami stavite na šešir. Nemate li krunica?« 

»Krunica? Ne, toga nemamo. Ali gle, tu je krasan 
kipić Majke Božje, obojen plavo, bijelo i zlatno. Drven 
je, nije od gipsa! Kako vam se svida?« 

»Dajte da vidim!« 

Ivica, koji je obrisao suze o majčinu pregaču, stupi 
bliže i pruži ruku prema svetinji. 

»Kako je lijep!« promuca. 

»A jeftin je taj kipić. Dajem vam ga za dva franka.« 

»Skupo je to!« oklijevaše domaćica. Ali onda ipak 
izvadi iz ladice dva srebrna franka, dade ih pokućarcu 
i reče: »Dobro, uzet ću kip!« Onda dade kip svome sin- 
čiću koji od ugodne uzrujanosti zadrhta: »Evo to tebi 
jer si svoju krunicu poklonio Margareti.« 

»To je moje?« propenta mališ. 

»Da, to je tvoje!« 

-I Margareta mi ga ne smije uzeti?« 

»Ni Margareta ni itko drugi. On pripada samo tebi.« 


Mališ na čas problijedi, ali mu se onda lice zacrveni, 
a oči, koje su malo prije bile pune suza, krijesile se od 
veselja. 

»Hvala, mama, Hjepa hvalal« klicao dječak te obuj- 
mi svetinju tako čvrsto kao da bi je morao braniti od 
čitava svijeta. 

Od onda mu je kip skoro uvijek u rukama. Stajao 
je pred njim kad je jeo, ležao kraj njegove glave dok 
je spavao. Kad god bi se molio, držao je Gospin kip. 
Pače i u crkvu bi ga nosio i čvrsto obujmio. 

Pa i na pašu ga je kipić morao pratiti. Katica bi 
mu pomogla pod nekim brijestom načiniti oltarić, na 
koji bi onda dječak stavio svoju dragocjenu svetinju. 
Zatim bi sjeo ili kleknuo pred nju te je sklopljenih ruku 
promatrao, a da se nije dao smesti nestrpljivim laja- 
njem svoga četveronožnog prijatelja. 

Bello je doduše bio dobar pas, ali čini se da nije 
imao nikakova smisla za pobožnosti i svetinje. 

Ivan je ljubomorno bdio nad svojim blagom. Jednog 
se dana potajno odšulja iz kuhinje. Mati opazi da ga 
nema te ga stane zvati po cijeloj kući. Silno se uzruja, 
kao svaka brižna mati. Gdje bi mogao biti sinčić? Da 
mu se nije što dogodilo? 

Zabrinuta ode u dvorište, pogleda u drvarnicu, obi- 
đe plast sijena. Sveti Bože, bunar! 

Upravo su popravljali bunar te ga nisu poklopili. 
Možda je dijete palo u bunar! Puna straha ode do vode, 
ali djetetu ni traga. Uvijek je iznova zvala Ivana. Ko- 
načno ode k staji, otvori vrata — i olakšano uzdahne. 
Eno, Ivan joj kleči između vola i magarca. 

Kip je stavio na rub jasala i glasno molio sve mo- 
litve koje je znao. Sigurno nisu priprosti pastiri imali 
veće pobožnosti kad su u Betlehemu klečali između vola 
i magarca. 

»Sine moj, kako si me uplašio!« reče mati još uvi- 
jek kao bez daha. »Ta ti možeš s nama moliti i ne treba 
ići zato u staju. Zašto mi nisi ništa kazao? Da znaš samo 
kako sam se uplašila.« 

Sigurno se sjetila žalosti blažene Djevice kad je 
svoga Jedinorođenca tjeskobno tražila po jeruzalemskim 
ulicama. Nije li dragi Bog njena ljubimca odabrao za 
nešto posebno? 

»Nikad više neću to učiniti«, reče dječak i zagrli 
majčicu. Naslutio je strah što ga je ona imala zbog 
njega. Drhtavim usnama upita: »Je li dragi Bog sada 
utrnuo svjetlo u mom srcu?« 

»Nije nipošto!« nasmiješi se mati uz suze. +Ta ti 
nisi htio učiniti ništa zlo. Ali odsele pazi da me nikad 
više tako ne uplašiš.« 

»Neću nikad više«, obeća Ivan. 

Prođe opet jedna godina sa svojim radostima i ža- 
lostima. Matej je radosno gledao kako mu usjevi na- 
preduju, a mati se veselila djeci koja su bila i zdrava 
i dobra. 

Međutim je u svijetu, a osobito u Francuskoj, bilo 
novih briga i nevolja. 

I dobri župnik Rey imao je svojih nevolja, premda 
je inače sve promatrao s ljepše strane. Prvih dana nove 
godine sjedio on u kancelariji i odbijao guste dimove iz 
zemljane lule, dok je držao u rukama omašni spis koji 
mu je poslao generalni vikarijat u Lyonu, a nosio je 
potpis novoimenovanog biskupa Lamourettea. Sve mu 
se više smrkavalo lice, inače tako dobroćudno, i sve je 
ljuće potezao dim iz lule. Konačno opazi da je prazna 
te tako žestoko kucne njom o stol da se razbila. A to 


42 


mu nipošto nije popravilo zle volje. Konačno uze spis 
i ode u kapelanovu sobu. 

Blanchon je još uvijek bio pomoćni svećenik u Dar- 
dillyju, i premda mu se za pet godina dobrano umanjilo 
slavohleplje, ipak je u srcu nosio još uvijek nešto gor- 
čine na crkvenu vlast koja ga je očigledno posve za- 
boravila. 

Kad je župnik unišao, odmah poče rogoboriti: 

»Do bijesa s tim uredima! Samo da mogu mučiti 
siromašnog seoskog župnika. Kroz cijelu godinu gnjave 
ga kojekakvim piskaranjem, upitnim arcima, statistika- 
ma i drugim takovim suvišnim spisima. Ali ovo, što 
sam dobio iz Lyona, prelazi svaku mjeru. Čitajte samo!« 

Zlorado se smijući preleti kapelan spis, dok se je 
župnik uzdišući spustio na stolac. No brzo mu se lice 
uozbilji. 

»Da, to nije ni više ni manje nego poziv da položi- 
mo zakletvu koju kler mora položiti na civilni ustav.« 
To reče napokon i odloži spis. »Tu se morate odlučiti na 
nešto što treba da dobro promislite.« 

»Kakav je to zapravo civilni ustav?« uzdahne sta- 
rina župnik brišući znoj s lica, premda je bio hladan 
zimski dan. »Znajte, ja se nisam puno za to brinuo, jer 
sam mislio da se to samo biskupa tiče, a da će od toga 
nas siromašne seoske župnike poštedjeti. Ali vi ste učen 
čovjek. Vi mi, dakle, možete stvar malo razjasniti.« 

»Stvar je u tome«, odgovori kapelan veseo što mo- 
že i on jednom poučiti svoga župnika. »Prošlog je ljeta 
Narodna skupština u Parizu odlučila da će crkveno pi- 
tanje temeljito preurediti. Crkva gubi svoje posjede. 
Biskupi će i župnici ubuduće za to dobivati plaću od 
države. Župnik 1200 franaka. Osim toga stan i vrt. Bi- 
skupi će dobivati 20.000 franaka, a pariški nadbiskup 
50.000.« 

»Tako neće nitko umrijeti od gladi«, primijeti žup- 
nik Rey. »Ni ja nisam dosele više imao, a visoki dosto- 
janstvenici malo su predaleko pošli u svojim brigama 
za zemljištinu. A šta dalje?« 

»Mjesto 136 biskupija ima da ih ubuduće u Francu- 
skoj bude samo 83, prema broju departmana.« 

»Pa neka oni gore čine kako im je volja. Konačno 
mora ipak papa odlučiti, a ne dardillyjski župnik.« 

»Ali to je upravo ono žalosno. Papa ubuduće neće 
imati pravo potvrđivati biskupe. On vrijedi kao pogla- 
var Crkve samo u vjerskim pitanjima.« 

»A sveti Otac Pijo VI? Sto on veli na tot« 

»Dosad se još nije o tome izjasnio.« 

»Pa zar da to odluči dardillyjski župnik?« skoči abbć 
Rey sa stolice i stane srdito koracati po sobi. »Tko zna 
šta će se iz toga izleći.« 

»O, to se vrlo dobro zna«, odgovori kapelan mirno. 
Vi možete položiti zakletvu ili je otkloniti. Ako se za- 
kunete, ostajete u službi, ali ako zakletvu odbijete, gu- 
bite službu i morate ustupiti župni stan svome nasljed- 
niku, kojega biskup odredi.« 

»Trideset i devet sam godina ovdje župniki« uzdah- 
ne abbć Rey, a glas mu zadrhia od uzrujanosti. »Dobro 
sam i zlo dijelio sa svojim stadom. Većimu sam njih u 
selu pokrstio, skoro sve vjenčao. A sada putuj! — ako 
nećeš položiti zakletve. Dragi Bože, težak križ mećeš na 
ramena svojeg sluge.« 

»Lyonski je biskup, kako znate, zakletvu uskra- 
tio. Ali njegov nasljednik, nekađanji lazarista, La- 
mourette, vjerni Mirabeauov savjetnik u bogoslovskim 
pitanjima, položio je zakletvu. A sada traži od svojih 
župnika da to isto učine.« 

Župnik prestane malo koracati, pogleda kapelana i 


»Kod svoga ređenja obećao sam biskupu i njegovim 
nasljednicima vjernost i poslušnost. I njegovim nasljed- 
nicima kako znate! Dakle, moram činiti ono što na- 
sljednik od mene traži. Ili možda... .?« 

»Pitanje je samo da li je Lamourette zakoniti lyon- 
ski biskup?« 

»Grom i pakao! Sad sam pametan isto kao i prije«, 
mrmljao je župnik i počeo opet  koracati amo-tamo. 
Nervozno potraži svoju lulu, dok se ne sjeti da ju je 
razbio. 

»Eto, i lule nema više. Ali pročitajte tekst prisege 
koja se od mene traži.« 

»Eto tu stoji: Prisižem da ću brižno bdjeti nad vjer- 
nicima svoje župe koji su mi povjereni, da ću biti po- 
slušan narodu, zakonu i kralju...« 

»Pa to ne zvuči tako loše!« 

»... te da ću svim silama braniti ustav koji je Na- 
rodna skupština izglasala i koji je kralj potvrdio.« 

»Eto neprilike! Tu se vidi vražji papak«, grmio je 
župnik. Što da učinim? Treba se raspitati, što drugi čine. 
Još danas ću poći.« 

Kroz nekoliko je dana išao župnik od jednog subra- 
ta do drugoga, ali ni oni se nisu snašli, premda je većina 
odlučila da će uskratiti prisegu. 

»Sada sam isto tako pametan kao i prije«, uzdisao 
župnik Rey kad se konačno umoran i prozebao povratio 
kući. »Lako je vama«, reče svome kapelanu. »Od vas 
kao pomoćnog svećenika ne zahtijeva se prisega. Ali 
recite mi iskreno šta biste vi učinili kad bi se morali 
odlučiti 7« 

»Ja bih učinio ono što mi savjest kaže.« 

»A šta bi vam savjest rekla?« upita župnik. 

»To bih znao kad bih bio župnik!« 

»To je salamonski mudar odgovor«, promrsi župnik 
i lupi za sobom vratima. 

Drugi je dio sedmice župnik razmišljao šta da uradi, 
te je napokon našao izlaz. On će položiti prisegu, ali 
pridržavši si pravo da ona ne vrijedi ako se Papa izrazi 
protiv nje. Hvala Bogu! To je dobro rješenje. S time će 
se i dragi Bog sporazumjeti. 

I dogodi se šta je preduzeo. Slijedeće nedjelje položi 
on pred čitavom općinom u crkvi prisegu koju je od nje- 
ga zahtijevao novi biskup. Seljaci su se čudili toj čudnoj 
ceremoniji. Ali jer su jedva razumjeli što znači prisega 
i jer su imali povjerenje u svog župnika, nisu se zbog 
toga smulili, osobito jer je bogoslužje ostalo kao i dosad. 
Samo je kapelan kimao glavom lie je kod ručka pri- 
mijetio: 

-Držim da bih ja uskratio prisegu.« 

Zupniku zasiade zalogaj u grlu. 

+I to mi sada kažete?« reče ljutito. »Sad vam je na- 
jedanput savjest progovorila.« 

»Moja mi je savjest zabranila da vam smetam kod 
odluke«, odgovori kapelan Blanchon. 

-Onda dobar tek!« ustade župnik i odbaci ubrus. 
»Mene je prošao sav tek.« 

Istom u proljeće dođe tako dugo očekivana papina 
odluka. U posebnom breveu zabaci papa Pijo VI odluke 
nacionalne skupštine te je suspendirao sve svećenike 
koji su položili prisegu, dok je ne opozovu. A pohvalio 
je one koji su je uskratili. 

Premda je ova papina odluka dobrog župnika po- 
godila kao grom, ipak je osjetio da ga savjest više ne 
prekorava, a mučila ga je više mjeseci. Napokon mu je 
stvar postala jasna. Posve u tišini ostavi svoju župu, 
otputova u Lyon i pred poglavarstvom opozove prisegu. 
Primili su ga ledenim mirom, uzeli do znanja njegov 

opoziv a da ga nisu puno pitali. Samo su mu rekli da 
je izgubio službu u Dardillyju. Biskup će već odrediti 
nasljednika koji neće biti tako prkosan. 

Još više godina živio je starac svećenik u siroma- 
štvu. Kao tisuće subraće i on je potajno ipak vršio svoju 
svećeničku službu, te je jedva izbjegao giljotini pobje- 
gavši u Italiju. 

Ali i za kapelana Blanchona kucnut co vrlo brzo 
čas odluke. Generalni vikar u Lyonu dodijehv mu je 
vrlo uvaženu župu u glavnom gradu biskupije. 

»Dobit ćete zgodnu i inteligentnu publiku koja će 
bez sumnje odgovarati vašim sposobnostima i nagnući- 
ma«, obećao mu biskupov zamjenik, »naravski, pretpo- 
stavivši da ste dosta svjesni te prisegnete na ustav.« 

Eto, najednom mu se nuđa za čim je godinama čez- 
nuo: dobiti župu gdje će moći razviti sve svoje znanje, 
a sada...! 

Samo jedan časak kapelan je oklijevao, ali onda 
progovori odlučno: »Ne, Monseigneur, ja vas moram 
razočarati. Ja neću položiti prisege koju je Rim osudio.« 

»Dobro, onda se nećete više povratiti u Dardilly«, 
odgovori generalni vikar koji je svoje mjesto kao i bis- 
kup Lamourette kupio prisegom. +Meni ne treba više 
svećenika koji se protive slavnoj Naciji i uskraćuju po- 
slušnost svome biskupu.« 

»A ja ne priznajem ni biskupa ni njegova general- 
nog vikara koji se ne pokoravaju papi.« 

I svećenik Blanchon pođe u bijedu i siromaštvo. 


t.+. 


Dardilly je silno žalio za dobrim pastirom koji je 
svoje stado tako naglo ostavio, a da nitko nije pravo 
znao zašto se to dogodilo. Konačno su držali da je on, 

skoro sedamdesetogodišnjak, otišao u penziju, a kape- 
lana da je biskup premjestio, ali nitko nije znao kamo. 

No doskora dođe u Dardilly novi župnik, mlad ali 
strog. Nije nikako imao dobrote i blagosti svoga pred- 
šasnika. Ipak je krasnim glasom pjevao svetu Misu, a 
bio i dobar propovjednik. Tako su se napokon na nj 
priučili, samo nisu imali one djetinje privrženosti kako- 
vu su pokazivali prijašnjem duhovnom pastiru. 


PROPOVIJED S KUHINJSKE STOLICE 


1792. 


Na Sredoposnu nedjelju sjedila je mati Vianney u 
vrtnoj sjenici i uživala u tihim popodnevnim časovima 
koji su marljivoj i izmučenoj ženi donijeli malo odmora. 
Stabla su već propupala, a sunčane zrake cjelivale njež- 
no proljetno cvijeće. Kadikad dopre do nje iz dvorišta 
smijeh i cika djece u igri. Samo je Katica, zabavljena 
ručnim radom, sjedila uz majku, začudo tiha i u se po- 
vučena. 

Nekoliko je puta Marija pogledala svoju kćerku. 
Konačno će: 

»Šta ti je zapravo, Katice? Tako si šutljiva i zami- 
šljena.« 

»O, nije ništa, majko+«, branila se zbunjeno dvana- 
estogodišnja djevojčica i još se dublje sagne nad svojim 
ručnim radom. No mati se ipak uznemiri kad opazi da 
su na bijelu tkaninu kanule suze. 

»Ipak hoću da znam šta ti je«, reče ona i privuče 
djevojčicu k sebi. »Nitko ne plače bez uzroka«. 

»Ne znam da li to smijem reći«, odgovori kćerka. 
»Ti ćeš se možda ljutiti ako kažem.« 

»Gluposti! Pred majkom ne smiješ imati tajne.« 

»Ah, to je zbog župnika«, prizna konačno djevoj- 
čica. »Znadem dobro da se o svećeniku ne smije ništa 
zlo reći, ali meni se katkada čini da on nije svećenik.« 

»Svakako, on je drukčiji nego naš prijašnji župnik, 
to priznajem«, odgovori majka zamišljeno. »Ali svaki 
ima svoje osebnosti i navike. Radi toga ne smijemo od- 
mah sumnjati.« 

»On je svećenik, majko. Ali je sve bez pobožnosti 
što god rekao ili radio. Osobito kod propovijedi Ja se 
borim protiv krivih sudova, možeš mi vjerovati, majko. 
Ali ipak mislim da on ne ljubi pravo dragog Spasitelja.« 

»Koještal« odgovori mati nevoljko. »Je li to u redu 
da dvanaestogodišnja djevojčica tako sudi o posvećenoj 
osobi? Je li te tako naučio otac ili mati? To neću više 
od tebe da čujem.« 

»Eto, znala sam da će te to zabrinuti što sam kazala!« 

Čitav je dan Marija razmišljala o kćerinim riječima, 
a navečer je o tome govorila sa svojim mužem. On je 
začuđeno pogleda i dugo nije smogao ni riječi. Napokon 
progovori: 

»Ne znam, možda dijete ima ipak pravo. Naš je 
župnik doista nešto neobičan. Ni meni se on ne sviđa. 
A čudno je i to da mnogih dobrih obitelji ne vidim 
više u crkvi otkad je on u službi. Ne mogu pravo držati 
da su one tako naglo zaboravile kršćanske dužnosti.« 

»To je i meni udarilo u oči«, prizna žena. 

»Ali zato je u crkvi vidjeti onakve koji prije nisu 
bili baš najrevniji, na primjer bricu, pa gostioničara 
»Zlatnog janjeta« te pokućarca Lelouxa. A pritom, čini 
se, da se sve češće opija i onda svašta brblja. Rado bih 
znao zašto se ovakovi tipovi vucaju oko župnog stana.« 

»To se nas ne tiče.« Marija nije trpjela da se o dru- 
gima uvredljivo govori. 

»Zar ćeš mi možda protusloviti?« 

»To ne. Ako nešto nije u redu, onda je bolje moliti, 
ane o tom govoriti. Tako smo mi uvijek činili kod 
kuće.« 

»Imaš pravo, Marijo«, odgovori domaćin zamišljeno. 

Prođoše sedmice a da o tom nije nitko progovorio. 
Na Bijelu nedjelju pohode Mariju njezina sestra Marga- 
reta i njezin muž Franjo Humbert. 

Po podne su svi odrasli sjedjeli u sobi, a došao je 
i Matejev brat Ivan sa ženom. Zbog lošeg vremena 
igrala su se djeca u kuhinji. Kroz vrata se čulo kako 
buče i kako se smiju. Konačno se čuo samo još jedan 
dječji glas, kao da netko drži govor. 

»Ta to je moje kumče Ivan. I opet on propovijeda«, 
nasmije se Ivan Vianney. 

»Pa ne bismo smjeli promašiti tu dobru priliku da 
čujemo Riječ Božju«, reče Margareta i otvori vrata. 
Dirljiva se slika pokaza potajnim slušačima. 

Na kuhinjskoj stolici stajao mali Ivan Marija, a 
lice mu se žarilo od oduševljenja. Ostala su djeca sjedila 
na klupi te ga strpljivo slušala. I dijete iz susjedstva, 
šestogodišnja Marion Vincent, sjedjela je pobožno slu- 
šajući. Dapače je i Bello gledao pozorno govornika. 

»Morate biti uvijek dobri«, propovijedao je dječak. 
»Morate ljubiti dragog Isusa, jer i on vas ljubi te je za 
vas umro na križu. Mislite na to da imate dušu i da 
niste kao Bello koji je nema, jer je pas a ne čovjek.« 

Bello je čuo svoje ime te je podigao glavu i malo 
da nije zalajao. No ipak se očevidno sjetio da se to ne 
smije za vrijeme propovijedi te je opet spustio glavu 
na šape. 

»Ne smijete lagati, a ni krasti, a što vam kaže 
mama, to morate uvijek učiniti«, nastavi propovjednik. 
»Tko učini grijeh, taj će doći u pakao i ondje mora uvi- 

jek gorjeti, i ondje su đavli. Oni imadu dug rep i na glavi 
rogove, a lice im je posve crno.« 

Mladi je govornik tako oduševljeno govorio te se 
već stolica počela klimati. 

»Pazi da ne padneš s propovjedaonice!« primijeti 
Franjo. 

»U crkvi se ne smije brbljati!« opomenu propovjed- 
nik slušatelja. Ali taj ga je po svoj prilici smeo. Nije 
znao kako da nastavi te je počeo mucati. Konačno ipak 
nađe nit govora. On učini kao i svi propovjednici kad se 
smetu: podvostruči glas i zaviče: »I ustav morate pošti- 
vati, i biti dobri građani. I mi sada imamo krasna vre- 
mena. Divna vremena imamo sada.« Opet se izgubi. Još 
jednom uvjeri slušatelje jakim glasom da je nadošlo 
veličanstveno vrijeme, da sad imaju svi slobodu i brat- 
stvo. 

»Dosta je, prestani!« prekine Katarina svog brata 
dosta oštro. »Za danas si dosta propovijedao.« 

»Ali mi ipak imamo krasna vremena«, poviče Ivan 
još jednom prkosno. »I ustav imamo. Amen.« 

»Šta to sve brblja dečko?« upita uplašeno Margareta 
dok je propovjednik sišao s propovjedaonice. 

»Ah, mi imamo sada župnika koji uvijek govori o 
krasnim današnjim vremenima«, odgovori otac Vianney 
zlovoljno i zatvori vrata. 

»Da, i o nekakvu ustavu uvijek naklapa, i razmeće 
se sa slobodom, jednakošću i bratstvom«, primijeti stric 
Ivan i poče puniti lulu. »Draže bi mi bilo da se više drži 
Evanđelja. Moje kumče sjedi u crkvi i oštro pazi na 
svaku riječ. I onda je opetuje a da ništa ne razumije.« 

»Ali, šta vi to radite, vi dobre duše?« začudi se Mar- 
gareta. +Zar vi idete u crkvu onom zaprisegnutom žup- 
niku? Zar ne znate da su dobri svećenici uskratili pri- 
segu? A oni koji su prisegli nisu više zakonti svećenici.« 

»Ta naš župnik Rey je položio prisegu«, prigovori 
njena sestra. »A on je ipak bio dobar svećenik, i ne bi 
toga učinio kad to ne bi bilo pravo.« 

»Ja mislim da je on opozvao prisegu«, reče Humbert. 
»Sigurno su ga stoga maknuli sa službe i poslali vam 
zaprisegnutog župnika. A zaprisegnute je papa... No, 
kako se kaže ono što je papa učinio?« 

»On ih je suspendirao«, odgovori gospođa Humbert. 
»To nam je rastumačio naš dobri župnik. Oni ne smiju 
više služiti svete Mise niti dijeliti svetih sakramenata. 
To im je zabranio sveti Otac. A katolici ne smiju više 
ići k njima u crkvu.« 

»Pa šta da radimo?« mati Vianney će u neprilici. 
Ona problijedi i pritisne obje ruke na srce: »Za ime 
Božje, što moramo činiti?« 

»U Ecullyju ima još dobrih svećenika«, odgovori 
njena sestra. »Oni služe svetu Misu sasvim potajno. Naš 
stari župnik, koji se također morao odreći svoga mjesta 
jer je uskratio prisegu, jutros je služio svetu Misu u 
našoj pojati.« 

»U pojati?« primijeti u čudu Marija. 

»Da, u pojati. Mnogo vjernih katolika dolazi k tom 
bogoslužju, premda je to država zabranila i strogo kazni 
one koji pribivaju službi Božjoj takovih svećenika.« 

»No, lijepo ste nas time uplašili«, reče Matej. 

»Lijepa su to vremena«, promrsi njegov brat te 
iznova poče paliti lulu koja mu se bila ugasila, tako se 
bio začudio. 

»Da, doista krasna vremena!« doda Franjo Humbert. 
»Zar niste čuli što se dogodilo u Lyonu na Uskrs? Raz- 
dražena je svjetina prodrla u crkvu, bičevima i toljaga- 
ma potjerala na ulicu vjernike i njihove svećenike, a 
da nije pravila razliku između zaprisegnutih i vjernih. 

Jednu su djevojčicu tako udarali toljagom po glavi da 
je na putu u bolnicu umrla.« 

»A vlast?« upita Matej. 

»Ta je jednostavno dala zatvoriti zauvijek sve crk- 
ve da dokrajči svađu. U drugim je mjestima još gore 
bilo. Uostalom, na Veliki petak je Konvent u Parizu 
raspustio sve redovničke zajednice.« 

»To su đavolski poslovi!« zgrozi se Franciska Vi- 
anney. »Kako može Bog tako što dopustiti!« 

»Nije naša stvar da o tome sudimo«, ukori je muž. 
»Ali ja još uvijek ne razumijem kako da sada ima dvije 
vrste svećenika. Čovjek se više čisto ne može snaći.« 

»Sad i ja razumijem zašto toliko dobrih ljudi u 
Dardillyju ne dolazi više u našu crkvu«, reče Matej. 
»Ali to nam se ipak moralo već prije kazati.« 

»Naša je Katarina već davno opazila da s novim 
župnikom nešto nije u redu«, sjeti se Marija još uvijek 
blijeda od uzrujanosti. »A ja sam je za to još ukorila.« 

»Vi to morate djeci reći«, opomenu je sestra. 

»A_u nedjelju dođite k nama u Ecully. Dakako da 
se morate vrlo rano uputiti, jer služba Božja počinje u 
četiri i po.« 

»Daleko je do Ecullyja«, primijeti Ivan Vianney. 

»No, ako je tako...« 


»Naravski da je tako!« odgovori njegova žena od- 
lučno. »Moja noga neće više prekoračiti praga crkve, dok 
u njoj vrši službu krivi svećenik.« 

»Ja ću s njim govoriti«, odluči Marija. 

»Ja ću ga sjetiti njegove dužnosti.« 

Abbć Lejeux, zaprisegnuti župnik u Dardillyju, za- 
čudi se kad je Marija Vianney stupila u sobu i čvrstim 
glasom izjavila: 

»Gospodine župniče, je li to istina da ste položili 

»Ne niječem toga«, odgovori ovaj nesigurnim glasom. 

»A jeli istina da je Papa zaprisegnutim svećenicima 
zabranio vršiti službu?« 

»Papa ima odlučivati samo u pitanjima vjere, izvan 
toga nema vlasti. Tako je odlučio Konvent u Parizu.« 

»U katekizmu stoji drukčije, a ja se toga držim. I 
za vas vrijedi katekizam, a ne Konvent.« 

»Kakav ste li vi patriot!« uzbudi se Lejeux. 

»A_ kakav ste vi kršćanin!« 

»Je li do vas da vi sudite?« odgovori svećenik. 

»Vi ste još mlad, velečasni«, reče Marija mirnijim 
glasom. »Sigurno imate majku?« 

»Da, ona još živi.« 

»Eto, ja vam kažem u ime vaše majke: opozovite 
prisegu kako je učinio i vaš predšasnik, i sjetite se da 
ste na dan ređenja obećali i prisegnuli Crkvi vjernost 
i poslušnost, a ne Konventu koji ne može ništa zapovje- 
diti što Papa zabranjuje. Sjetite se Božje riječi: Ja sam 
čokot, a vi loze. Loza koja se rastavi od čokota mora se 
osušiti, i bit će bačena u oganj.« 

»Sigurno, gospođo Vianney, čokot je više nego loza«, 
odgovori svećenik nešto zbunjeno. »No sada idite, ja 
ću promisliti ono što ste mi rekli.« 

»Dokle god vi ne opozovete prisegu, nećemo ni ja, 
ni moj muž, ni djeca ići u crkvu, pa makar nas to jako 
boljelo!« Ove posljednje riječi doda tihim glasom. 

»Vi ćete i onako brzo vidjeti crkvu zauvijek zatvo- 
renu« odgovori nesretni svećenik sumornim glasom. 

»Ja ću se za vas moliti, velečasni!« dokonča Marija 
ovaj razgovor. 

Ubuduće su Vianneyevi nedjeljom ostavljali selo 
malo sati iza ponoći i pošli prema udaljenom Ecullyju. 

Opazili su da nisu bili jedini noćni hodočasnici. 

U bijednoj pojati pribivali su svetoj Žrtvi koju je 
prikazivao stari mjesni župnik. Jasle su mu služile kao 
oltar, a stajska svjetiljka morala je služiti mjesto vječ- 
nog svjetla. Mjesto klupa služili su se vernici svežnjima 
slame. Pa ipak rijetko kada su se svete tajne obavljale 
s većom pobožnosti nego ovdje. 

»Sad sam, majko, opet sasvim sretna«, šapne Kata- 
rina majci kad su se vraćali kući. »U crkvi u Dardillyju 
nisam više mogla moliti.« 

Mali je Ivan junački stupao uz druge na ovim noć- 
nim pohodima. A kad se njegov dvije godine stariji brat 
tužio što mora tako rano ustajati i tako daleko ići, 
ukori ga Ivan: 

»Ta to je za dragog Spasitelja.« 

Uostalom, zaprisegnuti dardilyjski župnik brzo os- 
tavi selo. Novi nije došao pa je od tog doba crkva ostala 
zaključana. Zvona su zamukla, vječno svjetlo se ugasi. 

U mnogim se kućama pomalo zaboravilo na stare 
kršćanske običaje. Zvona nisu više opominjala vjernike 
pa se nisu ni sklapale ruke na molitvu. Novorođenčad 
ostala nekrštena, brakovi se sklapali bez svećeničkog bla- 
goslova, ljudi su umirali bez sakramenata. 

A jer nije bilo Božjeg sijača, širio se to više korov 
zla. U gostionici »K zlatnom janjetu« pojavljivali su se 
sada češće izaslanici iz lyonskog kluba jakobinaca te bi- 
jesnim govorima razdraživali muževe, koji su te govore 
ispočetka nevoljko, a onda sve radije slušali. 

Dardilly, selo bez Spasitelja, činilo se da je sada 
bilo i bez spasenja. 

U LYONSKOM PAKLU 


1792 — 1793. 


Strahotama ne bi kraja. Činilo se da se je u krvavoj 
odjeći mučeništva vratilo prvo doba kršćanstva, doba 
krvnika i mučenika. 


Kod noćne službe Božje u pojatama Ecullyja propo- 
vijedali su Crkvi vjerni svećenici o mučeničkoj smrti 
brojnih svećenika koje su ubili toljagama i sjekirama 
prvih dana mjeseca rujna u Parizu i dtugim gradovima. 
I u Lyonu se prolila krv. Podivljala rulja provali u zat- 
vor i ubije tri Crkvi vjerna svećenika. 

»Ne treba da se za njih molimo«, govorio je starina 
župnik kad im je javio tu strašnu vijest, »jer mi u njima 
štujemo svete Božje svjedoke, koji neka nam isprose 
jednaku snagu i jednako junaštvo.« 

Dršćući od uzbuđenja stajao je mali Ivan Vianney 
u mnoštvu vjernika. Pesnice je grčio, a plave je oči ši- 
rom otvorio od užasa, ali mu se one opet i krijesile od 
ponosa. 

»Da sam svećenik, mogao bih i ja umrijeti za Isu- 
sa«, očituje on svojoj majci. 

»Drago dijete, najprije moraš živjeti za Isusa«, od- 
govori mati i načini mu znak križa na čelu, ustima i 
prsima. 

Ipak je dječak tražio svaku zgodu gdje bi mogao 
priznati svoju vjeru. 

Jednog dana pozva susjed Vincent Mateja k plotu. 

»Ti, Mateju, tvoj Ivan me drži za nečastivoga. Danas 
je prije podne načinio veliki znak križa kad je na ulici 
prošao pokraj mene.« 

»Ah ne, nije te on držao za vraga«, odgovori Vianney 
smiješeći se. »On je sigurno blagoslovio sat koji je ot- 
kucalo zvono na tornju.« 

»Ali pomisli, to se dogodilo javno na ulici. Ti dobro 
znadeš da je pogibeljno pokazati se pobožnim. Ima ih 
koji idu okolo selom, a da im se to ne bi svidjelo.« 

»Ja se ne bojim priznati svoje vjere, a djecu sam 
učio da se Boga boje više nego ljudi. Stoga neću braniti 
svome sinu što čini iz pobožnosti.« 

»Pazi dobro, on će još postati župnik ili samostanac«, 
našali se susjed. 

»Nije još vrijeme da se na to misli.« 

Uvijek su novi nemiri uzbuđivali zemlju. Stali su 
ljude novačiti, i mnogoga su odveli s njive i navukli 
mu vojničku odoru. Bio je rat s Prusijom i Austrijom. 
Kadikad se vrati koji vojnik kući: zdrav je pošao u rat, 
a kao bogalj došao natrag. Pričao je o okrutnim bitka- 
ma u Flandriji i u Champagni. Dođe zima i pokri jadnu 
zemlju mrtvačkim plaštem. Ali taj je brzo postao crven 
od prolivene krvi. U posljednjim danima siječnja pro- 
nijela se šapatom vijest koja je neke napunila divljim 
veseljem, a druge duboko potresla. U Parizu da su kra- 
lja dovukli na stratište i glavu mu odsjekli. Šta će to 
biti kad već nije sveta ni kraljeva glava? 


Dođe opet proljeće, ali ono donese tisućama samo 
krajnju nevolju i bol. 

U Lyonu planu zublja pobune protiv strahovlade 
Konventa. Chalier, vođa jakobinaca, dođe pod giljotinu 
koju je sam podigao na trgu Terreaux da uplaši svoje 
protivnike. 

Pariški je konvent poslao čitavu vojsku na grad 
da uguši bunu. Mjesecima se branio Lyon očajnom hra- 
brosti. Dovučeni su čak i topovi koji su na grad ispa- 
ljivali bombe i užarene kugle. 

Po noći bi se nebo zarumenilo od odsjeva kuća u 
plamenu, a i čitave je gradske četvrti zahvatio oganj. 
Ali i sa strane opsjedatelja bilo je dosta žrtava. Mno- 
gobrojne lješine okuživale su zrak te se je bilo bojati 
kuge. A uz to je nemilo pržilo kolovosko sunce. 


Po selima su se vucarali vojnici, robili su i pljačkali 
te činili svakojaka nasilja. Svi križevi kraj puteva bili 
su porušeni. Provaljivali su i u crkve te unštavali kipove 
i svete slike. Kao da su došla Antikristova vremena. 
Zbog straha i briga nije mogao izmučeni narod doći 
do mira. 

Često su udarci po kapiji probudili Vianneya i nje- 
govu obitelj. Divlja čeljad pravog zločinačkog obličja 
provaljivala u kuću, zahtijevala piti, prekopala dvo- 
rište i staje, skidala propela sa zidova. Jedva jedvice 
mogla se bijegom spasiti Marija i njena kćerka Katarina 
od pijanih ljudi. Ali kadikad je krajnja bijeda natjerala 
ljude da prekorače kućni prag. Žene, djeca, starci, koji 
su izbjegli lyonskom paklu, prosili su konačište i kruha. 
Pripovijedali su strahote. U Lyonu da hara glad i po- 
šasti. Nešto malo zobi, što su samljeli u mlinu za kavu, 
bila je hrana za čitav dan. Mrtvace su bacali u goruće 
kuće, jer ljudi nisu imali snage da iskopaju grob. 

Pa ipak se grad na Rhoni branio sve do u jesen. 
No onda, dakako, nije se mogla izbjeći strašna katastro- 
fa. To se dalo naslućivati po raznim događajima. U 
dugim kolonama išle su cestama tisuće i tisuće prema 
gradu. Bilo je tu seljaka, prosjaka, slugu i služavki obo- 
ružanih puškama, kosama, sjekirama i mlatilima. Pijane 
žene s crvenom jakobinskom kapom sjedile su na vo- 
lovskim kolima i pjevale karmagnolu. 

Stisnutih šaka promatrao je Matej Vianney te pri- 
zore kad je povorka prolazila mimo njegova imanja. A 
opazio je ljutito da se je jedan ili drugi iz njegova sela 
priključio povorci. 

»Eto, idu strvinari na svoj posao«, reče susjedu škri- 
peći nemoćno zubima. 

»Da, to su strvinari i hijene«, potvrdi Vincent. »Eto 
što postaje od ljudi kad se ne boje više Boga.« 

9. listopada pokuša ostatak lyonske posade s ne- 
koliko stotina golorukih građana da se nekako probije 
iz grada. No premoć neprijatelja je bila prevelika. Tko 
je izbjegao tanetima i vojničkim bajonetama, toga su 
seljaci ubili kosama i sjekirama. Rijeka se Saona crve- 
nila od krvi ubijenih. Samo malo ih je izbjeglo pokolju 
1 spasilo se u okolna sela. 

I u Dardillyju našli su neki jadni progonjeni bje- 
gunci utočište. Premda je obećana visoka nagrada za 
glavu svakog pobjeglog lyonskog građanina, ipak su 
Vianneyevi, Vincentovi i još neke druge obitelji mjese- 
cima uspješno sakrivali progonjene. 

Strašna osveta zadesi napola popaljeni Lyon. Na 
stotine su ih topovima poubijali u blizini Morandova 
mosta, dok su žrtve još jednom pjevale bojnu pjesmu: 

»Nema ništa veće, 
Nema ništa ljepše, 
No umrijeti za domovinu!« 


Sad su uslijedila užasna svetogrđa. Chaliera, vođu 
jakobinaca, koji je pod giljotinom poginuo, proglasili 
su za »dieu-sauveur«, za boga i spasitelja. 

Ujutro 10. listopada zagrmjeli su topovi njemu na 
čast. Zatim provali svjetina u crkve, razbije svete slike, 
razruši oltare, uzme sveto zlatno posuđe, rastvori sveto- 
hraništa i prosu po podu svete čestice. Gradom prođe 
prava sotonska procesija. Jakobinci su pili iz zlatnih 
kaleža, pokvarene žene mahale kadionicama pred po- 
prsjem novog božanstva koje su nosile četiri sansculotta- 
-bezgaćnika pod tjelovskim baldahinom. O jednu štolu 
vodili su magarca kome su stavili među uši biskupsku 
mitru, na leđa plašt, a propelo i Sveto pismo privezali 
za rep. Tako je krenula ta vražja povorka na trg Terre- 
aux. Tu su stavili Chalierovo poprsje na nekakav oltar, 
tobože ga izložili vjernicima na klanjanje. A divlja ru- 
lja klecala pred tim novim kumirom, zavjeravala mu 
se i kadila ga tamjanom. Zatim su zapalili lomaču i ba- 
cili u nju propelo i bibliju. Magarcu su dali da pije vino 
iz ciborija i da jede posvećene čestice. 

Konačno samo nebo dokrajči ovo svetogrdno slavlje. 
Nasta strašno nevrijeme, grmljavina i pljusak rastjera 
bučnu rulju. 

Malo dana iza toga eto pokućarca Lelouxa opet u 
kuću Mateja Vianneya. Njegov je koš bio pun svilenih 
tkanina i traka. Nudio je robu uz neobično niske cijene. 


»To si sigurno ukrao u Lyonu«, upita Matej zlo- 
voljno. 

»To je plijen«, odgovori kramar bez stida posrćući 
od pića. »Ali ja imam još nešto drugo. Lijepe sadrene 
kipiće. To je naš novi bog i spasitelj Josip Chalier. Bit 
će to lijep ukras za sobu. Možete ga staviti mjesto svetih 
slika.« 

»Ne trebam ja tvojih tralja«, promrmlja Vianney 
jedva se svladavajući. »Mi se ne klanjamo kumirima.« 

»Pa dobro, građanine Vianney, imam ja i igračaka 
za nevinu dječicu. Dođi ovamo, dječačiću!« mamio on 
sedmogodišnjeg Ivana-Mariju. »Gle, lijepe igračke! Mala 
giljotina! Vidi Tu samo pritisneš, i nož se spusti, a 
glava ode! Hihihi!« 

Tada ga pograbi čvrsta Matejeva šaka za vrat, digne 
ga sa stolice i izbaci kroz vrata. A njegovu robu jednako 
za njim. 

»Huljo jedna!« poviče srdito. »Ako se opet usudiš 
doći ovamo s tom vražjom robom, onda prebroji prije 
kosti, da ih poslije možeš pokupiti kad se nađeš na cesti!« 

»Za ime Božje, Matejul« zavapi žena uplašeno. 

»Što za tol« promrsi Vianney. »Jednom neka ta 
hulja čuje što o njoj mislimo.« 

»To ćete mi skupo platiti, građanine Vianney!« pri- 
jetio se pokućarac skupljajući svoju razbacanu robu. 
»Slučajno mogu štošta o vama javiti klubu jakobinaca. 
Zanimat će ga jako što ste kod sebe primili izbjeglice 
te ih i sad još skrivate u pojati. Giljotina ima oštar nož 
pa će znati obračunati i s najtvrđom seljačkom šijom, 
kako ćete možda brzo doživjeti.« 

Još uvijek prijeteći se otetura prema kapiji. No tu 
ga dočeka jaka pesnica susjeda Vincenta. Taj ga po- 
grabi za kaput i čvrsto privuče k sebi. 

»Ako ti, lopove, samo jednu riječ pisneš o Vianneyu, 
zakrenut ću ti vratom kao staroj kokoši. Tako, a sad 
idi u svoj klub ako ti se mili!« 

Pokućarac problijedi kao stijena te se udalji tresući 
se od straha. 

I doista, tako se uplašio te prijetnje te se dobro 
čuvao da ne pisne što. Jedino što je Matej doživio bile 

su sve češće kućne premetačine, no one su srećom bile 
bez uspjeha. 

»Oče, zašto su ljudi tako zločesti?« upitat će Ivan- 
-Marija jedne večeri iza kako su gardisti opet psujući 
pretražili svu kuću. 

»To je sotonina igra, dragi sinko«, odgovori otac. 
»Sotona vlada ondje, gdje ruše Božje oltare.« 

Često je dječak u besanim noćnim satima razmišljao 
o očevim riječima. Premda je bio tako mlad, već je 
upoznao strašnu silu tmine te je držao da je đavla vidio 
licem u lice. 

Usrdnije pritisnu svoju malu svetinju, Gospin kipić, 
na srce uzdajući se da će ga Gospa čuvati od pakla i 
sotone. 


SVJETLO BOŽJE U TAMNIM VREMENIMA 


1794 — 1798. 


Svijet si je obećavao slavna vremena kad su se 
rastvorila vrata Bastilje; držao je da će doći sjajno do- 
ba kad je pod giljotinom pala kraljeva glava, kad su 
zatvorili crkve, vjerne svećenike tjerali te ih ubijali 
sjekirama i toljagama poput divljih zvijeri. 


Ali gore nego prije trpio je i gladovao narod, a gra- 
dovi i sela živjeli u tjeskobi i smrtnom strahu. Raspela 
su razrušili a na njihova mjesta posadili stabla slobode, 
no plod je tih stabala bila beskrajna nevolja i jad. 


U Parizu je vladalo bjesnilo. Nemani koje su vla- 
dale zemljom ubijale se međusobno. Dan za danom 
drndala su ulicama krvnička kola. Umirali su mučenici, 
pogibali tirani. 17. srpnja 1794. popelo se na stratište 
šesnaest karmelićanki iz Compićgnea pjevajući odušev- 
ljeno +»Salve Regina«. 

A već jedanaest dana kasnije vukao je po istim 
stubama krvnik crvenokosog nečovjeka Robespierrea, 
koji je prije toga postao krvnikom tisuća žrtava. Ali 
njegovom smrću nije prestala grozota. 

Još uvijek stenjala je zemlja pod kopitima apoka- 
liptičkih jahača. Rat, glad, pošasti i smrt želi su okrutno 
svoje žrtve, a nadaleko i široko šutjela su zvona u crk- 
venim zvonicima. Još nije spasonosna zora zamijenila 
mrku noć što je pala na Francusku. 

Tako tmurno i teško nadvilo se nebo nad godinama 
djetinjstva Ivana Marije Vianneya. 

U veljači 1795. otvori građanin Dumas, pošten i 
dobar čovjek, školu u Dardillyju. Među djecom, koja 
su učila početke pisanja i čitanja, sjedio je do njegovih 
nogu Ivan sa svojom sestricom Margaretom. 

Često je starina učitelj bolno promatrao maloga 
Vianneya koji je svojim svijetlo-plavim očima gledao 
prema njemu. Kako je samo bio mališ ozbiljan, a imao 
je tek devet godina. Da, teška su vremena bacila sjenu 
ina osjetljivo dječačko srce. Kako je rijetko prešao 
smiješak preko djetinjeg lica. 

Učitelj Dumas je osjetio kako Ivan Marija trpi u 
svojoj duši zbog strahovitih događaja. Opazio je kako je 
dječak čeznutljivo bacao pogled prema tornju župne 
crkve koja je još uvijek bila zaključana. Kako ga je 
moralo boljeti što nije smio poučavati svoje malo stado 
u istinama kršćanske vjere! Ali, potajno bi ipak rekao 
po koju dobru i pobožnu riječ koja bi se poput zlatnog 
zrnca spustila u tako pripravnu dušu maloga Vianneya. 

S Ivanom je išla istom učitelju i mala Marion Vin- 
cent iz susjedstva. Bilo to živahno i milo stvorenje, pa 
su se ona | Ivan lijepo slagali. S njim je bila i kod igre 
i kod posla. 

Jednog vrućeg ljetnog dana Ivan je imao odvesti 
u mlin Saint-Didier magarca natovarena dvjema vre- 
ćama žita. Marion je pošla s njim i veselo čavrljala, dok 
je šutljivi Ivan malo koju progovorio. 

Sunce je nemilice pržilo s vedrog neba. Kad su do- 
šli do sjenovitog mjesta kraj puta, odluče da se malo 
odmore. A ni živinče se nije tome protivilo. 

Neko vrijeme su djeca šuteći sjedila. Sve je bilo 
tiho, ptičice su umukle, ni listić se nije maknuo. Činilo 
se da je i mala Marion izgubila govor te o nečem raz- 
mišljala. Napokon se ojunači te će: 

»Ivane, ja bih ti nešto povjerila što nitko ne smije 
znati.« 

»Zar ni dragi Bog?« Dječak je pogleda ozbiljno za- 
čuđen. 

»On, dakako, smije.« 

»No, onda reci što želiš!« 

»Hoću da se za tebe udam«, reče djevojčica. 

»Šta, šta to hoćeš?« upita dječak. 

»Hoću da se uzmemo. Onda smo muž i žena te ćemo 
biti uvijek skupa.« 

Dječak ju je još uvijek ukočeno gledao, a da nije 
ništa odgovorio. 

»No, reci već jednom nešto«, navaljivala ona. 

»Neću!« odlučno će Ivan. 

»Ti dakle nećeš? Zar me ne voliš« propenta djevoj- 
če razočarano. 

»Ja se uopće neću ženiti«, odgovori dječak odlučno. 

»Ti se nećeš ženiti? A zašto?« 

»Čuj, Marion!« odvrati Ivan iza oduže stanke. »I 
ja ću tebi povjeriti tajnu koju još nitko ne zna, ani ti 
je ne sniješ nikome kazati. Htio bih postati svećenik.« 

»Šta to želiš postati?« raskolači djevojčica uplaše- 
no oči. 

»Ono što ti velim. Hoću da postanem svećenik.« 

»Ne, ne!'« poviče mala. »To ti ne smiješi Onda ćeš 
se morati uvijek skrivati, a ako te pronađu, ubit će tel« 

»Pa neka! Ja se ne bojim!« 

»Ali ja? Ja bih onda ginula od straha za te. Nedav- 
no su otkrili nekog svećenika u spilji na brdu Monte 
d'Oro, te ga psima tako dugo gonjali dok nije posve klo- 
nuo. Zatim su ga odvukli u zatvor, a iza nekoliko dana 
ubili. Ne, Ivane, budi sve drugo, samo ne svećenik !« Ona 
prihvati ruku svog druga. No, on uzmakne i reče: 

»Ako tko hoće da bude svećenik, onda ga nitko ne 
smije u tom priječiti. Pa ni ti.« 

»Čuj, Ivane!« Djevojčica poče plakati. »Ti me ne 
moraš uzeti ako nećeš. Ali svećenik ne smiješ biti.« 

Mladi je Ivan osjećao iskrenu sućut prema dob- 
rom djetetu, ali onda skoči i reče: 

»Dosta je s plačem! Idimo!« 

»Eto me!« odgovori jecajući djevojčica i obriše si 
suze. 

»Tako, a sad ćemo moliti krunicu da ne moramo 
govoriti svakakve ludorije, odluči dječak i poče s Vje- 
rovanjem. Mala je odgovarala, ali se od uzrujanosti za- 
plela, pa je Ivan morao priskočiti u pomoć. 

»Šta će si magare misliti kad ne znaš više ni krunice 
moliti kako treba«, prigovarao joj dječak. 

»Neka musli šta mu je drago«, odgovori Marion u- 
vrijeđeno. Onda se trgnu te su mogli mirno nastaviti i 
dovršiti molitvu, dok se nisu pojavila krila vjetrenjače. 

Tiho se povrate s magarcem u Dardilly. Tajnu, ko- 
ju su jedno drugom povjerili, sakrili su u svojim djeti- 
njim srcima. Marion je već bila baka kad je tu tajnu 
po prvi put otkrila, a oči bi joj se uvijek zakrijesile kad 
god je kasnije o tom pričala. 

»Ipak sam vesela što me je onda odbio«, prizna ona 
smiješeći se. 

»I ja!« povladi njezin muž pušeći svoju lulu. 


67 


Samo za vrijeme zimskih mjeseci slali su seljaci 
Dardillyja svoju djecu učitelju Dumasu u školu, jer su 
od proljeća pa do jeseni i mlade ruke morale pomoći u 
gospodarstvu. 

Ivan Marija poveo je tada sa svojom sestricom Got- 
honom malo stado na pašu, a i mali, nejaki Franjo išao 
bi s njima kad god je vrijeme dopuštalo. 

Jednog ljetnog dana godine 1797. opet su djeca poš- 
la sa svojim stadom: nešto ovčica, dvije krave i maga- 
re. Kad su došli do cilja, kleknu i prikažu novi dan 
dragom Bogu. U šupljinu vrbova stabla stavi Ivan svoj 
mili kipić, koji je sretno spasio u svim strahotama krva- 
vih godina. 

Zatim šupljinu uresi grančicama i cvijećem. Pred 
tom svetinjom izmolili su djetinjom pobožnosti svoje 
molitve. Ali onda su morali, dakako, paziti da ne bi 
koje živinče otišlo u kvar. 

Na tom se pašnjaku pamalo skupila čitava četa 
djece iz Dardillyja. 

»Daj mi da zajašim magarca«, zamoli Cvjetko Veri- 
cel, mališ od šest godina. 

»Ivane, pomozi mi uzjahati!« 

Dobri Ivan posadi mališa na magarca. Naravski da 
je i Franjo htio jahati. A konačno uzjaha i devetogodiš- 
nji Ivan Dumond. Veselo su tako jahali neko vrijeme, 
dok se nije magarac naglo propeo i sve troje djece zba- 
cio sa sebe. Bilo je, dakle, dosta veselja na pašnjaku. 

Sad su htjeli i drugi pastirići jahati. Uzjaše Franjo 
Duclos i Andrija Provin. Ali i oni se nađu brzo na zem- 
lji. 

»Dosta je sadal« odluči Ivan napokon. »Magarac je 
umoran. Znate šta, ići ćemo na proštenje.« 

»Da, da, na proštenjel« klicala djeca. Brzo načine 
od dvije grančice križ. Za križonošom su koracali dje- 


čaci i djevojčice držeći u rukama zelene grančice i po- 
božno pjevajući Gospinu pjesmu. Tri puta obiđe proce- 
sija pašnjak, dok se konačno ne zaustavi kod kipa Majke 
Bočje. Tu je Ivan predmolio jednu desetku Gospine kru- 
nice, i nije se dao smesti, premda ga je Andrija Provin 
vukao za ruku i šaptao: +Prestani, sad ćemo opet jaha- 
ti.« 

»Najprije moliti, onda jahati«, odgovori Ivan. 

»Zdravo Marijo, milosti puna... .« 

Mali Andrija uzdahne, i nije bilo druge, morao je 
ion moliti. Mislio je da će pobožnost brzo prestati, ali 
se prevario. Ivan stane kraj Marijina kipa, okrene se 
malim vjernicima i poče propovijedati. 

»Dragi, pobožni slušatelji«, poče on kako je čuo da 
se kaže kod službe Božje. »Našu svetu Crkvu jako pro- 
gone neprijatelji Božji. Mnogi su svećenici poubijani ili 
pozatvarani, ili su na velikim brodovima odvedeni da- 
leko preko mora na Vražji otok. Ondje moraju tucati 
kamen ili ih na drugi način muče do smrti. I župnika 
mjesta Ecully su zatvorili. Nitko ne zna šta se s njim 
dogodilo. Sad nemamo više svećenika i moramo sami 
moliti i propovijedati. Sva djeca moraju pobožno moliti 
i dobro paziti šta se propovijeda, a ne misliti na magar- 
ca na kojem bi rado jahala.« Pri tom baci pogled pun 
prijekora na Andriju Provina koji zastiđeno obori glavu. 


»Znadem dobro da ne trpite propovijedi«, nastavi 
mali pastir. »Ali moram vam reći da morate biti dobri 
i poslušni roditeljima, a ne smijete biti prkosni, kao 
onaj magarac tamo koji ne zna deset zapovijedi Bočjih 
I dragog Isusa morate ljubiti. Amen.« 

»Hvala Bogu, amen!« uzdahne Andrija potajno. 
Već se htjela četa razići, kadno izađe iz guštare čovjek, 
kojega se djeca uplaše. Bio on visoka, mršava uzrasta, 


a lica blijeda. Mrkim i ozbiljnim očima pogleda on 
djecu. 

»Šta tu radite ono što je zabranjeno?« upita on 
strogo. »Zar ne znate da je direktorij u Parizu zabranio 
hodočašće, javne pobožnosti i propovijedanje?« 

»Mi ništa ne marimo za direktorij«, reče drsko An- 
drija Provin, ali se onda brzo sakrije za široka leđa 
Franje Duclosa. 

Tada stupi mladi Vianney naprijed, pogleda tu- 
dinca svojim jasnim očima te će: 

»Direktorij u Parizu može isto tako pticama zabra- 
niti pjevati kao i nama moliti. Kao što se ptičice ne 
mogu odreći svog pjevanja tako ni mi svoje molitve. 
A ako ste slučajno jakobinac, uhapsite mene. Ja sam sam 
svemu kriv.« 

Djeca se skamene od straha. Gothona, Ivanova ses- 
trica, ode bratu te poče plakati. 

»Da, baš bih volio uzeti tebe sa sobom«, odgovori 
stranac smiješeći se. »Ti mi se, naime, vrlo sviđaš. Smi- 
jem li znati kako se zoveš?« 

»Nemoj mu reći«, šapne Andrija još uvijek nepo- 
vjerljivo. 

»Zašto da ne kažem? Ja se ne stidim svoga imena. 
Zovem se Ivan Marija Vianney i stanujem u Dardillyju, 
u posljednjoj kući uz cestu. A tko ste vi?« 

»Ja se zovem Groboz, kuhač po zanatu.« 

»To je zaista hranjivo zvanje!« nasmiješi se jogu- 
nasto Andrija Provin. A i drugi su pomalo izgubili strah 
te su se i oni počeli smijati. Pa i tuđinac se raspoloži. 

»Samo vi mirno nastavite«, reče opraštajući se. 
»Pravo imate. Treba se više pokoravati Bogu nego lju- 
dima. Samo pazite da vam se koji uhoda ne približi. 
Mogao bi to doista biti jakobinac. A sada zbogom, dje- 
co!« Prijazno ih pozdravi te se udalji. 

»Možda je to doista bio jakobinac, i otišao je da 
dovede policiju«, primijeti Franjo Duclos. 

 »Svakako nije to bio kuhar«, doda Andrija. »Svaki 
kuhar ima debeo trbuh, ali tome se mogu rebra pre- 
brojati.« 

»Ne bojte se! reče Ivan pouzdano. »To je bio dobar 
čovjek. Vidjelo mu se na očima.« 

Kad su Vianneyeva djeca naveče došla kući, veoma 
se iznenadiše. Onaj je tuđinac sjedio kod roditelja u 
sobi i prijazno im se smiješio. 

»Imamo gosta«, reče otac. »To je gospodin Groboz, 
svećenik koji nije htio položiti zakletve. On se mora 
sakrivati, ali će ubuduće ostati u našem kraju da imamo, 
napokon, opet svećenika koji će nam služiti svetu Misu 
i dijeliti svete sakramente. To je velika sreća za mas.« 

»Svećenik?« primijeti Ivan Marija zbunjeno. 

»Da, dijete moje!« nasmiješi se gospodin Groboz. 
»Osim toga ja se bavim kuharstvom da sakrijem svoje 
pravo zvanje. Znam skuhati grah sa slaninom.« 

»Ali kako ste došli upravo k nama?« 

»Pa ja sam si mislio da ću biti sigurno zaštićen u 
obitelji koja ima tako odvažnog i pobožnog sina. Ili, 
bi li me možda htio izdati?« 

»Kako možete tako što pomisliti?« usplahiri se dje- 
čak. No brzo se umiri kad je mati rekla da se svećenik 
samo našalio. 

Svećenik je pričao o svojim doživljajima za vrije- 
me strahovlade. Bio je kapelan župe Duha Svetoga u 
Lyonu, ali onda je bježao u Italiju poput mnogih drugih. 

»Sa stidom moram priznati da su me gospođe natje- 
rale da bježim«, reče skrušeno. »Ali onda sam čuo kako 
junački trpe i umiru toliki od moje subraće, koja su 
ostala u Francuskoj. Sad nisam više mogao izdržati 
u slobodno izabranom progonstvu. Vratio sam se u 

Lyon. Prijašnji generalni vikar biskupije poslao me u 
Ecully, gdje sam imao preuzeti dušobrižništvo s Karlom 
Balleyem, bivšim redovnikom. Balley se izdavao za sto- 
lara. Nosi svoj alat uvijek sa sobom tražeći duše koje 
trebaju njegove pomoći.« 

»Hvala Bogu, sad ćemo imati opet nedjeljom svetu 
Misu«, uzdahne Marija. 

»Kako smo za njom čeznuli otkako su makrruli po- 
sljednjeg svećenika iz Ecullyja.« 

Tijekom večeri upitat će Groboz jedanaestogodiš- 
njeg dječaka kad se je posljednji put ispovjedio. 

»Ja se još nisam ispovjedio«, prizna Ivan. 

»Dobro. Nećemo više gubiti vremena«, odluči sve- 
ćenik. 

Nije trebalo duge pouke, jer su Ivana dovoljno po- 
učili roditelji i starija braća. 

I tako je još iste večeri klečao pred svećenikom i 
u prostcdušnosti svoga srca priznao sve male pogreške 
svoga mladog života. 

Neko je vrijeme svećenik šutio kad se je dječak 
ispovjedio. Čuli su se samo otkucaji stare ure njiha- 
lice. A onda će ispovjednik duboko potresen čistoćom 
tog nevinog srca: 

»Dijete moje, Bog je dopustio da odrasteš u teškim, 
burnim vremenima. Mnogi su izgubili vjeru i ćudored- 
nost te se odrekli Boga. Crkvena vrata su zatvorena, 
vječno svjetlo utrnuto. No u tvojoj je duši Gospodin 
divno sačuvao svjetlo milosti. Budi mu od sveg srca 
zahvalan za dobrostivu zaštitu. Gledaj da mu i ubuduće 
ostaneš vjeran! Vrijeme u kojem živimo traži od nas 
velike stvari, dapače često i žrtvu života. Ono traži od 
nas da budemo junaci poput prvih kršćana i da budemo 
vjerni kao mučenici. Je si li ti, Ivane, pripravan na tu 
vjernost?« 

»Da, oče, bit ću Spasitelju vjeran do smrti«, odgo- 
vori dječak drhtavim usnicama, a da nije ni časa oklije- 
vao. 

»Neka te, dakle, Bog blogoslovi, dijete moje!« reče 
svećenik tronuto. Onda mu zada pokoru te izreče riječi 
odrješenja. Tiho se udalji iz sobe, dok je Ivan prepun 
vrhunaravne radosti ostao klečati, zahvaljujući se Bogu 
za milost toga dana. 


s +. 


Godinu dana kasnije imao je sreću primiti prvu 
svetu Pričest. 

U svibnju 1798. ode on u Ecully, gdje je imao bo- 
raviti kod ujaka Franje Humberta i tetke Margarete za 
vrijeme pouke. Imanje se zvalo »Point-du-Jour, Zora«. 
To se ime Ivanu nada sve svidjelo. Ta tu se je on imao 
pripraviti na onaj sretan dan koji će njegovoj duši do- 
nijeti jutro božanske milosti u njenom potpunom sjaju. 

Dvije pobožne časne sestre, koje je bura strahovlade 
otjerala iz tihog samostana i koje su se u civilnom odi- 
jelu skrivale u Ecullyju, dale su mladim srcima pouku 
u kršćanskom nauku. Žpnik Balley održao je šesnaesto- 
rici prvopričesnika duhovne vježbe kao zadnju pripravu. 
Nikad prije nije Ivan oćutio dublje sreće kao onih tihih, 
svetih dana. 

Napokon dođe tako vruće i željno iščekivano jutro. 
Sretna šesnaestorica .izabranika pošla su u svoj tajnosti 
raznim putevima, a u običnim svagdanjim odijelima, 
prema imanju gospođe Pingon gdje se imala održati sve- 
čanost. Tamo su ih uveli u prostorije posve zastrtih 
prozora. A da oprez bude još veći, istovarivali su upravo 
pod onim prozorima kola puna sijena, a pri tom se sluge: 
nisu baš jako žurile. Tako nije mogla prodrijeti van 
svjetlost svijeća. 

U kući su majke dotjerivale svoju djecu: kćerkama 
su stavljale bijelu koprenu na glavu, a dječacima bijelu 
traku oko ruke. Pun svete nestrpljivosti nije Ivan mo- 
gao noć prije spavati. Mučila ga misao da bi se svećeniku 
moglo što desiti te bi bio zapriječen da dođe. Radosno 
je odahnuo kad je župnik Karlo Balley napokon ipak 
stigao. Došao je u radničkom odijelu noseći u torbi svoj 
stolarski alat. Zatim obuče sveto odijelo, stavi oltarni 
kamen na stol ukrašen cvijećem i svijećama, okrene se 
mladoj četi te joj prigušenim glasom progovori o Kris- 
tovoj ljubavi u Presvetom oltarskom Sakramentu. Djeca 
su držala upaljene svijeće kod obnove krsnog zavjeta. 
Morala su tiho odgovarati da se ne bi čulo vani. Ali su 
to jače odgovarala mladenačka srca. 

Nisu se pjevale pjesme, nisu zvona zvonila, nisu 
orgulje brujale. Pa ipak je mladom Vianneyu bilo kao da 
se nebo otvorilo kad je kod pretvorbe sišao Spasitelj na 
oltar i kad mu je svećenik stavio na jezik sveto tijelo 
Isusovo. Na sve je oko sebe zaboravio, duša mu uronila 
u more milosti. 

Odavna se već završila svečanost. Pobožni su vjer- 
nici otišli ali još je uvijek mali Ivan klečao zadubljen 
u molitvu pokrivši lice rukama. Kad ga je konačno 
mati opomenula da ustane i da s njom ode rodbini 
koja ga je čekala, pogleda je začuđenim pogledom, kao 
da je došao iz dalekog kraja koji ga je htio na silu 
pridržati. 

U tijesnoj oskudici, koja ga je izvana okruživala, 
iskusio je daljinu i sve blago neba. 


74 


PETAR U OKOVIMA 


1799 — 1802. 


Ljetno sunce zađe za planine, a noć poče vijencem 
svojih zvijezda ovjenčavati gorske vrhunce. Tu i tamo 
zasvijetli u kućama Dardillyja svjetiljka, da se opet brzo 
utrne. 

Samo je u staji obitelji Vianney gorjela mala svje- 
tiljka i obasjavala strane jedne knjige, nad kojom se 
sagnula glavica trinaestgodišnjeg Ivana. Lice mu bilo 
uzano i od sunca potamnjelo, plave mu oči plamtile 
tajanstvenim sjajem. Kraj njega se valjao po slami 
brat Franjo. Par puta je srdačno zijevnuo i napokon 
promrmljao: 

»Šta, ti još uvijek čitaš? Vrijeme je već da spavaš.« 

»Molim te, samo još nekoliko redaka«, zamoli Ivan. 
Malo kasnije uzdahnuvši zaklopi knjigu i utrne svjetlo. 
Metnuo je ruke pod glavu i zurio u tminu. 

»Spavaš li već, Franjo?« upita konačno. 

»Pusti me na miru«, odvrati brat. »Sta hoćeš?« 

»Ti, danas je svetkovina Petra u okovima.« 

»Možda. Ali danas je 14. thermidora, svetkovina 

kante ili tako što! Ja se još pravo ne razumijem u taj 
novi kalendar.« 

»Ipak! Danas je 1. kolovoza. Upravo sam čitao do- 
gađaj o tom kako su svetog Petra zatvorili. To se nalazi 
u Djelima apostolskim.« 

»Da te nije stari Dumas naučio čitati, mogao bih 
svake noći jedan sat ranije zaspati«, promrsi Franjo. 

»I danas se događa kao onda«, reče Ivan, a da se 
nije dao smesti. »Petar u okovima! U tvrđavi Valence 
drže zatvorena svetog Oca, kao ono prvog papu. Sigurno 
ne može spavati od žalosti i nevolje.« 

»Da, ali ne mora sutra rano ustati i okopavati vi- 
nograd.« 

»Isto je kao i onda! Samo se Herod Agripa danas 
zove Napoleon Bonaparte, a Petar Pijo Vi. Ima mu 82 
godine, kaže župnik Balley, a bolestan je na smrt. A 
sada hoće da ga odvedu u Dijon, pomisli samo, Franjo, 
njega na smrt bolesna!« 

»Da, da, čuo sam tako nešto«, zijevne Franjo. 

»Ti!« uspravi se Ivan malo. »Ako ga budu vodili 
u Dijon, onda će on proći pokraj naših vratiju?« 

»Močžebiti!« 

»Ali Bog može i drukčije urediti. Petru je on poslao 
anđela. Tada se tamnica rasvijetli, okovi mu spadnu 
s ruku, vrata se otvore usprkos bravama i zaporima. To 
bi mogao Bog i danas učiniti. Šta misliš?« 

»Danas nema više čudesa.« 

»To ti kažeš. Ali Bog može čudesa činiti kada i 
gdje hoće. No onda su se vjernici molili za svog papu. 
To stoji u Djelima apostolskim. 

Crkva se neprestano molila za njega Bogu. Bez 
prestanka — tako piše. Čuješ li, Franjo?« 

»Da, da, ali onda nije Crkva trebala okopavati vi- 
nograd. Ima vrijeme kad se mora raditi i vrijeme kad 

se mora moliti, a i vrijeme kad se mora spavati. A to 
je vrijeme sada, shvaćaš li?« 

»Bez prestanka«, opetova Ivan zamišljeno. 

»Reći ću ti nešto«, odgovori brat zlovoljno. »U sve- 
mu se može pretjerati, pa i u molitvi.« 

»Zar doista misliš da je tako?« 

»Jest, drugi te momci već ismjehuju što uvijek mo- 
liš krunicu. Oni ti se rugaju. A kad smo ovih dana išli 
iz vinograda kući, Pavao Leloux mi je podrugljivo re- 
kao da bih i ja morao s tobom brbljati Očenaše. Jako 
sam se ljutio na to. Nemoj da ti se toliko rugaju! Zar 
ne opažaš kako te neprestano zavitlavaju? Oni ti sa- 
krivaju motiku i lopatu, oni cere lica za tvojim leđima, 
oni podrugljivo sklapaju ruke i izvrću oči k nebu da te 
tako oponašaju.« 

»Ja za to ništa ne marim!« 

»Ali meni je stalo do toga. Ja neću da te ismjehuju, 
jer si mi brat. A sada, spavaj napokon! Laku noć!« 

»Laku noćl« odgovori Ivan oklijevajući. Htio je još 
nešto reći, ali brat je već zaspao. 

Ivan još uvijek nije našao mira. Neko je vrijeme 
razmišljao o onome što je čuo. On je, naravski, već o- 
davno opazio da mu se mnogi u selu rugaju. Ali, zar 
da možda sluša lude i još k tome grešne brbljarije seos- 
ke mladeži? Ne, radije će se zabavljati s mislima na 
dragog Boga. Ta i onako mu je srce uvijek kod njega. 
No brat njegov ne smije zbog toga trpjeti. Stoga Ivan 
odluči da će ubuduće samo još potajno moliti, tako da 
toga drugi ne opaze. Ali, ipak moliti se mora. Bez pre- 
stanka, kako stoji u Svetom pismu. 

Opet su mu misli otišle u Valence u tamne svodove 
tvrđave. Sigurno je i utamničenik molio u taj čas. A 
zašto je molio? Da bude oslobođen? Da ga Bog čudom 
izbavi, kao onda Petra iz jeruzalemske tamnice? 


TI 


Ah, on je molio, jamačno, za onu zemlju koja mu 
je nanijela toliko nepravdi i pogrda; molio je sigurno 
za slobodu Crkve koja je čamila u okovima poput nje- 
ga; molio za svoje neprijatelje poput Gospodina; molio 
za novog Heroda Agripu. Stoljeće se bližilo kraju. Što 
li će donijeti slijedeće? Možda nove strahote, nove mu- 
ke i tjeskobe? Ili slobodu, sreću i spas narodu i Crkvi? 
Molit se mora, molit bez prestanka. 

I Ivan uze svoju krunicu te stane prebirati zrna, 
dok ga nije svladao san i donio mu mir od napornog 
rada. 

U isto je vrijeme prikazao Pijo VI u tamnici Bogu 
svoj život za slobodu Crkve, dok su njeni neprijatelji 
već trijumfirali nad njenim svršetkom. Kako je ono pi- 
sao onih dana jedan od pariških direktora? 

»Stari kumir bit će uništen; tako hoće sloboda i 
filozofija... Treba željeti da Pijo VI poživi još dvije 
godine, da filozofija imadne vremena dovršiti svoje 
djelo i ovog evropskog lamu ostaviti bez nasljednika. 
Volja je direktorija da, kad dođe to vrijeme, papa posve 
propadne, a s njim da bude pokopana i njegova vjera.« 

Međutim, vječni Bog nije mario za volju direktorija. 

29. kolovoza 1799. umre Pijo VI u Valenci. Četiri 
mjeseca nisu dali pokojniku da mirno počine u grobu. 
U olovnom lijesu držali su ga sakrivena u nekom pod- 
rumu. Istom posljednjih dana godine dopustili su da ga 
se časno sahrani. 

Ali papina žrtva nije bila uzaludna. Napoleon, koji se 
zemlji nametnuo za samovladara, bio je dosta mudar da, 
izmirenjem s Rimom, dokrajči vjersku borbu i učvrsti 
svoj položaj kao diktator Francuske. 15. srpnja 1801. 
učvrsti konkordat sa Svetom stolicom mir između države 
i Crkve, a 5. travnja slijedeće godine proglasi francuska 
vlada njegov sadržaj pravovaljanim i obvezatnim. 

Sada se rastvoriše crkvena vrata. Zvona su opet iza 
desetogodišnje šutnje Velikog petka navješćivala uskrs- 
nuće. Veličanstveni Uskrs dođe iza tako duge i okrutne 
korizme. 

Velika radost obuze katolike Dardillyja. Župnik Rey, 
koji je od starosti i patnja sav posijedio, uniđe na sam 
Uskrs svečano u svoju župnu crkvu. 

Mrtva tišina nastade u dupkom punoj crkvi kad 
se iza Evanđelja okrenuo prema puku te uz suze navi- 
jestio radosnu vijest uskrsnuća. Onda im se obrati tro- 
nutim glasom: 

»Prošlo je upravo 50 godina otkako sam na ovom 
oltaru prvi put prikazao svetu Žrtvu. A sada, eto, po 
dobroti Božjoj smijem po drugi put doći k vama kao 
vaš pastir koji je za vama čeznuo za vrijeme mnogih 
gorkih godina progonstva. Moja je duša uvijek bila 
kod vas, moje su molitve bile uz vas bez prestanka. A 
sad je dragi Bog po svojoj dobroti ispunio moju čežnju. 
Opet sam u vašoj sredini kao od Boga određeni čuvar 
i govorim sa svetim Šimunom: 'Sada, Gospodine, otpu- 
štaš s mirom svoga slugu, jer su oči moje vidjele spase- 
nje tvoje.' Danas je Uskrs. Propela su otkrivena. Go- 
spodin je uklonio zastor koji je sakrivao svetište više od 
jednog desetljeća, i mi puni divljenja gledamo čudesa 
njegove sile i slave. Nije nam se slavno objavila samo 
gorka muka Spasiteljeva, nego i teški, mnogostruki križ, 
što ga je nosila Crkva Francuske, a koji je razdirao nje- 
zino tijelo i probadao dušu. Mi vidimo pred sobom križ 
mučenika koji su izdisali pod giljotinom, koji su čamili 
u tamnicama, koje su ubijali sjekirama i kolcima, koje 
su potapali u francuskim rijekama, koji su jadno pogi- 
bali na vražjem otoku Cayenne; tihu, ljutu muku pri- 
znavalaca, koji su kroz toliko godina jeli gorki kruh 
progonstva. Tajnu ovog mnogostrukog križa otkriva 

ovaj dan Uskrsa, koji je sjajan osvanuo ovoj našoj dra- 
goj domovini. Gospodin je svoju Crkvu očistio i posvetio 
u vatri progonstva. Pa neka ona u novoj, mladoj, ne- 
prolaznoj sili opet iznova živi dijeleći blagoslov budu- 
ćim naraštajima. A ja sam dolazim, eto, k vama kao 
umoran starac koji samo jedno prosi: da budete strp- 
ljivi s mojom starosti, i da me još neko vrijeme podno- 
site kao svoga pastira.« 

Duboko ganuti slušali su pobožni vjernici riječi 
svoga starog župnika. Oni su osjećali da im ga je dobri 
Bog još jednom poslao da ih prije smrti blagoslovi poput 
onih starih patrijarha. 

Da, došlo je uskrsnuće za Crkvu u Francuskoj, a 
kad bi vjernicima Dardillyja trebao još jedan dokaz 
za to da su se vremena ođlučno promijenila, to im ga 
ne bi nitko mogao jasnije podati nego pokućarac Andri- 
ja Leloux. Prije bijesni jakobinac, prodavao je sada 
opet medaljice, krunice i svete slike. On je Vianneyu 
priznao da je samo protiv svoga uvjerenja stavio na 
glavu crvenu kapu i da svih tih godina nije bio jakobi- 
nac, nego vjeran katolik. 

»Onda ste znali jako dobro sakriti svoje nutarnje 
uvjerenje«, odvrati seljak smiješeći se. 

»Šta ću?« slegne trgovac ramenima. »I vi ste poma- 
gali kod te velike igre sakrivanja, ili ćete možda nije- 
kati da ste u svojoj kući sakrivali ne samo lyonske bje- 
gunce nego i svećenike koji su uskratili prisegu?« 

»Ja toga nipošto ne tajim.« 

»Eto, ja sam to znao i nisam vas izdao«, reče trgo- 
vac ponosno. 

»Da, dal« nasmije se Matej Vianney. »Samo se pita 
da li ste to propustili iz pobožnosti ili iz kukavičluka!« 

Druge nedjelje po Uskrsu, koje se u crkvi čitalo 
Evanđelje o Dobrom Pastiru, stupi, teško se oslanjajući 


o svoj štap, stari župnik Rey preko Vianneyeva praga. 
Uzdišući spusti se na stolac s naslonom koji mu je do- 
maćica uslužno prikučila. 

»Vrlo mi je drago što sam opet jednom pod tvojim 
krovom, Mateju«, reče prijazno. »Ima toliko zla u mojoj 
župi, da sam sretan što mogu biti u vjernoj obitelji koja 
nije Gospodina Boga ostavila za svih ovih tužnih go- 
dina.« 

»Bog nas nije ostavio«, doda Matej, »kako da mi 
Njega ostavimo? Uostalom, ima još kuća u Dardillyju 
koje su sačuvale strah Božji.« 

»Znam, znam«, uzdahne župnik. »Ali ima i takovih 
koji ne mare za Boga ni za njegove zapovijedi. A sad 
bih rado vidio tvoju djecu. Zovni ihl« 

Brzo se skupi mlada četa. 

»Ti si Katarina, zar ne?« obrati se starina župnik 
dvadeset trogodišnjoj. »A možda si već i zaručena, su- 
deći po prstenu?« 

»Jesam, velečasni!« odgovori djevojka porumenivši 
i gurne pred sebe stasitog momka koji se dosad sa- 
krivao. »To je moj zaručnik Pavao Melin iz Ecullyja.« 

»Poznam, sinko, tvoju obitelj.“ Župnik pruži ra- 
dosno ruku seljačkom mladiću. »Dobri su to i čestiti 
ljudi. Sigurno su takovi i ostali.« 

»Inače ne bismo pristali na zaruke«, primijeti Ma- 
rija. »Kad se svrši berba, bit će svatovi.« 

»Meni je vrlo drago što ćete vi blagosloviti naš 
brak«, reče Katarina srdačno. 

»Ako Bog da! Ali u mojoj starosti nisam za nijedan 
dan siguran. A, eto, to je Franjo!« reče župnik čvrstom 
nasljedniku imanja. Imao je 18. godina, a već je rastom 
nadvisio oca. 

»Prvi konzul će se radovati kad te bude za par go- 
dinica obukao u vojničko odijelo.« 

»Ja bih ga isto tako dobro trebao za njive i vino- 
grad, i još više nego konzul«, reče otac namrštivši čelo. 
»I bez njega ima dosta prolijevanja krvi u svijetu.« 

»A ti si Ivan-Marija!« Ispitljiv pogled baci župnik 
na šesnaestogodišnjaka koji je čedno, ali pouzdano gle- 
dao starca. »Ne treba mi ni pitati da li si dobar. Morat 
ćeš još malo narasti ako ćeš svome bratu htjeti pomoći 
kod posla.« 

»Hoću, kako ne!« odgovori Ivan u neprilici. 

»On ima već čvrste ruke, velečasni«, potvrdi Matej. 
»Junački se laća posla. A to je naša Margareta, naša 
najmlađa kćerkica.« 

Bez bojazni pristupi mala i pruži župniku ruku. 
»A to je naš mezimac, Franjo Ksaver, naš mladi pastir.« 

»Ali pomažem već i na njivi i u vinogradu«, doda 
trinaestogodišnji dječak samnopouzdano. 

»Dragi vas je Bog obilno blagoslovio«, reče župnik 
kad su djeca otišla iz sobe. »Ne možete se dosta Bogu 
zahvaljivati što vam je dao tako čestitu i zdravu djecu.« 

»Da, dobra su nam djeca. Imaju pobožno i radosno 
srce«, odgovori mati ponosno. 

»Samo mi se čini da je Ivan nešto zamišljen, kao 
da u srcu nosi neku tajnu«, primijeti svećenik iza nekog 
vremena. 

»Da, da, Ivan!« uzdahnu Marija pogledavši potajno 
muža. 
»Da, Ivan je moja briga«, reče otac nevoljko. »Dje- 
čak si je nešto uvrtio u glavu, i ne da si to izbiti iz nje.« 

»A što bi to bilo?« 

»Hoće da postane svećenik«, odgovori žena. 

»No, to bi za vašu obitelj bio samo velik blagoslov«, 
reče župnik mirno. 

»Ali o tom nema ni govora«, odlučno će Matej. »Zla 
su vremena ostavila i na našem imanju tragove. Mnogo 

smo prošlih godina stradali. A sada se Katarina udaje 
pa moramo skucati pristojan miraz. Ne smijemo joj ko- 
ješta samo dati. Franjo će iza par godina biti unovačen 
u vojsku, pa ako izvuče nesretan broj, moram za 
njega platiti zamjenika. Jer ja ga nisam odgojio da se 
igra soldata. Ivan ulazi u sedamnaestu, i morao bi s 
učenjem početi sasvim od početka. A to mi je u tim 
skupim vremenima potpuno nemoguće. Drago bi mi bilo 
kad biste ga vi, velečasni, mogli od toga odgovoriti. 
Učinite to, napravili biste mi veliku uslugu.« 

»Tu se radi jedino o tome da li ga dragi Bog zove«, 
odgovori svećenik čvrstim glasom. 

»To i ja uvijek kažem«, povladi Marija. 

»Nije moguće da ga Bog zove, kad mu k zvanju za- 
krčuje put«, prigovori Matej mrko. 

»Ali, ako ga je pozvao, pokazt će mu i put, a ti mu 
ne smiješ stati na nj. Nego, pošalji ga jednom k meni. 
Ja ću brzo vidjeti što je to s njim.« 

Još istoga dana dođe Ivan Vianney u župni dvor i 
prizna svećeniku želju svoga srca. 

»Vjerujte mi, velečasni!« reče on usrdno. »uvijek 
čujem u sebi glas da me Bog zove: kod posla, u crkvi, 
kod kuće, danju i noću. Uvijek čujem njegov glas: 'Dođi 
i ti u moj vinograd!'« 

»Da li se ti ne varaš, sinko?« prigovorit će starac. 
»Zar te možda ne mami ugodan i častan život, kakav će 
sad svećenici po svoj prilici imati? Ali, kad bi ih opet 
progonili kao onda, kad bi ih sa psima gonili, bacali u 
tamnice, prikovali uz veslačke klupe na galijama, vukli 
pod giljotinu, da li bi, moj Ivane, i onda bila tvoja želja 
tako sigurna i odlučna?« 

»Ni u tom slučaju ne bih ni časak oklijevao slijediti 
glas Božji«, prizna mladić tako odlučno i srdačno da se 
župnik nije dulje usudio sumnjati. 

»Ali, kako misliš da će ići s učenjem? Morat ćeš 
učiti latinski i još koješta drugo prije nego te mogu pri- 
miti u bogosloviju. Šta će biti s tim?« 

Ivan obori glavu i odgovori tiho: 

»To ja ne znam. Ali Bog će se pobrinuti. Samo kad 
bi otac pristao!« 

»Govorit ću s njim«, obeća župnik. »Reci ocu da 
bih htio s njim govoriti u nedjelju iza velike Mise.« 

Kad je Matej u nedjelju stajao pred župnikom, re- 
če mu taj ozbiljno: 

»Mateju, ja sam ispitao tvog sina i čvrsto sam uvje- 
ren da ima sveto zvanje. Ne smiješ se tome protiviti.« 

»U mojoj kući vrijedi moja volja, a ne volja moje 
djece«, odvrati Vianney prkosno gledajući u zemlju. 

»Varaš se, Mateju!« odvrati župnik tihim, ali od- 
lučnim glasom. »U tvojoj kući vrijedi Božja volja, a 
ne tvoja. Tako je mislio tvoj otac i tvoj djed. Tako si 
iti držao do dana današnjega. A zar da odsele bude 
drukčije? 

Neko je vrijeme Matej šutio i gledao nepomično 
preda se. 

Ja ću vas u svemu slušati«, reče napokon dignuvši 
pogled prema župniku, »i nitko neka ne kaže da u mo- 
jem domu ne vrijedi Božja zapovijed. Ali u ovoj stvari 
vi možda ne sudite pravo. Međutim, ja ću stvar promi- 
sliti. Hvala vam na trudu!« Pruži župniku ruku i brzo 
se oprosti. Svećenik ga je gledao kimajući glavom. 

Župnik nije više mogao dugo boraviti u Dardillyju. 
Zima mu tako naruši zdravlje te se starac morao odreći 
službe i otići u lyonsku bolnicu. 


VRATA SE OTVARAJU 
1804 — 1805. 


Godine su mirno prolazile. Sijalo se, želo, obrađi- 
vali se vinogradi, spremalo vino u podrume. Još je do- 
duše vrijedio kalendar revolucije koji je mjesto svetaca 
uveo za pojedine dane najčudnija imena: jarac, svinja, 
mačka, kunić, mlatilo, kamen, banja, kanta itd, ali su 
se slavile i crkvene svetkovine, a svaki je dan bio posve- 
ćen zvonjavom crkvenih zvona. 

Ivan je radio pokraj starijeg brata, orao, sijao, oko- 
pavao i gnojio vinograd, radio u staji i podrumu, kako 
je već otac naredio. Na smrt umoran lijegao bi navečer 
na slamu, pa ipak ne bi našao sna, jer su mu misli let- 
jele prema cilju, koji kao da se sve više udaljavao. 

Sile su mu, doduše, ojačale, ali lice mu je svake 
godine bilo dulje i tanje. Često ga mati našla tako po- 
tištena te je počela ozbiljno nagovarati muža da se dalje 
ne opire sinovoj odluci. No taj je kratko odbio to nago- 
varanje oštrim i nevoljkim riječima. Covjeka već u go- 
dinama osim jakog reumatizma mučile su i druge brige. 

Katarina se udala i pošla svojem mužu u Ecully. 
Teško je bilo nabaviti miraz. Franjo je u vojsci kod iz- 


vlačenja, na žalost, izvukao nesretan broj te se morao 
teškim novcem naći zamjenik, 

»Zar da još uzmem slugu, kad imam dva odrasla 
sina?« pitao se Matej zlovoljno kad je mati opet spome- 
nula želju njena ljubimca. »O tom mi nemoj više govo- 
riti! Ivan ostaje kod kuće, i gotovo! On si može i kao 
težak nebo zaslužiti.« 

Doduše i oca je zabrinjavala bol sinovljeva srca više 
nego bi se to moglo opaziti. On ga je potajno proma- 
trao s velikom zabrinutošću. Nije mu se nikako sviđalo 
što je mladić u tim godinama bilo tako tih i povučen, 
posve drukčiji nego njegova braća koja su marljivo obav- 
ljala svoje poslove, a uz to bila poštena i pobožna, ali 
su si priuštila nevine zabave sa svojim vršnjacima. 

Bilo je to jednog jesenjeg dana god. 1804. Berba 
baš nije bila obilna. Mlado je vino u bačvama nemirno 
vrelo. 

»CČuješ li kako je mošt nemiran, kao da bi htio 
bačvu raskinuti?« reče otac koji je s Ivanom radio u 
podrumu. »Ipak će to biti dobro vino. No ako je mošt 


Ivan nije ništa odgovorio. Dobro je znao kamo otac 
cilja, ali što bi rekao, a da nije već sto puta kazao? 
»Tebi je sada osamnaest godina«, nastavi otac za- 
brinuto. »No ja te nikad ne čujem pjevati i smijati se 
poput drugih mladića. Baš gi kao kartuzijanac. Htio bih 


nanosila, kao i novo vino u svom drvenom zatvoru. 
Šta je znao otac za patnje, za bol u borbi za zvanje? 
Te su ga muke učinile tihim i ozbiljnim preko njegovih 
godina. Istina, Ivan je majci otkrio svoju žalost kad 
mu je bilo osobito teško, a dobra ga mati sokolila ko- 
liko je mogla. I Katarini i njenu mužu Pavlu Melinu 
se on sažalio. Očajno su tražili izlazak. U novog župnika 
Jakova Tourniera nije Ivan imao takovo pouzdanje kao 
u predšasnika, pa što nije uspjelo dobrom župniku Reyu, 
ne bi sigurno uspjelo ni novomu. 

»Ja sam bio drukčiji kad sam imao osamnaest go- 
dina«, poče otac opet. »To mi možeš vjerovatil!« 

»Oče!« osokoli se Ivan napokon. »Daj da postanem 
svećenik!« 

Matej se ražesti. Pogleda srdito sina. Ali, kad je 
opazio na njegovu licu tugu, nestane u njemu ljutitosti. 
Sumorno potrese glavom i reče: 

»Ti znaš da to ne može biti. Popusti daklel« 

Bez ijedne riječi radili su dalje u podrumu, samo 
je vino bučalo u svom zatvoru. 

Pri koncu godine jedan je događaj uzbudio selo 
Dardilly. Napoleonu se prohtjelo carske krune, stoga je 
pozvao papu u Francusku, da ga u crkvi Notre-Dame 
u Parizu pomaže za cara. 

Put je Kristova namjesnika vodio preko Lyona, a 
među tisućama koji su na rubu ceste klečali dok je pa- 
pinska kočija prolazila, bio je i Matej Vianney sa svo- 
jom obitelju. 

Šuteći vraćali se kući duboko potreseni pojavom 
svetog Oca, kojemu je na licu oštro Matejevo oko ot- 
krilo potajnu žalost. 

»Kao kakvog dvorskog slugu dao je Napoleon do- 
vesti papu u Francusku«, prekine napokon otac šutnju. 


87 


»Zar ne bi više dolikovalo kad bi Napoleon otišao u 
Rim i u crkvi Svetog Petra primio krunu?« 

»Pravo imaš, Mateju«, povladi susjed Vincent. »A 
konačno rado bih znao zašto su zapravo navalili na 
Bastilju, kad je i tako opet odzvonilo republici.« 

»Briga me za tol« promrsi Vianney. »Republika 
nam nije donijela puno dobra. Ali meni se sve čini kao 
da za Crkvu dolaze još zli dani.« 

Već se uskoro imalo pokazati kako je pravo naslu- 
ćivao Matej. Zao je to bio znak kad se Napoleon dao 
od pape samo pomazati i blagosloviti, a onda mu uzeo 
krunu iz ruku i sam si je stavio na glavu. 

Pun briga i boli povrati se Pijo VII u Rim. 

Zla godina nasta seljacima u lyonskim gorskim pre- 
djelima. Čitavo je ljeto, gotovo bez prestanka, padala 
kiša. Po njivama žito je trunulbo, u vinogradima grožđe. 
Dođe jesen, a u seljaka prazne ruke. Iza vrlo mršave 
žetve pšenice mogli su si prištedjeti berbu. I onako nije 
ničega bilo. 

Pokunjen vraćao se Matej Vianney jedne jesenske 
večeri kući pošto je prošao vinogradom. 

»Ništa, ama baš ništa«, reče spustivši se uzdišući na 
kuhinjsku klupu. »Uzalud sve naše brige i napori. Bog 
nas je ostavio.« 

»On će nam se opet smilovati, ako se ne budemo 
protivili njegovoj volji«, odgovori Marija, ali, čini se, 
da je Matej prečuo tihu opomenu koja je ležala u nje- 
nim riječima. 

»Ksaveru je već osamnaest godina«, nastavi žena 
uzalud čekajući odgovor. »On ne želi više biti pastirče. 
Margareta će već sama sve uraditi kod marve.« 

»No dobro, pa što onda?« 

»Ja mislim da nam onda neće trebati dvije ruke, 
jer Ksaver će sve uraditi poput odrasla čovjeka.« 


»Znam, što želiš!« Seljak srdito mahne rukom, uzme 
kapu i izađe. 

Teškim težačkim koracima kročio je poljima, i tako 
je bio zamišljen te su neki seljaci začuđeno za njim 
gledali, jer im nije uzvratio pozdrav. Ženine riječi ipak 
su ga se dublje dojmile nego se to moglo na njemu 
opaziti. Nije li ga zbilja Bog kaznio što mu se protivi? 
Uvijek je pred sobom gledao ozbiljno lice starog župnika 
Reya, koji je pred godinu dana u Lyonu umro, te čuo 
njegovu opomenu da se ne smije onome protiviti što 
se spozna kao volja Božja. 

Bilo je već posve tamno kad se Matej povratio. Šu- 
teći sjedne za stol. Brzo odgurnu od sebe tanjur iz ko- 
jega je i onako malo jeo. Djeca su opazila kako je otac 
potišten pa se nisu usudila govoriti. Iza zajedničke mo- 
litve iziđu brzo iz kuhinje. 

Kad je Matej bio sam sa svojom ženom, upita je 
naoko ravnodušno: 

»A kako si ono ti sebi predstavljala, Marijo? Kad 
bih ja zbilja pristao na to, kako će Ivan doći do cilja 
koji si je preduzeo? 

»Ima put za to«, odgovori žena brzo. »Velečasni 
Balley, koji je od nedavno župnik u Ecullyju, poučava 
nekoliko dječaka da ih pripremi za svećenički stalež. 
To mi je pričala nedavno Katarina Mann. Zašto ne bi 
uzeo i Ivana?« 

»A trošak?« 

»Pa neće biti valjda tako velik. Humbertovi će Iva- 
na uzeti k sebi na stan i hranu uz neznatnu odštetu. 
Župnik poučava besplatno.« 

»Lijepu ste vi zavjeru iza mojih leđa skuhali, kako 
mi se čini«, reče Matej uz mali smiješak. »No dobro, u 
ime Božje! I onako nema ove jadne godine puno posla, 
pa ako ga župnik primi, neću se dulje protiviti.« 


»To će ti Bog stostruko naplatiti«, odgovori Marija 
odahnuvši. »Župnik će ga već primiti.« 
Al stvar je bila teža nego što se mislilo. 


Margareta, nekadašnja redovnica koju je oluja revolu 

cije istjerala iz samostanske tišine i koja, već u pood- 
S pa a janja Boa idete zatrese žalosno 
glavom kad je čula o čemu se radi. 

»Jao, to neće biti moguće«, Bra zabrinuto. »Moj 
brat neće više da uzme novih učenika.« Ima dosta posla 
s ovima koje je uzeo. Ta jedva mu ostaje vremena za 
dušobrižničke poslove koje mora obavljati sam bez ka- 
pelana. Ali pričekajte, ja ću ga rado pozvati.« 

Dobrim moliteljima nije baš lako bilo pri duši kad 
je župnik došao te ih prijazno pozdravio. Duboka oz- 
biljnost na mršavom licu odavala je nevolje koje je pro- 
šlih godina morao podnijeti. Krzmajući iznese Franjo 
Humbert uz pomoć žene svoju molbu. No župnik ga 
brzo prekine: 

»O toj stvari ne treba dugo govoriti. Ne mogu pri- 
miti više nijednog učenika, inače bih zanemario svoju 
župu. Moram vam dakle na žalost molbu odbiti, premda 
bih vam rado pomogao. Prvo pravo na me ima moja 
župa. To možete i sami uvidjeti. Ta, i onako je mnogo 
toga zanemareno.« 

Tužni se vrate dobri ljudi kući te ispričaju Mariji 
neuspjeh. 

»Prebrzo ste se vi dali odbiti«, primijeti Pavao Meltin. 
»Idem ja župniku. Neka si on barem jednom pogleda 
Ivana.« 


I doista, župnik pristane na to da mu dovede mla- 
Vianneya. 


»Ali, siguran sam da to neće ništa koristiti. Ne mogu 
primiti više nijednog učenika, premda bih to rado uči- 
nio.« 

Slijedeće nedjelje eto Pavla Melina opet u župnom 
dvoru. Doveo je Ivana. 

Dugo je motrio Karlo Balley devetnaestogodišnjeg 
S o PR Pje pas a o nje. 
ali ipak s velikim pouzdanjem. 

»Dakle, ti si taj što želi zod mene učiti?« upita 
napokon. 

»Da, ja bih htio biti svećenik«, odgovori Ivan čvr- 
stim glasom pošto je nadvladao plahost. 

Opet ga je župnik ozbiljno gledao. Činilo se da o 
nečem razmišlja. Napokon će: 

»Nisam li te po prilici prije šest ili sedam godina 

stolu Gospodnjem?« 


srdačnom željom 
tanahnog, malog dječaka, koji se je tako duboko kao ni- 
jedan drugi sabrao i pun žarke čežnje pripravljao za 


sebe! Povedi me još jedanput u Božje svetište! 

I šta se dogodi! Kao što munja naglo rasvijetli noćno 
regi uporni Sveti prosvijetlio svećenikovo srce. 
On je u duhu vidio njega, koji je tu pred njim stajao 

obučena u svećeničko ruho | bes- 


na rame te će: »Budi bez brige, ainko moj! Vodit ću te 


napokon 
k svetištu, pred kojim je tako dugo stajao i kucao poput 
prosjaka. 
»Sad će se dragi Bog dalje brinuti«, odgovori mati 
kroz suze radosnice. 
Duša Ivana Vianneya zapjevala je svoj Magnificat. 


GORUĆI GRM 


1806. 


U radnoj sobi župnika u Ecullyju praskala u peći 
vatra i nastojala da protjera zimsku studen; ali su još 
uvijek prozorska stakla bila pokrivena ledom. Župnik 
je Balley sjedio u svom visokom naslonjaču, a u ruka- 
ma mu bio Moniteur od 25. veljače 1806. Čelo mu se 
namrštilo kad je čitao izvještaj o tom kako su fran- 
cuske trupe ušle u Napulj. 

»Olovno se žezlo one moderne Atalije skršilo, car 
će opet uspostaviti kraljevstvo Napulja, ali samo u ko- 
rist jednog francuskog princa. Novo kraljevstvo sači- 
njava odsele sastavinu država koje su u savezu s fran- 
cuskom carevinom.« 

Nema sumnje, Empereur ide za tim da osvoji svijet. 
Iza Austrije dolazi sad na red Napulj! A onda? Pruska, 
Engleska, Rusija? Samo da se ta obijest zlo ne svrši! 

Zamišljeno odloži svećenik novine i pogleda svoje 
učenike, koji su sjedili oko stola te pisali latinsku za- 
daću. Marljivo su škripala pera po papiru. Tko bude 
zadaću napisao bez pogreške dobit će jednu od jabuka 
koje su se na peći grijale. 

Župnik Balley nije nimalo sumnjao tko će dobiti 
nagradu. Sigurno jedan od Lorasovih, pametni Matija 
ili njegov ne manje daroviti brat Jakov. Ovu dvojicu 
je župnik osobito zavolio, jer su to bili sinovi muža koga 
su u Lyonu odvukli na stratište jer je sakrivao u svojoj 
kući svećenike koji su uskratili prisegu. Jakov je još 
ležao u kolijevci kad se to dogodilo, a Matija još bio 
pod majčinim srcem. Uz mnoge suze hrabra je žena svo- 
je sinove odgojila, no iza malo godina i ona je pošla u 
vječnost svome mužu. Karlo Balley je siročad uzeo k 
sebi u stan kad je postao župnik u Ecullyju. 

Bio je tu još i dvanaestogodišnji Petar Deschamps, 
zgodan i živahan dječačić, koji nije puno zaostajao za 
Matiiom i Jakovom. No, on sigurno neće dobiti pečenu 
jabuku. 

Ali jedan nije sudjelovao u slavnom takmičenju. 
Bio je to seljački momak iz Dardillyja. Ivan Marija Vi- 
anney sjedio je malo podalje i šaptao zabrinuta lica la- 
tinske oblike: »Laudo, laudas, laudat...« 

Već je četiri mjeseca dan na dan dolazio u župni 
dvor, bubao od jutra do mraka, ali je jedva naučio skla- 
njanje latinskih imenica. A pred sprezanjem glagola, 
čini se, da je tvrda seljačka glava potpuno kapitulirala. 
Trebalo je svakako s njim imati puno strpljenja. 

Daleko, daleko je zaostajao za svojim puno mlađim 
suučenicima i sigurno ih u znanju neće nikada dostići. 
Ali zato je u drugim stvarima bio pred njima. Prije 
svega mogao je on svladavanjem samoga sebe biti uzo- 
rom vatrenom Matiji. 

Naravski, Matija prvi odloži guščje pero i pruži 
župniku zadaću. 

»Zar si već gotov? Pa dobro, daj da vidim!« Pozor- 
no pregleda župnik zadaću i reče onda kimajući glavom: 

»Tvoja alova izgledaju kao da su kokoši čeprkale 
po papiru. Ali uzmi si samo jabuku! Ne nalazim u za- 
daći nikakove pogreške.« 

»Alelujal« klicao dječak, i uzme jednu od pečenih 
jabuka s peći. 

»Aleluja otpada u korizmi«, opomenu ga župnik, 
dok je njegov prvak slasno jeo jabuku. 

Sigurno nije Empereur imao više veselja nad svo- 
jom državnom jabukom, nego što taj dječak nad svo- 
jom pečenom, koju je pošteno osvojio. 

»Zašto uvijek škiljiš prema mojim novinama?« pri- 
govori Balley iza nekog vremena. 

»Smijem li ih malo pogledati?« upita dječak i otare 
ruke o svoje hlače. »Jesu li već u Napulju?« 

»Da, oni su već unutra!« 

»Alelu... gloria, victoria! htjedoh reći. No, smi- 
jem li malo čitati?« 

»Ako to znaš prevesti na latinski?« nasmiješi se 
župnik. »Da vidimo! Počni odavle: Olovno žezlo... i 
tako daljel« Matija pređe brzo cmim, lukavim očima 
preko redaka, onda poče: 

»Sceptrum plumbeum novae illius Athaliae fractum 
est; imperator restituet regnum Neapolitanum pro prin- 
cipe tamen gallico.« I dalje je mudrijaš preveo u Cice- 
ronovu jeziku sve do kraja. — »Je li dobro?« 

»Dobro je, dobro, mali pametnjakoviću«, nasmiješi 
se župnik. 

»Hoću li za to dobiti još jednu jabuku?« 

»Nipošto!« prigovori brat Jakov. »I ja sam gotov.« 

»I jal« poviče mali, plavokosi Deschamps. 

»Dajte da viđimi« Tu i tamo morao je župnik is- 
praviti koju gramatičku pogrešku što se potkrala. Ali, sve 
u svemu, i ova su dvojica zadaću izvrsno napisala, pa 
su stoga i oni dobili po jednu jabuku. 


»A sada, Ivane, da vidim što si naučio«, uzdahnu 
župnik. »Kako glasi konjunktiv imperfekta od laudare?« 

»Laudaverem, laudaveres, laudaveret...«, mucalo 
seljačko momče i stiskalo ruke tako da su zglobovi pu- 
cali. Ona tri latinca se smijuljila. 

»Jao meni!« prekine ga župnik. »A vi, da se niste 
rugali, razumijete li? Konačno, ja se s vama mučim već 
dvije godine. Hajde, Petre, pomozi mu!« 

»Laudarem, laudares, laudaret...«, opali on kao 
iz puške. 

»Ta to je dosta jednostavno, Ivane«, reče učitelj. 
»Uzmeš infinitiv laudare, dodaš slovo m, i eto konjunkti- 
va imperfekta.« 

Ivan obori tužno glavu. 

»Neće dobiti jabuke«, trijumfirao je trinaestogodišnji 
Jakov i obriše usta pošto je slasno pojeo jabuku. 

»Ali ja moram ipak dobiti još jednu za Ataliju«, 
reče njegov brat, uzme bez pitanja zadnju jabuku i pru- 
ži je žalosnom Ivanu. 

»Evo, ja ti je poklanjam.« 

»Ali ja je nisam zaslužio», ustručavao se Ivan. 

»Uzmi je samo!« nasmiješi se Balley. +Dar se ne 
smije odbiti.« 

»To bi bila uvreda«, potvrdi mlađi Loras ozbiljno. 
Ivan se nasmije i uzme dar sa zahvalnošću. 

»A tko je to zapravo Atalija?« upita Matija. 

»Naći ćeš je u 4. knjizi Kraljeva. Ona je postala 
kraljicom židovske zemlje, pošto je pobila sve baštinike 
prijestolja.« 

»Kakve li nemani! A je li kraljica Karolina Napulj- 
ska bila isto takova?« htio je Petar znati. 

»Nije ona, nego konvent u Parizu, koji je našeg oca 
doveo pod giljotinu«, škrinu mlađi Loras. 

»Moram ići bolesniku«, reče župnik. »Dok se ne vra- 
tim, idite u vrt i grudajte se, ali ne razbijajte mi pro- 
zore! Vi znate dobro da ni Empereur nije povisio plaće 
svećenicima.« 

Kličući skoče dječaci, samo Ivan Vianney primijeti 
da mora još malo laudare sprezati. 

»Ludorije!« reče Matija. »Ja ću ti poslije pomoći. 
Vidjet ćeš kako je to lako.« 

»Da, samo si pošteno prozrači glavu«, pristane žup- 
nik. »Onda ćeš puno lakše učiti.« 

Ona tri dječaka već su otrčala u vrt, dok je župnik 
Balley dvadesetogodišnjaka još malo zadržao. 

»Čuj, Ivane!« reče zabrinuto. »Bila je kod mene tvo- 
ja tetka Humbert i tužila se da se ti kod stola jedva 
čega dotakneš. Samo uzmeš juhu, a i u nju još uliješ 
vode, a kad bi ona dodala nešto masti, odmah počneš 
mrmljati. Šta je to s tobom? Mladić u tvojim godinama 
morao bi jesti da se sve praši.« 

Ivan pogleda zbunjeno u pod. 

»I sveci su postili«, reče onda. 

»Dakako! Tako čitamo u njihovim životopisima. Ali 
oni su mogli pretjeravati. I ja mislim da su i oni, kad 
su imali dvadeset godina, pokazali dobar apetit. Nimalo 
se ne čudim što ne možeš, pamtiti latinske oblike, kad 
ti želudac krči od gladi. Kazat ću svojoj sestri da ti dade 
dobar komad kruha s maslacem i k tomu lončić vrućeg 
mlijeka. I da mi nisi ništa ostavio! Onda idi i poigraj se 
s dječacima u snijegu, i vidjet ćeš da ćeš nakon toga 
bolje znati vremena od laudare. A ubuduće jest ćeš sve 
što tvoja tetka stavi preda te. To ti ja zapovijedam, 
jesi li razumio?« 

»Jesam, velečasni!« odgovori Ivan oklijevajući. 

Dobra se je tetka Margareta nasmijala punim poput 
uštapa okruglim, rumenim licem, kad je Ivan kod ruč- 

panja: a i Franjo Humbert kimnu zadovoljno 
glavom i 

»Ipak napokon! Svježi zimski snježni zrak ipak te 
je pošteno izliječio od želje za pretjeranim postom.« 

»Velečasni mi je zapovjedio da ubuđuće više jedem«, 
reče mladić u neprilici. 

»Jeo ti iz poslušnosti ili lakomosti, to je meni sve- 
jedno«, nasmiješi se ujak. »Glavno je da ti pošteno 
prioneš uz jelo.« 

»Ali, zapravo je korizma«, pokuša Ivan ponovno da 
se opravda. 

»Kad jednom postaneš župnik, onda možeš postiti, 
koliko hoćeš«. nasmija se Franjo Humbert. 

»To i hoću«, uvjeravao ga Ivan. 


a, i nesi mje njega io 
žala je kako rascvjetale grančice kroz otvoren prozor 
župnikove sobe 


Tri mlada učenika prevodila su naizmjence hrabro 
iz »Selectae e Veteri Testamento historiae« iz » 
nih poglavlja Starog brij Samo je Ivan još uvijek 
bio zapleten u 

1 što ih je više bilo, to više ih je on ispremiješao. 


učitelj nepravilne glagole koji su dolazili u tekstu. No 
rijetko je koji od ane trojice ostao dužan pravilan od- 
govor, a pogotovo ne mudri Matija. Sve je već pomalo 
znao iz gramatike, i župnik Balley «l je morao priznati 
da već ni on sam ne može više crnookog lyonskog trgov- 
čeva sina nešto novo naučiti. Pa i on je sam morao kad- 
ikad krišom pogledati u otvorenu gramatiku, jer, ko- 


načno, bilo mu je već 55 godina, pa je puno toga i za- 
boravio. 

Matija to opazi uz potajno veselje. Njemu nije 
trebalo gledati u gramatiku. Što je on jednom naučio, 
to mu je sjedilo u pameti još čvršće nego čavao zabijen 
u lađinu dasku, naime, tako čvrsto kao Ivan u četvrtoj 
konjugaciji na io! 

Da, jadni Ivan! Doduše, malo je ipak bolje išlo ot- 
kako se na župnikovu zapovijed barem jedanput na đan 
morao do sita najesti, ali on je imao dvadeset godina, 
pa mu je teže bilo strpati u glavu ono što su njegovi 
mlađi drugovi naučili kao u igri. 

»Caplebam, capiebas, caplebat...«, učio je seljački 
momak napamet, ali je i jednim uhom slušao što je 
Petar Deschamps čitao jasnim mladenačkim glasom: 

»Tada mu se pokaza Gospodin u ognju koji je iz- 
lazio iz trnovitog grma. On je vidio da grm gori, ali ne 
izgara.« 

»Bože moj«, pomisli Ivan, »zašto se sakrivaš samo 
u trnju?« Čitavo njegovo biće težilo je za svetištem 
Gospodnjim, ali ulaz u nj bio je zakrčen nerasplativim 
trnjem latinskih deklinacija i konjugacija. To je trnje 
gorjelo, ali ipak nije htjelo izgorjeti, makar ga tisuću 
puta iznova zapaljivao svojom gorućom marljivosti. 

Bože, Bože, zašto se sakrivaš u gorućem trnju?« 
uzdisao mladi Vianney, a onda uzdahnuvši opet poče 
bubati: »Capiam, caples, capiet...« Međutim je Matija 
Loras samosvjesno deklamirao: 

»A Gospodin mu reče: Vidio sam nevolju naroda 
moga u Egiptu i čuo njihove tužbe radi okrutnosti nad- 
glednika; i jer znam za njihove uzdisaje, sišao sam da 
ga oslobodim iz vlasti Egipćana i da ga izvedem iz ove 
zemlje u zemlju dobru, prostranu, u zemlju u kojoj teče 
mlijeko i med ...« 


»Dragi Bože«, kinio se Ivan, »pogledaj i moju ne- 
volju! Židovi su morali samo tucati kamen. To je stoput 
lakše nego učiti latinsku konjugaciju. Kad ćeš mene iz- 
vesti iz ove nevolje u obećanu zemlju?« 

»Dakle, Ivane?« obrati se Karlo Balley svome uče- 
niku. »Kako glasi futur I od capere?« 

Ivan đuboko uzdahne, onda promuca: »Capiam, ca- 
pias, capiat...« 

»Nisi me pravo razumio«, reče nadglednik latinskog 
jezika većom strpljivosti nego što bi to pokazali njegovi 
kolege na Nilu. »Nisam pitao za konjunktiv prezenta, 
nego za futur I. Daklet« 

»Capibo, capibis, capibit...«, propenta Ivan sada 
potpuno smeten. 

To je Matiji bilo dosta. On izvali: 

»Ti zbilja ništa ne kapiraš. Numquam capies!« doda 
latinski. No župnik ostane miran i baci strogi pogled 
na brbljavog momčića. 

»Matija, ti ćeš ga kasnije naučiti vremena od ca- 
pere, a ako ih ni onda ne zna, tebe ću pograbiti za uši, 
jesi li razumio? A vas dvojica pođite u dvorište i naci- 
jepajte drva. Moja sestra kaže da nema više nacijepanih 
drva.« 

Rado poslušaju dječaci nalog, jer im je domaćica 
za pomoć svaki put dala veliku jabuku. Samo je Matija 
Loras uzdisao: »Cijepati drva bilo bi mi lakšel« 

Poslije toga ipak stane slabo darovitog seljačkog 
momka učiti konjugaciju na io. Dugo je vremena pokazi- 
vao nebesku strpljivost. No, kad je Ivan uvijek opet 
miješao sva vremena i načine, razbijesni se. Baci mu 
latinsku gramatiku u glavu i poviče: 

»Neka ti drugi nešto turi u tu glavurdu, ja sam 
izgubio svu volju!« 


100 


Ivamu šikne krv u glavu. Nehotice zgrči pesnicu kao 
da bi se htio udarcem osvetiti. Matija je s tim računao: 
skoči i postavi se kao da će se braniti. No Ivan je već 
obuzdao srdžbu. Ustane, ode svome mladom učitelju, 
i gle: baci se na koljena pred njim i zamoli: »Oprosti 
mi, Matija, što te tako mučim! Zaslužio sam da se na 
me srdiš. Ubuduće ću još više nastojati« 

Matija stane zabezeknut. Pocrveni, onda problijedi, 
suze mu udare na oči i promuca: »Ponio sam se kao 
živinče! Oprosti mi, Ivane! Doista, kao živinče sam se 
ponio.« Sav očajan baci se na stolicu, nasloni glavu na 
ruke i poče grčevito jecati. 

»Hoćeš li još jednom pokušati sa mnom?« upita 
Ivan tiho. 

»Dakako!« povladi dječak brišući suze. »Učit ću s 
tobom dokle god hoćeš.« 

»Misliš li da ću uspjeti?« nasmiješi se Vianney ža- 
losno. 

»Sigurno!« kimnu dječak. »Ali, ako opet jednom 
budeš preda me kleknuo,... onda, onda — ne, toga ne 
smiješ nikada više učiniti.« 

I obojica se bace opet u latinsko trnje. Kad je žup- 
nik došao sa svog apostolskog posla kući te ispitao svoga 
učenika, nije mu taj ostao dužan nijednog odgovora 
premda mu je postavljao unakrsna pitanja. 

»Eto, napokon znadeš sprezati glagole na io«, reče 
Balley zadovoljno. »Sutra ćemo početi s verba deponen- 
tia.« I Matiju zapadne nešto od te pohvale. »Dobro si 
svoju stvar učinio.« 

»Ponio sam se kao živinče«, promrmlja dječak više 
u sebi skrušeno i odšulja se van, dok je župnik začuđeno 
gledao za njim. 

Premda je mali Loras s najvećom sizpljivosti od tog 
dana pomagao svome odraslom suučeniku, taj je jadno 

napredovao. Sad je Ivan bio onaj koji je izgubio strp- 
ljivost. Sve češće se ulovio u nepažnji. Vani je nastalo 
ljeto. Kod njegove su kuće sada bile pune ruke posla, 
a on troši vrijeme učeći latinsku gramatiku. Još uvijek 
nije otkrio njene tajne. Jednog dana, kad opet nije znao 
gramatike, izjavi župniku koji se uzalud trudio da mu 
ulije novu hrabrost: »Uviđam, velečasni, da nema svrhe 
da se toliko mučite sa mnom. Sutra se vraćam u Dar- 
dilly.« 

Iznenađen pogleda dobri svećenik svog nesretnog 
učenika koji je pred njim stajao blijeda lica i oborenih 
očiju. Nekoliko puta prošeta sdbom velikim koracima. 
Onda se zaustavi pred očajnim mladićem i reče mu 
srdačno i blago poput dobrostivog oca: 

»Ti boćeš da odeš, jadni mladiću? Tako ćeš samo 
upasti u novu muku. Ako se sada povratiš kući, neće 
te otac više drugi put pustiti. A onda: zbogom sveće- 
ništvol« 

Ali ja to ipak neću moći postići«,  uzdahne Ivan 

Ivan se ipak nasmiješi: »Ne, prispodoba nije zgodna. 
Vi niste faraon, nego Mojsije koji svog ludog i malo- 
vjernog učenika goni kroz pustinju latinske gramatike.« 

»Makaer! A Mojsije neće popustiti, dok ga ne uvede 
u obećanu zemlju, pa makar morao radi toga i umrijeti.« 

»Imam ja jedan drugi plan«, prizna Ivan. »Idem 
hodočastiti u La Louvese na grob svetog Franje Regisa. 
Možda će mi on pomoći.« 

»To je doista dobra misao«, odgovori župnik Balley 
radosno. »Idi k njemu i izlij mu svoje arce.« 


SVETAC MORA POMOĆI 

Jednog vrućeg ljetnog dana ode Ivan na proštenje. 
Odluči kuc prosjak, tako se je zavjetovao, prevaliti put 
dug više od 100 kilometara. Dade se na taj put u seljač- 
kom odijelu, s drvenim cipelama i kvrgavim štapom, 
prebacivši preko ramena prosjačku torbu. Od dobre 
tetke uzeo je hranu samo za jedan dan; Franjo Humbert 
morao mu je silom utisnuti skromni putni trošak, prem- 
da je Ivan odlučio ne potrošiti od toga nijednog sua. 

Staza je bila tvrda i kamenita, stijene užarene. Sve 
češće se hodočasnik morao odmarati. Kad je navečer 
došao do osamljenog seljačkog imanja i zamolio konak 
u staji ili pojati, bude odbijen surovim riječima. Tako 
je morao prenoćiti pod vedrim nebom. Rano ujutro, 
dršćući od svježine jutra, nastavi putovanje. 

Koliko puta je kod kuće primio na stan hodočasni- 
ke i prosjake! A njega su tjerali s kućnog praga. Nisu 
mu gladnom dali ni komadić kruha. 

Prođe i drugi dan. Potrošio je i zadnju mrvicu kru- 
ha. Već mu se vrtjelo u glavi kad je napokon pokucao 
na vrata neke kolibe i zamolio nešto hrane. Otvori mu 

neka žena, omjeri ga od glave do pete držeći ga za 
skitnicu. 

»O, mogli biste mi pomoći da razmrsim ovo klupko 
konca«, rekne napokon. »Sasvim se zamrsilo.« 

»Drage volje!« odvrati mladić. 

»Evo, uzmite ovaj kraj i vucite! Da, tako je dobro! 
Idite samo natraške pa će se konac već odmotati.« Ivan 
je bio tako zadubljen u taj posao te nije ni opazio kako 
je pri tom opet prešao preko praga. Jedva je koraknuo 
na cestu, kad se vrata naglo zatvoriše. Zapor zaškripi, 
a iznutra se začu kreštavi glas: 

»Nećeš mi više unići, ti skitnico i dangubo! Samo 
bi još to trebalo da mi takav protuha pojede kruh!« 

Jedan je čas stajao siromašni proštenjar osupnut 
gledajući zatvorena vrata. Onda otetura posrćući od 
gladi i umora. 

Srećom nađe Ivan nekoliko šumskih jagoda i malo 
bistro vrelo. Iza te skromne večere legne i zaspi od 
umornosti. 

Drvgi ga dan probudi nemilosrdan glad. Opet nađe 
nešto jagoda i zahvali Bogu na ovom daru. 

Idući dalje priključi mu se neki otrcani skitnica. 
Bio to pobjegli vojnik, koji se poput mnogo drugih nje- 
govih bivših drugova potucao po kraju. 

»Tebi, braoo, viri glad iz svih zapučaka. I ti si valjda 
jadnik bez kuće i kućišta. Evo, uzmi komad kruha!« 

Zastiđen uzme hodočasnik zamazani komad kruha, 
što ga je skitnica izvadio iz torbe, te ga požudno pojede. 

»Hvala vam, prijatelju!« reče tiho. 

»Ništa, ništa«, promrmlja bjegunac. »Svi mi pripa- 
damo izgubljenom mnoštvu, pa jedan drugom treba da 
kaže ti.« 

»Hvala ti!« reče Ivan ponovno. 

»Samo ne gubi hrabrosti! Još danas će nam koja 
kokoš preći preko puta, pa ćemo joj zavrnuti vratom.« 

»Ali to bi bila krađal« zgrozi se Ivan. 

»Ah šta, krađa! To se u ratu kaže plijen. Vjeruj 
mi, to se sve nauči u vojsci. To ćeš i ti brzo iskusiti, jer 
Napoleon treba vojnike. Svagdje se sad govorka da će 
biti brzo rat s Pruskom. To će biti drugačija borba nego 
li s 'makaronima'. Ali u taj rat neće poći sin moje majke. 
Poznam ja pruske husare još od godine 1793, kad sam 
bio momak, ne puno stariji od tebe. Nemam želje da 
me kasape poput govedine. Ali kamo to ti ideš?« 

»Hodočastim u La Louvese svetom Franji Regisu«, 
prizna mladi Vianney oklijevajući. 

Drug se glasno nasmije. 

»Nešto slično i ja kažem kad obijam pragove. Sve 
su to proštenjari koji se skiću po francuskim drumovi- 
ma. No kamo to doista ideš?« 

»Kažem ti, ja sam hodočasnik.« 

»To ti, dakle, ozbiljno kažeš«, cerio se bivši vojnik. 
»Ti si mi doista čudna ptičica. Ne, ne, sa svecima ja 
neću da imam posla. Držim se radije seoskih djevojaka. 
One će siroti protuhi dati nešto dobre hrane, samo im 
moraš lijepo lice pokazati, a neće to dati sveci u svojim 
lijesovima. Evo, gucni malo!« Skitnica izvadi bocu, guc- 
ne najprije sam, a onda je pruži Ivanu. »To je dobar 
francuski konjak. Dopao mi je u ruke kad sam došao 
u jedan župni stan. Drži se i ti župnika, to ti ja kažem! 
Za nas su najbolje kuće samostani i župni dvorovi, Se- 
ljaci će ti pred nosom zalupiti vratima. Evo, naplj se, 
braco moj!« 

»Ja ne pijem ništa žestoko«, branio se Ivan. 

»Pa dobro, ako nećeš.« I bjegunac stavi bocu opet 
u torbu. 

Neko vrijeme išli su šuteći. Kad su stigli do ne- 
kog sela, reče skitnica: »Pazi da te oružnik ne uhvati! 
Bolje da se sada raziđemo. Ja idem naprijed. Iza sela 
opet ćemo se naći. Možda će mi ipak koja bedasta koka 
uletjeti u lonac.« 

Ivanu je bilo drago što se riješio suputnika. Stupi 
u seosku crkvu na kratki pohod. Kad je opet bio na 
cesti, nije više bilo skitnice, pa mu je ođdlanulo. Već 
mu je žao bilo što je primio onaj komad kruha; tko zna 
da li ga je dobio na pošten način? 

Uostalom, opomena skitnice je bila opravdana, kako 
je Ivan opazio. Više nego jedanput promatrao ga oruž- 
nik s očitim nepovjerenjem i konačno ga upitao za le- 
gitimaciju. Kad je rekao da je hodočasnik, samo se ne- 
vjerno nasmiješio. 

Konačno se ipak jednom oružniku smili te povede 
sasvim izgladnjeloga sa sobom i stavi preda nj dobar 
obrok. Kad je Ivan pobožno izmolio molitvu prije jela. 
primijeti stari oružnik dobroćudno: 

»Čini se da si ipak hodočasnik. Ali ti ćeš shvatiti, 
ako pokazujemo nepovjerenje. Puno se svakojake če- 
ljadi vucari po cestama.« 

Drugi puta nije tako sretno prošao. Neka žena, 
koju je zaprosio za komadić kruha, pusti ga u kuću, 
ali onda potajno dozove policajca koji ga jednostavno 
pograbi za ovratnik i strpa u zatvor. Jadni uhapšenik 
morade isprazniti sve džepove; dakako da se tom pri- 
likom nisu mogli zatajiti oni srebrni novci što ih je sa 
sobom nosio. 

»A, takav li si ti«, grdio ga oružnik. »Ima pune 
džepove novaca, pa ipak traži u poštenih ljudi milo- 
stinju. Nevaljanac, kakav si ti, treba da ide na galije, 
a ne na cestu.« 

Uzalud je Ivan uvjeravao ljutitog stražara kako se 
je zavjetom obvezao da za vrijeme hodočašća neće tro- 
šiti novaca. Oružnik nije imao za to razumijevanja, iz- 
ružio ga kao pravog varalicu koji treba da bude bačen 
u državni zatvor. Konačno se umiri, jer je ipak naslu- 
tio da uhapšenik nije kakav obični skitnica. Uostalom, 
on se je razumijevao u take sorte ljudi. 


Dade mu, dapače, komad kruha i vrč vode, doznači 
mu ležaj u pojati gdje su se čuvale štrcaljke za gašenje 
požara i pusti ga drugi dan na slobodu. Ivan je bio ve- 
seo što je i na takav način bio još jednom dobio krov 
nad glavom. 

Potpuno iscrpljen dođe konačno pred večer šestog 
dana do žuđenog prošteništa. Kad je stupio u svetište, 
zaboravi svu umornost. Ivan pade na koljena pred sku- 
pocjenom škrinjom, u kojoj su bile kosti svetog prizna- 
vaoca, i molio se žarko da mu veliki prijatelj Božji isprosi 
milost da nauči barem toliko latinski koliko mu treba 
za daljnje nauke. 

U samostanskom gostinjcu prime ga srdačno. Dru- 
gog dana otkrije jednom od otaca, koji su bili čuvari 
svetišta, svoje srce u poniznoj ispovijedi; prizna zašto 
je hodočastio i kako je učinio zavjet zbog kojega je na 
putu toliko prepatio. 

Svećenik, ganut njegovom prostodušnošću, utješi ga 
i srdačno umiri. 

»Sveti Franjo Regis će vam pomoći da dovršite 
svoje školovanje. Ne klonite duhom, makar teške na- 
došle poteškoće. Kad je volja Božja da postanete sveće- 
nik, on će vam i pomoći da dođete do cilja. A ja vas 
rješavam vašeg zavjeta, jer nije pravo da živite od do- 
bročinstava drugih ako nije čovjek prisiljen krajnjom 
nevoljom. Mjesto toga dajte prema mogućnostima po- 

trebnima milostinju, pošto ste iskusili na vlastitom ti- 
jelu kako je gorko siromaštvo.« 

Utješen iziđe Ivan iz ispovjedaonice, primi drugog 
dana ujutro pun pobožnosti i zahvalnosti Spasitelja u 
svoje srce te se još jednom preporuči svetom Franji za 
pomoć. 

»Moraš mi pomoći!« tako je sveca zaklinjao djetinjim 
pouzdanjem. »Pomisli, sad dolaze na red nepravilni gla- 
goli. I ti si ih jednom morao učiti, i sigurno si se s nji- 
ma namučio. Pomozi mi, dragi sveče, a ja ću ti biti 
zahvalan kroz cijeli život!« 

Odsjev svijeće, što ju je Ivan poklonio, podrhtavao 
je slikom velikom pastira duša, pa je izgledalo kao da 
su se, inače stroga, svečeva usta milo smiješila. Tko 
zna, možda se svetac sjetio, unatoč svoj nebeskoj slavi, 
trnovitog grmlja nepravilnih glagola koji su mu pribav- 
ljali glavobolju u isusovačkoj školi u gradu Beziers. 

Povratak je, dakako, bio puno lakši, jer Ivanu nije 
trebalo prositi kruha i konačište. Od srca je rado dijelio 
svoju skromnu imovinu s djecom državnih cesta, skit- 
nicama, bjeguncima i invalidnim vojnicima, a da nije 
puno pitao jesu li vrijedni njegove pomoći. 

Župnik Balley srdačno pozdravi svog učenika, ve- 
seo što se je riješio malodušnosti. 

Nije uzalud Ivan zazvao svetog Ivana Franju Regisa. 
Išlo mu je, doista, lakše od ruke, a, jer mu je pri tom 
Matija Loras vrlo revno pomagao, svlada on napokon 
šikaru nepravilnih glagola. 

Još je jedna vjerna duša pomagala Ivanu kod uče- 
nja, premda ne i u gramatičkim vježbama. Bila to Kla- 
udina Bibost. Ona je imala u blizini župnog dvora malu 
trgovinu mirodijama, a za ljubav Božju prala je mla- 
dom Vianneyu rublje. Kod tetke Margarete bilo je i 

onako mnogo posla, pa je ona tu pomoć, tako rado po- 
nuđenu, iza malog nećkanja ipak prihvatila. 

Kad bi Ivan donio rublje i pri tom iznosio svoje 
jade, ona je uvijek imala za nj nekoliko riječi ohrabre- 
nja. »Da, da«, govorila bi, +ja dobro znam kako mogu 
čovjeka nepravilnosti mučiti. Imam i ja sina Đuru, koji 
uči za svećenika. On je već sada u bogoslovnom sjeme- 
ništu, ali koliko se on mučio s nepravilnostima u gra- 
matici! Eto, tu je za stolom sjedio i deklamirao vremena! 
Pravilni su glagoli, govorio bi, dosta zli, ali nepravilni 
su prava napast. Da, rekao je napast. Ali on je ipak tu 
napast svladao, a i vi ćete to, Ivane. Ja izmolim svake 
večeri jedan Očenaš da naučite nepravilne glagole.« 

»Hvala vam za to od srcal« odvrati latinac. 

»Pa to se samo po sebi razumije, kad i ja imam 
đaka. I Kolumba, moja kćerka, moli za vas. Ona vas 
je posebno u srce usadila.« 

»Onda mi se ništa više neće dogoditi«, nasmije se 
Ivan. 

Međutim, Ivanu zaprijeti nova, teška kob. 

GROM IZ VEDRA NEBA 


1808 — 1809. 


Bilo je to jednog burnog jutra u mjesecu studenom. 
Bijesno udarale kapi kiše o prozore, a u peći hujao vje- 
tar. Župnik Balley svršio je s poučavanjem, no dok je 
svoje mlađe učenike otpustio, Ivana je zadržao. 

»Tu stoji nešto u novinama što će te zanimati«, reče 
i pokaže najnoviji broj Moniteura. »Eto, čitajl« Ivan 
uze začuđeno novine i pročita označeno mjesto. Bila to 
poruka što ju je Napoleon upravio pariškom senatu iz 
osvojenog Berlina. 

»Mi stojimo na važnoj prekretnici sudbine nacije, 
a francuski će narod pokazati da je dostojan svoga od- 
ređenja. Stoga smo novačenje za godinu 1807, koje 
bi istom u rujnu imalo biti, odredili da bude već prvih 
dana mjeseca siječnja. U kojem bismo ljepšem času mo- 
gli mlade Francuze pozvati na oružje? Oni će naći svoje 
regimente, koje će proputovati glavne gradove naših ne- 
prijatelja i bojna polja proslavljena velikim pobjedama 
njihovih preteča.« 

»Sto to znači?« upita Ivan pogledavši svećenika 
uplašeno. 

»To znači da je francuska vojska mnogo plemenite 
krvi izgubila kod Jene i Auerstidta, i da tvoje godište 
mora popuniti praznine.« 

»Dakle, ja moram u vojnike?« promuca Ivan. »A 
što će biti s mojim naukama?« 

»Močžda ima ipak još jedan izlaz«, odgovori svećenik 
iza male stanke. »Našem novom nadbiskupu kardinalu 
Feschu, Napoleonovom ujaku, uspjelo je kod svoga car- 
skog nećaka da budu svi bogoslovi oslobođeni od vojske. 
Ako nam uspije da tvoje ime dođe u spisak, onda si slo- 
bodan. Ja ću još danas otići u Lyon da govorim s nad- 
biskupovim tajnikom, mojim starim suborcem Grobo- 
zom. Možda će to uspjeti.« 

Navečer se župnik vratio. Kiša je još uvijek plju- 
štila, te je bio sav prokisao, ali on je radosno javio svo- 
me učeniku da će Groboz već gledati da njegovo ime 
bude na listi. 

»Onda smo uspjeli, pa možemo mirno dalje učiti. 
Mjesto u carsku vojsku bit ćeš sada. brzo primljen u 
Božje bojne čete. Kardinal Fesch će u korizmi u Ecullyju 
krizmati, te ćeš tako i ti, napokon, primiti ovaj veliki 
sveti sakramenat.« 

»Hvala Bogu«, izvine se iz Ivanovih grudiju. Nje- 
gove se oči krijesile od sreće. 

A kad je onda svanulo sretno jutro, i kad je nad- 
biskup u grimiznom svečanom odijelu ulazio u župnu 
crkvu Ecullyja, nije ni jedan od potvrđenika tako žudio 
za darovima Duha Svetoga kao Ivan. Tako mu je silno 
gorjelo srce u iščekivanju svetog sakramenta da ga je 
kardinal dvaput morao pitati koje će mu biti krizmeno 
ime. 

»Ivan Krstitelj«, odgovori onaj koji je na krštenju 
dobio ime Isusova ljubimca — učenika. Onda osjeti pečat 

Božji na svom čelu, a duša mu zaroni u goruće more 
milosti. 

Osobito se Ivan bio uzradovao kad je opet vidio 
onog pobožnog svećenika kome je kao jedanaestogodi- 
šnje pastirče ispovjedio svoje dječje pogreške. Njemu je 
onda otvoreno priznao poteškoće na koje je nailazio u 
naukama. No Groboz, kardinalov tajnik, odvrati pri- 
jazno: 


»Nisi uzalud primio Duha Svetoga. On će ti pomoći 
sa svojih sedam darova, osobito po razumu i znanju. 
Samo se uzdaj u njega! Doći će čas kad ćeš na dan re- 
đenja reći radosno svoj: Adsum! Uostalom, tvoje je ime 
već uneseno u spisak budućih svećenika. Bog te zove 
u svoju službu, stoga si oslobođen službe caru.« 


Sad nastupe dvije godine marljivog učenja. Među- 
tim su francuske čete koracale po svim cestama noseći 
carske pobjedničke zastave u Španjolsku, Njemačku, 
Austriju i Italiju. 

Ljeto godine 1809. donese iz Vječnog grada vijesti 
koje su svakog dobrog katolika zaprepastile. Napoleon 
je dao na Anđeoskoj tvrđavi izvjesiti francusku troboj- 
nicu mjesto papinske zastave. Papa Pijo VII udari crkve- 
nim prokletstvom »razbojnika Petrove očevine«, čovje- 
ka kojega je prije pet godina okrunio za cara. Napoleon 
se nasmijao kad je čuo za to izopćenje i rekao poruglji- 
vo: »Zato neće mojim vojnicima padati oružje iz ruku.« 
A papu odvuče kao zarobljenika u Savonu. 


»Bog se ne da izrugivati«, reče župnik Balley du- 
boko potresen. »Doći će vrijeme kad će se carev smijeh 
pretvoriti u suze.« Onda dade svojim učenicima da pre- 
vedu drugi psalam Davidov. 


8 Svetac i njegov demon 113 


»Zašto se bune narodi, 
zašto puci ludosti snuju? 
Ustaju kraljevi zemaljski, 
knezovi se rote protiv Jahve 
i Pomazanika njegova: 
'Skršimo okove njihove 
i jaram njihov zbacimo! 


Smije se onaj što na nebu stoluje, 
Gospod im se podruguje. 

Tad im veli u svom gnjevu, 
žestinom ih on zbunjuje: 

"Ta ja kralja svog postavih 
nad Sionom, svojom svetom gorom .'« 


»Bog će se smijati caru«, opetova svećenik. »A dan 
njegove srdžbe neće biti više daleko.« 

Pobjede su careve bile skupo plaćene. I krvne žrtve 
njegove vojske bile su goleme. Osobito su u Španjolskoj 
došle regimente u veliku stisku. Tako je Napoleon bio 
prisiljen da pozivlje na oružje sve više mladića. 

Bilo je to jednog sparnog jesenjeg dana godine 
1809. Tmasti se oblaci nadvili nad vrhunce gora i naglo 
potamnili svijetli dan. 

I župnikova se soba zamrači. Upravo je Ivan Vi- 
anney prevodio nešto latinski. On je sada bio jedini 
Balleyev učenik, jer su tri njegova mlađa učenika otišla 
u malo sjemenište, gdje su s uspjehom nastavili nauke. 

»Bit će oluje«, primijeti župnik koji je upravo svr- 
šio svoj brevijar. Čitav se dan spremalo to nevrijeme.« 
Čim je to izrekao, kad nasta prolom oblaka. Munje stale 
parati nebo, kao da će satrti čitav svijet. 

Usred buke i praske nevremena zazvoni kućno 
zvono. 

»Tko bi to mogao doći sada kod ovakova nevreme- 
na?« reče stara Margareta, župnikova sestra, tresući 
glavom i otvori vrata što je mogla brže. 

Obojica u sobi začula su od hodnika nekoliko uzru- 
janih riječi. 

»To je moja sestra Gothon«, uzrujano će Ivan koji 
je prepoznao njezin glas. Kao bez daha uđe djevojka 
žurno u sobu. 

»Moj Bože, Gothon!«, poviče brat preplašeno. »Da 
se nije kod kuće dogodila nesreća?« 

»Ne, nije«, odgovori sestra zasopljeno. »Ali, evo, 
ovo je oružnik danas o podne donio za tebe.« I preda 
Ivanu list s velikim žigom. 

»Jao, to je zapovijed da se prijavim za vojsku«, 
promuca mladić gledajući ukočeno u spis koji je držao 
u rukama. »Moram u vojsku.« 

»Tako sam nešto naslućivao«, uzdisao župnik. »Od 
nedavna vrijedi oslobođenje od vojne službe samo za 
bogoslove koji su već zaređeni.« 

»Sad je sve propalo«, jecao je Ivan i spusti se na 
stolicu blijed kao krpa te pokrije lice rukama. 

»Idem odmah sutra u Lyon«, tješio ga župnik. »Mo- 
žda će tu pomoći kardinal.« 

No ovaj put bilo je putovanje uzaludno. Nadbiskup 
se nalazio u Parizu, a njegov tajnik Groboz, koga je 
Balley našao u Lyonu, uvjeravao je svoga klonulog su- 
brata da on tu sada više ne može pomoći, Pače i bogo- 
slovi koji su primili niže redove pozvani su u vojsku. 

»Močda će te otac moći otkupiti«, tješila je Margare- 
ta svog nesretnog brata. 

Matej Vianney potrese žalosno glavom kad ga je 
Ivan molio da mu nađe zamjenika. 

»Ne znam kako ću to moći učiniti«, reče zabrinuto. 
»Franju sam skupim novcem oslobodio, a sada da još 

i za tebe platim! Žetva je pšenice bila slaba, a s berbom 
grožđa bit će još gore. Slaba je godina. Kako da skupim 
novac da te otkupim?« 

Žalosno obori Ivan glavu i okrenu se, ali mati i 
djeca tako su navaljivala na oca dok nije konačno po- 
pustio. Pokupi ono nešto novaca što je imao kod sebe 
i uputi se u Lyon da potraži zamjenika za sina. 

Veliko je veselje bilo kad se otac navečer vratio i 
rekao: »Ti si, Ivane, slobodan. Našao sam zamjenu za te. 
Dao sam mu 200 franaka kapare. No, kako ću namaknu- 
ti ostalih 2800 franaka, toga još ne znam. Morat ću pro- 
dati komad dobre njive.« 

»Što nam je stalo do njive kad se radi o sreći našeg 
sina«, tješila ga žena. 

Kad se je Ivan iza malo dana radosna srca htio vra- 
titi u Ecully, uniđe preko kućnog praga onaj mladić 
koga je otac bio našao kao zamjenu, stavi na stol 200 
franaka te izjavi: 

»Ja sam stvar promislio. Odustajem od toga. Evo 
vam kapare natrag.« 

Kao gromom ošinuti zurili su Vianneyevi u momka, 
kušali ga nagovoriti da ipak pristane. ponudili mu da- 
pače veću svotu. On osta kod svoje odluke i brzo se 
udalji. 

»Sad ne preostaje, Ivane, ništa drugo nego poći u 
vojnike«, progovori otac iza dulje šutnje. »Rok je pre- 
kratak da nađem drugog zamjenika.« 

I tako se dogodilo te je Ivan Vianriey rano ujutro 
26. listopada otišao s mnogo drugih momaka iz sela u 
Lyon, da se ondje javi u pješačkoj vojarni. 

Bilo je to tmurno, maglovito jutro. Jedva primjet- 
ljivo dizala se magla. Onda poče padati kiša, dosadna, 
ustrajna kiša, koja smoči regrute do kože. 

Jedni su momci proklinjali vrijeme i rat, drugi su 
kušali svakojakim šalama i dosjetkama osloboditi se 
tjeskobe oko srca. Ali, što su se više približavali vojarni, 
to su bili tiši. 

»U ime Bočjel« uzdahne Ivan kad je pokraj straže 
unišao kroz veliku, sivu kapiju. 


117 


BJEGUNAC 


1809 — 1810. 


Satima su novi regruti stajali u dvorištu vojarne, 
a da se nitko nije za njih brinuo. 

Napokon dođe zapovijed da se postave u red. Pro- 
zovu ih, razdijele u grupe i uvedu u prostorije za njih 
odredene. 

U pustoj dvorani nije gorjela vatra. Zidovi su bili 
puni prostih črčkarija. Nisu mogli promijeniti odjeću, 
jer će istom iza nekoliko dana dobiti vojnička odijela. 
Ivan Vianney poče se žestoko tresti od zime. Umoran 
sjedne na slamnjaču i gledaše ukočeno preda se. Samo, 
kao iz velike daljine, ču smijeh i kletve svojih drugova. 

»Hej ti!« prodrma ga jedan. »Čučiš tu kao prava 
nevolja! Šta ti je? Ta ti se treseš svim udovima. Sigurno 
si bolestan, je li?« 


»Ne znam«, promuca Ivan cvokočući zubima. »Meni 
je zima.« 

»Dođi, ja imam bocu rakije. Potegni malo, onda će 
ti biti lakše.« 

»Ja ne pijem rakije«, branio se Ivan. 

»Nemoj se tako pretvarati! Piti i kleti doliči soldatu 
kao puška i municija. Osim toga to je za tebe lijek. Evo, 
uzmi slobodno!'« 

Oklijevajući uzme Ivan gutljaj te žestoke tekućine. 

»Zar nije to dobro?« smijao se drug dobroćudno. 
»A sada ne budi tako žalostan! Sigurno se žalostiš zbog 
svoje djevojke? Pusti je, neka plače! Skoro ćeš ih moći 
imati na svaki prst po jednu. Sve one trče za soldačkim 
kaputima.« 

Ivan nije na to nišla odgovorio, a valjda je jedva 
koju riječ čuo. Najednom ga obuze jaka vrućina i znoj 
mu izbije na čelo. 

»Eto, vidiš, sad se već znojiš«, smiješio se onaj s 
bocom. »Rakija je lijek za sve. Pomaže kada tko ima 
mokre noge, a pomaže i u nesretnoj ljubavi. Evo, gutni 
još jednom! Nećeš? Dobro, onda ću ja sam gucnuti.« 

U to se začuje znak za večeru. Vojnici su dobili 
gustu grahovaču. Ivan je mogao progutati jedva par 
žlica. U noći ga uhvati groznica. Ipak je ujutro na znak 
trube odmah ustao. 

Potčasnik, koji je imao službu u njegovoj četi, pro- 
matrao ga prezirnim pogledom. 

»Kakovu su nam to bijedu i nevolju poslali?« okosi 
se na njega. »Koljena mu se tresu kao u stare babe. A 
šta će tek biti onda kad mu budu taneta zujala kraj 
ušiju? Odmah će biti pune carske hlače! Što vam je? 
Jeste li bolesni?« 

»Mislim da jesam«, odgovori regrut. 

»No, to mi je drago! Jedva je turio nos kroz vrata 
kasarne i već zabušava, glumi bolesna čovjeka. Šta izvo- 
lite, gospodine? Možda čaj od kamilice, ili možda tre- 
bate grijalicu? Ne bojte se, bit će vam i onako toplo 
kad budemo malo šetali po dvorištu kasarne!« 

Momci su prasnuli u grohotan smijeh, samo je onaj 
regrut, koji je dao Ivanu piti iz svoje boce, imao smi- 
lovanja s njim, pa je rekao: 

»Doista, potčasniče, on je bolestan.« 

»Onda je ovdje baš u pravom sanatoriju«, naruga 
se silnik i zasuče ponosno svoje brkove. »Ja sam već 
više takovih maminih maza izliječio.« 

Skrajnjim se silama nadvlada siromašni Ivan toga 
dana. Premda je još uvijek pljuštalo, mučio je potčasnik 
svoju momčad na vježbalištu, a kad su se opet povukli 
u vojarnu, zamaglilo se Ivanu tako te se jedva držao 
na nogama. 

Drugog jutra nije više mogao ustati. Vojnički ga 
liječnik pregleda. Ustanovi jaku groznicu te ga dade od- 
vesti u gradsku bolnicu. 

Više je dana ležao Ivan u nesvjestici. Kad je na- 
pokon došao k sebi, sjedjela je njegova majka do po- 
stelje i gledala ga zabrinuto. Slijedećih dana dođe i os- 
tala rodbina iz Dardillyja i Ecullyja. Osobito je bole- 
snika razveselio posjet župnika Balleya, koji ga je pri- 
jazno bodrio i nastojao da sasvim klonuloga utješi. 

»Moraš se posve predati u volju Božju«, reče on 
dobrostivo. »Sto dolazi od njega, sve je dobro. Prikaži 
mu sve muke i patnje, onda one nisu uzaludne.« 

»Hoću, velečasni!« odgovori Ivan slabim glasom, 
onda opet zaklopi oči. 

Iza dvije sedmice oporavi se Ivan toliko te je mo- 
gao otići s drugovima u sabiralište novaka u Roanne. 
Ali za dugo pješačenje bio je još preslab. Stoga je sli- 
jedio kolonu u teretnim kolima. Kad je prispio u grad 
na Loari, bilo je njegovo stanje gore nego prije. Mo- 
rali su ga odvesti u bolnicu časnih sestara augustinki. 
Ondje je ležao šest tjedana. Imao je tešku upalu pluća. 

Sad se doista radilo o životu i smrti. Ali njegova je ži- 
lava seljačka narav nadvladala napokon tešku bolest. 

5. siječnja dobije zapovijed da se javi po podne u 
5 sati u uredu za regrute. Imao je, naime, s jednim 
odredom pješaka otići na španjolsku granicu. Srdačno 
se oprosti od dobrih časnih sestara. 

»Dobri Bože«, uzdahne sestra koja ga je u bolesti 
njegovala, »od vas neće nikada postati pravi vojnik.« 

»Ali ja ipak moram«, odgovori Ivan i naprti na 
leđa vojnički torbak. »Zakon to traži.« 

»Zakon«, potrese sestra glavom. »Vi biste Francus- 
koj bolje pomogli svojom krunicom nego puškom.« 

Put u ured vodio je pokraj jedne crkve. A jer se 
Ivan uoči Bogojavljenja htio preporučiti osobitoj zaš- 
titi svetih Triju Kraljeva, uniđe u crkvu, klekne u je- 
dan ugao i poče se žarko moliti. 

Kad je napokon izačao iz crkve, kucalo je uprava 
šest sati. Sasvim prestrašen, opazi da je zakasnio. Nag- 
lim koracima pohiti u ured, ali na svoj užas nađe ured 
zaključan. Nije znao drugo, nego se vrati natrag u bol- 
nicu. Drugog se dana rano vrati u ured. 

Stražaru prizna: »Ja sam morao, zapravo, jučer 
doći, ali sam, na žalost, zakasnio i našao vrata zaklju- 
čana!« 

»Tako, ti si na žalost zakasnio«, cerio se vojnik 
zlorado. »Kapetan Blanchard će se jako obradovati 
što si, uopće, još došao. Danas je i tako dobre volje.« 

»O, to je upravo dobro«, primijeti Ivan bezazleno. 

»Da, divno je to došlo+, rugao se stražar. »Uniđi 
samo unutra«. 

Kapetan Blanchard bio je sve drugo, samo ne dobre 
volje. Strašno se okosi na jadnog grešnika. 

»Vi ste vojni bjegunac«, razviče se na nj. »Ja bih 
vas morao kao običnog zločinca okovati u lance. Vi 

biste valjda htjeli u posebnoj kočiji otputovati u rat. 
Pokazat ću ja vama! Dat ću vas na galije. Tu ćete ima- 
ti dosta vremena da razmišljate kako se vlada pred 
carskim kapetanom.« 

Sasvim pokunjen stajao je Ivan pred časnikom. 
Nije na ništa drugo mislio nego kako će ga na svoju 
sramotu svezana odvesti u tamnicu. Ta on je dosta puta 
vidio sa zgražanjem kako su na ovaj način postupali 
s vojnim bjeguncima. U toj krajnjoj nevolji priskoči 
mu u pomoć neki stari narednik. Imao je smilovanja 
s jadnim regrutom i kušao umiriti srdžbu svoga pret- 
postavljenoga. 

»Ne zamjerite na primjedbi, gospodine kapetane, on 
je istom jučer otpušten iz bolnice. On doista nije mislio 
na bijeg, inače ne bi danas ovamo došao. On još ne zna 
kako se ima vojnik vladati.« 

»To će on već naučiti«, uvjeravao ga časnik nevolj- 
ko. »A sada pazite dobro, Vianneyu! Vaš je odio jučer 
bez vas otputovao. Vi ćete sada dobiti svoju vojničku 
opremu i svoje papire. A onda pođite u Remaison, pa 
dalje prema jugu, i neka vas vrag odnese, ako sutra 
ujutro ne dostignete svoju četu! Požurite se, kao da 
vas sam sotona goni. Ja ću vas dati na galiju, ako opet 
priključak propustite. Uniformu ćete dobiti kod svoje 
trupe. Naredniče, napišite putnu zapovijed!« 

»No, kako je bilo sa starim, miljenče moj?« upita 
smiješeći se stražar, kad je Ivan sasvim zbunjeno izašao. 

»Prilično je neprijazan«, odgovori Vianney u nepri- 
lici. 

.»Je li to moguće!« rugao se vojnik. »A sad mora 
dečko sam samcat trčati za ostalom braćom? No, drži 
se junački, i pazi da te ne poždere vuk, mili moj!« 

Uzdišući pođe Ivan na put. Bila ciča zima, a leđen 
mu vjetar puhao u lice kad je izašao iz grada. Sate i 

sate vukao se po snježnoj cesti, a da si nije priuštio 
odmora. Bilo je već kasno popodne kad se počeo uspi- 
njati na visine Le Forez usopljen i usprkos zimi sav 
u znoju. Teška vojnička torba pritiskivala ga je sve 
nesnosnije. Zbog duge bolesti bio je tako iznemogao 
te se skoro polumrtav srušio kad je stigao na prvu uz- 
visinu. 

Odluči negdje se zavući u grmlje i odmoriti se. 
Posrćući ode do grmlja koje bi ga imalo zaštiti od lede- 
nog vjetra. Odbaci torbu | sjedne na nju. Šta da sad 
počne? Svoje čete neće nikako moći dostići. 

I on uzme krunicu, posljednje utočište, koje ga nije 
nikad ostavilo. 

Najednom se trgne. Pred njim je stajao čovjek na 
seljačku obučen i pozorno ga promatrao. 

»Što vam jet« upita pridošlica. Ivan ispriča sve 
što mu se desilo. 

»A sada moram dalje«, svrši on, jedva jedvice 
ustane i opet prebaci torbu preko ramena. A pri tom 
je posrtao od slabosti. 

»Samo mirno, dragi prijateljul« reče onaj stranac. 
»Brzo će mrak, a u mraku biste jedino zalutali, pa ma- 
kar i mogli marširati. No, vi sad već padate od slabosti. 
Prospavajte najprije jednu noć. A sutradan možete na- 
staviti put.« 

»Ali, šta će biti ako do sutra ujutro ne dostignem 
svoje čete?« 

»To će se već vidjeti! Ta, i sami vidite da nećete 
doći do svog cilja do sutra.« 

Ivan, koji je predobro znao da stranac ima pravo, 
preda se sudbini i pođe s čovjekom koji mu je preuzeo 
tornistar. Iza kratkog putovanja dođu do jedne kolibe, 
gdje je tuđinac pokucao na posebni način. 

»Tko je vanit« upita netko hrapavim glasom. 


»Guy«, kaže tuđinac svoje ime. Vrata se otvore i 
na pragu se pokaže starac dižući svjetiljku, jer se me- 
đutim posve zamračilo. 

»To je Gustin Chambonničre, cipelar«, izjavi Guy. 
»Kod njega ste sigurni.« Onda predstavi svog druga, 
ie ispriča što mu se desilo. 

»Dođite samo unutra i otpočinite«, reče cipelar i 
uvede ga u kuću. Onđa pripravi skromnu večeru koju 
je šuteći dijelio s gostima. Kad su svršili s večerom, re- 
će starac: »Rat je nepravda. Car žrtvuje krv naših 
ljudi za svoje častohlepne planove. Tko mu daje pravo 
na to? Zar mislite da je to senat? Da, kad bi se radilo 
o tom da se brani naša domovina i sveta čast Francuske! 
Ali tko navaljuje na nas? Što tražimo u Pruskoj i Au- 
striji, što u tirolskim brdima, u Španjolskoj ?« 

»Ja ne znam, o tome nisam nikad razmišljao«, od- 
govori Ivan nesigurno. 

»Onda mislite sada o tom. Promislite: vi obrađujete 
mirno svoju njivu. I sad dođe razbojnik te vas pozove 
da mu pomognete opljačkati kuću vašeg susjeda, zapaliti 
je, a njega i njegove sinove ubiti. Zar bi mu vi pružili 
pomoć ?« 

»Nikada!« 

»A kad bi taj razbojnik bio vaš car?« 

Siromašnom se Ivanu vrtjelo u glavi. Šta se on, 
seljački momak iz Dardillyja, razumio u takove svje- 
tovne stvari? To je ipak posao cara odlučivati o ratu 
i miru! 

»Pisano je: dajte caru carevo, a Bogu Božje«, reče 
napokon. 

»Zar je posao cara pljačka, palež i ubijanje?« upita 
ga stari. Oči mu se neugodno krijesile. »Nasilje se uvi- 
jek umata u svjetlo prava, ali ono je okrutno i zlo po- 
put paklene zvijeri. Poznajete li Apokalipsu? Ondje piše 

o zvijeri što izlazi iz mora, a na rogovima ima deset 
kruna. »I začudila se sva zemlja pristajući uza zvijer«, 
tako stoji pisano, »i pokloniše se zmaju što je dao vlast 
zvijeri, i pokloniše se zvijeri govoreći: Tko je kao zvijer, 
i tko može ratovati s njom?« Razumijete li, što je tu 
pisano? On dolazi s jednog otoka u moru. On nosi de- 
set kruna. Zemlja mu se divi. Oni savijaju koljeno pred 
njim i klanjaju mu se. Ali dalje stoji pisano: »Tko se 
pokloni zvijeri, taj će piti od vina srdžbe Božje, što se 
nemiješano izlilo u čašu gnjeva njegova.« 

Starac ustane i ustupi svoj krevet gostu. A za sebe 
i za Guya pripravi ležaj na strugotinama u stolarnici. 

Premda je Ivan bio na smrt umoran i iscrpljen, 
ipak dugo nije mogao zaspati. Kad ga je napokon ne- 
miran san svladao, mučili su ga divlji sni. 

Sunce je već davno bilo izašlo kad se napokon pro- 
budio. 

»Moram poći«, poviče uplašeno kad je saznao da 
je već podne. 

»Vi morate najprije jesti«, odgovori Guy smiješeći 
se. »Stari je otišao u šumu da siječe drva, ali vam je 
prije toga ispekao slanine.« 

»Da, ali šta ćemo sada?« uzdisao Ivan. 

»Reći ću vam nešto. Nema smisla da trčite za svo- 
jom četom. Ta gdje biste je dostigli? Vi biste morali 
za drugovima ići sve do u Španjolsku, a ipak ih ne 
biste stigli. A držim da se ne biste htjeli vratiti u Ro- 
anne?« 

S užasom si predstavi Ivan lice, koje bi napravio 
Blanchard, kad bi se vratio. Ne, ne, to je posve isklju- 
čeno. Postupili bi s njim kao s vojnim bjeguncem. 

»Istina, vodili bi vas u lancima kroz Roanne i onda 
bacili u tamnicu. A napokon biste došli na galiju«, po- 
tvrdi Guy. »Ja znam što bih učinio na vašem mjestu.« 

»A šta biste vi učinili?« 

»Ja bih pustio da car Napoleon sam dalje vodi rat.« 

»Ja da budem vojni bjegunac?« reče Vianney. 

»To već jeste u očima policije. Ali utješite se! U 
šumama ih ima na tisuće koji su pobjegli iz vojske. I 
ja sam jedan od njih. Uostalom, čuli ste što je Gustin 
rekao o zvijeri s deset kruna. Stari je čudak, ali ipak 
nema sasvim krivo.« 

»Ivan obori glavu. Uzalud je tražio izlaz. Nije ga 
našao. 

»Moji će roditelji kod kuće trpjeti zbog toga. Imat 
će puno muka i neprilika. To ja znam od drugih«, uz- 
dahne napokon. 

»Oni ne mogu biti odgovorni za to«, mirio ga Guy. 
»Ta oni i ne znaju gdje se nalazite. A sada jedite! Iza 
toga povest ću vas komad puta dalje u gore.« 

Odmah iza ručka pođu na put. Ivan je uvidio da 
nema za nj drugog rješenja, nego da se skriva. 

Navečer nađu konak u kolibi nekog ugljgnara. Dva 
dana su pilili bukova drva. Guy se najmio kod uglje- 
nara kao sluga. Za dvojicu nije bilo ni posla ni kruha. 

»Znate li čitati i pisati?« upitat će ugljenar mladog 
Vianneya. »Da? Dobro je onda. U Le Pontu, koji pripada 
općini Les Nočs, traže učitelja. Obratite se na gospođu 
Prefolle!« 

Pun nade uputi se Ivan u Le Pont, ali s razoča- 
ranjem čuje da su već našli učitelja. 

Ivan se obrati napokon na načelnika općine, Pavla 
Fayota, koji je u selu Les Robins imao malo imanje. 

»Tu je teško pomoći«, prizna načelnik. »Natrag 
ne možete. Sigurno bi vas strogo kaznili. Nema druge, 
vi se morate sakrivati, jer oružnici obilaze uvijek šu- 
mom i traže bjegunce. Uostalom, morate svakako uzeti 
drugo ime, jer će sigurno i vas tražiti. Kakovo ćete ime 

uzeti?« Ivanu pade na pamet ime susjeda u Dardil- 
lyju, te ga kaže načelniku. 

»Dobro, zvat ćete se Jćrome Vincent. A sad ću 
vas odvesti preko svojoj sestrični, udovici Klauđini 
Fayot. Tu ćete biti sigurni.« 

Dobra žena primi za ljubav Božju bjegunca. Dobro 
je vidjela da je on vrijedan dobrote i ljubavi. Jako se 
je dojmila njegova sudbina. »Samo ne gubite hrabrosti«, 
tješila ga. »Ovdje u selu ima još lijepi broj supatnika. 
Mi ćemo vas već sakriti pred oružnicima. Djeci ću reći 
da ste mi rođak, koji se tu mora sakrivati kao bjegunac. 
Naravski da se onda moramo tikati. Hoće li tako biti 
dobro?« 

Brzo iza toga predstavi ga djeci kao ujaka Jćromea, 
koji se mora sakrivati od oružnika. 

»Što si to skrivio, ujače, da te oružnici traže?« za- 
pita trinaestogodišnji Ljudevit začuđeno. »Nisi li valjda 
što ukrao?« 

»Ili si možda koga ubio?« upita za dvije godine 
mlađi Jćrome. 

»Ta svaki vidi da on nije ni tat ni ubojica«, nasmije 
se četrnaestogodišnja Agneza. »Inače ga mama ne bi 
primila u kuću.« 

»Ne, nipoštol« uvjeravala je majka svoju djecu. 
»Zločinac nije. On je vojnik i nije dostigao svoje čete. 
A sad se mora sakrivati od oružnika. Nemojte to nikom 
reći. Obećajte mi to?« 

»Poštena riječ!« obeća Ljudevit. »Premda ne mogu 
razumjeti da netko neće da bude vojnik. Ta to je nešto 
najljepše na svijetu.« 

»Ivan Vianney uzdahne. On je imao posve druge 
pojmove o tom što je najljepše na svijetu. 


U PROGONSTVU 


1810 — 1811. 


Ivan je teško podnosio sudbinu koja ga je učinila 
bjeguncem, te mu, dapače, ođuzela njegovo pošteno 
ime. Preko dana se skrivao u pojati. Da nitko ništa ne 
nasluti, donosila bi mu dobra žena jelo u drvenoj po- 
sudi, koja je služila za hranjenje marve. U jednom kutu 
staje imao je bijedni ležaj. 


Samotnika su mučile gorke misli. Bio je veoma 
zabrinut za svoje kod kuće, koji moraju sigurno zbog 
njega mnogo trpjeti. Kako će prije svega trpjeti njegova 
mati ne znajući gdje joj se sin nalazi! 


On je, eto, brodolomac kojega je orkan negdje izbacio 
na žal. Kako će moći postići visoki cilj svoga života 
kad se mora sakrivati poput prognanika! Danju ga mu- 
čila tuga i jad, a noću nije našao sna. Otvorenih očiju 
gledao je u tamu, a samo u molitvi nalazio utjehu. Kad 
bi ga ujutro iz nemirnog ena probudila zvona iz Les 
Nočsa, spopadalo bi ga čuvstvo skrajnje osamljenosti. 
Nije mogao ni slijediti poziva Božjega da nedjeljom pri- 
biva svetoj Misi. 

Istom iza dva mjeseca usudi se kadikad izići iz 
skrovišta. Nastojao je odužiti se dobroti gostoprimca 
svakojakim uslugama. Poput sluge radio je u staji i 
pojati. Djecu gospođe Fayot i načelnikove sinove podu- 
čavao bi u čitanju, pisanju i računanju, a i u istinama 
svete vjere. Kad bi obitelj nedjeljom išla u crkvu, čuvao 
je on malu trogodišnju Klaudinu i učio je prve dječje 
molitve. 

Djeca su Ivana sve više zavoljela. Kad bi u prolje- 
će snijeg počeo kopniti i oružnici češće nego zimi obi- 
lazili okolicom, jedno bi od djece stalno stajalo na straži 
te bi upozorilo +ujaka« kad bi se gdje pokazao koji oru- 
žnik. 

Kad su navalili proljetni poslovi, nije Ivan htio 
biti besposlen. Orao je i drljao, kako je to kod kuće 
naučio. No, morao je često prekinuti posao kad bi jedan 
od dječaka doletio i javio mu da se oružnici približuju. 
Onda bi se Ivan sakrio negdje u šumi ili u plastu sijena. 

Jednom je ipak za dlaku izbjegao progoniteljima. 
Radio je u polju, kad naglo dotrči Ljudevit Fayot i vik- 
ne još izdaleka: »Oružnici su u selu! Brzo se sakriji« 

Ivan potrči u staju i sakrije se u sijeno. 

No oružnici su opazili bjegunca kako trči i počeli 
ga progoniti. 

»Gdje je mladić koji se tu kod vas sakrio?« navale 
oni na gospodaricu. »Sigurno je to bjegunac! Izručite gal« 

»Ako mislite da se je tu netko sakrio, potražite ga!«, 
odgovori udovica Fayot svladavajući svoju uzrujanost, 

»Mi ćemo ga već naći«, promrmljaju oružnici i sta- 
nu pretraživati sve. Dođu i u staju. 

»Hoćete li možda naše krave zatvoriti?« naruga im 
se Jćrome koji se našao u staji. 

»Vidjet ćemo da li su u pojati samo krave«, odbrusi 
oružnik. »Nosi se, krastačol« 


9 Svetac i njegov demon 129 


»Nisam ja krastača«, odvratio je dječak i pošao bez- 
brižno za oružnicima. Srce mu je malo prestalo kucati 
kad su se oružnici uspeli na tavan i dugim zubljama 
boli po sijenu. 

Međutim je Ivan mislio da će se ugušiti u mladom 
sijenu. Posljednjom snagom mu je uspjelo da izdrži u 
svom strašnom položaju. Najednom osjeti britku bol. 
Vrh sablje pogodio mu je ruku. Bjegunac osjeti da mu 
teče krv. Sad je sve svršeno. Počeo se već gušiti. Pluća 
su hlepila za zrakom. I već je odlučio ostaviti skrovište, 
kad začuje načelnikov glas, koga je Fayotova dozvala 
s dvorišta. 

»No, gospodo, vi možda lovite miševe?« 

»Tu se mora negdje skrivati bjegunac. Mi smo ga 
opazili kako je trčao ovamo«, odgovore oružnici. 

»To je sigurno bio kakav skitnica, koji sada sjedi 
u kokošinjcu i ispija jaja«, nasmije se Pavao Fayot, 
»Ali, dođite samo u kuću na čašicu vina, Danas je vruć 
dan.« 

Oružnici se okane traženja i prihvate poziv. A Ivan 
se izvuče teturajući od slabosti iz svoga skrovišta i sta- 
ne duboko disati. 

»To je pomoć u zadnji čas«, drhtao je. »Ni jedne 
minute ne bih više izdržao.« 

»No, ti krvariš, Ivanel« poviče udovica gledajući 
prestrašeno probušen i krvav rukav. 

»Jedan od oružnika pogodio me vrhom sablje«, od- 
govori Ivan bolno. 

»Eto, gledaj, 'ujače'«, šalio se Jćrome dok je mati is- 
pirala ranu i stavljala zavoj. »Pobjegao si od zastave, a 
ipak si ranjen. Ali ne mari za to! Španjolci bi ti možda 
odsjekli čitavu ruku, a možda i glavu, a bez nje sigurno 
ne možeš biti.« 

»Ne brbljaj toliko«, ukori ga mati. 

»Ja samo tako mislim«, branio se dječak. “'Ujal' 
će razumjeti šalu.« 

»Svakako!« nasmije se Vianney. 

»Sad me ne možeš vući za uši«, cerio se Jćrdme 
zlorado. »Ruku moraš držati mirno u ovoju. Ja bih to 
sigurno učinio. To mora lijepo izgledati: ruka u crnom 
ovoju.« 

»Mogu ti i lijevom istegnuti uši ako praviš ludorije 
mjesto da učiš.« 

»Iziđi radije i pazi da nas ne iznenade oružnici«, 
opomene ga mati. 

»O, oni imadu sad drugog posla«, doda dječak, no 
ipak ode na stražu. 

»Vi ste tako dobri prema meni, majko Fayoti« 
reče Ivan kad su bili sami u sobi. »Kako da vam se za 
to odužim?« 

»To ste već odavna učinili, a ja vjerujem da će mi 
Bog blagosloviti djecu za ono malo dobra.« 

»Ja vam zadajem toliko briga, a vi pri tom niste 
ni posve zdravi«, nastavi mladić oklijevajući. »Vi ne 
izgledate dobro u posljednje vrijeme.« 

»To leži meni u krvi«, uzdahne žena. »Liječnik mi 
je preporučio toplice Charbonničres-les-Bains. Ludo je 
to. Nemam ni vremena ni novaca za kupke.« 

»Charbonničres!« odvrati Ivan. »Ta to leži posve bli- 
zu Dardillyja. Čujte! Dat ću vam jedno pismo. Onda će 
vas moja mati sigurno rado primiti, a vi ćete moći odo- 
nud pohađati kupke.« 

»Ali ja ne bih htjela biti nikome na teret«, branila 
se udovica. »Osim toga ja ne mogu odavle otići.« 

»Zašto ne?« odgovori Ivan revno. »Ta vi imate 
dobru služavku, a i djeca će pomoći. Konačno, i ja sam 
tu. A mojoj majci nećete sigurno biti na teret.« 

Tako dugo je Ivan nagovarao ženu dok se nije jed- 
nog dana dala na put u Dardilly. Osim pisma Ivan ju 
je prinudio da uzme sav novac što ga je on bio ponio 
od kuće. 

Neopisivo se obradovala Marija kad je udovica pre- 
stupila njezin prag i predala joj sinovo pismo. Mjeseci- 
ma je ona strahovala za sina. Koliko je samo suza pro- 
lila, molitava izmolila! A sada zna da joj sin živi i da 
je na sigurnom mjestu. Sva sretna i utješena od srca 
rado ponudi dobroj ženi konak i konačište. No otac je 
drukčije primio tu vijest. Zbog sina bjegunca imao je 
mnogo okapanja. Prisilno su mu ukonačivali ljude i 
prijetili da će mu sav novac uzeti ako im ne stvori sina. 
Osim toga mučili ga od godine do godine sve jači reu- 
matični bolovi. To je oca sve više ozlovoljavalo. 

»Ne sviđa mi se što se je moj gin sakrio«, mrmljao 
je zlovoljno. »Drugi momci idu u rat, zašto ne bi i on 
išao? Koliko sam zbog njega već imao neugodnosti! Re- 
cite mi gdje se nalazi, i ja ću ga dovesti natrag!« 

»O, toga nećete nikad doznati«, odgovori Klaudina 
Fayot. »+Meni ne bi bila nijedna žrtva prevelika za ta- 
kova sina.« 

I mati i djeca nagovarali su oca tako dugo te se ko- 
načno umirio. A kad se udovica iza tri sedmice vraćala 
kući, ispratio ju je prijazno sve do Tarave. 

»Što da poručim vašem sinu?« upita ga pri oprošta- 
ju. »Smijem 1i reći da se više ne srdite na njega?« 

»Da, to mu recite«, povladi Matej, okrene se i vrati 
kući. 

Ivan je bio sav sretan što je napokon dobio vijesti 
od kuće, premđa su ga jako zabrinjavale neprilike što 
su ih njegovi imali zbog njega. Ali nije znao kako da 
izađe iz ovog nesretnog položaja. 

Tu i tamo usudio bi se sada u radne dane poći u 
Les Nočs da prisustvuje svetoj Misi, a konačno je i 
nedjeljom išao u crkvu. Njegovo mu progonstvo nije sa- 
da bilo već tako gorko. Kadikad bi pohodio župnika i 
tužio mu se. 

»Dragi moj prijatelju«, reče župnik koji je dosta 
toga pretrpio jer nije položio prisege, »poznam dobro 
nevolje progonstva i strahote bijega. I ja sam se mo- 
rao mnogo sakrivati. Ali uzdajte se! Bog će sve to obra- 
titi na dobro. Vaša savjest neka se ne uznemiruje zbog 
bijega od zastave. Car je udaren crkvenim prokletstvom, 
i oženio se nedozvoljeno s austrijskom princezom. Onaj 
koji je pogazio vjernost nema prava od drugih zahtije- 
vati da mu budu vjerni.« 

Onda mu savjetuje da si dade poslati školske knji- 
ge i da nastavi s učenjem. Inače bi sigurno opet sve 
zaboravio. 

Radosno pristane Ivan na taj prijedlog. Pošalje po- 
tajno pismo u Ecully, i jednog dana eto udovice Bibost, 
koja mu je prije prala rublje, sa svežnjem knjiga. 

Velikom revnošću poče on opet učiti, ali je sa zgra- 
žanjem opazio da mora opet, zapravo, iznova početi. 

Iza malo sedmica imali su se dokončati dani pro- 
gonstva. Napoleon je pobjedonosno završio svoje vojne. 
Prilikom sklapanja mira proglasi amnestiju i zajamči 
oproštenje od kazne svim bjeguncima ako se vrate pod 
zastavu ili ako nađu zamjenika. 

Franjo Ksaver, najmlađi Matejev sin, izjavi da je 
spreman mjesto svoga brata otići u vojnike. Otac, oslo- 
bođen teškog tereta, pristane na to. A Ivan obeća rado 
bratu da će se odreći svoga dijela baštine u njegovu 
korist. 

I tako, eto, dođe žuđeni čas kad se je mogao vratiti 
kući kao slobodan čovjek. Ipak je težak bio rastanak 

sa seljanima Les Robinsa. Dobri stanovnici sela, koji su 
pobožnog svećeničkog pripravnika srdačno zavoljeli, sa- 
beru potajno po cijeloj župi novaca te mu pri oproštaju 
uruče talar. On ga je morao obući za jedan sat, jer su 
ipak svi htjeli vidjeti kako će on jednom izgledati kao 
svećenik. 

Ljudevit isprati svog »ujaka« sve do Dardillyja. 
»Nadam se da ćeš nam jednom doći za župnika«, rekao 
je prostodušno dječak opraštajući se. »Samo ne smiješ 
dugo propovijedati. Inače će ljudi zaspati. Ali ja ću i 
Jćrome ministrirati. Odmah sutra počet ću ga učiti mi- 
nistrantske molitve.« 

»Tome ću se, doista, jako radovati«, odvrati smije- 
šeći se Ivan. »A sigurno neću dugo propovijedati. Sre- 
tan ću biti ako i kratku propovijed mognem naučiti na- 
pamet.« 

»To će već ići«, tješio ga Ljudevit. 

Neopisiva je bila radost majke kad je opet mogla 
zagrliti ljubljenog sina. Ali Ivan opazi na svoje zapre- 
paštenje da je majčino zdravlje jako slabo. Teško je 
disala, pa i sam govor ju je naprezao. 

»Srce joj je oslabilo«, kazao je otac zabrinuto kad 
je Ivan s njim govorio o tom. »Ona je zbog tebe mnogo 
trpjela.« 

Činilo se, doduše, da će joj radost što ima opet sina 
kod sebe dati novih sila. Ali prvih je sedmica slijedeće 
godine od dana do dana bila sve slabija. 


Teška srca nastavi Ivan svoje nauke u Ecullyju, no 
svake je nedjelje došao u očinsku kuću da posjeti bo- 
lesnu majku. Konac se preko očekivanja brzo približio. 


8. veljače 1811. pozvaše Ivana k majčinoj smrtnoj 
postelji. Oči se bolesnice žzasvijetle kad ugleda sina. Nije 

imala više snage za puno riječi: »Dragi Bog će dati da 
postaneš svećenik«, šaptaše ona jedva čujno. »Molit ću 
se za to kod dragog Boga!« Zatim položi ruku na Ivano- 
vu glavu, koji se pred njom bacio na koljena, i usnu u 
miru Božjem. 

ODBAČEN I POZVAN 


1811 — 1814. 


Božji se mač pokaza na nebu. Puni straha i brige 
promatrali su ljudi za sparnih ljetnih noći 1811. nebesko 
znamenje, za koje su držali da navješćuje nesreću. 


Što bi inače komet mogao navješćivati, nego dan 
srdžbe! Papa je zarobljen, car izopćen iz Crkve, zemlja 
okaljana krvlju ubijenih. Na njivama sušilo se žito, 
bunari presušili. Stoka je jedva nalazila hrane na osu- 
šenim livadama. 


Zar je onda čudno što su ljudi u onim noćima stra- 
ha očekivali topot kopita apokaliptičkih jahača kako će 
odzvanjati nad prokletom zemljom? O, doći će ponovno 
ti jezivi konjanici. Opet će nastati glad, a izmučeni je 
narod predobro poznavao iz teških godina strahovlade 
blijedog davitelja. A onda će doći kuga i uništiti staro 
i mlado. Čulo se da se sprema novi rat. Sa svih strana 
dolaze mladi ljudi u vojarne. Koliki će od onih što su 
radosno pošli u vojnike umrijeti u naponu života, jer 
će ih okrutni četvrti jahač, smrt, pokositi svojom ne- 
milosrdnom kosom! 

To će biti veća žetva nego što će je težaci imati na 
svojim od sunca izgorjelim poljima. 

Ipak je godina repatice donijela jedan dar. 

Na brežuljcima Francuske sazrijevalo slatko grožđe, 
pa je i Matej mogao napuniti svoje bačve plemenitim 
vinom. Kao da je mati zemlja htjela pružiti svojoj djeci 
još jednom pun, opojan vrč, prije nego će ona piti vino 
Božje srdžbe, o kojem piše u Svetom pismu. 

»Mi moramo moliti i pokoru činiti«, govorio je žup- 
nik Balley svome učeniku kad je, uronjen u misli, naglo 
prekinuo predavanje. Sa strahom opazi Ivan kakovu je 
pokoru činio taj ozbiljni čovjek da ublaži srdžbu Božju. 
Otkako se vratio svome učitelju, nije Ivan više stanovao 
kod svojih rođaka, nego se sasvim preselio u župni dvor. 
Stara je Margareta umrla, a nova domaćica bila je sva 
očajna, jer je njezin gospodar jedva što jeo i pio. Nje- 
govo je lice postajalo sve mršavije i bljeđe, a oči mu se 
sve neugodnije sjajile. No, kad je Ivan htio da ga na- 
sljeduje u strogosti, branio je to župnik. 

»Tvoja je pokora učenje a ta je pokora doista teškal« 

I zbilja, to je Ivanu bio težak križ. Toliko je toga 
dvadesetpetogodišnjak bio zaboravio u onim dugim mje- 
secima. Toliko toga mora nadoknaditi i mučiti svoje 
jadno pamćenje trnovitom građom znanja. 

Iza teškog ljeta dođe gladna zima. 

Na tisuće poluizgladnjelih ljudskih sjena vucarilo 
se krajem, proseći na svim vratima komadić kruha. Ne- 
volja je prešla svaku granicu. Porezi su tištali grad i 
selo, jer se Napoleon spremao na Austriju. 

Jednog proljetnog dana godine 1812. pozvaše Ivana 
u Dardilly da još jedanput vidi svog brata, koji je mje- 
sto njega obukao vojničko odijelo, prije nego ode na 
bojište. 

»Bog te doveo opet kući«, reče potresen kad mu 
je Franjo pružio ruku za oproštaj. 

»Ja ću se već nekako provući«, odgovori Franjo 
smiješeći se. »Ne boj se, doći ću kući i uzeti onaj dio 
baštine koji si mi odstupio.« 

»Tome se od srca nadam«, odgovori Ivan, ali kao 
da je slutio da brata neće više nikad vidjeti. 

I on ode sutradan teška srca opet natrag u Ecully. 
Već je nosio talar i tonzuru. Župniku Balleyu je uspjelo 
da je Ivan primljen među mlade retorike malog sjeme- 
ništa. I zato je nosio kleričko odijelo. 

Onih strašnih zimskih dana, kad su se ostaci velike 
armije vraćali s ledenih ruskih poljana poderani i iz- 
gladnjeli, otputovao je Ivan u brda Auvergne, da u 
Verričru stupi u sjemenište i otpočne studij filozofije. 

I tako je dvadeset šestogodišnjak sjedio među če- 
tom mladih suučenika i očajno se trudio da slijedi pre- 
davanja profesora Chazellesa koji je na latinskom tu- 
mačio temelje logike i kritike. Ali koliko god se trudio, 
jedva je koju riječ razumio. 

Čudio se kako suučenici odgovaraju lijepom latin- 
štinom profesoru, mlađem od njega samoga, kad je 
stavljao pitanja. 

Bio tu mali Ferdinand Donnet, vrlo nadaren mla- 
dić, pa oba prijatelja Desclas i Ivan Duplay, koji je već 
žustro podigao prste, jedva što je profesor stavio pitanje. 
Kad je gospodin Chazelles prozvao i Ivana, ovaj se 
smeo, jer nije razumio pitanje, te je tako snuždeno od- 
govarao da je čitav razred prasnuo u smijeh. Ivan je kao 
skrhan sjeo na svoje mjesto, dok ga je učitelj sažalno 
pogledao. Kako su bez smilovanja bili mladi seminarci, 
kojima su nasmijana lica bila u tako čudnoj protivnosti 
prema ozbiljnim crnim talarima! Raspuštena četa nije ni 
slutila kako se očajno mučio njihov najstariji suučenik! 

Oni su bili u onim mladim godinama, kojima je, na 
žalost, manjkala svaka pripravnost za poštivanje i ra- 
zumijevanje. 

Jednog je dana mali Duplay za vrijeme odmora 
pružio Ivanu papir | rekao tobože, kao da mu je htio 
pomoći: »Ovdje sam napisao mjesto iz Svetog pisma. 
Pogledaj to mjesto, ono će te utješiti!« 

Ivan uze papir, a nije vidio kako je gotovo čitav 
razred iz neke udaljenosti promatrao taj prizor nekom 
prikrivenom zloradosti. Nije slutio da se tu radi o nekoj 
vragoliji mladog klerika. 

»Hhvala ti, Duplayu!« reče on. »Pogledat ću to mje- 
sto. Sveto pismo daje utjehu i pomoć u svakoj zgodi.« 

»Da, to je istina«, odgovori mladi filozof i udalji se 
brzo, jer se nije mogao uzdržati, a da ne prasne u smi- 
jeh. Velika tišina nastane u sobi za učenje kad je Ivan 
doista posegnuo za prvim sveskom Biblije i našao ozna- 
čeno mjesto. Ali tada, kad je te retke čitao u prvoj knji- 
zi Mojsijevoj jako se zacrvenio: 

»Jisakar je koščat magarac polegao među ogradama. 
Vidje da je odmor ugodan, a zemlja lijepa, te leđa svoja 
pod teret podmetnu, i na tlaku pristade.« 

»Sta ti je?« upita Marcelin Champagnat, dobar i 
čestit seljački mladić, samo četiri godine mlađi od Ivana, 
kad je opazio kako je njegov susjed naglo problijeđio i 
drhtavom rukom odložio Bibliju. Što je jadni mučenik 
odgovorio, nije se moglo čuti jer je čitav razred udario 
u buran smijeh. 

»Kako ti se sviđa to mjesto, Isakare?« poviče Duplay 
savijajući se od raspuštenog smijeha. 

Ivan nije ni mislio na to da što odvrati, ali Marcelin, 
koji je po cedulji isto našao ono mjesto, ustane srdito, 
uzme knjigu u ruku i izdere se na porugljivca: »Stidi 
se, Duplayu, i svi, svi biste se morali stidjeti.« 

»Pusti ih, imaju pravo«, uzdahne Ivan mireći su- 
sjeda. 

»Pusti me samo!« bjesnio je Marcelin, uhvati neva- 
ljanca za ruku, pritegne ga k sebi, pograbi ga za kosu 
i prigne mu glavu nad Sveto pismo: »Čitaj, dalje, Du- 
playu, redak 17! Što tu stoji, to se tebe tiče.« 

Iznenađen pročita Duplay redak koji mu je Marcelin 
prstom pokazao: 

»Nek Dan zmija bude na putu, guja pokraj staze 
što će konja za zglob ujesti, i njegov konjik nauznak će 
pasti.« 

»Zar ne, taj stih se zgodno može primijeniti na 
nekog Duplaya?« Smijeh naglo utihne. Duplay je opazio 
kako je to izrugivanje Ivana zaboljelo, te u neprilici 
promuca: »Pa to je bila samo šala!« 

»Prostota je to bila«, grmio je Champagnat. »To 
treba da si dobro zapišeš za uši.« 

»Pusti ga, molim te!« kušao je Ivan posredovati. 

Marcelin ostavi prestupnika, koji se pokunjeno vrati 
na svoje mjesto. Više je dana obilazio poput isprebija- 
nog psa oko Vianneya. Napokon se ojunači i reče Ivanu: 
»Molim te, oprosti mi, što sam bio tako prost! Ja sam 
bio onaj magarac. Udari me slobodno!« 

»Ja sam to već zaboravio!« umirivao ga Ivan. »Me- 
đutim, imao si pravo. Ja sam doista prebedast za učenje.« 

»Opraštaš li mi?« 

»Dakako!« 

»Hvala ti!« odahne mladić. »No, ipak bi mi bilo 
draže da si mi jednu opalio.« 

»Ja mislim da je onaj udaren crkvenim prokletstvom 
koji klerika udari«, nasmiješi se Ivan. 

»Onda sam ja već dobro udaren«, primijeti Duplay. 
»Franju Desclasa sam već često istukao.« 

»Ali, on je ipak tvoj najbolji prijatelj?« 

»Upravo se zato i tučemo«, odgovori mladić začu- 
đeno. 

»No, ako se to događa iz prijateljstva, nije posve 
sigurno glede crkvene kazne«, nasmije se Vianney. 

Duplay, sretan što se ta neugodna stvar tako sretno 
riješila, otrči, ali se s pola puta opet vrati i reče: »Ako 
što ne budeš razumio, onda ću ti rado pomoći. To je 
samo ispočetka teško, kasnije će već biti lako.« 

»I ja se nadam«, uzdahne Ivan. 

Osobito Marcelin Champagnat prione uz njega. Ne 
samo da su bili skoro jednake dobi, nego je i on imao 
velikih poteškoća glede latinskog jezika. A jer i nekim 
drugima nije bolje polazilo za rukom učenje, uvidje, 
konačno, gospodin Chazelles da će najbolje biti ako 
ona dva prijatelja i još petoricu podučava na francus- 
kom 


Od tada bilo je nešto lakše, premda Ivan nije pravo 
uviđao da se moraju isto napamet učiti dugi logički 
zakoni mišljenja, kad se to i samo po sebi razumije. 
I najgluplji seljak u Dardillyju znade da nešto, što 
jest, ne moče u isti mah ne biti. 

Uostalom, Duplay je svome starijem prijatelju po- 
žrtvovno pomagao. Jednog mu dana donese knjigu i 
otvori stranu koja će ga ohrabriti. 

»Hoćeš li me opet nasamariti?« upita ga Ivan nešto 
nepovjerljivo. 

»Ne, nije to. Samo čitaj«, odgovori mladić brzo. »To 
su stihovi Jacoponea da Todi.« I Ivan čitaše: 


»Dolje redom, silogizmi, 
Zaključci i aforizmi; 

Do!' problemi, dol' sofizmi 
I prazna umovanja! 

Jednostavno, čisto razumijevanje 
Već po sebi dobro vodit zna. 

I vidjet će lice Gospodnje 

Bez filozofiranja.« 


»No, kako ti se sviđa?« 

»Divno!« klikne Vianney. »To si moram prepisati.« 

Kad je Ivanu bilo previše teško, potražio bi drugu 
utjehu. Otišao bi u sjemenišnu kapelicu, klekao ondje 
u jednom kutiću i molio Spasitelja u svetohraništu 
usrdno za pomoć. Novim pouzdanjem vraćao se svome 
poslu. 

Tako je, konačno, svladao filozofiju, ali su mu 
jako preporučili da u župnom dvoru u Ecullyju čestito 
ponovi gradivo. Svjedožba koju je donio kući, glasila 
je ovako: 


Rad dobar 
Znanje jako slabo 
Ponašanje dobro 
Karakter dobar 


»Tri dobre ocjene prema jednoj slaboj«, smiješio 
se župnik Balley kad mu je njegov učenik pokazao 
svjedožbu. »Tješi se, ni svetom Petru ne bi u Verričreu 
bolje išlo. Ja sve mislim da se on nije puno razumio 
u logiku i kritiku.« 

Međutim mu je pomagao koliko je mogao, i napokon 
mu se otkrile Kartezijeve tajne. 

Kod kuće nađe Ivan svoje u velikoj brizi zbog 
Franje Ksavera koji se nije bio vratio iz ruske vojne. 
Sa zgražanjem mu je pričao njegov prijatelj Ivan Du- 
mond, koji se bio povratio s ledenih ruskih ravnica, 
o strahotama tog užasnog rata. Pričao je kako im je 

iz smrznutih ruku ispadalo oružje i kako se samo malen 
dio nekoć tako slavne vojske mogao spasiti. 

Vianney se morao sjetiti onih drskih Korzikanče- 
vih riječi kojima se bio narugao papinu prokletstvu. 
Vojnicima su ipak padale puške iz ruku. 

Nego nadođu nove strahote, novi strašan rat. 16. 
listopada bi Napoleon u »bitki naroda« kod Leipziga 
do nogu poražen. 

Beskrajne kolone ranjenih vojnika susretao je Ivan 
kad je malo pred Sve svete unišao u bogosloviju Svetog 
Ireneja u Lyonu. 

Od srca se radovao što je i njegov prijatelj Marcelin 
Champagnat postigao isti cilj. Svoju je sobu dijelio sa 
suučenicima iz Verrićrea, Desclasom i Duplayom, radi 
čega se osobito potonji veselio. U istu sobu dođe i če- 
tvrti bogoslov, imenom Bezacier. 

»Sad ćeš sigurno uspjeti«, tješio je Ivana daroviti 
Duplay kad je opet počeo gubiti nadu. A i bilo je teško, 
puno teže nego u Malom sjemeništu, jer se tu u Lyonu 
sve predavalo latinski. Regens Gardette brzo opazi sla- 
bost i nemoć svog najstarijeg učenika. Stoga je posta- 
vio Ivana Duplaya, prvaka čitavog godišta, za repetito- 
ra, a gospodin Mioland, jedan od profesora, davao mu 
je pomoćne satove, pri čemu se je služio francuski na- 
pisanom knjigom »Rituel de Toulon«. 

Ivan je neprestano učio. Jedva si je priuštio malo 
slobodna vremena. Pa i kad je vani na ulici u Lyonu 
postrojena švicarska regimenta sa zastavama i glazbom 
prolazila i njegovi drugovi trčali k prozoru, nije Ivan 
ni glave podigao. Uvijek je gledao u knjige, ali je u 
njima i zapeo! Prije svega si je kadikad Duplay čupao 
kose, pa ipak je morao uvijek opet Ivana bodriti, da 
mu suučenik ne izgubi i ono malo samopouzdanja. 

Pomoću francuskog udžbenika Ivan si je znao pri- 
baviti potrebno bogoslovsko znanje, i da su ga pitali na 
materinjem jeziku, znao bi već odgovoriti. Ali javnih 
predavanja, koja su bila na latinskom jeziku, nije mo- 
gao pratiti. Pa kad su ispitivači stavljali pitanja samo 
latinski, zanijemio bi siromašni bogoslov. 

I tako je došlo ono što je moralo doći. Ivan, koji 
je sve bogoslove daleko nadvisio u pobožnosti i čvrsto- 
ći značaja, bude pozvan jednog lijepog, toplog proljet- 
nog dana regensu. Taj mu saopći da ga, na žalost, mo- 
ra otpustiti, jer svi drže da je svaki daljnji trud uza- 
luđan. 

»Neka vam to ne bude teško«, doda prljazno. »Si- 
gurno nije volja Božja da postanete svećenik, inače bi 
vam dao bolji uspjeh u naukama. Vi ćete moći Bogu 
služiti i u drugom zvanju.« 

Ivan Duplay je bio sav pokunjen kad je doznao 
što se dogodilo. On pokuša posljednji put umilostiviti 
regensa, ali mu to nije uspjelo. 

»Pustimo to, Ivane«, bolno se smiješlo Vianney. 
»Ipak si imao pravo. Ja sam onaj Jisakar. Magarac se 
vraća onamo gdje mu je mjesto.« 

»Molim te, nemoj me na to podsjećati«, zaklinjao 
ga Duplay. »Ti ideš, ali ćeš opet doći. Nitko od nas 
nije tako vrijedan da bude zaređen kao ti.« 

»Onda mora Bog učiniti čudo«, uzdahne Vianney. 

Sasvim utučen vrati se Ivan u Dardilly. Ocu nije 
bilo drago kad mu je Ivan rekao da je otpušten. 

»Ja sam uvijek govorio da moraš biti seljak, a ne 
učiti«, reče on. »Mi Vianneyi znademo orati | gnoj vo- 
ziti, ali nismo sposobni za učenost. Nama je samo onda 
dobro kad osjećamo blato na drvenim cokulama. Nemoj 
se žalostiti. Postat ćeš seljak. Ksaver se i onako neće 
vratiti«, doda on zabrinuto. 

Nekoliko je dana Ivan obavljao težačke poslove, 
kao prije. Opet je spavao sa svojim starijim bratom u 
staji. U tihim noćnim časovima ispripovjedio mu je 
svoju tugu. Jednom takvom prilikom pripovjedio mu 
Franjo da je Ivan Dumond stupio u školsku braću u 
Lyonu, i da je već u novicijatu. »Ako želiš bezuvjetno 
prigrliti duhovni stalež a učenje ti ne ide za rukom, 
možeš postati brat pomoćnik.« 

»Sutra ću njemu pisati«, odgovori Ivan. 

I doista, Ivan učini što je odlučio. Ode u Ecully da 
obavijesti župnika o svom neuspjehu i da mu saopći 
novi plan. No, taj nije htio o tom ni čuti. 

»Sjedni odmah i piši prijatelju da se odričeš svog 
plana, jer ja hoću da ti nastaviš nauke.« 


»Ali ja sam otpušten«, primijeti Ivan. »Neće me 
više natrag primiti.« 

»To ćemo još vidjeti«, reče župnik odlučno. »Ti 
ćeš se ponovo preseliti k meni, pa ćemo opet učiti.« 


Ivan uze opet u ruke »Rituel de Toulon«. No Balley 
ga poučavao latinski i upućivao da odgovara u istom 
jeziku. Tako su radili tri mjeseca neprekidno. Kad je 
došlo vrijeme ispita, ode Balley sa svojim učenikom u 
Lyon. Njemu uspije da i Ivan bude ispitan. Ali pred 
ispitnom komisijom Ivan se posve zbuni te je tako jad- 
no odgovarao da je generalni vikar, koji je predsjedao 
komisiji, zabrinuto kimao glavom. 

»Mi ne možemo doista ništa za vas učiniti«, kaže 
napokon. »Ispit niste položili. No, savjetujemo vam da 
odete u drugu biskupiju.« 

Ali Balley nije ni sada popustio. On ode sa svojim 
učenikom Grobozu, nadbiskupskom generalnom tajni- 
ku, i zamoli ga za pomoć. 

Uglednom svećeniku uspije da je gospodin Bochard 
ovdbijenog kandidata još jednom ispitao u župnom 
dvoru u Ecullyju. 

U toj se okolini Ivan osjećao nešto sigurnijim, pa 
nije baš loše odgovarao. 

»Cudno je to«, primijeti generalni vikar iza ispita. 
»S uspjehom nisam baš nezadovoljan. Ali ja ne mogu 
sam ništa odlučiti. Zadnju riječ ima prelat Courbon.« 

U pratnji župnika Balleya potraži Groboz prelata, 
koji je u odsutnosti nadbiskupa vodio dijecezu, te mu 
izloži slučaj. 

Stari je svećenik neko vrijeme šutio iza kako je 
župnik dao svoj sud o svom štićeniku. Onda pogleda 
župnika, za kojega je dobro znao da je razborit i pun 
vjere, svojim bistrim očima i reče: 

»Je li Vianney pobožan? Štuje li Majku Bočžju? 
Moli li krunicu?« 

»Da, on je uzor pobožnostil« odgovori Balley bez 
oklijevanja. 

»Uzor pobožnosti?« primijeti nadbiskupov zamjenik. 
»To je ono što Francuska danas najviše treba — pobožne 
svećenike. Dobro, ja ga primam. Ostalo će već učiniti 
milost Božja.« 

»Hvala vam od sveg srcal« odgovori župnik i po- 
ljubi prelatovu ruku. 

U očima mu zablistaju suze. 


USPON K VISINI 
1814 — 1815. 


Za stolom, koji je gostioničar »K trima delfinima« 


Djevice Marije, u smeđem kaputu, odvjetnik Bartou i 
promatrao nevoljko austrijsku konjičku četu koja je 
jahala preko trga Croix—Paquet. 

»Ne veseli me više živjeti«, gunđao je obrativši se 
svome drugu kod stola, novinaru Candelleu. »Žuč mi se 


što ima još dobrog vina, inače bi život bio nepodnosiv.« 
Milo je promatrao vrč u kojem se žario crveni Chate- 
augay iz godine 1811., nato ga iskapi i tako ispere svoj 


»Ah, štošta se u Francuskoj govorka. Da li car, 
kralj ili republika, svejedno, uvijek ista mizerija. Uvijek 
se čudim kad čujem nekoga da se smije.« 

»Gospodine, udijelite milostinju siromahu invalidul« 
Bogalj s drvenom nogom pružao je kapu. Bartou baci 

u nju zlovoljno novac. Ali onda naćuli uši. Iz jedne od 
pokrajnih ulica začu se ozbiljno pjevanje. 

Četa mladih klerika, koja je upravo u crkvi Svetog 
Ivana primila red podđakonata iz ruku biskupa Šimuna 
iz Grenoblea, vraćala se u sjemenište pjevajući. 

»Benedictus Dominus Deus Israel...«, čulo se sve- 
čano po trgu. »Blagosloven Gospodin Bog Izraelov koji 
pohodi narod svoj i donese mu spasenje .. .« 

Zar spasenje svome narodu? Ovom jadnom, glad- 
nom, iskrvarenom narodu? Začuđeno su gledale povorku 
izmučene žene, prosjaci, bogalji, tkalci i prelci. 

»Sve je bilo uzalud«, mrmljao je srdito odvjetnik. 
»Sve uzalud! Voltaire, Rouseau, progon Crkve, giljotina. 
Popovi su još uvijek tu, i pjevaju po ulicama svete 
pjesme.« 

»Crkva uvijek pjeva, jer ona neprestano triumfira«, 
umiješa se u razgovor neki gospodin, koji je u tamno- 
zelenom kaputu sjedio kod susjednog stola. »I pod gi- 
ljotinom ona je pjevala. Ona je uvijek jača. Znate li la- 
tinski? Da? Onda dobro slušajte!« 


»Rog spasenja podiže za nas u kući Davida, 
sluge svojega... Da nas izbavi od neprija- 
telja naših i iz ruku onih koji nas mrze... 
Da mu, izbavljeni iz ruku neprijatelja, slu- 
žimo bez straha 

U svetosti i pravednosti sve dane života svo- 
jega...« 

Povorka ređenika prolazila je upravo kraj stolova 
gostionice. Mrkim je pogledom promatrao Bartou mlade 
ljude u crnoj odjeći, znaku odricanja, ali su im se oči 
sjale u neopisivoj sreći. 

Među izabranima koračao je i nekadašnji seljački 
momak iz Dardillyja. Njegovo se asketsko lice, koje je 

pokazivalo trpljenje i oskudicu, sjalo od veselja. I on je 
s drugima oduševljeno pjevao: 
»A ti, dijete, zvat ćeš se prorok Svevišnjega, 
jer ćeš ići pred licem Gospodnjim da mu 
pripraviš putove, da poučiš narod njegov, 
da je spasenje njegovo u oproštenju grijeha 
njegovih; 
po dubokom milosrđu Boga našega, 
po kojem nas pohodi sunce s visine; 
da obasja one koji sjede u tami i u sjeni 
smrtnoj, da uputi noge naše na put mira.« 

»Čujete li, gospodine?« reče onaj čovjek za susjed- 
nim stolom. »Da obasja one, koji sjede u tami i sjeni 
smrtnoj. To smo mi često čuli u pređašnjim vremenima, 
ali je noć nad Francuskom bivala sve tamnijom. Možda 
smo upravo sada vidjeli prave svjetlonoše.« 

»Šta to bulaznite!« okrene mu se odvjetnik srdito. 
Ja sam liberalac i nemam posla s takim uskogrudnim, 
tamnim praznovjerjem.« 

»Možda oni nemaju baš tako uske grudi«, nasmi- 
ješi se drugi. »U svakom slučaju nemaju tako mrko lice 
kao mnogi, takozvani, slobodoumnik.« 

»Do vraga s tim brbljarijama! Konobaru, platit!« 
Bijesno ode s novinarom. 

»Tko je bio onaj čudni gospodin kod pokrajnjeg 
stola?« upita iza nekog vremena. »Jeste li ga možda 
poznavali, Candelle?« 

»Da, ta to je bio bogati Antun Jaricot, posjednik 
svilane.« 

»Mnogi ljudi imaju doista čudnovate nazore.« 

Bogoslovija »Irenaeum« primi četu novih podđako- 
na. Župnik Balley zagrli tronut svoga učenika. Onda 
pristupe Katarina i Margareta da mu izruče čestitke 
od kuće. Za njima dođu prijatelji iz sjemeništa, Marcelin 

Champagnat, podđakon već od nekoliko mjeseci, Klaudije 
Colin, Deselas i Duplay. Svi su se ovi neopisivo radovali 
što im je prijatelj polučio važan cilj. Duplay je kasnije 
rekao jednom od svojih suučenika: 

»Vianney je bio bijedan učenik i sigurno posljednji 
među učenicima u Irenaeumu, ali on će jednom možda 
više od svih drugih zaslužiti da se zove prorok Sveviš- 
njega. Iz njegovih očiju svijetli Duh Božji.« 


Za Irenaeum nadođu teški i nemirni dani. Korzičici 
je lav pobjegao iz svoje gajbe i stupio 1. ožujka na 
francusko tlo. Odsvud su prelazile pod njegovu zastavu 
čete vojnika, koje su poslane protiv njega. U Lyonu se 
grozničavo naoružavalo protiv njega, gradilo barikade, 
dopremalo topove. Čitav je grad vrvio vojnicima. 

Navečer 10. ožujka dođe Napoleon u grad na Rhoni. 
Nijedna puška nije jeknula. Grenadiri, koji su pod 
njim bili u tolikim bitkama, sad su klicali onome protiv 
koga su bili poslani. 

U tren oka iščeznuše barikade, i u trijumfu bi car 
u otvorenoj kočiji ispraćen do nadbiskupske palače, 
gdje se nastanio. 

I među bogoslovima bio je gdjekoji koji je bio 
oduševljen za velikog vojskovođu. No brzo se pokazalo 
da su Lyonci protivnici ne samo Burbonaca nego i klera, 
koji su smatrali osobito vjernim kralju. Svagdje se čuli 
poklici: »Živio car! Dolje Burbonci, dolje plemstvo, do- 
lje popovil« Bilo je burnih demonstracija pred bogo- 
slovijom. Svaki su čas računali s navalom na zgradu. 
Kad su bogoslovi išli u katedrala ili se, inače, pokazali 
na ulici, bili su progonjeni srditim poklicima i poru- 
gljivim smijehom. 

Lyonski nadbiskup, kardinal Fesch, povrati se iz 
Rima, gdje ga je papa u danima tjeskobe primio. 

U katedrali je održao svečano bogoslužje u zahvalu 
za povratak svog carskog nećaka, ali je raspoloženje bo- 
goslova bilo tako ogorčeno te su se mnogi od njih ustru- 
čavali pokleknuti kad je nadbiskup davao blagoslov. 
Sjećali su se da je kardinal pripadao onima koji su po- 
ložili civilnu prisegu, te su mu uskratili ono poštovanje 
koje ga ide kao natpastira njihove nadbiskupije. Sto 
dana trajalo je carevo gospodstvo, a onda je morao, 
poražen i oružjem saveznika uništen, po drugi put napus- 
titi zemlju te poći u progonstvo na otok svete Helene. 
Opet je kardinal pobjegao u Rim, gdje ga je papa ponovo 
dobrostivo primio. 

»Papa bi ga morao zatvoriti u Anđeosku tvrđavu«, 
tako su govorili u Irenaeumu, i mnogi su nevoljko pri- 
mili vijest da mu papa Pijo VII u svojoj plemenštini ni- 
je ođuzeo ni lyonsku nadbiskupiju, kojom je odonda 
Fesch upravljao po vikarima. 

Ivan je, kojemu se nije sviđalo to politiziranje me- 
đu budućim svećenicima, bio veseo kad mu dozvoliše 
da nastavi studije u župnom dvoru u Ecullyju. 


23. lipnja 1815. bi zaređen od biskupa Simona u 
lyonskoj katedrali za đakona. Do njega je klečao vjerni 
Marcelin Champagnat, potonji osnivač reda »Male braće 
Marijine«, i Klaudije Colin, koji će osnovati red marista. 
Tako su oni doprli do posljednje uzvisine, odakle su i- 
mali uspeti se do vrhunca svećeništva. 

Po drugi put bi Ivan ispitivan prvih dana mjeseca 
kolovoza u župnom dvoru u Ecullyju. 

Ispitivao ga generalni vikar Bochard. Ovaj puta 
pokaza se također prilično potkovan na zadovoljstvo 
ispitivačevo. I tako mu uruči upravitelj biskupije Cour- 
bon »litterae testimoniales« i počalje ga u Grenoble, 
da ga ondje biskup Simon zaredi za svećenika. Zbog po- 

odmakle dobi bi pripušten prije vremena za svećenički 
red. 

I tako je Ivan iza tihih pripravnih dana duhovnih 
vježbi otputovao sam u Grenoble za vrijeme ljetne žege. 
Od njegovih ga nije nitko mogao pratiti, jer su sve 
radne sile bile potrebne za žetvu i berbu. Samo mu je 
njegova sestra Margareta malo prije u Lyonu uručila 
vlastitim rukama sašivenu albu koju je on skupa s 
bočicom vina iz očeva vinograda nogio u svom svežnju. 

Ivan je zbog te osamljenosti bio jako radostan, jer 
je tako mogao za vrijeme puta od sto kilometara biti 
kod Boga svim svojim mislima i svim svojim srcem. 

Nije osjećao sunca, što ga je nemilosrdno pržilo, 
niti napora dugog pješačenja, niti siromaštva konačišta 
u kojima je noćivao. Njegova je duša klicala svome 
Stvoritelju koji ga je iza naporne borbe, eto, sada ipak 
doveo tako milosno do cilja. 

Onih se dana vucarao svakojaki klatež cestama. 
Morao je svoj skromni konak dijeliti sa skitnicama, 
krijumčarima i banditima. Negdje su ga zaustavili au- 
strijski vojnici. Uprave mu bajunete prema prsima i 
traže legitimaciju: Odakle ide? Kamo putuje?... Konač- 
no su ga smijući se, pustili dalje. 

Što se više Ivan približavao biskupskom gradu, to je 
strmiji bio put, to bliže snježni alpski vrhunci koji su 
mu se pričinjali kao simbol primamljivog cilja. 

Napokon uniđe Ivan kroz gradska vrata Grenoblea. 
Još jednom zaori glas straže: »Stojl« Još jednom zah- 
tijevaju od njega propusnicu, a onda ga puste. Bilo to 
12. kolovoza, u subotu navečer, kad je Ivan došao do 
cilja svog putovanja, do bogoslovije. Sa svih tornjeva 
zvonila zvona predvečerje nedjelje. Vrata su se u sve- 
tište otvorila. 

Narednog jutra sjeti domaći kapelan biskupa Simo- 
na da ima podijeliti svećenički red u bogosloviji, neka- 
danjem samostanu paulana. 

»Preuzvišeni samo je jedan jedini đakon, jedno kas- 
no zvanje iz Lyona«, reče kapelan nekako sažalno. Ali 
biskup odgovori: 

»Da, da, znam za to. Vjerujte mi, dragi moj, nije 
nipošto prevelik napor zarediti jednog dobrog sve- 
ćenika.« 

Bogoslovi, koji su pribivali ređenju, bili su duboko 
ganuti nad velikom ređenikovom pobožnosti Doista, 
to je bio svetac koji je odlučno i radosno rekao svoj 
-Adsum«, kao da je htio tim riječima još jednom po- 
kazati svu čežnju za svećeništvom. 

Dršćući pade Ivan Vianney na koljena kad mu je 
biskup uz tihu molitvu položio ruke na glavu, kad mu 
je ruke pomazao svetim uljem i pružio kalež Novog 
zavjeta. Na koncu zaori Tedeum svetim hramom. A Ivan 
oćutje blizinu nebeskih četa koje su se pridružile slavo- 
spjevu. 

Ah, bijedno ljudsko srce tako malo naslućuje kako 
je uzvišen onaj čas kad se u dušu izabranika spušta 
Božja sila! 

»Kad bismo vidjeli, mjesto da naslućujemo«, govo- 
rio bi Vianney poslije često, »mi bismo morali umrijeti, 
no ne od groze nego od ljubavi«. 

Slijedećeg je dana slavio svoju mladu Misu u istoj 
kapelici. Na njegovu se riječ spusti Gospodar svijeta u 
kruh, pripravljen od pšenice koja je rasla na njivi kod 
kuće u Dardillyju, i u kalež, napunjen vinom iz očin- 
skog vinograda. 

Na pokrajnim oltarima alužila su svetu Misu dva 
austrijska vojna svećenika. Iza svečanosti stisnu i oni 

mladomisniku ruku. Čestitajući mu kleknu te zamole za 
mladomisnički blagoslov. 

»Nema granica bratskoj ljubavi koja spaja sve sve- 
ćenike na čitavoj zemlji«, rekoše slabom francuštinom. 

Još i slijedeći dan, na Veliku Gospu, osta Ivan u 
Grenobleu. A onda pođe radosna srca kući. Njegova je 
duša pjevala Magnifikat, pjesmu izabranika koji nose 
Spasitelja u svom srcu. 

U Ecullyju klečao starina župnik Balley pred svojim 
nekadanjim učenikom da primi mladomisnički blagoslov. 
Onda ga je poveo k oltaru. 

Prevelika radost ispuni siromašnu seljačku kuću 
u Dardillyju kad je novoređenik došao da rekne mladu 
Misu u svom zavičaju. 

Ukućanima bile suze u očima kad su mu čestitali. 
Dolazili susjedi da mu stisnu ruku, prijatelji s kojima 
se kao dječak na paši igrao; čestiti Vincent sa svojom 
kćerkom Marionom koja mu je u djetinjoj nevinosti o- 
čitovala da bi se rado za nj udala, ali sada je već odavno 
udana. Smiješeći se pruži mu svoje prvo čedo da mu 
položi ruku na glavu. 

»Ivane«, reče mu otac Matej, »ja sam ti kadikad 
izrekao oštre riječi, jer sam držao da je luda tvoja 
želja postati svećenik. Ali danas znam da je mati imala 
pravo što ni jedan čas nije sumnjala o tvojem zvanju.« 

»Majko moja!« uzdahne Ivan dršćućim usnama. 

Gromko se oglasi zvono župne crkve kad je mla- 
domisnik ulazio u svetište da i kod kuće prikaže svoju 
prvu svetu Žrtvu. Crkva bila dupkom puna. Svi su u se- 
lu znali koliko se Ivan napatio za svoje zvanje, i duboko 
ganuti primili su na koncu svete Mise njegov mlado- 
misnički blagoslov. Pa i nekadanji jakobinac, stari po- 
kućarac, pao je pred njega na koljena. 

»Bio je on dječačić od četiri godine kad sam mu ja, 
Andrija Leloux, prodao maleni kip Majke Božje«, go- 
vorio bi on ponosno svakome koji ga je htio slušati. »A 
odonda ima on pobožnost.« 

»Pobožnost koje vi neko vrijeme niste imali«, smi- 
ješio se seljak Vincent malo porugljivo. 


Neposredno iza bogoslužja ode Ivan Vianney na 
groblje, gdje je dugo stajao pred skromnim grobnim 
humkom. Onda podigne ruku te podijeli i svojoj majci 
mladomisnički blagoslov. 

Svi su s velikom napetosti čekali odluku gdje će 
mladomisnik dobiti prvo namještenje. Prijatelji u Les 
Robinsu, gdje je Ivan proživio teške mjesece progonstva, 
nadali su se da će on k njima doći za dušobrižnika, a 
Ljudevit Fayot, sađa već stasiti mladić, dođe u Dardilly 
da sjeti »ujaka« na njegovo obećanje. 

No generalni vikar odluči drukčije. 

Vianney će za prvo vrijeme ostati kod svog starog 
učitelja, župnika Balleya. I tako ga imenuje za kapelana 
u Ecullyju. 

Uvelike se obradovala rodbina i svi dobri ljudi u 
susjednom selu kad su čuli za tu vijest. 


»On je često k meni dolazio po savjet i utjehu 
kad nije nikako išlo s nepravilnim glagolima«, 
bi ponosno udovica Bibost. »Ja sam mu uvijek prala 
rublje. A sad je on svećeniki« 

»Majko«, rekla je njena kćerka Kolumba, »kako 
nas je prije, dok je još bio đak, uvijek dizala njegova 
pobožnost! A šta će tek sada biti kad je naš dušobriž- 
nikl« 

»Eto, sad imamo u selu dva sveca!« reče udova 
Bibost brišući suze koje su tekle niz njeno lice. 

Sunce je ljudima bilo milostivo te im darovima 
napunilo podrume i pojate. No, malo-pomalo, ono se 
umvorilo te si je svakim danom kasnije trio san iz očiju, 
i poput dokonog šetaoca ogledavalo se gdje bi se moglo 
opaziti što zanimljivo. 

Ali puno toga se nije moglo vidjeti. Tu i tamo pre- 
letjela koja vrana preko požutjelih njiva. Jabukama u 
voćnjacima lišće uvelo, a u vinogradima zamukle vese- 
le pjesme berbene. Doista, nije se isplatilo ustati tako 
rano. Ptice su pjevice odletjele na jug, a uzalud je sun- 
ce tražilo svoje osobite ljubimce, djecu. 

Dok je ono u dosadi okolo gledalo, padne mu po- 
gled slučajno kroz prozor škole u Ecullyju. Uvijek je 
zanimljivo gledati kroz školski prozor unutra, i mnogi 
bi prolaznik, koji je nekoć sjedio na tvrdim školskim 
klupama, rado kroz prozor pogledao u razred, da nije 
oćutio potajni strah od učiteljeve šibe. Tako on samo 
prođe laganijim korakom ispod prozora učionice, pri- 
sluškuje jasan glasić djeteta što deklamira pjesmu, i 
onda smiješeći se nastavlja svoj put. 

Sunce se nije trebalo bojati učitelja niti stidjeti 
svoje radoznalosti. I tako se ono ogleda po tajanstve- 
nom prostoru, i prije svega pogleda si dobro učitelja 
koji je u crnom talaru sjedio za katedrom. O, da, njega 
je ono poznavalo dok je još bio pastirče te bosonog 
skakao po livadi, a poslije ga je svojim žarkim zrakama 
pržilo kad je radio na njivi ili u vinogradu. 

Sućutno ono opazi da mu je lice postalo mršavo, 
crte oštre. ali mu oči sjale vedro kad je djeci pričao o Bo- 
žjoj ljubavi i milosrđu. 

Posljednjih dana došašća imala su djeca, što su tu 
u klupama sjedila, prvi put primiti milost svetog sa- 
kramenta pokore, a kapelan Ivan Vianney ih je priprav- 
ljao na to. On je pričao djeci o onom danu iz strašnih 
vremena revolucije, u kojem se je on sam prvi puta 
ispovjedio. 

»Taj dan neću nikada zaboraviti«. zaključi on pri- 
povijedanje. +Bilo je to kod kuće u sobi pod starim 
satom.« 

Da. novi je kapelan znao tako pričati da su djeca 
gotovo zaboravila disati. Sunce, koje je samo malo za- 
virilo u razred, opazi kako se djeci od samog napetog 
slušanja zažarili obrazi. 

A onda je počeo prastaru priču, koja je nalik du- 
bokom zdencu što se nikad ne isprazni, ma koliko se 
iz njega crplo, naime, priču o izgubljenom sinu. 

O lakoumnom mladiću koji je jednog zlaćanog pro- 
ljetnog jutra veselo prekoračio prag očinskog doma. 
Džepovi mu puni zlatnog i srebrnog novca, koji je zve- 
čao pri svakom koraku. Naravski, otišao je u grad, u 
bajoslovno lijepi grad, pun svjetla i sjaja i muzike. 

Ali jao! Zlatnici su samo ispadali iz kese, najprije 
je iskočio jedan, pa onda dva, zatim čitava četica, a 

napokon i posljednji. Iza njih su zaplesali srebrnici. I 
napokon ...? 

»Vidimo ga opet u svinjcu. Najmio se u seljaka 
tvrdice, jer glad boli, to znate i sami, djecol« 

Mali Bernardo, dječak punih obraza, kimnu ozbilj- 
no glavom i potajno posegne rukom pod klupu za svo- 
jim komadom kruha s maslacem, koji će ga sigurno za 
prvo vrijeme obraniti od gladi. 

Kako su samo slatko žderale ugojene svinje, da se 
onda site stanu valjati u blatu, dok im pastir nije dobio 
drugo do komad pljesniva kruha. 

»A k tomu ona čežnja za kućom, djeco! O, to boli, 
a kruh je u tuđini gorak, makar to bio i sajamski kolač 
što ga nekom daruje milosrdna ruka.« Kapelan zastane 
malo, dok su si mališi oblizivali usta sjećajući se slatkih 
vašarskih kolača. A Ivan se sjećao onih teških godina 
kad je, daleko od očinskog doma. boravio u progonstvu. 

»Dalje!« navaljivao crnokosi Pero pužući uzrojano 
tamo i ovamo po svojoj klupi. A kad je svećenik još 
oklijevao, nije mogao dulje izdržati na svom mjestu. 
Sve se više približavao katedri. A, eto, i Lizike s dugim 
plavim pletenicama kako se potajno izvlači iz klupe, pa 
onda još treće i četvrto dijete. 

»Jao! pomisli momak u svoj svojoj bijedi. Zadnji 
nadničar u kući mog oca živi bolje od mene. Bolno je 
promatrao dronjke na svom mršavom tijelu. Kad je 
noću ležao u štali na truloj slami, nije mogao od gladi 
spavati, od gladi tijela i od gladi duše; onda je vidio 
pred sobom lice svog dobrog oca koji ga sigurno čeka 
kod kuće, dan na dan, sat za satom!« 

»A _onda?« poviče debeli Bernardo nestrpljivo, os- 
tavi svoj kruh s maslacem i posljednji dođe do katedre. 
Cio je razred, poput roja pčela, opkolio svećenika. Ne- 
koliko sasvim smjelih dječaka stajalo je već na stepenica- 

ma katedre. Pero je, dapače, stavio svoju ruku na uči- 
teljevo rame. 

»A onda?« 

»Onda on kaže sebi: Ustat ću, otići ću svome ocu 
i reći mu: Oče, sagriješio sam protiv neba i protiv 
tebe. Više nisam vrijedan nazvati se tvojim sinom. Pri- 
mi me kao jednoga od svojih najamnika!« 

»Hvala Bogu!« uzdahne olakšano plavokosa Lizika. 

»A otac?« 

»Otac ga opazi već izdaleka kako dolazi, potrči mu 
u susret, zagrli ga i pritisne na svoje srce! 'Sine moj', 
tako je rekao kad je sin priznao svoje grijehe, 'sve je 
oprošteno, sad treba da se samo radujemo. Donesite mu 
najbolje odijelo, dajte mu prsten na ruku i obuću na 
noge, zakoljite ugojeno tele i veselimo se! Jer je moj 
sin bio mrtav i oživio je, bio je izgubljen i opet nađen! 
Djeoo, tako se raduje i dragi Bog kad se grešnik obrati, 
kad prizna svoje grijehe u dobroj ispovijedi.« 

Vrata razreda se otvore i tri gospodina u talarima 
uđu u sobu: župnik Balley, generalni vikar Bochard i 
upravitelj biskupije Courbon. Začuđeno opaze čudnu 
grupu oko katedre. Ali djeca su i kapelan bili tako za- 
dubljeni u slušanje i pričanje da nisu ni opazili nadošle 
goste. 
»Da, draga djeco«, nastavi vjeroučitelj, »tako čini 
i Spasitelj s nama. On nas čisti u kupelji pokore od 
blata koje nosimo idući bijednim putevima grijeha, on 
nas odijeva novom odjećom milosti, on nam pripravlja 
nebesku gozbu u svetoj Pričesti i naručuje k tome _i 
glazbu. Jer, ako se čovjek obrati i čini pokoru, onda 
pjevaju i sviraju nebeski glazbenici, naime, anđeli.« 

Svećenik prestane pričati, a i djeca su još šutjela 
sasvim udubljena u razmišljanje o ovoj lijepoj priči. 

A onda reče Pero, koji se čak i laktom naslonio na uči- 
teljevo rame: 

»Vi umijete lijepo pričati, velečasni. Ali ispovijedati, 
toga ne možete, rekla je moja mama, a moj je otac 
rekao...« 

»Šuti!« začepi mu rukom usta njegova sestra Greta, 
godinu dana starija od njega. 

»Šta je rekao tvoj otac?« upita Vianney rastreseno. 

»On kaže da ste za ispovijedanje još prebedasti.« 

»Ne slušajte ga, on uvijek svašta brblja«, zaklinjala 
Greta svećenika, koji je žalosno rukom podbočio glavu. 
»Pero je bezobrazan.« 

»Da, Pero, pravo ima tvoj otac«, nasmiješi se Vi- 
anney podigavši opet glavu. »Ispovjednik mora biti ve- 
oma razborit i učen čovjek, a ja sam u bogosloviji bio 
uvijek posljednji i najgluplji.« 

»Neka vas to ništa ne smeta«, pokuša Bernardo 
tješiti. »Moj otac uvijek kaže da najgluplji seljaci imadu 
najkrupnije krumpire.« 

»No, nadam se da ste sada utješeni«, začuje se glas 
prelata Courbona. 

Djeca se razlete poput uplašenih vrabaca te potrče 
natrag u klupe. A kapelan ustane iznenađen i reče: 

»Oprostite mi, nisam vas nikako primijetio.« 

»Ništa, ništa. Vi ste se tako zadubili u pripovijeda- 
nje. Ali, recite mi, zašto djeca za vrijeme nastave ne 
sjede u svojim klupama?« 

»Toga ja nisam opazio«, odgovori u neprilici kape- 
lan. +Najedanput su svi bili kod katedre. Kako je do 
toga došlo, toga ja ne znam.« 

»Ali to se kosi s disciplinom«, primijeti generalni 
vikar kimnuvši glavom. 

»Pustite samo moga kapelana«, šapne mu župnik 
Balley. »On je kod djece pravi čarobnjak koji ih k sebi 
znade primamiti. Ne bojte se za disciplinu.« 

»Pravo imatel« kimnu Courbon. »Najbolji odgojitelj 
je ljubav. Djecol« okrene se učenicima koji su puni 
strahopočitanja sjedjeli u klupama, +vaš kapelan može 
od danas ispovijedati. Ja mu dajem za to punomoć!« 

»Hvala vam, presvijetli!« promuca Vianney poru- 
menivši od radosti. A oči djece krijesile se od iskrenog 
veselja. 

»Onda ću se ja kod vas ispovijedati«, reče Lizika 
oduševljeno. 

»I ja! I jal« čulo se sa svih strana. 

»Sad je on pravi svećenik«, potvrdi Pero zađovolj- 
no. Samo debeli Bernardo zadrža svoj mir i posegnu za 
užinom. On je prvi našao put od nebeskih visina do 
zemaljštine. 

U župnom stanu predade Courbon svećeniku Vi- 
anneyu dokumenat kojim ga ovlašćuje za vršenje sa- 
kramenta pokore. Dosad mu nisu dali dopuštenja zbog 
slabih ispita, ali mu je župnik Balley, koji je svoga ne- 
kadanjeg učenika marljivo i nadalje poučavao, isposlo- 
vao tu dozvolu. 

»Vi imate veliki utjecaj kod mladih srdaca, Vianney«, 
reče prelat. »Upotrebljavajte to na slavu Bočžjul!« 

Kad su kasnije sjedili za stolom, dočivjeli su još 
jedno iznenađenje. Zazvonilo je kućno zvono. Brzo se 
otvorila sobna vrata i, uz glasno prosvjeđovanje doma- 
ćice, unišla u sobu žena seljački obučena. 

»Majko Fayot!« skoči Vianney. 

»Evo ga, evo gal« klicala žena i, ne obazirući se što 
su gosti tu, zagrli svoga nekađanjeg štićenika čvrsto ga 
poljubivši u oba obraza. 

»Ali, aH!« poviče iznenađeno generalni vikar. 

»Marija Magdalena kod gozbe«, nasmiješi se Courbon. 

Kapelan se zacrveni do ušiju, te nije znao u nepri- 
lici kamo da gleda, ali župnik primijeti: 

»Ne, monseigneur, to nije Magdalena, nego dobra, 
čestita seljanka iz Les Robina. Ona je u teškim vreme- 
nima našega kapelana poput majke primila i hranila.« 

»No. onda vam se moram od srca zahvaliti«, odvrati 
Courbon i srdačno stisne ruku dobroj ženi, koja se ta- 
kođer našla u neprilici. »Vi ste nam sačuvali dobrog 1 
pobožnog svećenika.« 

»Donijela sam jedan sir i kobasica, i od Ljudevita 
veliku bocu vina iz vlastitog vinograda.« 

»Sjednite samo bez bojazni s nama za stol«, reče 
Balley. Ali majka Fayot se branila: 

»Htjela sam samo vidjeti kako je našem mladomis- 
niku. Ja se, zapravo, na njega ljutim što nije kod nas 
služio mlade Mise. Mi smo se tome tako veselili. Ali ja 
ću jesti u kuhinji, ako mi domaćica nešto dade. To je 
energična osoba.« 

No »energična osoba«, zahvalna za sir i kobasice, 
počasti obilno u kuhinji dobru ženu. Pričala joj kako 
čitavo selo voli novog kapelana. 

»A zna li propovijedati?« upita majka Fayot. 

»Da, to je čudnovato«, odgovori kuharica. »On ne 
govori učeno nego propovijeda tako jednostavno i pri- 
prosto kao dijete. Ali nitko ne spava kad je on na pro- 
povjedaonici. Svaka njegova riječ pogađa u srce.« 

Navečer je morao Vianney prvi put vršiti dužnost 
ispovjednika. Župnik Balley kleknuo je ponizno pred 
svog nekadanjeg učenika i priznao svoje grijehe. Od ta- 
da se ponizni župnik ispovijedao samo svome kapelanu, 
a Vianney bio duboko potresen pokornikovom ozbilj- 
nošću i svetošću. 

A nisu ga samo djeca izabrala za svoga ispovjedni- 
ka. I odrasle je on privlačio, premda je svećenik uza svu 
svoju dobrotu znao biti i strog. Onoga koji je nešto 
odveć lakoumno unišao u ispovjedaonicu te nije poka- 
zao iskrene odlučnosti da izbjegava ne samo grijeh nego 
i grešnu priliku otpustio bi bez odrješenja, ali mu je dao 
na put mnogu ozbiljnu i očinsku opomenu. Ti bi onda 
skoro iza bolje priprave došli i potpuno se izmirili s 
Bogom. 

Katkada se Vianney povratio u župni stan sasvim 
pokunjen. Šuteći bi sjedio za stolom te se jedva dotakao 
ponuđenih jela. Balley, koji ga je poznavao u dušu, 
rekao bi tiho: 

»Ima sredstvo kojim se može u većini slučajeva i 
najokorjeliji grešnik obratiti. Mi sami moramo za nj 
pokoru činiti za koju se on ne može odlučiti.« 

Vianney je predobro poznavao ovu naknadnu zado- 
voljštinu koju je činio i njegov župnik. On je znao da 
nije samo postio i siromašnije živio od posljednjeg kar- 
tuzijanca. Znao je da župnik nosi pokornički pojas te 
da se po primjeru mnogih svetaca oštro bičuje. 

Duboko potresen ovom revnošću za spas duša ode 
on jednog dana udovici Bibost te je zamoli da mu na- 
čini pokorničku košulju od tvrdih dlaka, ali da o tome 
ne smije nikome ništa reći. Dobra se žena zgrozi te 
počne plakati. No, kad ju je kapelan sve usrdnije mo- 
lio, obeća mu napokon bolno uzdišući. 

Dogodilo se kadikad da bi Vianney pokorniku, koji 
nije pokazivao dobre volje, u ispovjedaonici rekao: 

»Nemate još pravog pokajanja, stoga vam danas 
ne mogu dati odrješenja. Ali dođite slijedeće subote 
opet. Onda ćete biti pravo raspoloženi.« 

Navečer takova dana bacio bi se Vianney na ko- 
ljena pred svetohraništem, molio uz suze za okorjelog, 

vratio se kući i krvavo se izbičevao. Naredne je subote 
doživio radost iskrena obraćenja. 

Oba je svećenika vezalo divno prijateljstvo. Zajed- 
no su molili brevijar. Zajedno su posjećivali bolesnike, 
pravili kratke šetnje, za kojih bi mlađi često potražio 
savjeta u težim dušobrižničkim pitanjima. Rame uz ra- 
me stajali su u borbi protiv svega što je zlo i bezbožno. 

Bez zavisti opažao bi župnik kako je kapelan u župi 
bio sve više obljubljen. 

Kad je kod njegove ispovjedaonice bilo sve manje 
pokornika a kod kapelanove sve više, govorio bi riječi 
svetog Ivana Krstitelja: »On mora rasti, a ja se uma- 
njivati.« Bile su mu 63 godine te je osjećao da ga sile 
sve više ostavljaju. I tako je, eto, bio sretan što ima 
tako vrijedna pomoćnika. 

Veoma ga mučile staračke godine i posljedice pri- 
jašnjih trpljenja. To više je nastojao da pomogne svo- 
jim vjernicima molitvom i pokorom. A jer se Vianney 
ugledao u njega, bila je dobra kuharica često sasvim 
očajna kad je komad govedine. koji je ona uvijek opet 
stavljala na stol, malo-pomalo gotovo pocrnio. 

Često se izjadala udovici Bibost. No ona ju je tje- 
šila: 

»Ta vi poslužujete dvojicu svetaca. Šta ćemo! Oni 
Žive više od neba nego od naših lonaca.« 

»Onda neka si uzmu anđela za kuhara«, uzdahne 
dobra žena. 

Oba se svećenika natjecala međusobno i u djelima 
milosrđa. Dohodak je župnikov bio veoma malen, i ne 
bi kraj sve umjerenosti bio dovoljan za kućanstvo da 
nisu dobri seljaci gazdarici potajno donosili ono što je 
svaki dan trebalo. 

Ali, kad bi župnik ušao u smočnicu, oplijenio bi je 
posve za svoje siromahe. Vianney je razdijelio svoj 

mršavi dohodak sve do posljednjeg soua, a s njimi 
rublje i odijelo. 

Kad je župnik Balley jednog dana opazio kako ka- 
pelanu ispod talara proviruju poderane hlače, ode po- 
tajno u Lyon, gdje je imao nekoliko bogatih prijatelja. 
To je bilo u adventu. Na Božić iznenadi on kapelana 
krasnim novim hlačama. »Ovo ti poklanja moj stari 
prijatelj, tvorničar svile Jaricot u Lyonu«, reče on smi- 
ješeći se. »Ti moraš iza Nove godine svakako onamo oti- 
ći i zahvaliti se.« 

Uzdišući primi Ivan dobronamjerni dar, stavi ga 
u ormar, te je i dalje nosio svoje stare hlače. Puno više 
se obradovao pokorničkoj košulji koju mu je izručila 
Kolumba Bibost po naređenju majčice. Ovu on bez 
oklijevanja obuče i osjećao se na oko ugodno u njoj. 

Prvih sedmica nove godine podsjeti župnik svoga 
kapelana kako treba da ode u Lyon svome dobročini- 
telju te mu se zahvali. 

»Ali, da si mi obukao nove hlače!« opomenu ga 
svojski. Uzdišući posluša Vianney, pođe po Jedu i sni- 
jegu u grad na Rhoni i uniđe u lijepu patricijsku kuću. 
Jaricot srdačno dočeka gosta. Pošto je upravo imao go- 
ste u kući, prinudi čednog svećenika da sjedne za stol. 
Dali su mu mjesto pokraj Pauline Jaricot, tvorničareve 
kćerke. 

Mlada, lijepa djevojka pričala živahno o svom pu- 
tovanju u Rim. Vianney je u svojoj zbunjenosti rastre- 
seno slušao pripovijedanje. No, kad je ona počela govo- 
riti o iskapanju u katakombama, izgubi on svoju sku- 
čenost i pokaza veliko zanimanje. 

»U Priscilinoj katakombi našli su grob mlade dje- 
vojke koja je, bez sumnje, poginula za vjeru. Palmina 
grančica i strelica dokazuju to. Čitav Rim štuje tu malu 
sveticu.« 

»A kako se zove?« upita kapelan. 

»FILOMENA PAX TECUM stoji na grobnoj ploči.« 

»Filomena!« reče Vianney zamišljeno. 

Kad se vraćao kući, neprestano je ponavljao ime 
svete djevice, i bilo mu je kao da će joj užeći u svom 
srcu poseban, drag plamičak. 

Negdje na dugoj cesti pojavio se prosjak koji 
je od studeni drhtao u poderanom odijelu. 

»Ne mogu vam, brate, doista ništa dati«, reče u 
neprilici. 

»Vi imate tako lijepo toplo odijelo, a ja umirem od 
zime«, propenta siromašak. 

»Ipak vam ne mogu pokloniti svoj talar«, uzdahne 
svećenik. Ali onda mu pređe licem radostan smiješak. 
»Imam hlače«, reče. »Da, možemo si hlače zamijeniti.« 

»Vi biste htjeli... .? 

»Da, da, dođite onamo preko u grmlje!« 

Zamijene nejednake hlače, i ponosno otide prosjak 
dalje svojim putem. 

»No, kako ti pristaju nove hlače?«, upita župnik 
kad se kapelan vratio. Ali onda zabezeknuto pogleda 
na dronjave hlače koje su mu virile ispod talara. 

»One sam nove hlače poklonio prosjaku«, odgovori 
kapelan smiješeći se. »On je imao na sebi same dronjke. 
Ja mogu mirno nositi svoje stare hlače pod talarom. 
Toga nitko neće opaziti, a majka Bibost će ih već 
nekako pokrpati.« 

»Tebi se doista ne može pomoći«, uzdahne župnik. 

Kad je Vianney molio večernju miolitvu, preporuči 
se po prvi put u svom životu zaštiti male mučenice. 

A tako je trebao pomoći s neba, jer je kao svećenik 
istom pravo upoznao jezivu moć pakla i sotone. U ispo- 
vjedaonici otvorili su mu se ponori neslućenih grijeha 
i strasti. Često bi se potajno zgrozio kad ga je kod ispo- 

vijedanja pokornikova pogodio vrući dah grijeha. S 
najdubljim zgražanjem oćuti da se ruka iz tame kuša 
latiti i njegova srca. Sanjao je grozne stvari koje su ga 
duboko uznemirivale. 

Nije si znao pomoći drukčije nego da se izjada 
svome župniku koji mu je bio ispovjednik. 

»Preporuči se svaki dan srdačno Prečistoj Djevici, 
i imat ćeš mir«, savjetovao ga iskusan svećenik. I Ivan 
Vianney učini zavjet da će svaki dan moliti »Kraljice 
neba« te dnevnom molenju časoslova dodati ovu molitvu: 
»Slavljeno budi uvijek presveto i bezgrešno začeće pre- 
blažene Djevice i Majke Božje! Amen.« 

Od tada ga više nisu mučile napasti protiv svetoj 
čistoći, kako je mnogo godina kasnije priznao jednom 
svećeniku, svome prijatelju. 

Oba su se dušobrižnika neprestano natjecala u dje- 
lima samozataje. Pri tom je nastojao jedan drugoga da 
nagovori na umjerenost. 

»Ti si premlad da se tako trapiš«, govorio bi župnik. 

»Jer sam mlad i jak, znam što smijem činiti«, pri- 
govarao bi kapelan. +Ali vi se morate štedjeti u tim 
starim godinama.« 


Jednog dana izjavi župnik svome kapelanu da mora 
bezuvjetno u Lyon. 

»Vrlo dobro, i ja idem onamo, te vas mogu pratiti.« 

»A što ćeš ti tamo?« 

»Otišao bih knjižaru Ruzandu.« 

»Pa dobro, hajdmo skupa. Nije daleko do susjednog 
sela, ako bi trebalo ići bolesniku.« 

Dok je Vianney, došavši u Lyon, otišao u knjižaru, 
pokuca župnik Balley kod prelata Courbona, upravitelja 
biskupije. 

»Htio bih s vama progovoriti nekoliko ozbiljnih ri- 
ječi o svom kapelanu«, reče zabrinuto. »On previše traži 
od sebe te će narušiti zdravlje pretjeranim trapljenjem. 
Opomenite ga ozbiljno glede toga.« 

»Tako, tako«, kimao Courbon. »je li to vaša jedina 
tužba?« 

»Da, moja jedina! Inače, ne mogu si poželjeti bo- 
ljega kapelana.« 

Kad je Balley izašao, susretne ga kod vratiju ka- 
pelan Vianney. 

»Šta ćeš ti ovdje?« upita ga začuđeno. 

»Ništa, samo jednu malenkost«, odgovori kapelan. 
»Ako hoćete par časaka pričekati, možemo skupa kući.« 

»No, šta biste htjeli?« upita Courbon. 

»Htio bih s vama govoriti o mom župniku, mon- 
seigneur!« odgovori Vianney nešto u neprilici. »On će 
se još upropastiti svojim pretjeranim trapljenjem. Ko- 
načno, on je star čovjek pa ne bi više smio služiti se 
bičem i pokorničkim pojasom.« 

»'Tako, tako«, reče Courbon. »Imate li još koju tužbu 
na njega?« 

»O ne, on je, inače, najbolji župnik na svijetu.« 

»Govorit ću kojom prilikom s njim«, odgovori pre- 
lat, a jedva se uzdržao da se ne nasmiješi. »Pomislite, vaš 
vas je župnik radi istih stvari optužio!« 

»Mene tužio?« reče Vianney začuđeno. »Ne, tu on 
nije u pravu. Sigurno, nije u pravu!« 

»Čuvajte svoje sile i recite svome župniku da i on 
radi to isto.« 

Šuteći išla su oba svećenika usporedo. 

»Sta si to htio, zapravo, u ordinarijatu«, upita žup- 
nik nakon nekog vremena. 

»Ah, ne vrijedi o tome govoritil« odgovori kapelan. 
»Ali ja vam moram poručiti da se ubuduće morate više 

štedjeti, da si ne narušite zdravlje tom svojom pretjera- 
nom strogošću.« 

»Meni se čini da si me, zapravo, prokazao«, upita 
Balley nepovjerljivo. 

»O ne, Courbon mi je rekao da sam ja to isto rekao 
što i vi. Jeste li vi mene možda prokazali?« 

»Ti si nesnosno čeljade«. promrmlja Balley. A onda 
zgrabi pratiočevu ruku i stisne je srdačno. 


Tako su prošle skoro dvije godine u toj svećeničkoj 
prijateljskoj zajednici. No u veljači 1817. morade župnik 
leći u postelju. Na nozi mu se otvorila rana. Sad je ka- 
pelan sam morao nositi dušobrižničke tegobe. No go- 
tovo uvijek je našao vremena da sjedne uz bolesnika, 
da ga tješi i obodri. 

Tako je prolazio mjesec za mjesecom, ali bolest 
nije krenula na bolje. Konačno se pojavi gangrena. Na- 
dođe otrovanje krvi. Liječnik je izgubio svaku nadu te 
je digao ruke od bolesnika. 

Vianney pripravi svog župnika na smrt te mu po- 
dijeli sakramente umirućih. Kad je župnik primio po- 
sljednje pomazanje. namigne svome kapelanu da mu 
se približi. Uz napor izvuče ispod jastuka bič i pokor- 
nički pojas. 

»Uzmi to, siromašni moj prijatelju«. prošapće jedva 
zamjetljivim glasom. »Sakrij to da nitko ne opazi. Inače 
će ljudi misliti da ne treba više za me moliti, pa će me 
ostaviti u čistilištu do konca svijeta.« 

»O. dragi župniče!« odgovori ganuto Vianney. »Ta 
vas će dočekati čitavo nebo.« 

Tko zna«, uzdahne umirući. »Ali Bog je dobar! 
Bog je dobar!« To su mu bile posljednje riječi. 

Ivan Vianney zaklopi pokojniku ugasle oči. Bilo 
mu je kao da je izgubio oca. 

Čitava župa isprati svog župnika na groblje. Vi- 
anney je odslužio zadušnice, a Matija Loras, njegov ne- 
kadanji učenik, koji je nedavno bio zaređen i postao 
poglavar Malog sjemeništa u Maximieuxu, održa svom 
bivšem učitelju posmrtno slovo. 

»S njim sam sve izgubio«, potuži se Vianney kad 
su se kasnije prijatelji sastali u župnom dvoru. 

»Sad imamo u nebu dragu dušu koja se za nas 
moli«, odgovori Loras. 


U Ecully bi uveden novi župnik, velečasni Tripier. 
Vianney je, međutim, bio njegov kapelan. Ali novi žup- 
nik nije nipošto htio da mu župni dvor bude kartuzi- 
janski samostan. Nije se seljaku župniku sviđao 
kapelanov asketski život. Ne, oni nisu pristajali jedan 
uz drugoga. To je konačno uvidio i duhovni stol u Lyonu. 

Jednog dana pozva Courbon kapelana Vianneya k 
sebi te ga imenova župnikom u Arsu. 

»To je samo maleno seoce, ima 230 duša. Vaš je 
predšasnik ondje djelovao svega dvadeset i tri dana, 
onda je umro od sušice. Plaća vam je 500 franaka. Nije 
to puno. Ali ondje je dvorac u kojem stanuje dobrotvor- 
na gospođica. Ona će vam biti od pomoći kad ustreba.« 

»Ja ću se već nekako snaći«, uvjeravaše Vianney. 
»Meni treba tako malo.« 

Biskup mu preda dekret. Kad se Vianney opra- 
štao, zadrži Courbon Vianneyevu ruku još koji časak 
u svojoj i doda: »U toj župi nema puno Božje ljubavi. 
No, vi ćete je unijeti u nju.« 

Kad je Ivan župniku priopćio svoje imenovanje, za- 
brine se Tripier: »Iskreno vam priznajem da sam ja 
predložio vaše premještenje. Nas dvojica smo nejedna- 
kog značaja, premda vas kao čovjeka imam vrlo rado. 

Ali toga nisam htio. Takove župe, kao Ars, prava su 
Sibirija za svećenike nadbiskupije. Ipak su vam mogli 
dati nešto bolje od ove selendre, u kojoj ima više krava 
nego ljudi.« 

»Pa ja se ne tužim. Veća bi mi župa bila teška.« 

»Onda vam želim puno sreće i blagoslovno djelo- 
vanje.« 

U Ecullyju su se jako ražalostili kad su čuli da ka- 
pelan iđe. 

»Eto, sad smo u malo sedmica izgubili naća dva 
dobra svećenika«, potuži se majka Bibost. 

»Ali novi župnik bit će nam dobar svećenik«, po- 
kuša Kolumba umiriti majku, premda je i njoj teško bilo 
pri srcu. 

ULAZ U ARS 


1818. 


Tmurno je jutro u mjesecu veljači. Magla je ležala 
nad dolinom Saone. Premda je zimska studen bila skr- 
šena a snijeg se pretvorio u kaljužu, ipak je bilo osjet- 
ljivo hladno. Seljačka škripava kola, koja je vukao par 
krava, teško su išla po razmekšanoj cesti. Kola su bila 
natovarena posteljinom, pokućstvom i drugim nekim 
potrepštinama. Seljak Pavao Melin junački je koracao 
pokraj goveda, dok je njegov šurjak Ivan Marija Vianney 
sjedio u kolima na sanduku s knjigama među jastu- 
cima i daskama postelje. Pogled mu je bio uprt čvrsto 
u sivu nevidljivu daljinu. Pokraj njega sjedjela je imaj- 
ka Bibost držeći u krilu košaricu s jajima. Brižno je 
pazila da se jaja ne razbiju zbog drndanja kola. Dobra 
je gospoda svakako htjela da bude u pomoći novome 
župniku kod selenja. 

»Nije li vam zima, velečasni?« okrene se ona zabri- 
nuto svećeniku. »Ta vi dršćete. Ogrnite se pokrivačem.« 

»Ne, majko Bibost, nije mi zima«, odvrati Vianney 
ne htijući puno govoriti. Sve su njegove misli bile upe- 
rene k žuđenom cilju: novoj župi. 

»Nismo li možda što zaboravili?« započe opet go- 
spođa iza kratke šutnje promatrajući siromašnu prtljagu. 

»Bit će svega dosta«, odgovori svećenik rastreseno. 
Onda uze krunicu u ruke i poče moliti. Dobra je gospo- 
đa htjela malo razgovarati, ali onda izvadi svoju kru- 
nicu. Šuteći su nastavili dugi put. 

Oko podne su se zaustavili kod jedne raskrsnice. 
Melin dade kravama sijena, a majka Bibost izvadi iz 
košarice skroman obrok. Kad su se malo okrijepili, na- 
stave putovanje. Put, kojim su sada krenuli, bio je stra- 
šan. Kotači su duboko zaglibili u blato. Više nego jedan- 
put morao je Melin pod kotače staviti nekoliko komada 
drva da se kola izvuku iz blata. 

»Idem ja naprijed«, uzdahne Vianney konačno nešto 
nestrpljivo. Vi možete polako kolima ići za mnom.« 

»Pa neka!« povladi Melin. No majka Bibost nije 
htjela da svećenik sam ide. Stoga iziđe iz kola, uzme 
košaru s jajima i pođe za župnikom. 

Magla se malo digla. Put se pomalo penjao. Pokazali 
su se šumom obrasli brežuljci. Tu i tamo zasvijetli po- 
vršina vode, na kojoj su plivale posljednje blatne sante 
leda. Put je bio jako loš. Cipele i donji rub haljine bio 
je pun blata. Došli su do raskršća, a kako nije bilo puto- 
kaza, doskora nisu znali kamo da udare. A nikoga nisu 
susreli na putu. 

»Čini se da ovdje svijet svršava«, potuži se majka 
Bibost. »Zašto su vas morali poslati u taj zaboravljeni 
kutić zemlje? Toga ipak niste zaslužili. O, da ste ostali 
u Ecullyju!« 

»Ovo novo mjesto je sigurno predobro za me«, od- 
govori župnik. »Boljeg mjesta nisam nikako zaslužio, a 
gdje je svećenik, ondje je i dragi Bog.« 

»Kad bi barem bilo koga tko bi nam pokazao put!« 

»Bog će nam već nekoga poslati.« 

I doista, brzo iza toga nađu nekog dječaka koji je 
pasao nekoliko ovaca. 

»Ej, mali prijatelju«, zovne ga Vianney, »možeš li 
nam pokazati put u Ars?« 

»A?« upita dječak, jer nije razumio pitanje. 

»Hoćemo u Ars«, reče gospođa Bibost koja je nešto 
malo znala narječje onoga kraja. 

»U Ars? Onda ste vi sigurno novi župnik?« reče 
malo pastirče. 

»Jesam, jesam«, odgovori Vianney. »Kako se zoveš?« 

»Antun Givre«, odgovori dječak. Onda pogleda obo- 
je ispitivačkim pogledom. razmišljajući pri tom da li bi 
mogao zaslužiti par soua. Napokon će: »Ja ću vas od- 
vesti u Ars!« 

»A ovce?« 

»One neće pobjeći.« 

»Pa ipak ne bi smio ostaviti ovce same. Mogao bi 
doći vuk i poklati ih.« 

»Nema tu vukova«, odgovori dječak. 

»Reci mi. poznaješ li ti Ars?« 

»Kao svoj džep od hlača! Malo ćete imati posla. U 
crkvu neće ljudi puno ići, mnogo radije u krčmu, barem 
muškarci. Je li to vaša žena?« upita gledajući majku 
Bibost. 

»Ali svećenik nema žene. Zar toga ne znaš?« 

»Zar nema? Onda će to biti kuharica.« 

»Zar ni ti ne ideš u crkvu, Antune?« ispitivao 
župnik. 

»Pa mi nemamo župnika. Posljednji koga smo imali 
dobio je sušicu i nakon tri tjedna umro.« 

»No, sad ćeš ipak ići u crkvu kad imate novog 
župnika?« 

»A zašto? Ta ja znam već sve.« 

»Dobro, onda mi reci koje su osobe Presv. Trojstva?« 

»Isus, Marija, Josip«, odgovori dječak samosvjesno. 

»Dragi Božel« zgrozi se dobra žena. 

»Je si li već primio prvu svetu Pričest“« pita žup- 
nik dalje. 

»Šta je to Pričest?« upita pastirče u neprilici. 

»Ja ću te poučavati!« 

»Za to nemam vremena. Moram čuvati ovce.« 

»Za dragog Boga moramo uvijek imati vremena.« 

Išli su sada duž nekog potoka koji je vijugao izme- 
đu brijestova i vrba. Konačno se pokaže nekoliko jad- 
nih kućica koje je nadvisivala bijedna crkvica s drve- 
nim tornjem. 

»To je Ars«, reče dječak. »Tu počinje vaša župa.« 

Vianney se zaustavi, klekne u blato i poče se moliti. 

»Što to radite?« upita dječak. »Sasvim ćete se za- 
blaliti.« 

Svećenik ništa ne odgovori, nego ustraje u molitvi 
sklopivši i dignuvši ruke uvis. 

»Molio sam se anđelu čuvaru svoje nove župe«, 
reće digavši se. 

»Tako što«, promrmlja dječak. Kad su išli seoskom 
ulicom, pokaže on zanemarenu kuću. »To je 'Divlji čov- 
jek'! Mi imamo još tri druge krčme.« 

»Četiri krčme u tom seocetu«, zgrozi se majka 
Bibost. 

»Eno, ondje preko stanuje naš načelnik Mandy«, 
tumačio je dječak dalje. »On je pobožan čovjek, i bo- 
gat! Ima tri krave i mnogo ovaca. A ondje stanuje Mi- 
hael Cinier. I on je u općinskom vijeću.« Pred kovač- 
nicom su upravo potkivali konja. »To je majstor Picard, 
a onaj s konjem to je kočijaš Betun. On je gotovo uvi- 
jek pijan.« 

Obojica podignu oči od svog posla kad se svećenik 
približio. Kovač pomakne malo kapu na glavi. A koči- 

jaš, koji toga dana nije bio baš trijezan, otetura do Vi- 
anneya i primijeti smiješeći se: »To je novi župnik, 
zar ne?« 

»Pogodili ste«, povladi Vianney. »No, čini se, da 
ste vi malo previše zavirili u čašu?« 

»A ne, nipošto!« propenta kočijaš. »Ali kad opazim 
popa, onđa mi se zamagli pred očima. Đavao vas odnio, 
ili sušica, kao vašeg predšasnikal« 

»Ne slušajte ga!« mirio je kovač. On se je ondje 
preko, »Pri srditom mravu«, zbog hladnog vremena ne- 
što malo ugrijao. Ne zamjerite! Mi iz Arsa nismo baš 
pobožni, ali ako nas župnik pusti na miru, onda ćemo 
i to biti.« 

»No, ja nisam došao da vas pustim na miru«. od- 
govori Vianney odlučno. 

»Onda idite k vragu!« vikne pijanac i podigne bič. 
Picard mu ga čvrstom rukom istrgne iz ruke i od- 
gurne ga. 

»Dobro će biti, gospodine župniče, ako u prvo vri- 
jeme ne udaritc u grube žice. Stroga gospoda ne vladaju 
dugo. Ne, ne za:njer:te! Želim puno sreće za početak.« 

»Hvala vam, prijatelju!« doda svećenik. 

»Ondje preko je vaš župni stan.« 

»Hoću da najprije pogledam crkvu.« 

»Evo nas, dakle, na ciljul« primijeti dječak i pruži 
značajno ruku okrenutu dlanom gore. 

»Ti si mi pokazao put u Ars«, odgovori župnik. »A 
ja ću ti za to pokazati put u nebo.« 

»Nekoliko soua bilo bi mi draže«, promrmlja dječak. 
No majka Bibost pokloni mu jedno jaje. 

»Jedno jaje nije puno za ovaj dugi put«, prigovori 
Antun. »Čini se da je župnik siromah i da mu u glavi 
nije sve u redu.« I crvenokosi se dječak brzo udalji. 

Međutim župnik otvori crkvena vrata. Svetište je 
bilo zanemareno. Sedmicama nije u njemu bilo bogo- 
služja. U crkvi nije bilo vjernika, oltar bio bez nakita. 
Svagdje puno prašine. Vječno svjetlo nije gorjelo. Vi- 
anney nije znao da li je u svetohraništu još Presveto. 
U sakristiji nađe ključ. Otvori svetohranište. Zbilja, 
Gospodin je još stanovao u svojem domu. Vianney prig- 
ne koljeno pun poštovanja. Onda napuni kandilo uljem, 
koje je našao u jednom uglu sakristije, te užeže sve- 
čano žižak. Neka opet u Arsu zasvijetli sveti plamen. 

Klekne na podnožje oltara, pokri lice rukama i za- 
plače. 

Iza dugog čekanja dodirne majka Bibost njegovo 
rame te opomene: »Moramo u župni dvor. Brzo će biti 
mrak.« 

»Ne, ne, bit će svjetlo, sasvim svjetlo!l« odgvori 
župnik. 

Kad su izišli iz crkve, dotrča im u susret neka žena 
i pozdravi župnika: »Ja sam gospođa Renard i držim 
ključeve župnog stana. Ostavila mi ih je sestra vašeg 
siromašnog predšasnika. Dođite samo! Hvala Bogu da 
opet imamo župnika.« 

»Vi ste, čini se, prva koja se raduje mom dolasku«, 
odgovori Vianney smiješeći se bolno. 

»O, ne, ima ih više koji se raduju«, doda dobra 
gospođa. »Ali, eto nas tu« 

Župni je stan u Arsu bio jednokatnica od crvene 
cigle. Imao je pet soba, svaka po jedan prozor. Uz kuću 
je bio malen vrt. 

»Bit ćete sa svime zadovoljni«, uvjeravaše gospođa 
Renard. Samo se, naravski, mora još naložiti. Da sam 
znala da ćete već danas doći, našli bi sve udobnije.« 

»Ja ne držim puno do udobnosti«, odgovori sveće- 
nik. »Za to se ne trebate žalostiti.« 

Ali se majka Bibost razvedri. »Pa to je sve jako 
lijepo!« I pogladi namještaj župnog dvora. Eto u pri- 
zemlju prostrane kuhinje s dobrim štednjakom i ku- 
hinjskim posuđem. Do kuhinje je bila blagovaonica, u 
njoj doličan namještaj, velika ura njihalica, hrastov 
stol, zeleno presvučene stolice, te krasna sofa. Kamenim 
stepenicama dolazi se u gornji sprat u župnikovu sobu. 
I ta je imala udoban namještaj. Izrezbaren pisaći stol, 
stolica s naslonjačem, presvučena sijamskim suknom, 
otoman sa svilenim pokrivalom, ormar od orahova dr- 
veta za knjige, stol s lijepo istokarenim nogama, a pod 
njim krasan sag. I obje susjedne sobe imale divan na- 
mještaj. Bile su uređene za spavaonice. 

»Doista, to je jako lijepo+, potvrdi majka Bibost. 
Ali je župnik Vianney zabrinuto mahnuo glavom. 

»To je odveć lijepo za mene. Tako to ne smije ostati.« 


+Nećete moći toga promijeniti«, prigovori Renar- 
dova. +Sav je namještaj iz dvora. Gospođa Garets dala 
je sve to još vašem predšasniku.« 

»Ali meni toga ne treba«, odgovori svećenik odlučno. 
Onda ode opet u crkvu, klekne pred svetohranište te 
iznova preporuči sebe i svoje stado zaštiti Gospodnjoj. 


Međutim je Renardova naložila peći, dok je majka 
Bibost počela priređivati večeru. Smočnica bila obilno 
opskrbljena. Ali morala se još puno strpjeti dok se, na- 
pokon, župnik vratio te skromno sjeo k stolu. 

»Čini se da se Aršani bolje brinu za svog župnika 
nego za Spasitelja«, reče zabrinuto. »Crkva je u lošem 
stanju i zanemarena. A i jako je malena.« 

»O, ona je još odveć velika za Ars, to ćete već vid- 


jeti«, uzdahne Renardova. Župnik ustane i pristupi pro- 
zoru s kojega se vidjela crkva. 

»Ona neće moći primiti sve koji će jednom ovamo 
doći«, primijeti on neobičnim glasom, da su se žene sa- 
mo zgledale. Njegov se pogled, čini se, gubio u daljini... 

Bilo je već tamno kad su, napokon, stigla seljačka 
kola. Pod nadzorom Bibostove budu istovarena, a stvari 
smještene u podrum, odnosno u smočnicu i sobe. 

»Morat ćeš sutra još jednom nešto voziti«, reče 
svećenik začuđenom rođaku, pokazujući na bogat na- 
mještaj. »Ja hoću da se ovo sve ukloni odavle.« 

»Ali, zašto to?« upita Melin. »Tako lijepog namje- 
štaja nema ni župnik u Ecullyju.« 

»Upravo zato neću ni ja da imam tako gospodski. 
Vjernici iz ovog sela mogli bi se bojati stupati po tim 
sagovima i sjesti na ove ispunjene stolice kad posjete 
župnika u svojim grubim drvenim cipelama.« 


U noći su dobre gospođe, na usrdnu župnikovu mol- 
bu, očistile kuću Božju od prljavštine. One su još uvi- 
jek čistile kad je Ivan Vianney, daleko prije sunčanog 
izlaska, stupio u svetište te kleknuo pred oltar. 

Više sati je proveo u molitvi. Molio je Gospodina 
da mu pokloni tako dugo zanemarene duše. 

Kad se razdanilo, ustane i poče zvoniti malim zvo- 
nom. Svi su u selu čuli zvonjenje. 


»Opet imamo novog župnika«, govorili su ljudi iz 
Arsa i pošli, kao svaki dan, za svojim poslom. Iako je 
dugo župnik zvonio, ipak je došlo tek par starica na 
službu Božju. Seljak Melin posluživao je kod ove prve 
svete Žrtve. 


Nekoliko sati kasnije javili su gospodarici arskog 
dvorca da je dočao u posjete novi župnik. 

»To je vrlo lijepo od njega«, primijeti nježna šez- 
deset i četirigodišnja gospođa. +Čini se da je fina i 
ugodna ponašanja.« 

»Ne znam pravo«, doda njezin vjerni sluga Saint- 
Phal mašući bijelom glavom. »Došao je na seljačkim 
kolima punim namještaja.« 

»To je, doista, malo čudno«, reče Ana Garets. »No, 
dovedi gospodina odmah k meni!« 

Neko je vrijeme promatrao Ivan Vianney gospo- 
daricu dvorca, koja mu je prijazno došla u susret u 
crnoj svilenoj haljini i čipkastoj poculici. Ali je i ona 
promatrala ispitljivim pogledom ozbiljne oči i mršavo 
lice novog dušobrižnika. 

»Došao sam da vam se predstavim«, reče župnik 
plemenitom pristojnošću. 

»Vrlo mi je drago da je Ars opet dobio župnika«, 
primijeti dama. +»Nadam se da ste zdravi. Vaš je pred- 
šasnik bio jadan, bolestan čovjek, koga smo iza malo 
sedmica morali odnijeti na groblje. Ni vi nećete dugo 
ovdje ostati. Za to je naša župa ipak odveć siromašna. 
Nikad nije župnik dugo izdržao kod nas.« 

»Dobro, ja i ne tražim ništa bolje«, odgovori Vi- 
anney smiješeći se. 

»Čula sam da ste se ovamo dovezli nekim čudnim ko- 
lima?« 

»Da, to su kola mog šurjaka!« »Lijepo bih vas mo- 
lio da primite natrag vaše pokućstvo, osim nekoliko 
komada za koje bih vam bio zahvalan kad biste mi ih 
prepustili.« 

»Zar nije moje pokućstvo vama dosta  dobro?a 
Sjena prođe licem dame. 

»O, previše je fino za me! Ja sam dijete siromašnih 
seljačkih roditelja te mi nije boraviti među tolikom 
svilom i kadifom. Kod kuće sam uvijek spavao u staji.« 

»Pa dobro, kako hoćete!« reče dama. Zvoncem po- 
zove slugu i naredi da se kola istovare. 

»Kad biste mi mjesto toga malo pomogli crkvu 
bolje opremiti, bio bih vam od srca zahvalan«, zamoli 
Ivan Vianney. »Crkveno je ruho jako siromašno, platno 
na oltaru i kod pričesne klupe trošno. Neću da budem 
razmetljiv, ali mi ne smijemo postupati s našim dragim 
Spasiteljem kao s prosjakom.« 

»Rado ću ovih narednih dana pogledati što bi se 
dalo učiniti«, obeća pobočna gospođa pripravno. »Ali, 
molim, sjednite. Malo ćemo govoriti o vašoj novoj župi.« 

Kad je župnik iza jednog sata ostavio dvorac, bio je 
svjestan da je našao plemenitu i požrtvovnu dušu. 

»Samo se na me obratite kad vam što ustreba«, 
reče Ana Garets kod oproštaja. Dugo je gledala za župni- 
kom koji je ispod visokih bukava koračao prema svome 
selu. 
»Biskup nam je poslao dobrog i revnog svećenika«, 
reče svome vjernom sluzi. »Ništa ne traži za sebe, ali 
zato traži sve za svoju crkvu i Spasitelja. Ja mislim 
da si Ars može čestitati na takovu dušobrižniku.« 

»Da, da«, povladi Saint-Phal, »ima vjerne oči, oči 
dobrog pastira ima novi župnik.« 

U nedjelju 13. veljače bi Ivan Vianney uveden u 
svoju službu po starcu župniku Ducrexu iz Misćrieuxa. 
Zapravo, Ars nije bio samostalna župa nego samo fi- 
lijala župe Misćrieux. No njena su duhovnog pastira 
nazivali župnikom, premda bi se, zapravo, imao zvati 
kapelanom. 

Na svetkovinu uvođenja sakupi se gotovo čitavo 
selo. Htjeli su ipak ljudi vidjeti kakova će župnika imati 
ubuduće. 

»Neće on biti bogzna kakav«, primijeti seljak Villi- 
ers. »U takovu selendru, kakova je naša, uvijek su 

običavali slati samo bolesne svećenike ili takove za koje 
u gradu nisu znali šta bi s njima. Sigurno nismo dobili 
kakva učenog gospodina niti dobrog propovjednika. Ta- 
kove šalju u gradove. Za selo je dobar i zadnji, i naj- 
manje daroviti.« 

»Mi ne trebamo učenog gospodina«, odgovori Petar 
Lassagne kimajući glavom. »A nemamo ni katedralne 
propovjedaonice. Uostalom, vidjet ćemo kako će go- 
voriti.« 

I doista, malo kasnije stajalo je čitavo selo pred 
propovjedaonicom u velikom očekivanju. Mnoge je ra- 
doznalost dovukla u crkvu, premda u nju nisu već dugo 
unišli. Dapače, došao je i gostioničar »K srditom mravu« 
i kritički promatrao svećenika koji je stajao blijed, 
mršav, srednjeg stasa. 

Ivan Vianney poče nekako nesigurno svoju propo- 
vijed. Ali onda ga zanese sveta revnost i velika ljubav. 
Sve što je rekao bilo je tako jednostavno te ga je ra- 
zumio i najpriprostiji vjernik. 

Župnik je spominjao one dane kad je kao pastirče 
čuvao stado svoga oca. O, to je za dječaka bila velika 
zadaća voditi ovce na dobru pašu, čuvati ih od otrovnih 
trava, oslobađati ih iz trnja, pomagati bolesnim i ala- 
bim ovčicama. Katkada je morao odnijeti kući koju 
ovcu na ramenima. Ali je kadikad morao i štapom 
udarati kad koja ovca ne bi htjela poslušati. 

»A sad me je, eto, biskup opet učinio pastirom«, 
nastavi Vianney toplo. »Opet sam preuzeo službu koja 
me napunja brigama i koja mi stavlja na ramena veliku 
odgovornost, jer to je opet stado moga Oca koje moram 
pasti. Vaš pastir ima svetu volju voditi vas na dobru 
pašu, očuvati vas od stranputice i otrovanja, oslobađati 
vas od trnja grijeha i dovesti vas na put svete Božje 
volje. Dolazim k vama s pravom pastirskom ljubavi, 

ali i s neumoljivom pastirskom strogosti. Nisu mi uza- 
lud dali u ruke pastirski štap, i vi močete biti sigurni da 
neću samo hvaliti vašu dobru volju, nego i vaše pogre- 
ške ozbiljno i bez milosti kuditi.« 

Muževi su se stali malo u čudu pogledati, a birtaš 
»Srditog mrava« sumnjivo se je nakašljao. Ali mnogi su 
bili ganuti riječima novog župnika, osobito kad je sada 
dodao potresenim glasom: »Ja sam kleknuo pred vaše 
svetohranište te sam molio Boga da mi udijeli obraćenje 
moje župe. I u ovaj sat izjavljujem opet svom silom 
svoje duše i iz svega srca: 'Pripravan sam, Bože, pretrp- 
jeti sve što god mi pošalješ do konca života. Pripravan 
sam sto godina trpjeti najveće boli, ako mi samo pomog- 
neš da ti dovedem duše koje si mi povjerio'.« 

Šuteći izlazili su vjernici iz crkve nakon te sveča- 
nosti. Mnogi, prije svega žene, bili su do u srce dirnuti. 
Pa i pokoji muškarac vraćao se kući zamišljeno, no ve- 
ćina ih pođe u koju od četiri krčme da se porazgovore 
o novom župniku. 

»Do sada je dobro«, reče »Srditi mrav«. »Dosta 
dobro je govorio, premda se u gradovima propovijeda 
kudikamo bolje i elegantnije.« 

»On je nešto odviše o sebi samom govorio, a tako što 
se ne čini«, primijeti seoski krojač koji je prošao dosta 
svijeta, pa si je utvarao da smije i on izreći svoj sud. 

»Govorio je o batinama, kao da smo školska djeca«, 
promrmlja kočijaš Betun te istrusi čašu crnog vina. 

»Da, i ja sam toga mišljenja, susjede«, povladi mu 
birtaš. »Nadajmo se da neće odveć ružiti ni prestrog 
biti, inače neće ostarjeti u našem selu. Izvolite još jednu 
čašicu.« 

A načelnik Mandy, razborit i trijezan muž, reče vi- 
jećniku Cinieru s kojim je pošao kući: »Imamo, doduše, 
jadnu crkvu, ali mislim — dobili smo svetog župnika.« 

SVJETLO I TAMA 
1818. 


Brzo, iza kako je novi župnik bio uveden, ostavi 
majka Bibost teška srca svoga štićenika. Žurila se svo- 
jim poslovima u Ecully, ali je preporučila udovici Re- 
nard da se brine za župnika. 

»Neće vam puno brige zadavati«, uvjeravala ju je, 
»on nema puno zahtjeva.« 

Dobra se gospođa rado prihvati te dužnosti premda 
je s kćerkom jedva vezala kraj s krajem šivanjem rub- 
lja. No, kad ju je mati Bibost prije nego će se oprostiti 
još jednom vodila po sobama, zaklima ova žalosno gla- 
vom. »Jao, zašto je župnik dao odstraniti sav onaj lijepi 
namještaj iz dvorca! Sad izgleda kuća kao operušana 
ptica, tako bijedna i siromašna.« 

»Sto ćemo, on tako hoće«, uzdahne mati Bibost. 
»Što je siromašnije sve oko njega, to se ugodnije osjeća. 
Ali molim vas, gospođo Renard, pripazite jako da se 
sasvim ne upropasti.« 

Švelja obeća svečano da će se brinuti za župnika 
kao da je on njezino vlastito dijete. »Ta i sama imam 
sina u lyonskoj bogosloviji«, doda ona ponosno. 

Bilo je dosta zalihe, jer je gospođica iz dvorca dobro 
opskrbila smočnicu svim potrebitim. I tako se ona sli- 
jedećeg jutra dade svom revnosti na posao u kuhinji. 
Htjela je da pripravi župniku dobar ručak. O, on će 
biti već zadovoljan sa svojom novom kuharicom. 

Međutim je Ivan Vianney sjedio u sakristiji i spre- 
mao nedjeljnu propovijed. Čitav je naramak knjiga do- 
nio te ih pun poštovanja stavio preda se na stol. To je 
bila mila i dragocjena baština njegova prvog župnika. 
Tu su bile propovijedi od Le Jeunea, od Jolya, od Bon- 
nardela, »Nutarnji život« od Rodrigueza, Legende sveta- 
ca, Tridentski katekizam. Sate je svećenik čitao, pravio 
bilješke, tražio zgodne primjere. Napokon ustane, klek- 
ne pred svetohranište te je u molitvi razmišljao o ono- 
me što je pročitao. Onda istom ode natrag u sakristiju, 
umoči, uzdahnuvši, pero u tintarnicu i poče pisati. List 
za listom ispuni svojim finim, a ipak sitnim rukopisom. 
Neprestano je upirao oči prema svetohraništu moleći za 
pomoć. Kad je, konačno, iza teškog, napornog posla 
napisao Amen, bilo je podne već odavno prošlo. 

Međutim je gospođa Renard očajno gledala da joj 
kolači od jaja ne zagore. Olakšano uzdahne kad napo- 
kon začuje brze župnikove korake. 

»Pa ja zapravo nisam ni gladan!« reče Vianney kad 
je ona stavila na stol pune zdjele. 

»Vi ipak morate jesti«, odvrati švelja odrješito. 
»Ispekla sam te kolače od jaja. Majka Bibost je rekla 
da je to vaše najmilije jelo.« 

Rastreseno pojede Vianney dva mala kolačića, za- 
tim odgurne od sebe tanjur i reče: »Draga gospođo Re- 
nard, vi se mnogo trudite oko mene. Ja znam da morate 
šivanjem zasluživati svoj kruh, a osim toga morate uz- 
državati i sina. Ubuduće ostanite samo mirno kod kuće. 
Ja ću se već sam pobrinuti za sve.« 


»Ali to nije nikako moguće«, usprotivi se udovica. 
»Ta vi ne možete sami kuhati.« 

»Ja sam si kao pastir često sam pripravio ručak. 
No, ako već hoćete nešto, onda mi sutra skuhajte lonac 
pun krumpira.« 

»Krumpira?« 

»Da, neoguljenih! Zatim ih stavite tu u ovu košaru 
i dođite za tri do četiri dana opet. Onda imam sve što 
trebam. Uostalom, samo se vi mirno bavite svojim ši- 
vanjem.« 

Gospođa se Renard odlučno tome usprotivi. Ali je i 
Vianney bio uporan, te je ona konačno popustila. Od 
toga je dana bilo za arskog župnika pitanje prehrane 
riješeno. Jelovnik je za svaki dan bio isti. Kad je Vianney 
oćutio glad, uzeo je par krumpira iz košarice, ogulio 
ih i pojeo s nešto soli. A kad si je k tome skuhao ili 
ispekao još jaje, držao se već za izjelicu. 

Dokle god je bio ma i jedan krumpir u košari, od- 
lučno je odbio kuharicu, te joj rekao neka iza par dana 
opet dođe pogledati. Međutim ga je dobra žena opskrb- 
ljivala danomice bar svježim bijelim kruhom, koji je, 
na njeno zadovoljstvo, bio drugi dan uvijek potrošen. 
No jednog jutra opazi kako je neki skitnica stajao na 
vratima župnog stana, a Vianney mu je upravo davao 
svježi, mirisni komad kruha, a pri tom je smiješeći se 
rekao: 

»Tebi se već klimaju zubi, a i onako ih još malo 
imaš. Dobro će ti doći taj bijeli kruh.« 

»Imam ja još par korica kruha«, odvrati prosajk. 
»Ali imate pravo, ja jedva još mogu gristi.« 

»U mene su još zdravi zubi«, reče svećenik. »Daj 
mi te korice!« Skitnica izvuče iz zamazane torbe par 
starih, kao kamen tvrdih komadića kruha i pruži ih 
župniku. 


189 


»Dobro je, još su za me sasvim dobri. Kad ih na- 
močim u vodi mogu ih jesti.« Prosjak se je zadovoljan 
udaljio. 

»Tako vi radite s mojim lijepim bijelim kruhom«, 
karala ga švelja. »On si je mogao sam svoje korice na- 
močiti u vodi i pojesti.« 

»Nemojte tako govoriti o njemu«, odvrati Vianney 
strogo. »Ta to je naš dragi Spasitelj koji k nama dolazi 
kao prosjak. Nije odveć velika šteta ako mu dadnem 
bijeli kruh.« 

»No, no, ja mislim da je naš dragi spasitelj jako 
mirisao po rakiji«, reče ljutito žena. 

»Toga nisam opazio. Osim toga je danas hladno i 
vlažno, a jer je čitav dan na cesti, nećemo mu moći za- 
mjeriti zbog jedne rakije.« 

Mrmljajući ode gospođa Renard u kuhinju da po- 
gleda zalihe krumpira. Iza malo vremena eto je u sobu 
držeći par gomolja u ruci. 

»I to vi hoćete da jedete? Ta sasvim su pljesnivi«, 
reče prijekorno. 

»Ta ja ih ne jedem s korom«, branio se Vianney. 
»Oni su zaista još dobri. A sada me pustite na miru, 
imam posla.« 

»U smočnici nema ništa. Sigurno ste sve razdali.« 
Energična se gospođa nije dala tako lako otjerati. 

»Ah, došlo je nekoliko gladnih šegrta«, u neprilici 
će svećenik. 

Gospođa Renard ode kimajući glavom, ali onda 
opet dođe po treći put. 

»Okrali su vas«, zavapi ona lomeći rukama. »Nesta- 
lo je posteljine skupa sa strunjačom. Odmah idem javiti 
redarstvu.« 

»Nema smisla«, odgovori Vianney. »To sam poklo- 
nio jednom ciganinu koji se sinoć provezao selom. Sirota 
nije imao postelje za svoju bolesnu ženu.« 

»A gdje spavate vi?« 

»Svejedno je gdje ću ležati!« 

Brzo otkrije gospođa Renard, koja je pretražila 
cijelu kuću, gdje si je župnik našao ležaj. Na hrpi gran- 
čica nađe ona prostrto nekoliko vreća za krumpir. Očito 
je to bio njegov krevet. 

»U podrumu se iože dobro spavati«, uvjeravao je 
Vianney. 

»Da, da, vrlo dobro«, žestila se švelja. »Oko vas 
će plesati štakori i miševi, a sa stijena kaplje voda, 
tako je vlažno dolje. Vi ćete si narušiti zdravlje.« 

»Naš Spasitelj nije često imao ni šiblja gdje bi mo- 
gao nasloniti glavu«, odgovori Vianney ozbiljno. 

Što da tu učini? Dobroj ženi dođu suze na oko. Ali 
nije ništa više rekla, nego se zabrinuta udalji. 

»Doista, teško je služiti sveca«, prizna ona uzdišući 
svojoj kćerki kad se vratila kući iz župnog dvora. 

Međutim je Vianney bez prestanka radio. Mogli bi 
držati da u tako maloj župi, koja je brojila jedva se- 
damdeset kuća, neće biti za župnika puno posla. I doista, 
onamo se slali većinom boležljivi svećenici koji trebaju 
odmora. Ali si Ivan Vianney nije dao počinka. 

Vrlo se mučio sastavljajući propovijedi. Već mu 
je dosta teško bilo sastaviti i napisati propovijed. Ali 
puno teže naučiti je napamet. Na malom prostoru iza 
crkve išao bi često sate i sate amo-tamo ispod oraha i 
poluglasno učio propovijed napamet. Unatoč tomu teško 
mu bilo govoriti s propovjedaonice, i često su slušatelji 
zlovoljno oborili glave kad je on stao mucati navješ- 
ćujući riječ Božju. Istom, kad bi ga obuzela sveta rev- 

nost te se oslobodio svog rukopisa, polazilo bi mu lako 
za rukom. 

Poput groma i munje padale su tada njegove riječi, 
osobito kad je opačine kudio i spominjao strašne kazne 
koje bi mogle zadesiti nepokorne. 

Ali dobri su ipak oćutjeli u njegovoj srdžbi duboku, 
pravu pastirsku ljubav. 

»Zašto vi kod propovijedi uvijek tako glasno viče- 
te?« upita ga jednog dana gospođica iz dvorca. »A kad 
molite, onda ste tako tihi.« 

»Da, da, to je zato«, odgovori Vianney smiješeći se, 
»što dragi Bog čuje i najtiši dašak, dok su grješnici 
često tvrdih ušiju.« 

»Ali, ipak«, opominjaše ga Ana Garets, »nemojte 
pretjerati. Već ih je više njih dobilo sušicu koji su tako 
malo štedjeli svoj glas kao vi. Uostalom, mnogima u 
selu nije to baš drago kad tako strašno korite. Ja vam, 
velečasni, želim samo dobro, stoga sam vam to i rekla. 
Seljaci iz Arsa imaju tvrdu glavu, i ne daju se lako 
siliti.« 

»Ali i ja imam seljačku glavu. Ona je isto tako 
tvrda,« odgovori svećenik. »Ja nisam došao da sebe ili 
druge štedim, te ću čvrsto nastupiti, ako to mora biti.« 

»Pa dobro, vidjet ćemo«, uzdahne plemenita gos- 
pođa i ostavi zabrinuta župni stan. 

I doista, stvar je počela dosta zlo. U crkvi bilo sve 
manje vjernika, a u gostionicama su muževi sve glas- 
nije napadali svoga župnika. Osobito je birtaš k »Srdi- 
tom mravu« podjarivao vatru koliko je samo mogao 
kad su se muževi skupljali u gostionici da piju i da se 
kartaju, mjesto da nedjeljom idu u crkvu. 

»Citav se tjedan mučite i umarate«, tako je govo- 
rio, »a onda dolazi onaj pop, koga biskup ne može upo- 
trijebiti za ništa drugo, pa vam kvari nedjeljno veselje, 

zamjera vam čašicu vina i kartanje. Želite li još jednu 
čašicu, susjede?« 

I svi su se gosti u tom složili da će župnik već upo- 
znati seljake iz Arsa. 

»A i seljaci svoga župnika«, zagrmi glas s vratiju. 
Sijevajući očima išao je župnik od stola do stola. Tu 
i tamo bi se koji sagnuo i sakrio karte. Ali su ga drugi 
prkosno i podrugljivo gledali. No Vianney se time nije 
zastrašio. 

»Dakle, vi tu sjedite dok vas Gospodin Bog u crkvi 
uzalud čeka«, reče jakim glasom. »Tim pićem i karta- 
njem ćete svoje duše upropastiti.« 

Te riječi su bile kao ulje bačeno u vatru. Čim je 
župnik zatvorio za sobom vrata počeli su jače bučati, i 
ostali su u krčmi dulje nego obično. 

Takovih dana je jadni župnik posve klonuo. Uzalud 
bi tražio pred svetohraništem jakost i utjehu. Umo- 
ran digao bi se u kasne sate i pošao pognute glave u 
župni stan. Ondje bi stao kraj otvorenog prozora i zu- 
rio u tamnu noć. Iz krčme se čula galama pijanih ljudi. 
Momci se vraćali potcikujući sa goda u kojem susjed- 
nom selu, držeći se ispod ruke s razuzdanim djevojka- 
ma. Tu i tamo bi neki opazio župnika na prozoru te mu 
dobacio koju uvredu. Takva je u Arsu bila nedjelja, i 
tako se jadno završila. 

Malo-pomalo umukne surova buka. Pijani seljaci 
teturali su kući. Jedno za drugim gasila se svjetla po 
kućama. Samo je jedan stajao sam, čuvar Arsa, sasvim 
sam na mrtvoj straži i zurio u noć. Vani je bila nepro- 
dorna tama. Zvijezde se nisu vidjele na nebu. 

Najednom se učini svećeniku kao da nije sam. Ta- 
ma se podigne na njega, zgusne se kao u kakovo tjeles- 
no biće. On je ćutio njezin dah. Ona je narasla do di- 
vovske veličine. Ta ga je sablast plašila poput kakove 

zvijeri što se zgurila, da onda na njega skoči. 

O, svećenik je dobro poznavao protivnika koji se 
šulja u tami poput gladnog lava tražeći koga da prož- 
dre! 

Podigne se vjetar, zanjiše grede tornja u kojem za- 
ječi malo zvono poput djeteta koje se prestrašilo u 
snu. I neki glas šapne u uho osamljenika: »Tebi ništa 
ne uspijeva, Ivane Vianneyu! Nisi ti za dušobrižnika! 
Idi iz Arsa, prije nego te otale kamenjem protjeraju! 
Idi u samostan, postani kartuzijanac!« Sotonski smijeh 
zaječi iz daljine kroz noć. Da li je to bio još jedan 
zakašnjeli gost iz krčme? Nije li to bio sam nečastivi 
koji se rugao svom nemoćnom protivniku? 

Srce zastane svećeniku. Što će biti od sela koje neće 
da čuje pastirov glas? Što će biti od njega samoga, kome 
su se smijali i rugali? Vianney sklopi grčevito ruke te 
poče moliti. Ali su mu na usnama zamrle riječi. 

»Dobri Bože, zar ne daš utjehe u ovakvoj noći?« 
Umoran htjede Vianney zatvoriti prozor, kad opazi 
svjetlo što je kroz crkveni prozor prodiralo u tamu. 

»Gospode, ne daj da budem sam u času tame!« va- 
pio svećenik. »Ne daj da posve utonem u ponor tame!« 

Ali i svjetlo što je prodiralo iz crkve imalo je glas. 
Ono je prišapnulo: 

»Ne boj se, ja sam s tobom!« 

Tada se župnik uspravi i duboko uzdahne. Odlu- 
čio je iznova prihvatiti borbu protiv paklenih sila i us- 
trajati do konca. 

Nemilosrdno se Ivan Vianney malo kasnije u pod- 
rumu bičevao da su od udaraca odzvanjali tamni svo- 
dovi, dok se nije konačno napola onesvješten srušio na 
jadan ležaj. A u noći se prestrašeno probudi iz nemir- 
nog sna. Učinilo mu se kao da mu u ušima zvuči Luci- 
ferov smijeh. 

Odmah iza ponoći digne se sa svog ležaja, uzme 
svjetiljku i ode u svoju crkvu. Tu se baci pred sveto- 
hranište i stane vapiti Bogu za utjehu i jakost. 

Što su manje mogle njegove riječi, to je manje 
štedio samog sebe. Za vrijeme korizme danima si je 
uskratio svaku hranu, a svoje je tijelo sve nemilosrd- 
nije zlostavljao. Što je posjedovao, davao bi siromasima. 

Jednog dana su ga njegovi župljani vidjeli kako 
se bosonog vraća kući s nekog dušobrižničkog posla. 
Svoje grube seljačke cipele poklonio je prosjaku. 

Kad si nije znao pomoći, odlazio bi starom župniku 
u Misćrieux te bi mu ispričao svoj jad. 

»Ja sam slab pastir«, uzdisao bi. »Da sam svetac, 
mogao bih obratiti svoje selo. Ali nevrijednome Bog 
uskraćuje svoju milost.« 

Potresen pogleda župnik Ducreux svoga subrata 
kojemu je lice postalo strašno blijedo i mršavo a iz 
upalih mu očiju provirivala bezutješnost. 

»Bijedni moj prijatelju«, poče on blagim riječima. 
»Vi si sve to uzimljete odveć k srcu. Ja dobro znam 
da u Arsu ima mnogo toga što ne valja, ali on nije gori 
od većine sela u okolici. Nijedno drvo ne pada od pr- 
vog udarca. Budite strpljivi s vašim stadom, a prije 
svega imajte strpljivosti sa samim sobom i s dragim 
Bogom. Kako vi postupate sasvim ćete se istrošiti u 
vrlo kratko vrijeme. Naši neuspjesi — to je naš križ,a mi 
moramo prepustiti Božjoj dobroti kad će nam se križ 
skinuti. Ima ipak u Arsu sigurno puno toga utješnoga. 
Hi, zar su ondje samo okorjele duše?« 

»Ja ne znam«, prizna Vianney. »Ja vidim samo ono 
što je zlo.« 

»To je vaša pogreška, dragi brate«, odvrati starac 
živahno. +Otvorite samo oči pa ćete otkriti i dobro. No 
ono se, dakako, ne šepiri po ulicama kao opačine.« 

Tih se riječi morao siromašni svećenik sjetiti kad 
je drugog jutra u ranu zoru otključavao crkvu. Neki 
starina seljak stajao pred vratima. Bez sumnje je upra- 
vo išao na svoju njivu, jer je lopatu i motiku naslonio 
na zid. 

»Hvaljen Isus, prijatelju!« pozdravi ga župnik pri- 
jazno. »Što ćete tako rano u crkvi?« 

»To mi je najdraži sat čitavog dana«, odgovori 
sedamdesetogodišnji Ljudevit Chaffangeon. »Pri sve- 
tohraništu dobivam snagu za svoj dnevni posao.« 

»A šta kažete dragom Bogu?« 

»Ništa mu ja ne kažem«, odgovori starac, »Ja gle- 
dam njega, a on gleda mene.« 

Zapanjeno pogleda svećenik seljaka. Onda mu pru- 
ži ruku, i dugo je stiskao seljakovu desnicu. Bilo mu 
je kao da je neka čudna snaga strujala od starčeve 
ruke u njega. Ta je starčeva riječ zvučala u duši poput 
divne, utješne zvonjave. Da, župnik iz Misćrieuxa ima 
pravo. Ima, doista ,u selu i puno dobra, što je on u 
svojoj revnosti dosad previdio. 

Oko podne dođu dragi gosti. Njegova sestra Marga- 
reta stupi u kuću s udovicom Bibost. 

»Tako smo bile zabrinute zbog vas«, reče proda- 
vačica iz Ecullyja, a Margareta tiho jaukne kad je opa- 
zila bratovo mršavo lice. A Ivan reče zabrinuto: 

»Jao, drage moje! Vi ste sigurno jako gladne zbog 
dugog putovanja. No ja nemam upravo ništa što bih 
vam dao.« Ode brzo u kuhinju i donese onu željeznu 
košaru s napola pljesnivim krumpirima. »Eto, to je sve 
što imam«, reče u neprilici. 

»Ali to ne moče nitko jesti«, zgrozi se Margareta 
i ode sama u kuhinju ne bi li našla što za jelo. Konačno 
nađe u nekom skrivenom kutu nekoliko jaja i nešto 

brašna. Na to je Vianney sasvim zaboravio, inače bi 
to sigurno kome poklonio. 

»Idem nešto ispeći«, reče odahnuvši. 

»Učini to samo«, primijeti brat živahno. »Moram 
u crkvu sastavljati propovijed za slijedeću nedjelju. 
Pomozite si kako znate!« 

Dok je Margareta pripravljala jelo, ode majka Bi- 
bost švelji te je žestoko prekoravaše. 

»Ta naš će dobri gospodin od gladi umrijeti«, ko- 
rila je. »A ja sam vam tako preporučila da se za nj 
brinete!« 

»A šta ja mogu?« Dobroj gospođi Renard dođoše 
suze na oči. »On me otjera doklegod ima u košari još 
pljesnivih krumpira. Pa i kruh, koji za njega pečem, 
on poklanja. Kako da se onda brinem za nj?« 

»Bila sam, eto, valjda nepravedna prema vama«, 
odgovori skrušeno udovica Bibost. +Gledat ćemo da ga 
nekako dozovemo pameti.« 

»O, to će teško biti! Župnik je jako svojevoljan.« 

»Da, on ima tvrdu glavu«, revnovala je majka Bibost. 
-On je uvijek takav bio još u Dardillyju.« 

Kad se Vianney vratio, nađe lijepo prostrt stol. 
Margareta donese na stol uz ostalo i dva pečena goluba. 

»Jadnih li životinjica!« uzdisao Ivan. »Šta su skri- 
vili moji golubovi?« I nije se dao nagovoriti da uzme 
nešto tog tečnog pečenja. 

Slijedećeg dana oproste se dobre žene od župnika. 
Sestra ga je još jednom ozbiljno opomenula da ubuduće 
uzme nešto više hrane i pića. Ivan obeća i to da će se 
pokoravati glede toga gospođi Renard. Ali on brzo za- 
boravi sve dobre odluke i osta kod svojih kuhanih 
krumpira. 

Tad se dobra švelja konačno posve povuče izgubivši 
svu nadu, i prepusti župnika njegovoj volji. 

Župljani iz Arsa nisu bili slijepi za onu strogost 
koju si je radi njih nametnuo. Što su ga muževi po 
gostionicama više psovali, to su više upoznali dobrona- 
mjernu revnost svoga pastira. Mnoge je pogodila u srce 
stroga ili blaga njegova riječ s propovjedaonice. 

Međutim je Vianney pronašao novi put koji će ga 
približiti župljanima. On se zauze za djecu koja u Arsu 
već dugo nisu imala redovite obuke. Rano ujutro ih je 
sabrao oko sebe te ih je poučavao u vjerskim istinama. 
Pa kad su onda djeca kod kuće ushićeno pripovijedala 
kako je župnik bio blag i prijazan, kako je znao lijepo 
pričati i kako je najrevnijima dao svete sličice, onda 
su mnogi roditelji požalili što su se srdili na njega. 

»Kako mora biti dobar dragi Bog kad nam je već 
župnik tako dobar«, rekla je dvanaestogodišnja Katarina 
Lassagne radosno svojim roditeljima, a i divlji Franjo 
Pertinand, najstariji sin gostioničara +Zlatnoj zvijezdi«, 
nije se mogao dosta nahvaliti novog dušobrižnika. 

»Rekao mi je da budem ministrant«, primijeti po- 
nosno. »Sutra navečer moram doći u župni stan s 
Benediktom Trčveom da učimo latinske molitve.« 

Tu vijest donio je trijumfirajući u gostionicu punu 
gostiju, i mnogi gost je začuđeno podigao glavu, dok 
je krčmar primijetio: »Čini se da zna postupati s djecom 
kako treba.« 

Sasvim nesvjesno Vianney je našao put koji će ga 
najsigurnije dovesti do roditeljskih srdaca: Ljubav pre- 
ma njihovoj djeci. 

Još će nešto drugo malo suziti jaz između njega i 
njegova stada. Ivan Vianney poče posjećivati svoje 
župljane. Narednih je tjedana išao od kuće do kuće. 
I premda su ga tu i tamo otvoreno nevoljko primili, 
ipak su morali brzo upoznati da se s njim dalo sasvim 
lijepo razgovarati. 

Kod prvog posjećivanja župnik se propitivao zapra- 
vo samo o svakodnevnim stvarima, govorio je o gospo- 
darstvu. dao si je pokazati ratarsko oruđe, staju i pojatu. 
divio se stoci. kadikad bi dao koji stručni savjet kao 
bivši seljak, dao bi si dovesti djecu. Hvalio bi njihovu 
marljivost kod vjeronauka, prigodice bi kojega dječaka 
odredio za ministranta, a nije odbio ni malu zakusku 
kad bi mu je ponudili. 

»Zapravo je on sasvim razuman čovjek«. govorili 
bi iza toga međusobno. »samo kad ne bi na propovje- 
daonici bio tako strog!« 

Dakako, bilo je i takovih koji bi brzo izginuli na 
stražnja vrata kad je župnik ušao u kuću. U »Divljem 
čovjeku« i u -Srditom mravu« primili su župnikov 
posjet otvorenim prezirom te mu u lice rekli da neće 
doživjeti starosti u Arsu, i nek ne računa da će oni 
ići u crkvu dokle god bude grmio proti krčmama. 


Pertinand. krčmar »Srebrne ruže«. primio ga je 
bolje, a postao je posve prijazan kad mu Vianney nije 
odbio čašicu vina. I Bachelard, gostioničar +Zlatnog jele- 
na«, rekao je poslije župnikova pohoda da nije tako zao 
kako se držalo. On da je samo zahtijevao da gostionica 
ima biti zatvorena za vrijeme nedjeljne službe Božje, 
a da se i navečer zatvori na vrijeme. To će si on. dakako, 
još jednom dobro promisliti. 

No drugo je nešto pokvarilo dobar dojam što ga 
je župnik ostavio na svojim kućnim posjetima, i to 
temeljito. 

U uskrsnom je vremenu otpustio kod ispovijedi bez 
odrješenja više pokornika koji, očito. nisu imali dobre 
volje. A kad nije htio da ispovjedi nekoliko djece, koja 
su pred ispovjedaonicom brbljala i smijala se, nego ih 
je ozbiljno opomenuo i poslao kući, to je doskora saznalo 
čitavo selo, te su se uz roditelje našli i drugi uvrijeđeni. 

No drugi su, naprotiv, upravo u ispovjedaonici is- 
kusili ozbiljnost i pastirsku ljubav svoga dušobrižnika, 
te su se vratili kući duboko potreseni, i nisu ga se mog- 
li dosta nahvaliti. 

Tako je selo od jednog kraja do drugoga odjekivalo 
i hvalom i prigovorom. Ali se Vianney nije brinuo ni 
za jedno ni za drugo. A kad ga jednog dana upitao 
subrat da li ga ništa ne dira priznanje ili prigovor, od- 
govori smiješeći se: »Idite na groblje i stanite hvaliti 
mrtve, oni neće odgovoriti. A onda ih kudite, ostat će 
isto tako nijemi. Eto, ja činim tako kao oni na groblju.« 

Ipak je iza nekoliko mjeseci mogao župnik ustano- 
viti da mu trud nije bio posve uzaludan i da on, makar 
i polako, dobiva na terenu. 

»Čekaj samo, rogonjo, izgubit ćeš već!« govorio bi. 
A rogonjom je zvao samoga nečastivoga, kome je navi- 
jestio rat. 

ĐAVOLSKI PLES 


1818. 


Prvog dana mjeseca kolovoza zaputi se starina žup- 
nik iz Misćrieuxa da pohodi opet jednom svoga kolegu 
u Arsu. Kako se je začudio kad ga je našao u crkvi: na 
talar navukao ličilački kaput, a lice i ruke bojom zama- 
zane. Presveto je Vianney prenio u sakristiju. Bio je 
tako zaduben u svoj posao te nije ni opazio abbć 
Ducreuxa, dok ga nije jedanaestogodišnji Antun Cinier, 
njegov mali ministrant i sada pomoćnik, povukao za 
rukav i upozorio na svećenika koji je stajao na vratima 
i gledao. 

»Šta tu radite?« upitat će Ducreux približivši se. 

»Eto vidite«, odgovori Ivan Vianney, »oltar je već 
trošan, crvi ga izjedaju. Kolar Verchčre mi je izmijenio 
najtrošnije dijelove. To je dobri čovjek učinio badava. 
Ali ličioca nisam našao.« 

»Mi ćemo sami ličiti«, primijeti samosvjesno mali 
ministrant miješajući crvenu boju. 

»Prije svega vi ste oličili vaša lica«, nasmiješi se 
abb€ Ducreux. »Izgledate kao Indijanci na ratnom po- 
hodu.« 


201 


»Nama to ništa ne smeta«, reče dječak. »To ćemo 
već oprati.« 

»U nedjelju slavimo našeg svetog zaštitnika, papu 
Siksta«, doda Vianney, »pa bih htio da za tu svečanost 
oltar bude što ljepši.« 

»Dobro, dobro, tako valja«, povladi Ducreux. »Ali 
sad neka bude kratak odmor, i ponudite starog župnika 
čašicom vina. Danas je vruć dan, a put ovamo posta 
mi pomalo naporan.« 

»Cašica vina!« reče Vianney u neprilici. »Ja doista 
ne znam da li imam bocu vina.« 

»U sakristiji ima još pola boce«, primijeti Ante. 

»Ali to ja trebam za svetu Misu«, branio se arski 
župnik. »No, ti bi mogao otrčati u »Srebrnu ružu« i do- 
nijeti bocu vina.« Uzrujano je kopao po džepovima. »Ta 
gdje mi je...?« 

»Nemojte tražiti, velečasni!« smijuljio se dječak. 
»Ta malo prije ste dali zadnji novac nekom prosjaku. 
Ali ja ću već donijeti bocu.« I otrči onako bojom zama- 
Zan iz crkve, dok je Vianney odložio kist i ispratio su- 
brata u župni dvor. U takozvanoj blagovaonici ponudi 
gostu staru, klimavu kuhinjsku stolicu. 

»Ako se oprezno na nju spustite, neće se raspasti«, 
reče smijući se. A on sam se smjesti na klupicu koja 
je bila još slabija. 

»Covječe Božji!« uzdahne Ducreux. »A gdje vam 
je onaj lijepi namještaj iz dvorca? Tu izgleda kao da 
su bili ovrhovoditelji.« 

»Ja sam tako malo kod kuće«, primijeti Vianney 
»Za me ne treba puno. Ta ja se moram prije svega po- 
brinuti za našeg dobrog Spasitelja u crkvi.« 

»A gdje ćete pogostiti patronatske goste?« 

»Goste?« začudi se Vianney. 


202 


»Pa da! Običaj je da se pozovu na god susjedni sve- 
ćenici.« 

»O, to je lijepo! Onda ćemo imati svečanu Misu i 
procesiju.« 

»Ali onda ćemo doći u župni stan, i bit ćemo vam 
gosti. Jednostavan ručak, razumije se, samo nekoliko 
jela i čaša dobrog vina!« 

»Samo nekoliko jela i čaša vina...!? pentao jadni 
župnik. 

»Da, da. Tome nećete moći izmaći«, smiješio se 
Ducreux. »To je lijep, stari običaj.« 

»A ja imam samo ta dva klimava stolca«, stenjao 
Vianney. 

»Gospođica iz dvorca rado će vam pomoći«, nastavi 
župnik iz Misćrieuxa. 

»To mi je zbilja vrlo neugodno ako je moramo za to 
zamoliti, pošto sam joj poslao natrag njen namještaj.« 

Međutim se obojeni Indijanac vratio držeći pobjedo- 
nosno otčepljenu bocu. 

»Da nisi možda... .?« upitat će Vianney sumnjičavo, 

»Ukrao, to mislite? Ne, moj ju je otac drage volje 
dao. Nek vam ide u slast, rekao je. Dobro je i staro 
nekoliko godina, kazao je.« 

»Ali ja to ne mogu primiti«, ustručavao se Vianney. 
»Niste vi nikakvi milijunaši, i imate toliko djece.« 

Dječak se samo nasmije. »Idem sada opet ličiti!« 

»Evo, subrate, zar ćete još uvijek sumnjati da u 
Arsu ima još dobrih ljudi?« smiješio se Ducreux, dok 
je Vianney uzrujano tražio čaše. Konačno ih nađe ne- 
koliko, obriše ih i natoči. Ali dok je starac voljko ispijao 
dobru kapljicu, on je samo malo okusio to rijetko piće. 

»Nisam navikao na vino. Ide mi u glavu«, ispriča- 
vao se. »No vi imate pravo, ima u Arsu dobrih ljudi, 

dapače jako dobrih. Bio sam nepravedan prema svome 
stadu.« 

»Eto vidite«, povladi Ducreux obradovan. »Ne bu- 
dite, dakle, ubuduće prestrog sa svojim stadom. A ned- 
jeljom propovijedajte lijepo, znate, ne uz grmljavinu 
i tuču, nego s puno sunca. Nije u vihoru bio Gospodin, 
nego u blagom povjetarcu, tako stoji u Svetom pismu.« 

»Ipak je on bio kadikad u oluji i plamenu. Blago 
lahorenje ne pristaje mi baš jako.« 

»Vi već znate što ja mislim. Pohvalite jednom žup- 
ljane, i vidjet ćete da ćete tako više uspjeti nego stro- 
gim ukorom koji samo vrijeđa!« 

»Kad bih ja samo mogao hvalitil« uzdisao Vianney. 
»Kako bih to rado učinio! Ali u župi ima još toliko ne- 
reda. Upravo sada, za ljetnih mjeseci. Tada idu i ned- 
jeljom u ranu zoru na njivu, drndaju svojim kolima 
po seoskoj cesti, kao da to nije dan Gospodnji nego 
najobičniji dan u sedmici. Kovač udara po nakovnju, 
a cipelar po đonovima. Dapače i žene čiste i ribaju, 
kao da su upravo nedjelju izabrale za te svoje poslove. 
Zar to mogu hvaliti. Tu bi čovjek kao Mojsije na Sinaju 
nastupio, i kadikad mi je žao da mjesto brevijara nemam 
par poštenih kamenih ploča da satrem zlatno tele nji- 
hove lakomosti.« 

»Nepoštivanje nedjelje u svim je selima velika ne- 
sreća«, prizna Ducreux žalosno. »Moramo se protiv to- 
ga boriti s puno strpljivosti.« 

»Strpi se, i uvijek strpi«, uzdisao Vianney. +Kako 
mogu biti strpljiv kad vidim kako hrli moja župa u 
pakao zbog oskvrnjivanja nedjelje! Vjerujte mi, vele- 
časni, sotona je u Arsu na djelu!« 

»No, no, neće biti opet tako zlo«, odgovori sjedo- 
kosi Ducreux. »Ne smijemo odmah vidjeti đavla gdje 

se čovjek oćuti nemoćan. U svakom alučaju morate mi 
obećati da nećete grditi u propovijedi na dan zaštitnika.« 
»Dobro, u toj propovijedi neću, to vam obećajem«, 
uvjeravao Vianney. »Nego, sad bi ipak morao otići u 
crkvu, inače će moj mali pomoćnik pokvariti cio oltar.« 
»Ne dajte se smesti«, reče Ducreux. »Ja sam izvršio 
svoje.« 

Vianney isprati svoga gosta nešto malo žurno, a 
onda pohrli velikim koracima u crkvu. Tu je morao 
priznati da mali Cinier svoju stvar nije loše izveo. 

»Pomiali«, progovori iza nekog vremena uzdišući, 
»u nedjelju će biti moji gosti kod stola okolni župnici. 
Mora biti nekoliko jela i dobrog vina!« 

»Dragi Bože!« zavapi dječak. »A vi nemate gotovo 
nijedne čitave stolice. Zar ćete gospodu posaditi na pod? 
Ta oni nisu Turcil« 

»Ne znam šta da učinim«, uzdahne župnik. 

»Nemajte puno brige«, tješio ga Antun. »Ići će već 
nekako.« 

Dva dana kasnije, kad je slikanje crkve bilo sretno 
završeno, uputi se Vianney rano ujutro u Lyon, 35 km 
daleko. Ondje kupi u trgovini umjetnina dvije barokne 
anđeoske glave. Dan prije dobio. je svoju skromnu 
plaću te se smatrao beskrajno sretnim. Da se malo od- 
mori, ode u kuću tvorničara Jaricota. Taj mu pripravno 
ponudi konačište. No Vianney izjavi da ne bi htio svoje 
selo ostaviti bez svete Mise. I tako se uputi odmah 
poslije podneva kući dok je sunce nemilosrdno peklo. 

Satima se vukao beskonačnom cestom. Više puta 
spusti se umoran na kamen kraj puta, ali se onda brzo 
trgne i nastavi put. 

U ušima mu šumjelo, a crno mu bilo pred očima. 
Poput pijanca pođe konačno preko ulice te je skoro 
pao pod kopita konja koji je vukao mala teretna kola. 

»Ej, velečasni!« zovne ga netko. »Da niste možda 
malo dublje zavirili u čašicu?« Bio to kočijaš Betun 
koji se iz grada vozio kući. 

»Ah ne, dragi čovječe, samo sam jako umoran«, 
stenjao svećenik. »Isti dan u Lyon i natrag kući malo 
je previše za mene.« 

»Koga vraga ste pošli tako daleko, čovječe Božji?« 
poviče kočijaš zaustavivši konja. 

»Pusti vraga na miru«. ukori ga svećenik. 

»No, no, nemojte vi opet ružitil« reče kočijaš. »Pop- 
nite se radije na kola kraj mene, ja ću vas odvesti kući. 
Doduše ne trpim popova, a još najmanje vas, župniče, 
to ja ne tajim. Ali toliko je još kršćanstva u meni da 
vas neću ostaviti ležati na cesti.« 

S velikom mukom popne se Vianney u kola. Betun 
pucne bičem i kljuse potegne. Šuteći su se vozili. No 
kad se cesta stala uspinjati, konj pođe laganije. Ali 
kočijaš udari bičem konja: »Hoćeš li potegnuti, ti prok- 
leta kljusino!« 

»Jao, nemojte tako strašno psovati!« ražesti se 
župnik. »Tim psovanjem hrlite pravim putem u pakao.« 

»Ah šta, gluposti!« Betun će. »U Arsu uče već dje- 
cu kleti prije nego+znadu reći tata i mama. A nema 
toga kočijaša koji ne kune.« 

»Vi budite onaj kočijaš koji ne kune«, odgovori 
Vianney odlučno. 

»Šta, ja?« Betun se skoro srušio sa sjedala, tako 
se udario smijati. »Ja da ne kunem više? Zar da izustim 
pobožan uzdah kad ovo jadno, prokleto stvorenje neće 
više da tegli?« 

»Zaustavite kola!« zapovjedi župnik. »S čovjekom 
koji kune neću da se vozim.« 

»No, onda siđite, vrag vas odnio!« psovao je čovjek 
i zaustavio kola da župnik siđe. Mučno se Vianney da- 

lje vukao, dok mu u ušima još zvučalo kočijaševo smi- 
janje i proklinjanje. 

Bila je već noć kad se povratio kući sasvim utučen 
i znojan. Jedva je mogao podići noge preko praga. 
Začudi se kad opazi da u blagovaoni gori svjetiljka. 
Kad je u nju ušao, ugleda čudan prizor. Bio tu velik 
stol, oko njega dvanaest stolica, a ispod njega golem sag. 
U dvjema stolicama čvrsto spavala dva dječaka. 

»Što to sve znači?« prozbori župnik pošto ih je 
drmanjem probudio. 

»Mi smo samo htjeli čekati dok se ne povratite«, 
odgovori Antun Cinier zijevajući. 

»Da, mi smo htjeli vidjeti kako ćete se začuditi 
kad ugledate sve ovo«, doda saneno njegov prijatelj, 
birtašev sin Franjo Pertinand. 

»Ali što će sve to?« propenta Vianney. 

»Pa to je za crkveni god!« odgovori Antun živahno. 
»Pogledajte u smočnicu! Dvanaest boca vina. Mislite li 
da će to biti dosta?« 

»A odakle vam sve to?« 


»Pa mi smo sazvali sve ministrante te smo svagdje 
plijenili stolice. Ove dvije ispunjene su od načelnika 
Mandyja, ovaj stolac tu je od Lassagnesa, onaj od 
Villiera i tako dalje. Stol je dovezao na svojim kolima 
Andrija Verchčre.« 

»A vino, odakle vam vino?« 


»To je poklonio dvorac. Stara gospodična vam po- 
ručuje da će se ona pobrinuti za svečan ručak!« Tako 
je izvijestio mali Pertinand. »Uostalom, i sag je iz dvor- 
ca.« 

Na smrt umoran spusti se Vianney na jedan od 
stolaca i dok su dječaci, već posve budni, dalje izvješ- 
ćivali, zaklope se župniku oči. 

»Ti, meni se čini da je naš župnik prevalio pješke 
čitav put do Lyona i natrag«, prišapne Antun svome 
drugu. 

»Ljudi ljudski!« vrisnu Franjo tiho. Ta to je 70 
kilometara. Imaš pravo! Gle, kako su mu cipele istrošene. 
Potraži brzo pokrivač!« 

Dugo je trebalo dok su dječaci nešto našli čime su 
mogli pokriti svećenika, koji je bio duboko zaspao. 
Onda se tiho povuku iz sobe i odu kući. 

Na svoje veliko veselje nađe župnik prigodom crk- 
venog goda crkvu dupkom punu. Tko god se od okolnih 
župnika mogao osloboditi, došao je, i tako se mogla 
održati svečana služba Božja. Misno ruho za tu prigodu 
donio je župnik iz Misćrieuxa. 

Pun radosti u srcu održa Vianney oduševljenu pro- 
povijed. Ovaj put nije spomenuo ni sotonu ni pakao. 
Govorio je o svetom papi Sikstu, kome je na putu k 
stratištu došao u susret đakon Lovro jer nije htio 
svoga oca ostaviti sama. Ali papa-mučenik prorekao mu 
da će iza tri dana poći za njim. 

»Oni su skupa unišli u nebo«, tako završi Vianney. 
»I mi, dragi moji župljani, moramo nastojati da dođemo 
u nebo! Ondje ćemo Boga gledati. Kako ćemo onda biti 
sretni! Ako naša župa bude dobra, onda ćete svi u pro- 
cesiji poći gore u nebo, a vaš će župnik koračati na 
čelu. To vam svima od srca želim. Amen!« 

Iza svečane svete Mise pođe procesija s Presvetim 
kroz selo. No tu se, na žalost, pokazalo da se je većina 
muževa povukla i iščezla u one četiri birtije. Samo ih 
je malo bilo koji su išli u procesiji sa zapaljenom svi- 
jećom u ruci iza baldahina, prvi među njima načelnik 
Mandy, zastupnik općine Cinier i stari Chaffangeon. 
Četa ministranata išla je pred svećenstvom noseći svi- 
jećnjake, zvoneći i mašući kadionicama. Ivan Vianney nije 

od svega toga zapravo ništa vidio. On je samo gledao 
Spasitelja koga je nosio u srebrnoj pokaznici. »Blago- 
slovi ih!« šaptao bi uvijek opet. »Gospodine, blagoslovi 
moje stado!« 

Uvelike su se duhovni gosti začudili kad su našli 
u župnom dvoru bogato prostrt stol. Gospođa Re- 
nard i njezina kćerka dvorile su, dok su se oba mini- 
stranta Antun Cinier i Franjo Pertinand sakrila u 
smočnicu te pazila hoće li biti dosta vina. I bilo ga je 
dosta. 

Kako je lijepo i uzvišeno dan počeo, tako je bolno 
svršio za jadnog župnika Vianneya. Već odmah poslije 
podne eto svirača koji su svirkom ljude pozivali na 
ples. Na trgu ispred crkve, urešenom vijencima i lam- 
pionima, dao je krčmar »Srditog mrava« postaviti sto- 
love i stolice, a kako je vrijeme bilo vruće, praznilo 
se jedno burence za drugim. 

Počeli su, doduše, s lijepim starim narodnim ple- 
sovima, prije svega s omiljelim bourće, pravim seljač- 
kim kolom. Ali se svečanost brzo izrodi u sve veću ras- 
kalašenost. Teško vino je ušlo momcima u glavu. Počeli 
su potcikivati i bučati, djevojkama dovikivati sve pro- 
stije besmislene šale, ili su se tajno udaljili sa svojim 
draganama. Šest dana je slavio Ars svoj god. Šest je 
noći vladala razuzdanost pod orasima crkvenog trga. 
A župnik je trpio paklene muke. 


»Sotona pleše u Arsu! Moje će selo otplesati u sam 
pakao!« 

U duhu je vidio strašnu žetvu opakih djela: razru- 
šenu obiteljsku sreću, gladnu djecu, isprebijane žene, 
pogaženu djevojačku čast, boli i suze bez kraja. Krčma- 
ri, koji su pod orasima naizmjenice točili crno vino, 
brojali su zadovoljno dobitak. 

No župnik je plakao nad svojim stadom kao ono 
Spasitelj nad Jeruzalemom. 

O, to nije bio tihi lahor, što je dolazio naredne 
nedjelje sa propovjedaonice. Ne, bio je to strašan orkan 
koji se survao na prignute glave slušatelja. Žene su po- 
čele plakati, ali su muževi stajali prkosno stisnutih šaka. 
Neki su čak ostavili svoje mjesto i izašli iz crkve za- 
tvorivši bučno za sobom vrata. 

Nikad dosad nije tako glasno odjekivala oluja na 
župnikovu propovijed po krčmama kao toga dana, a 
sve je to dobro došlo krčmarima. 

Ali se župnik iz Arsa krvavo bičevao, da tako zado- 
volji Bogu za sramotu i uvrede svoga sela. 

ANĐEO I ĐAVAO 


1818 — 1821. 


Antun Mandy, načelnik Arsa, veoma se začudio 
kad mu je u kuću unišao župnik Vianney jedne studene 
zimske večeri te se spustio sasvim iznemogao na tsolicu. 

»Šta je to s vama?« upita načelnik gledajući zabri- 
nuto u blijedo, upalo župnikovo lice. »Ta kako vi izgle- 
date? Šta vam je?« 

»Imate li možda za me komadić kruha?« upita tihim 
glasom svećenik. »Ima već tri dana kako nisam ništa jeo.« 

Sasvim potresen zovne načelnik svoju ženu i reče 
joj da brzo priredi dobru zakusku. A on sam donese 
vrč crnog vina. 

»Taj se rod ne da istjerati osim molitvom i postom«, 
odgovori Vianney uzevši komad kruha. 

»Ja vas ne razumijem. O kome to govorite?« 

»O njemu! o rogonji!« izusti Vianney, a umorne, 
upaljene oči mu se čudno zakrijese. »Naš je dragi Spa- 
sitelj rekao da se đavao može nadvladati samo molitvom 
i postom. Htio sam ga nadvladati, ali on mi se ruga. 
I tako je do toga došlo da moram u dobrih ljudi prositi 
komadić kruha.« 

»Ali, velečasni, zbilja pretjeravate!« 

»I sotona pretjerava«, odgovori svećenik muklim 
glasom. A onda je izlio svoje izmučeno srce. Poče govo- 
riti o svim patnjama posljednjih sedmica i mjeseci, o 
svojoj žalosti zbog nesretnog sela koje se, kako se čini, 
sasvim pripisalo đavlu. Govorio je o oskvrnutim ned- 
jeljama u kojima je buka poslova nadjačala tihi glas 
jutarnjih zvona, pričao je o razuzdanostima pod ora- 
sima, o ciki i vriski plesača, o izgredima pijanih po krč- 
mama, o večernjim sijelima i prelima u pojatama i ku- 
ćama gdje se događaju stvari koje nije dopušteno krš- 
ćaninu ni imenovati. 

»Imate sasvim pravo«, odvrati načelnik zamišljeno 
kad je župnik završio. »Nepodopštine se događaju u 
Arsu. To je odvijeka tako bilo u našem selu, no ima 
među nama i puno došljaka.« 

»Sav moj trud je uzaludan«, uzdisao svećenik. »Mu- 
čio se ja koliko htio, ipak je jači od mene, onaj rogonja.« 

»Ali ja znam iz katekizma da je Gospodin Bog jači 
od đavla«, odgovori seljak. +Uostalom, varate se možda, 
velečasni, kad mislite da nemate nikakva uspjeha. Sje- 
me koje ste povjerili svojoj njivi niknut će, i ono je, 
zapravo, već niklo u mnogim obiteljima vašeg duhovnog 
stada.« 

»Ali ja sam sijač koji sije po kamenju!« 

»Ipak, među kamenjem niknuo je pokoji klas. To 
ćete već vidjeti kad vam ne bude žalost oči previše za- 
sjenjivala. Ima ih dosta koji su se ozbiljno zamislili. U 
mnogim kućama, gdje prije nisu poznavali zajedničke 
molitve, sad opet sklapaju ruke, a mnoga mati sve više 
odgaja svoju djecu u strahu Božjem. Nema druge, mo- 
rate se strpjeti.« 

»Strpi se strpi!« lamao je župnik rukama. »Kako 
mogu biti strpljiv kad se radi o besmrtnim dušama?« 

»Ta i vi ste sami seljačko dijete“, odgovori načelnik 
iza kratkog razmišljanja. »Vaš otac ima vinograd. I vi 
ste u njemu radili. Znate, dakle, što znače vinogradski 
poslovi. Tu se čovjek muči cijele godine. okapa i gnoji, 
obrezuje i veže, pazi na loze i nastoji ih svom ljubavlju 
očuvati od svake štete. A, kad onda dođe jesen, često 
opazimo da je sav trud bio uzaludan. U ime Božje, kaže 
onda seljak i nada se narednoj godini koja će. možda, 
biti opet tako očajna. dok. napokon, ipak nebo ne nagra- 
di trud i pokloni obilno godište koje stostruko naplati 
sav posao. I vi ste vinogradar Božji. i trebate vinogra- 
dareve strpljivosti. I za vas će doći jednom vrijeme koje 
će vam dati obilnu žetvu.« 

Dugo je župnik zurio preda se. Onda digne glavu, 
pogleda čvrsto načelnika i reče: +Hvala vam. Dobre su 
to bile riječi. Ali, molim. ne ostavite me sama! Ja ne 
mogu toga više podnositi dokle god sam sam. Dobre duše 
u općini treba da se združe. pa da mi pomognu zlo nad- 
vladati. Da, pomozite mi. Antune Mandy. pomozite mi!« 

Bio je to krik za pomoć koji je načelniku duboko 
prodro u dušu. U sobi nasta velika tišina, samo se čulo 
njihanje ure. 

»Mi imamo u našoj župi Bratovštinu Presvetog ol- 
larskog Sakramenta«, prozbori napokon Antun Mandy. 
»Utemeljena je g. 1727. ali se od godina revolucije na nju 
skoro posve zaboravilo. Ipak ima još nekoliko muževa 
koji joj pripadaju. Ja joj pripadam, stari Chaffangeon, 
Cinier, Fleury Trčve i još neki. Kako bi bilo kad biste 
vi dali nov život ovoj bratovštini? Ako hoćemo da se 
Ars popravi, to se moramo tjesnije okupiti oko sveto- 
hraništa. Muževi moraju početi. Tako ja, eto, mislim 
o toj stvari do koje je vama toliko stalo.« 

Župnik Vianney, koji ga je sve pozornije slušao, 
dugo ga šuteći promatrao. Onda se naglo digne i stisne 

načelnikovu ruku: »Imate pravo, Mandy! Tako je! Mu- 
ževi moraju prvi početi. Da, ja ću ih okupiti oko sveto- 
hraništa. A vi pomozite svome siromašnom župniku 
molitvom i dobrim primjerom. Bratovština Presvetog 
oltarskog Sakramenta! Da, to je ono!« Vianney malo po- 
đe, onda stane: »Hvala vam, načelniče! Niste mi okrije- 
pili samo tijelo nego i dušu. Da, i dušu, Antune Mandy.« 

Utješen vrati se Ivan Vianney te večeri kući. No pri- 
je nego je unišao u župni stan klekne pred svetohranište 
i zamoli Gospodina za pomoć kod tog plana. 

Već je naredne nedjelje razložio svoj plan župlja- 
nima. Ispočetka se javila tu i tamo pokoja duša, ali ma- 
lo-pomalo prikupila se lijepa četa muževa u toj bra- 
tovštini. Oni su se obvezali da će se kratko pokloniti Pre- 
svetom u crkvi, ako to ikako bude moguće zbog prešnih 
poslova. Pazili su na red za vrijeme nedjeljne službe 
Božje, opominjali one koji su stajali pred crkvom da ne 
zakasne na Misu i davali sa svojim obiteljima dobar 
primjer. 

Osobito je stari, pobožni Chaffangeon postao vjeran 
i revan apostol. Za dugih zimskih večeri išao bi od kuće 
do kuće te bi nagovarao muževe da stupe u bratov- 
štinu. Mnogi su mu se smijali, mnogi su ga s prezirom i 
ruganjem otpravili. No ipak se našao tu i tamo pokoji 
kojemu nije došao uzalud. Lice se dobrome starcu ža- 
rilo od radosti kad bi mogao župniku pričati o svojim 
uspjesima. 

I tako se išlo u susret novom proljeću. S voćkama kao 
da je i župa Ars počela cvjetati. 

Pomoću Bratovštine Presvetog oltarskog Sakramen- 
ta namjeravao je Vianney, prije svega, te godine pro- 
slaviti blagdan Tijelova osobitim sjajem. 

Dugo se spremalo za taj dan. Povećao je broj mini- 
stranata. Djevojčicama je priskrbio bijele haljine da 

uzmognu u procesiji pratiti Spasitelja poput Božjih an- 
đela. Osobito je brižno uresio crkvu i pripremio misno 
ruho. 

S gospođicom iz dvorca ode u Lyon da nabave za- 
jedno misno ruho. Kad su mu u dućanu pokazali koju 
dragocjenu i bogato vezenu misnicu, nije bio zadovoljan: 
»Ne, ne, to još nije dosta.« 

Začuđeno je trgovac promatrao siromašnog, malog 
seoskog župnika u izlizanoj sutani, pa i sama Ana Garets 
pogleda ga zapanjeno što nije ni s najboljim zadovoljan. 
Konačno, ipak odabere od svih dragocjenih misnica naj- 
bolju, ali se, dakako, uplašio kad je saznao za visoku 
cijenu. Ali mala, ljubezna gospođa otvori bez daljnjeg 
novčanik i podmiri račun. 

Kod zlatara nabave lijepu pokaznicu, svu od srebra, 
s lunulom obloženom draguljima. 

Za ures ulice i tjelovskih oltara brinula se Bratov- 
ština Presvetog Sakramenta. Tako su gospođe danima 
plele vijence te kitile kuće i prozore cvijećem, sagovima 
1 zastavama. 

Napokon nadođe dugo očekivan dan. Zvono s tor- 
nja pozivalo radosno vjernike u crkvu i na procesiju. 
Iza crkvenih zastava išle su djevojčice sipajući cvijeće, 
zatim dječaci sa zvoncima. Neki su od njih pobožno 
molili a drugi gledali čas lijevo, čas desno da li ih lju- 
di promatraju. Onda su koračale žene i djevojke moleći 
krunicu. Napokon išao samosvjesno dug niz ministra- 
nata nastojeći da im mlada, svježa lica ostanu ozbiljna. 
Pod nebom, koje su nosila četvorica od bratovštine, ko- 
račao župnik Vianney držeći novu sjajnu pokaznicu. 
Procesiju su završili članovi bratovštine s upaljenim svi- 
jećama. Ali od drugih muževa i mladića malo ih se pri- 
ključilo. Ipak Ars nije vidio tolike svečanosti, ima tome 
puno, puno godina. Dršćući od radosti pjevao je Vianney 

određene molitve kod pojedinih oltara i oduševljeno 
dizao pokaznicu blagoslivljajući selo. On je toga časa 
posvećivao selo sa svim kućama i stanovnicima Go- 
spodinu. 

»Zar se niste ništa umeorili?« upitat će radoznalo 
Antun Cinier u sakristiji iza procesije. »Ipak nije lako 
nositi tako tešku pokaznicu, a kraj tolike vrućine.« 

»Ali, drago moje dijete«, odgovori Vianney, »kako 
da budem umoran kad nosim onoga koji mene nosi u 
svojim rukama.« 

Poslije podne su ministranti bili njegovi gosti. U 
vrtu su mogli brati trešnje i maline po miloj volji. Vi- 
anney se sam igrao s mališima, tako te se odrasli, koji 
su to promatrali iza živice, nisu mogli dosta nadiviti, 
inače tako ozbiljnom župniku. 

»Bilo je divno!« pričao je Franjo Pertinand kod ku- 
će. »Župnik se igrao s nama skrivača, a mene boli trbuh 
od silnih trešanja i malina.« 

»Rekao sam ja, on zna postupati s djecom«, govo- 
rio gostioničar »Srebrne ruže«, koji se s nekim stalnim 
gostima kartao. »Samo da uvijek tako ne ruži i grdi!« 

»Da, da. On ima na piku osobito vas krčmare«, 
smiješio se seljak Perroud. »Nedavno je krčmu nazvao 
vražjom radionicom i školom u kojoj je sam đavao 
učitelj.« 

»On će nas dovesti na prosjački štap«, mrmljao 
Pertinand zlovoljno. »Mi gostioničari treba da svi skupa 
umremo od gladi. To bi on htio.« 

»No, no. Ti ćeš još dugo čekati na to«, našali se 
krojač Lacour. »Nisam još opazio da ti je trbuščić spla- 
snuo.« 

»Dobio sam igru«, usklikne seljak Perroud. 

»Da, da. Mi još imamo igru u svojim rukama«, 
mrmljao je Pertinand miješajući iznova karte. »Ali, tko 

zna šta će još doći! Verchčre više ne zalazi u krčmu, 
a ni Villiers. Ne daju im to žene. Tko zna kako će to 
sve svršiti. Kad ne bi samo bilo Vianneya!« 

U isto je vrijeme rekao načelnik Mandy župniku, 
kad ga je taj opet jednom posjetio: »Eto, vidite, sve će 
još dobro biti u Arsu. Vaš će rogonja imati s vama još 
vraški posla. On se već vama ne smijel« 

»On će me još upoznati, taj đavao Arsa!« povladi 
svećenik stisnuvši šaku. 

»Đavao Arsa?« 

»Da, ja sam uvjeren da svaki grad i svako selo ne- 
ma samo svog anđela, nego i đavla, a čini se da je Ars 
dobio jednog od najgorih. Ali ja ću mu već dati posla, 
to vas uvjeravam« doda nešto ljutito. 


Ljeto iste godine donese Ivanu Vianneyu veliku 
žalost. 8. srpnja stajao je kod smrtne postelje svoga oca. 
Starac, istrošen teškim težačkim poslovima tolikih go- 
dina i kušan raznim nevoljama, pružio je još jednom u- 
velu žuljavu desnicu. Onda s mukom i teško dišući pro- 
govori: »Ja sam ti često prigovarao, Ivane. Ali, vjeruj mi, 
uvijek sam ti dobro htio.« 

»To ja znam, oče!« 

»A sada sam sretan što će mi moje dijete dati zadnji 
blagoslov«, doda teško dišući, dok su mu se oči posljed- 
nji put zakrijesile. Tada zaklopi vjeđe, i usnu u Gospo- 
dinu. 

Sam ga je Ivan sproveo na groblje i pokopao uz 
majčin grob. 

Nije dugo boravio u Dardillyju u roditeljskoj kući. 
Već slijedećeg dana iza sprovoda oprosti se od brata 
Franje, koji se, međutim, sretno oženio te dobio zdrava 

i jedra sinčića. Rekavši posljednji zbogom ostaloj rod- 
bini, uputi se natrag u Ars. 

Ali ubuduće nikad nije zaboravio kod svete Mise 
sjetiti se svojih dobrih roditelja koji su bili tako uzorna 
života. 

Polako se godina primicala kraju. Još je uvijek 
župnik činio veliku pokoru. Jedva si je priuštio najpo- 
trebnije za život; dapače pokušao je neko vrijeme hra- 
niti se travom i biljkama sa svojeg polja, dok se nije, 
zastiđen nemogućnošću takvog načina života, opet po- 
vratio kuhanim krumpirima. 

No ta je strogost imala kobnih posljedica. 

Osobito je za zimskih mjeseci sve više propadao, 
tako te su dobri župljani zabrinuto kimali glavom. Ivan 
Vianney oboli; čitave se noći valjao u teškoj groznici na 
siromašnom ležaju. Mučio ga vrbanac i trganje u udovi- 
ma. Konačno je morao napustiti ležište od granja u vlaž- 
nom podrumu. Ali, mjesto da ode u spavaonicu, uspne 
se na tavan. Tu se ispružio na gole daske, a mjesto ja- 
stuka posluži se kladom. Još prije zore digne se, zapali 
svjetiljku i ode preko u crkvu, gdje je, klečeći pred sve- 
tohraništem, proveo ostali dio noći. 

Duboko zabrinut opazio je stari župnik iz Misćrieuxa 
kako mu subrat tako naglo propada. Kad nije ništa kori- 
stilo nagovaranje, ode dekanu u Trćvoux, a taj, ko- 
načno, javi stvar ordinarijatu. 

»On će se u Arsu posve upropastiti«, tako je dekan 
govorio. »On je možda svetac, ali je nerazboritiji od 
djeteta.« 

»Imat ćete pravo«, odgovorio je upravitelj biskupije 
Courbon. »Meni se čini da Ars ne zaslužuje takova žup- 
nika. Gledat ću da dobije drugo mjesto.« 

Kratko pred Uskrs dobije Ivan Vianney dekret o 
premještaju u župu Salles u općini Beaujolais. Tu se 

imao iscrpljeni župnik oporaviti u blagom podneblju se- 
la koje je smješteno na obronku jednog brežuljka. 

»U ime Božje!« uzdahnu svećenik kad je dobio u 
ruke službeni spis. Posve se tiho stao spremati za pre- 
seljenje. Nije se htio ni oprostiti od svojih župljana. 

Kad su oba ministranta Antun Cinier i Franjo Per- 
tinand jednog jutra iza službe Božje, ništa ne sluteći, 
izišla iz sakristije, opaze kako neki ljudi iz susjednog 
sela tovare župnikove stvari na seljačka kola. 

»Šta to znači?« pitahu prestrašeno dječaci. 

»Pa, eto, vidite«, odgovori jedan od onih ljudi. »Vaš 
župnik seli.« 

»Seli? A kamo?« propenta mali Cinier. 

»U Salles! Sigurno ste ga u Arsu puno ljutili pa 
neće da ostane kod vas.« 

»On da neće ostati ovdje?« Brzo se vrate u sakri- 
stiju gdje je župnik upravo spremao misno odijelo u 
ormar. 

»Vi idete?« zapitaju dječaci gledajući velikim oči- 
ma svećenika, kao da mu ne vjeruju. 

»Da, ja sam premješten«, odgovori Vianney smije- 
šeći se. 

»O, to... ne smije biti!« prozbori gostioničarev sin 
odrješito. 

»U Lyonu nitko ne pita za to. Ja moram slušati, a 
vi morate pristati na to. Dobit ćete sigurno boljeg sveće- 
nika mjesto mene.« 

»Nema boljeg svećenika od vas«, primijeti Antun. 

»To ćemo još vidjeti da li ćete uistinu otići!« 

»Pa to ćete odmah i vidjeti. Držim da su ono malo 
mojih stvari već natovarili.« 

»Mi ćemo otpreći konje«, poviče Pertinand. 

»Pusti to. Tvome će ocu biti drago kad ja odem, a 
isto tako i većini župljana.« 

»Pa to je besmisao! Čekaj samo...! Dođi sa mnom, 
Antune!« 

Oba ministranta otrče da selo alarmiraju. No kad 
su se vratili s načelnikom i s još nekoliko seljaka koje 
su s njiva pozvali, već je nestalo njihova župnika skupa 
s kolima. 

»Slomila vratove kljusad nesretna!« psovao Antun 
Cinier konje. 

Doduše, nije to bila baš kršćanska želja, ali čitavo 
se selo uzruja kad su ljudi doznali da im je župnik 
otputovao. Žene i muževi stajali su u grupama na ulici, 
i kod mnogih se moglo na licu čitati iskreno prenera- 
ženje. Krčmar k »Srditom mravu« držao je, doduše, da 
je dobro što je to zanovijetalo nestalo. Ali drugi su ga 
odlučno ušutkali i govorili su da je župnik imao posve 
pravo što je prekoravao krčme, jer da je u njima često 
kao u Sodomi i Gomori, osobito u »Srditom mravu«. 


No toga krčmar nije dao reći, pa bi došlo sigurno 
i do šaka da ih nije načelnik opomenuo neka budu mir- 
ni i da se opamete. Uostalom, činilo se da je najedanput 
svaki u selu žalio za župnikom. Prije svega tužile su se 
majke: »Kako bih bila sretna da je našu djecu doveo 
do pričesnog stola! On je bio svetac, a takova nećemo 
nikad više dobiti.« 

Mnogi su potajno žalili što su i sami tako često 
udarali po župniku, te nisu sada trpjeli da drugi zlo 
govore o njemu. Od djece, prije svega od prvopričesnika, 
mnogi su čitav dan hodali zaplakanih očiju, a mala Ka- 
tica Lassagne, koju je župnik osobito volio, plakala je 
da se Bog smiluje. 

»Zvonit ćemo na uzbunu«, odluči konačno Antun 
Cinier, potrči u crkvu i poče zvoniti. 

»Moramo moliti za našeg župnika«, opominjao je 
stari Chaffangeon te ode u crkvu, a za njim i nehotice 

pođu svi, dapače i muževi i mladići koji nisu već dugo 
vidjeli crkve iznutra. 

Toga su dana, premda je posao bio silan, počivali 
plugovi po njivama. Dapače, i kovač Picard odbaci čekić 
i priključi se povorci koja je išla u crkvu na molitvu. 
On se, doduše, nije nikad brojio u župnikove prijatelje, 
ali sad je ipak iskreno žalio zbog njegova odlaska. 

»On je, zapravo, bio pravedan čovjek«, govorio bi. 
»A sigurno je svima nama samo dobro želio.« Potajno 
je odlučio da ubuduće neće više nedjeljom raditi ako se 
župnik vrati. 

Osobito su oni u dvorcu bili preneraženi kad im je 
načelnik donio vijest da ih je župnik ostavio. 

»Odmah moramo u Lyon«, reče gospodarica dvorca, 
dade zapreći kočiju, te su malo kasnije njezini konji 
kasali po putu u biskupski grad, da ondje s načelnikom 
i savjetnikom općine Mihovilom Cinierom protestira. 

Čitav dan kao da je lebdjela oluja nad jadnim se- 
lom. Svagdje se prepričavao taj čudan preokret. Dodu- 
še, po gostionicama su još uvijek prigovarali župniku, 
ali to im nije išlo onako od srca kao inače. Mnogi su 
se gosti digli prije vremena i povratili tiho kući. 

Najviše su se bunili ministranti u svojoj mlade- 
načkoj razdraženosti. Mnogi od njih su dobili tu i tamo 
od župnikove ruke slabu zaušnicu ili strogi ukor kad ni- 
su znali molitve kako treba ili kad su, inače, što pogri- 
ješili kod ministriranja. Ali sve se to onda zaboravilo. 
Ministranti Arsa htjeli su opet imati svog župnika Vi- 
anneya. Inače će stupiti u generalni štrajk, to su si po- 
tajno prisegli. Onda će lyonski biskup ili njegov vikar 
već popustiti. 

Vrlo zlovoljni šetali su Antun Cinier i Franjo Per- 
tinand kasno po podne seoskom ulicom, kad najedanput 
opaze nekakova kola. 

»Pa to je...!« uhvati Franjo svoga prijatelja za 
ruku. »Pa to je...!« 

»To su ona kola!« klikne Antun. Onda potrče što 
su brže mogli u susret kolima. 

»Evo vas opet!« povikne mali Cinier kad je ugledao 
župnika kraj kočijaša. 

»Da, eto me opet. Još nekoliko dana me morate 
trpjeti u Arsu«, odgovori svećenik sumorno se smije- 
šeći. Vozar me nije htio prevesti.« 

»Vozar je najpametniji čovjek na svijetu«, trijum- 
firao Franjo. I jer je došlo još nekoliko dječaka, skakala 
je ta divlja četa oko kola prateći župnika kući. 

Brzo se saznalo da je Saona jako nabujala te vozar 
nije htio da preveze kola na drugu stranu. 

Dječaci počnu žurno istovarivati kola i župnikove 
stvari unositi u kuću. Onda otrče u crkvu gdje su po 
drugi put zvonili na uzbunu. 

Brzo se sakupi čitava općina oko župnika koji je 
klečao kod oltara. Vianney napokon ode na propovje- 
daonicu i javi vjernicima što se dogodilo. Onda reče: 
»Brzo će noć. Izmolimo skupa večernju molitvu.« 

Radosno i pobožno svi su molili. 


»Moj je otac s načelnikom i gospođicom iz dvorca 
u Lyonu«, saopći iza toga Antun Cinier svećeniku u 
sakristiji. »Mi nećemo da odete.« 

»Neće oni ništa postići«, uzdisao svećenik koji je 
izlazeći potajno oćutio kako mu je selo priraslo srcu. 

Drugog dana eto načelnika u župni stan i javi 
župniku da je generalni vikar na molbu župljana opo- 
zvao premještaj. 

»On može ostati u Arsu dokle god hoće«, rekao je. 
»Samo smo mu morali nešto obećati.« 

»A što to?« 

»Da se moramo ubuduće brinuti da vi više pazite 
na svoje zdravlje. Bolesni svećenici ne mogu biskupiji 
puno pomoći.« 

»Da, i ja mislim da se moram u nekim stvarima po- 
praviti«, uzdisao Vianney. 

»Uostalom«, reče Mandy kad je pružio na pozdrav 
svećeniku ruku, »danas se vidjelo kako vas vaše stado 
voli. Većina je iskreno žalila za vama. Odsele će puno 
toga biti bolje u Arsu. Vidjet ćete.« 

I zbilja, župnik je oćutio kako mu je stado sve više 
privrženo. Da se njihov dušobrižnik još više poveže sa 
selom nego dosad, potajno su poradili oko toga da Ars 
postane samostalnom župom. Skupa s gospođicom iz 
dvorca i njenim bratom uputi načelnik za to molbenicu 
na nadbiskupa i na kralja Ljudevita XVIII. +Stanovnici 
sela Ars«, tako su naveli u molbenici, »koji su sačuvali 
vjeru, ćudorednost i revnost za religiju zatražili su sve- 
ćenika kojega bi oni sami uzdržavali. Taj je svećenik, 
koga smo dobili, muž velike kreposti, te je mnogo dobra 
učinio u župi i u susjedstvu. Ali, ako taj dušobrižnik 
bude povučen, sve ovo dobro može nesrećom biti uni- 
šteno u jednom jedinom času. Stoga razloga molimo da 
nam se općina podigne na samostalnu župu.« 

20. srpnja 1821. bi molbi udovoljeno. te je kraljev- 
skom naredbom Ars proglašen samostalnom župom. 

»Nakon vaše molbenice jedva mogu prepoznati svo- 
je selo, a još manje samoga sebe«, primijeti Vianney 
kimajući glavom kad su mu napokon pokazali  do- 
kumenat. 

»Sad će se vidjeti da li amo imali pravo ili ne«, 
odgovori načelnik oprezno. »U svakom slučaju želimo 
vama i čitavoj općini sreću te srdačno čestitamo. Sad 
ste istom pravi arski župnik, i nadamo se da ćete to i 
ostati dokle god živite.« 

Bio to doista sretan dan. Anđeo Arsa je trijumfirao 
nad sotonom. No rogonja je više nego ikad odlučio na- 
staviti borbu oko tog sela. 

LUDORIJE ILI MOŽDA ŠTO DRUGO? 


1821. 


Cim su pijetlovi navijestili jutro novoga dana, po- 
češe se otvarati sva vrata, i za čas je kaldrma odzvanjala 
klopotom drvenih cokula. 

Doduše, mališi, koji su se žurili u crkvu, bili su 
još pospani, ali već su počeli jedan drugoga zadirki- 
vati. Tu i tamo sjetilo se nekoliko dječaka da imaju još 
od jučer izravnati neke račune, te su počeli gurati jedan 
drugoga, ali su temeljitije obračunavanje odgodili za 
kasnije, jer je već počeo sat na kamenom tornju otku- 
cavati šest sati. Malo prije je staru, natrulu drvenu 
skelu zamijenio nov kameni toranj. 

Doduše, mnogi su u selu držali da je novi toranj sas- 
vim suvišan te da je stari drveni tornjić s malim zvo- 
nom posve dovoljan, kao što je uvijek bio dovoljan. 
No župnik je gotovo sam snosio sve troškove pa su, na- 
pokon, ipak svi pristali, dapače bili ne malo ponosni 
pred susjednim selima. 

»Zašto ti, zapravo, ne nosiš više kovrčasti ovratnik ?« 
upita Katarina Lassagne svoju prijateljicu Ivanu Lardet, 
ljepušnu djevojčicu koja se rado kitila. 

»Ah, ne da mi se to više«, odvrati mala taština. 

»Ja te ne razumijem«, zakima Katarina glavom. 
»Ta on ti je krasno pristajao.« 

»Ja znam zašto ga više ne nosi«, umiješa se u raz- 
govor dvanaestogodišnji Benedikt Trčve. 

»Šuti!« šapne Ivana i zacrveni se. 

»Zašto da ne kažem?« odvrati dječak. »Župnik ju 
je nedavno pitao da li bi prodala svoje bedaste kovrčice, 
on bi joj dao pet soua. Pa kad je onda Ivana pitala 
šta će mu, rekao je da će ovratnik dati svojoj mački. 
To sam sam čuo.« 

»Nije lijepo od tebe što si to rekao«, poče plakati 
mala Ivana. »Ali ja znam i o tebi nešto.« 

»A šta?« 

»Ti si krao jabuke u župnikovu voćnjaku. Sasvim 
sam dobro vidjela kako si se popeo preko plota i napunio 
džepove jabukama. A i župnik je to vidio. Stajao je 
kod prozora.« 

»Šta? On je to vidio?« propenta mali razbojnik 
problijedivši 

»To nije lijepo od tebe što si išao krasti jabuke 
župniku«, reče Petar _ Mandy, načelnikov sin, prezirno 
i pljune u dalekom luku na ulicu. »Pa vi imate dosta 
jabuka u svom vrtu.« 

»Ali župnikove su jabuke puno bolje, a on ih i 
tako ne jede«, branio se Benedikt. 

»Krasti je grijeh, a tat — to je prost čovjek«, ružio 
je Petar. 

»Krasti jabuke, to je sasvim mali grijeh«, tvrdio 
je mladi Trčve. »To i nije, zapravo, krađa. I moj je 
otac u mladosti krao jabuke u župnikovu vrtu. To mi 
je on sam pričao.« 

»Onda je i tvoj otac tat kao i ti!« 

»Reci to još jednom«, razbjesni se Benedikt i skine 
jednu drvenu cokulu. Petar učini to isto, i već bi u 
rano jutro došlo do tučnjave da nije Antun Cinier iz- 
nenada zavikao: 


»Gledajte, molim vas, u župnikovu vrtu sijeku stab- 
la.« I doista čuo se udarac sjekire preko živice. Nekoliko 
lijepih voćaka ležalo već na tlu, i upravo je Brodin, 
koji je općenito vrijedio kao seoski luđak, stavio sjekiru 
na najljepšu i najplodniju jabuku. 

»Ej, Brodine, što to radiš?« vikne Antun srdito. 

»Pu vidiš i sam«, odgovori smiješeći se Brodin. 
»Treba da posiječem župniku sve voćke.« 

»A tko ti je to naložio«, bijesno će dječak. 

»Tko je zapovjedio?« cerio se luđak. »Župnik mi 
je to rekao. Za to ću dobiti dvadeset soua.« 

»Čekaj samo, ako to nije istina!« prijetio je dječak 
i otrči u sakristiju, gdje je svećenik čekao djecu za 
vjeronauk, 

»Ludi Brodin siječe voćke«, poviče Antun dršćući od 
gnjeva. Kaže da ste mu to vi naložili.« 

»Da, ja sam to zapovjedio«, odgovori Vianney ne- 
ugodnim mirom. »Moje voćke nisu drugo ni zaslužile, 
jer su navele na krađu jednog jadnog dječaka.« 

Sve se oči okrenu prema Benediktu Trčveu, koji 
se uzalud kušao sakriti iza širokih leđa načelnikova si- 
na. 

»Da, ja znam, vi držite da je jedna jabuka lagana 
na vagi pravde«, nastavi svećenik velikom ozbiljnošću. 
»Ali vi zaboravljate da je jedna jedina ukrađena jabuka 
istjerala čovječanstvo iz raja i odbacila ga od ljubavi 
Božje.« 

»No posjeći odmah sve voćke«, reče Antun stisnuvši 
šake, a i druga su djeca izrazila svoje negodovanje. 

»Pa to nije bio smrtni grijeh«, propenta otkriveni 
tat. 
»Svakako da nije! Samo je to bio laki grijeh. Ali iza 
smrtnoga grijeha laki je grijeh najveća nesreća koja 
nas može snaći. On je gori od sve nesreće na svijetu, 
gori je od smrti. Šta je prema tomu ono nekoliko voća- 
ka? Dao sam ih posjeći da ne bude nikome napast.« 

Djeca su sjedila kao skamenjena. Samo  rječiti 
birtašev sin Franjo Pertinand usudi se zamoliti milost 
za ostala stabla. 

»Ne, ne«, odgovori župnik. »Ostajem kod toga. Više 
volim pustoš nego vrt u kojem se događa ma i najmanji 
grijeh. Jer se tako pruža sotoni prst. A on odmah hvata 
za čitavu ruku i, konačno, proždere prekršitelja da ništa 
ne preostane.« 

»Zar vam nije baš nikako žao vrta?« upitat će bo- 
jažljivo Katarina Lassagne. 

»Jest malo, to iskreno priznajem. Lijep je to bio vrt, 
s puno plodnih stabala. No stoput više me je potreslo 
opustošenje koje nastaje i najmanjim grijehom u Bož- 
jem vrtu dječje duše. Mnogo više mi je žao drveta 
na čiji korijen je zbog grijeha Bog stavio svoju sjekiru. 
Zar da onda čekam do prvog zamaha, i zatim dalje, 
do udarca za udarcem, dok se zlo drvo ne sruši i ne bude 
bačeno u oganj? No, sad nastavimo vjeronauk. Stjepan 
Perroud, reci mi kojim je riječima Spasitelj ustanovio 
Presveti oltarski sakrament!«. 

Stjepan je bio koščat četrnaestogodišnji dječak, 
tvrde seljačke glave i malo lijen. I tako nije ni ovaj 
put znao odgovoriti pravo, nego je smrsio nekoliko ne- 
suvislih riječi. 

»Stjepane, Stjepane!« reče župnik zabrinuto. »Ako 
ne budeš bolje učio, neću te opet moći pripustiti prvoj 

svetoj Pričesti. O, kako me boli što dragi Spasitelj mo- 
ra tako dugo na te čekati.« 

Zastiđeno obori lijenčina glavu. Antun Givre, pas- 
tirić koji je novome župniku bio pokazao put u Ars, 
znao je nešto bolje. Malom Cinieru isto nije išlo glatko. 
On je u svojim mislima još uvijek boravio kod jabuka 
u župnikovu vrtu. 

Djevojčice su, dakako, bile najbolje, osobito je Ka- 
tarina Lassagne odgovorila na svako pitanje. No većina 
djece nije danas očito bila dovoljno sabrana, pa je žup- 
nik morao više kuditi nego hvaliti. 

Iza vjeronauka došlo je na cesti do tučnjave. Naj- 
više je, dakako, dobio mali kradljivac jabuka. Konačno 
se odšuljao kući krvava nosa, s nekoliko modrica i s 
razbijenom drvenom cokulom. A kad ga je kod kuće 
mati strogo ispitala a on joj sve priznao, dobio je i od 
nje batina. Gospoda je Trčve bila poštena žena, mati 
petnaestero djece, te stoga nije štedjela upotrijebiti 
domaće odgojno sredstvo. 

U pravi čas nadođe dobroćudni otac i obrani sina 
od daljnjih batina. 

»Ti si, konačno, svemu tome kriv«. spočitne _ mu 
mati kad se mali odšuljao. +Ta Benedikt je učinio sa- 
mo ono što si ti pričao iz tvoga djetinjstva.« 

»Ali župnik je ludo učinio što je odmah posjekao 
lijepe voćke«, mrmljao je seljak. »Toga ne bi onaj moj 
“župnik učinio. On nas je jednostavno istukao. a to mi 
se čini u tom slučaju puno pameltnije.« 

»Župnik nije luđak nego svetac!« 

»No, čini mi se da je to kadikad prilično jedno 
ie isto«, primijeti Fleury Trčve zlobno. 

Nije on bio jedini koji je župnika nazvao ludakom. 
On kaže da je seljački sin, a posjekao je plodne voćke? 

Tako su svuda govorili. Toga pravi seljak ne bi nikad 
učinio. Radije bi si sjekirom zasjekao u nogu. 

Sad su gostioničari bili opet na konju. 

»Uvijek sam govorio«, grmio je birtaš »Srditog 
mrava«, da našem župniku nešto fali u glavi! Morali 
bi ga smjestiti u ludnicu; njega koji siječe dobre voćke. 
Ta to čini samo luđak.« 

»Nitko u selu ne bi se dao za taj posao, osim onog 
idiota Brodina«, govorili su gosti. 

»Jedan je kao i drugi, Brodin i Vianney. Moglo bi 
se prepirati tko je od njih veći luđak.« 

Pa i oni dobronamjerni u selu nisu razumjeli svog 
dušobrižnika. Dapače, župnik Ducreux koji je opet 
jednom posjetio svoga subrata mahao zabrinuto glavom: 
»To je prava ludorija što ste napravili, carissime. Svaki će 
seljak zamjeriti onome koji bi tako nešto učinio s 
voćkama. Ja, dapače, držim da je to bio veći grijeh 
nego ona krađa jabuka.« 

»Mislite li doista da je tako?« odgovori Vianney 
uplašeno. »Ta ja sam to učinio samo da zapriječim 
nove grijehe.« 

»To ste mogli učiniti i na drugi način. Mogli ste 
o plot objesiti oglas: Ovime dopuštam svoj djeci i mla- 
deži da si uzmu iz vrta voća koliko hoće. Time bi te 
voćke spasili, i nitko ne bi više kod vas krao. Sveti 
Fridolin je nešto slično napravio u samostanskom vrtu 
u Sackingenu, a to je, doista, bilo pametnije nego vaša 
sječa drva.« 

»To bi zaista bilo dobro rješenje. Šteta što nisam 
prije na to mislio. Baš sam lud.« Ivan Vianney obori 
žalosno glavu. 

Premda je župnikovo vladanje bilo čudno i sasvim 
nerazumljivo, ipak su župljani jedno zapamtili, naime 
to kako je on sudio o grijehu i kako ga je oduravao, 

pa bio to samo laki grijeh. Opustošeni župski voćnjak 
ostao je za sva vremena zorna obuka. 

U okolnim selima su ismijavali neobičnu ludoriju 
arskog župnika; pače i subraća su na svojim sastancima 
kimala glavom i nazvala tu štetu u voćnjaku purgerskim 
nedjelom. 

»Dobri Vianney ima logiku svetaca«, primijetio je 
dekan iz Trćvouxa. »Nama običnim ljudima se ona 
kadikad čini čudnom. Ali što dragi Bog o tome misli, 
to moramo njemu prepustiti.« 

»Zar ste morali odmah pograbiti sjekiru, dragi 
velečasni«, korila ga i gospodarica iz dvorca. »Vi ste 
nekako odveć radikalni, ne samo u vrtu, nego i na 
propovjedaonici. Imate posve pravo ako zabranjujete div- 
ljački ples. Ni meni se to ne sviđa. Ali kako ste prošle 
nedjelje opet grmjeli protiv plesa, to prelazi svaku gra- 
nicu. Mi ćemo slijedeće nedjelje također održati ples. 
Iz Pariza dolazi moj brat, grof _ Franjo, a pozvani su 
Cibeinsi i Gilletsi iz Valbreusea.« 

»Vi ćete, dakle, plesati?« zlovoljno će Vianney. 

»Da, ali sasvim pristojno«, odgovori grofica. »Ja 
ću se već za to pobrinuti.« 

»Možda da će to sve biti u granicama pristojnosti! 
Ali, kad ja zabranjujem ples u selu, ne mogu ga do- 
pustiti u dvorcu. Odrecite se toga! Tko je, uostalom, 
ova osoba s nepristojnim dekolteom?« upita župnik po- 
kazujući jednu sliku na zidu. 

»To je grofica Amalija Garets koja je živjela u 
vrijeme Ljudevita XV«, odgovori stara gospođa. »Ona 
je bila kraljičina dvorska dama.« 

»Ona je vrat razgalila kao da ga je pripravila za 
krvnika«, ružio je svećenik. 

»Onda je to bilo u modi«, odgovori smiješeći se 
grofica. 

»Vi biste morali druge slike objesiti na zid, a ne 
ove gole vratove, upravo prikladne za krvnika«, reče 
Vianney opraštajući se. 

Kimajući glavom gledala je dobra gospođa za njim, 
a onda dozove lakaja i zapovjedi mu: »Uzmi tu sliku 
i odnesi je na tavan!« 

Naredne je nedjelje župnik opet propovijedao pro- 
tiv plesa kojega se Aršani još uvijek nisu htjeli okaniti. 

»Gledajte, moji prijatelji«, reče glasno«. +oni koji 
idu na ples ostavljaju pred vratima anđela čuvara i 
uzimlju sa sobom đavla. I tako ima na plesalištu gotovo 
isto toliko đavola koliko plesača. Čujte što je Gospodin 
rekao po ustima proroka: Djeca se ovoga svijeta nasla- 
đuju uz glazbu, a časak zatim nađu se u paklu. Doista. 
mora onaj da je izgubio glavu koji ide na ples kada 
zna i vidi kako ples jako napučuje pakao. Vidio sam 
starca ići na ples s naočarima i štapom; drugi je opet 
pošao onamo da gleda ples, i to s djetetom na ruci, a 
opet drugi doveo dijete za ruku. Ja sam pomislio, sve 
to ide u pakao. Ples je oduran u očima Božjim, svejedno 
gdje on bio, pod orasima, u gostioni ili u dvorcu.« 

Stotinu očiju okrene se kod ovih riječi prema 
klupi dvorca, u kojoj nije bila samo stara grofica nego 
i grof s još nekoliko odličnih gostiju. Gospođica Anka 
stisne srdita usne, neki od rodbine podigli začuđeno 
glavu, samo se grof nekako čudno smiješio. 

Iza svete Mise počeli su po gostionicama kritizirati 
propovijed. Naravski da su korili župnika, ali bilo je, 
ipak, i takovih koji su govorili smiješeći se: »Dobro je 
tako! Ima odvažnosti. Ne štedi ni gospodu ni seljake.« 

»No, ubuduće neće plemenitaši za njega razvezati 
kesu«, nasmije se »Srditi mrav« zlorado. 

»Pa to je sasvim nečuveno što je župnik danas uči- 
nio«, bunila se gospođa Kristina Cibeins. +On poznaje 

ples samo po seljačkoj razuzdanosti. Zar mora odmah 
prijetiti paklom i svim đavlima?« 

»Svakako, nije govorio u rukavicama«, primijeti 
grof smijući se. »Ali meni imponira taj čovjek.« 

»I ti još braniš ovog revnitelja«, mrrmljala je ple- 
menita gospođa Cibeins. »U svakom slučaju ne dopus- 
timo da nam on zabrani ples. To bi bilo lijepo da ti 
seljački župnik još komandira u dvorcu.« 

»Imaš krivo, draga Kristino«, nasmiješi se grof 
Franjo Garets. +Župnik ima sasvim pravo. Ne želimo 
sablazniti dobrog arskog župnika. Neće biti plesa. Mi 
bismo se morali radovati što imamo u Arsu župnika 
koji je tako zabrinut za spas naših duša. To je značaj! 
Ja ću ga zamoliti da nas posjeti danas navečer.« 

Kad je stari sluga Saint-Phal župniku uručio gro- 
fov poziv, upita ovaj sumnjičavo: »Hoće li biti ples?« 

»Neće. Svirače, koji su već bili naručeni, isplatili 
su i poslali kući.« 

»Dobro, onda ću doći«, pristane svećenik. 

Grof pozdravi župnika, koji je došao u dvorac u 
istrošenu talaru, veoma srdačno. 

»Je li krvnik odvukao onu prabaku?« upita Vianney 
bacivši pogled na prazno mjesto na zidu. 

»Dobila je vratobolju«, našali se plemić kojemu je 
sestra rekla da se je župnik sablaznio nad slikom. 

»To si mogu misliti«, odvrati svećenik. 

»Vi mi se, velečasni, sviđate«, nastavi grof. »Ja 
volim iskrenu riječ na propovjedaonici više nego las- 
kave panegirike otmjenih pariških abbča. Ne biste li 
željeli još jedno zvono za crkvu? Meni se čini da u 
novom tornju ima još mjesta.« 

»Novo zvono? Zbilja?« odgovori obradovan župnik. 
»Ja bih ga posvetio Kraljici svete krunice. Namjeravao 

sam sam iz svojih sredstava nabaviti zvono. Ali moja 
je kesa ovaj čas prazna.« 

»Naručite, dakle, novo zvono. A račun meni poša- 
ljite!« odluči grof. 

»Vi se, dakle, niste uvrijedili za ono što sam jutros 
kazao?« upita Vianney bojažljivo. 

»Kajete li se za to?« 

»O ne, ne kajem se ni za jednu riječ koju mi nalaže 
moja savjest.« 

»To je pravo! To mi se sviđal« reče radosno plemić. 
»Poslat ću vam kojom zgodom zeca.« 

»Ostanimo radije kod zvona! Znate ja nikako ne 
mogu podnijeti zečje pečenke.« 

Na blagdan svete krunice prvi put je novo zvono 
zazvonilo, i odsele se razlijegao dvoglasni poziv Božji 
nad krovovima Arsa. 

»On je svojom seljačkom grubošću one u dvorcu 
dobro lupio po glavi«, primijeti kod narednog sastanka 
župnik susjednog sela Savigneuxa, »a kao nagradu za 
to dobiva novo zvono. Ja ga doista ne mogu razurnjeti.« 

»Grof odobrava očito njegovu luđačku sloboštinu«, 
reče dušobrižnik iz Montmerlea. 

»Meni se čini da on poštuje odvažnost jednog sve- 
ca«, doda stari župnik Ducreux. 

»Ipak, nema sumnje, dobri Vianney pretjerava«, 
ustanovi dekan iz Trčvauxa. »Daista, ne mogu svega 
odobriti što kaže. No, ja mislim da će on svojim radi- 
kalizmom dalje doći nego mi sa svojom koncilijantnošću 
i vječnom spremnosti za kompromise. Dosta je toga 
sada u Arsu bolje.« 

»Možda je, dakle, ipak kadikad sjekira zdravija 
od kožnate rukavice«, reče župnik iz Misćrieuxa zamiš- 
ljeno. 

ROGONJA POSTAJE NEUGODAN 


1823 — 1824. 


Jednog hladnog prosinačkog jutra 1823. klečao Ivan 
Vianney u maloj pokrajnjoj kapelici, koju je podigao 
u crkvi na čast svoga krizmenog zaštitnika. Kraj njega 
ležala putna torba, jer je namjeravao odavle odmah 
otići u Montmerle na ispomoć pučkim misionarima. 
U Arsu će ga, međutim, zamjenjivati župnik iz Savi- 
gneuxa. 

Ivan je gledao jako zabrinuto prema slici svetoga 
Ivana Krstitelja, koji se nalazio u vječnom blaženstvu 
bez teških briga što su pritiskivale siromašnog svećenika. 

»Njegova je glava bila cijena jednog plesa«, tako 
je stajalo zlatnim slovima napisano nad lukom kapelice. 
Eto, dobri Vianney je često puta bio u pogibelji da zbog 
plesnog bjesnila svojih župljana posve glavu izgubi. Sa- 
mo se malo promijenilo u tih prošlih pet godina. 

No danas su mu druge brige pritisle srce, a on 
ih je s djetinjom prostodušnošću povjeravao milom 
svecu. 

»Samo se ti smiješi u svojoj nebeskoj slavi«, vapio 
je svećenik, »samo se raduj ovome lijepom svetištu 

što sam ti ga podigao. Ali ti pri tom ne misliš da sam 
mogao isplatiti samo zidara i ličioca. Tvoj oltar još 
nije isplaćen, a jadni arski župnik mora se uklanjati 
stolaru, koji ga je načinio, kao lopov pred policistom. 
Pa ti si sam rekao da se moraju brežuljci slegnuti, a 
svaka dolina ispuniti. Možeš mi sigurno pomoći skinuti 
brdo mojih briga i ispuniti dolinu mojih dugova. Morao 
bih se stidjeti stajati na oltaru za koji stolar nije još 
dobio ni jednog soua. Pomozi mi, a ja ću ti biti zah- 
valan čilav život.« 

No svetac se nadalje smiješio nebeskim smiješkom, 
i činilo se da ga nije nimalo briga za nevolju svoga 
pobožnog štovatelja. I tako se, konačno, župnik s uzda- 
hom digne i ode iz crkve. Pred crkvom nađe Katarinu 
Lassagne, koja se, međutim, razvila u ljepušnu dje- 
vojku. 

»Dijete moje«, zamoli je župnik. »Ti bi me mogla 
malo zastupati kod svetog Ivana. Imam jako veliku 
molbu na njega.« 

»Znam već, oltar!« nasmiješi se djevojka. +Stolar 
vas grdi već u svim krčmama jer još nije dobio novac. 
No ja ću vam rado pomoći moliti.« 

»Čini to samo, čini«, povladi Vianney živo. »A sada 
zbogom! Za deset dana eto me opet kod kuće.« 

Jako zabrinut dade se na put, držeći u ruci malen 
svežanj. Hladan vjetar puhao je s visina. a svećenik 
se jadno smrzavao jer nije imao kabanice. Ali brige 
su ga tako pritiskivale da je jedva mario za studen. 


Doduše, puno se toga popravilo u selu. Krčmari 
su jadikovali da su im krčme sve praznije. Nedjeljom 
su skoro posve prestali bučni poslovi. Sve se više mu- 
ževa upisivalo u Bratovštinu Presvetog oltarskog sakra- 
menta, dok su se s njima natjecale žene i djevojke u 
novoosnovanoj Bratovštini svete krunice. Na svetu Mi- 

su dolazili su i oni koji već dugo nisu vidjeli crkve 
iznutra, dapače su dolazili i na blagoslov po podne, i na 
večernju molitvu koju je Vianney obavljao svaki dan 
navečer. 

»Samo onaj nesretni ples! Uvijek još njegova stara 
bol. I činilo se da tu ne pomaže ni opomena, niti molitva, 
ni teška pokora koju si je sam zadao. Ples, to je ono 
što rogonja drži još u svojim čaporcima! 

Župljani su motrili onaj natpis nad svodom kapelice: 
Glava je njegova bila cijena plesa. Čitali su, kimali 
glavom, smiješili se — i dalje plesali. 

»Ali ja ti, rogonjo, neću popustiti«, govorio je od- 
lučno Vianney. »Ja ne popuštam, dok ne prestane taj 
sotonski ples u Arsu.« 

Samo, kad mu ne bi stolar drugim plesom zaplesao! 
Jadni je župnik dobro znao da ga je taj čovjek, koji 
je imao u sebi malo crkvenog duha, ružio u »Srditom 
mravu« i prijetio se da će lakoumnog dužnika tužiti 
biskupu. Ali, odakle da uzme novac a da ne krade? Do- 
duše, brat Franjo mu je svake godine slao tristo franaka 
od očeve baštine, ali to je sve otišlo za zidara, pa i 
njegova slaba plaća. Što da počne? Sigurno neće novac 
s neba pasti. 

Kao da se hoće župniku narugati, poče pršiti sni- 
jeg. Snježne su pahuljice padale tako gusto te se jedva 
vidjelo korak daleko. 

Mučno se probijao Vianney kroz mećavu naprijed. 
Spoticao se o kamenje i smrznute grude zemlje. Bože 
dragi! U svojim mislima nije pazio kamo hoda pa je 
sigurno sašao s pravog puta, i nije više znao gdje se 
nalazi. Da skrati put preko polja? Ali onda je lutao 
po uzoranoj njivi te nije znao na koju stranu da okrene. 

»Anđele čuvaru, pomozi mi!« vapio je iz dna srca. 
Ali nisu zalepršala krila anđeoska; mjesto toga kao da je 

u društvu snježnih pahuljica netko drugi plesao oko 
njega. On je skakao, poskakivao, potcikivao i smijao 
se, namigivao i prijetio mu da mu se zanesvješćivalo. 
Sotona je plesao usred snježnih pahuljica i rugao se 
zalutalom. 

U toj cičoj zimi probudi se u svećeniku tjeskoban 
strah. 

Satima je kročio naprijed teško dišući, a da nije 
znao da li se možda ne kreće u krugu. 

Sjetio se svetog Franje Regisa koji je, kao i on, 
zalutao jednom u vijavici, i zazvao ga za pomoć iz svih 
sila svoga srca. 

No sotona je plesao i rugao mu se, dok nije nestalo 
i zadnjega tračka danjeg svjetla. 

Ne ukaza se nijedna zvijezda. Podigne se oluja i 
navali na nj poput divlje zvijeri. Odnekle kao da je 
čuo slabi glas zvona. Vianney pokuša da slijedi taj glas, 
dok nije, napokon, našao puteljak kojim pođe. 

Nakon kratkog vremena zamrači mu se pred očima. 
Učini još par koraka, onda se spusti na koljena od sil- 
nog umora, podigne se, opet pade, dok nije, napokon, 
klonuo i ostao ležati. Pade u duboku nesvijest. Snijeg 
ga pokri. Kad je opet došao k sebi, opazi da je u postelji. 
Kraj njega stajao župnik iz Montmerla i kimao zabri- 
nuto glavom. 

»Kakove to komedije pravite, carissime«, reče on. 
»Da vas nisu slučajno našli seljaci gdje ležite snijegom 
pokriveni na stazi, to bi sada mogli za vas pjevati 
zadušnicu.« 

»Sveti Ivan Regis mi je pomogao«, odgovori sla- 
bim glasom Vianney. »Jesam li u župnom dvoru?« 

»Tu, na žalost, nije bilo mjesta. Primila vas je pod 
svoj krov dobra gospođa Mondćsert. Ona će se već 

brinuti za vas. Misije ćemo morati održati bez vaše po- 
moći. Ali gle, eto dolazi vaša bolničarka.« 


Zabrinuto uđe stara gospođa, ali se odmah obra- 
duje kad je našla svoga gosta pri svijesti. 

»Odmah ću vam skuhati bazgov čaj«, reče ona pri- 
pravno. »Onda ćete se morati dobro znojiti, pa ćete 
brzo stati na noge zdrav.« Župnik iz Montmerla oprosti 
se zbog prešnih poslova. No kad je gospođica unišla 
u sobu noseći vrući čaj, nađe svećenika u dubokom 
snu. Stoga ga nije htjela buditi. 

Župnik iz Montmerla se jako začudio kad se Ivan 
Vianney sutradan ujutro pokazao u crkvi te, kao da 
se nije ništa dogodilo, zapitao što mu je raditi. 

»Sigurno sam zakasnio par sati«, ispričavao se, 
»Ali dobra gospođica Mondćsert nije me probudila.« 


»Vi ste morali ostati u postelji«, odgovori župnik 
prijekorno. »Ta još ćete mi sasvim klonuti.« 

»Ništa, ja ću služiti svetu Misu, propovijedati i is- 
povijedati«, reče smiješeći se Vianney. »Ne brinite se 
za me!« 

Brzo se po selu raznio glas da su arskog župnika 
našli u snijegu napola smrznuta, pa su sada dobri ljudi 
do dna duše tronuti slušali požrtvovnog župnika, koji 
je unatoč svemu propovijedao jakim glasom. 

I kad bi Ivan Vianney za vrijeme misija propovi- 
jedao, bila je crkva dupkom puna. Jedva se čulo disanje 
slušatelja. 

»Čudno je to«, reče jedan od misionara u župnom 
dvoru. »Arski župnik propovijeda priprosto poput djete- 
ta. Kad bi jedan od nas tako propovijedao, sigurno ne 
bi imao uspjeha. Ali, kad on govori, slušaju ga nepo- 
mično i muževi i žene, a mnogima se vide suze u očima.« 

»Šta ćemo, ta on je svetac«, odgovori dekan iz 
Trčvouxa. +I u mojoj župi propovijeda s istim uspje- 
hom.« 

»Zašlo on, zapravo, ne dođe k stolu u župni dvor?« 
zapitat će drugi. 

»Gospođica Mondćsert se brine za njega«, odgo- 
vori župnik iz Montmerla. 

Međutim je dobra gospođica mislila da njezin gost 
jede u župnom dvoru, jer bi za vrijeme ručka dolazio 
samo na par časaka i odmah opet odlazio. Ona se ve- 
oma začudila kad je Vianney odmah prvog dana za- 
molio za lonac kuhanih krumpira. 

Posljednjih dana pučkih misija sjedio je do u 
kasnu noć Vianney u ispovjedaonici, jer su se gotovo svi 
vjernici htjeli ispovjediti tom svetom svećeniku. 

»Gdje arski župnik misionari, nama je drugima 
dobro«, reče dekan smiješeći se. Ali bilo je među su- 
braćom nekih kojima srce nije bilo posve slobodno od 
zavisti, pa se nisu pokazali prijazni prema ovome, inače, 
općenito ljubljenom i štovanom subratu. 

Dakako da je župnik iz Montmerla bio jako zado- 
voljan te je na koncu misija, tih tako blagoslovenih 
dana, Ivana Vianneya otpustio uz mnoge riječi zahvale 
i priznanja. 

»Naplatit vam ne mogu trud jer je moja župa jako 
siromašna«, reče pri oproštaju. »Ali tu imam lijepe 
hlače iz dobrog crnog baršuna. Meni su postale nešto 
preuske. No za vas će biti upravo još i preširoke.« 

Oklijevajući primi Vianney poklon, obuče ih, a 
svoje stare, istrošene hlače spremi u svežanj. Nije se 
usudio priznati subratu da bi mu u sadanjoj zgodi bilo 
milije nekoliko talira. 

Župnik iz Montmerla ode gospodici Mondćsert da 
joj se zahvali što je primila na stan i prehranu subrata. 

»Dobro ste se za njega brinuli«, reče s priznanjem. 
»U župnom stanu nije ni jedanput jeo.« 

»Jao, ni kod mene nije ništa jeo«, propenta gospo- 
đica iznenađeno. »Samo me je zamolio lonac kuhanih 
krumpira. Bože, na nj sam posve zaboravila.« 

Ode žurno u sobu i nađe, napokon, iza peći prazan 
lonac. 

»Ta on je čitavo vrijeme živio od hladnih krum- 
pira«, poviče zabezeknuto i spusti se nemoćno na stolac. 

Međutim se je Vianney na povratku namjerio na ne- 
kog ozeblog skitnicu. i hlače župnika iz Montmerla odu 
istim putem kao prije više godina one tvorničara 
Jaricota. Iza jednog grma svuče ih, obuče svoje trošne, 
a one lijepe iz naboljeg lyonskog baršuna pokloni pros- 
jaku. Sjetio se riječi svetog Ivana Krstitelja: »Tko ima 
dvoje haljine, neka jedne dadne onome koji nema nika- 
kovih!« 

»To će vrijediti i za hlače«, nasmiješi se u sebi. 
»Ali zato mi moraš isplatiti stolarev račun, dragi Ivane 
Krstitelju!« 

Župnik glasno uzdahne kad je ugledao snijegom 
pokrivene krovove arskih kuća i bijeli toranj. Eto, tu 
je njegovo selo, njegova nevolja i briga. Možda već 
stoji pred kućom stolar i čeka na njega. 

»Dragi sveti Ivane, sad je već vrijeme da mi po- 
mogneš«, vapio siromašni svećenik. 

Kad je upravo učinio par koraka po seoskoj cesti, 
stupi pred njega neka nepoznata dama u gradskom o- 
dijelu i upita ga: »Jeste li vi arski župnik?« 

»Da, ja sam to«, odgovori Vianney začuđeno. 

Tad izvadi nepoznata gospođa iz svoje torbice omot, 
pruži ga svećeniku s riječima: +Uzmite to, molim, to 
je za jednu dobru svrhu.« 

Župnik je jedva našao riječi zahvale kad je gospo- 
đa ušla u svoju kočiju i odvezla se. 

Kad je Vianney kod kuće otvorio omot, padne na 
stol šest komada po sto franaka. 

»O, to je, doista, bila nagla pomoć«, propenta sme- 
teno. Onda ode odmah u crkvu, a da se nije ni časka od- 
morio, i vruće se zahvali svome zaštitniku. Svetac se još 
uvijek smiješio, ali se sretnom Viamneyu učinio taj 
smiješak ne toliko nebeski koliko malo obješenjački. 

Kad je izašao iz crkve, nađe opet pobožnu Katarinu 
Lassagne. 

»Dakle, je li pomoglo?« upita djevojče. »Molila 
sam devetnicu svetom Ivanu Krstitelju.« 

»I on je pomogao, moje dijete!« odgovori svećenik 
sjajući se od radosti. »Ti znaš, doista, dobro moliti, i 
kad budem opet nešto trebao, doći ću k tebi.« 

»Da, da, samo dođite, velečasni!« reče djevojka 
radosno. 

Stolar je bio zadovoljan kad mu je župnik uručio 
novac. 

»Ali nije se trebalo tako žuriti«, odgovori on. »Za 
io nekoliko franaka pričekao bih ja još i dalje.« 

»A ja sam već jednom čuo drugu melodiju«, nasmi- 
ješi se svećenik. +Samo nemojte sve izbrbljati u krčmi!« 

»Ali, kako! Nego, kad opet nešto ustrebate, ja sam 
vam na raspolaganju. U mojoj obitelji moram hraniti 
sedam gladnih ustiju.« 

»Upravo sam stoga bio veoma nesretan što vas 
nisam mogao odmah isplatiti.« 

»Ništa, ništa«, reče smjerno stolar i udalji se. 

Međutim su u glavi neumornog svećenika sazri- 
jevali novi planovi. U Arsu nije bilo škole koja bi za- 
služivala to ime. Samo za vrijeme zimskih mjeseci do- 
lazio bi izvana učitelj i poučavao skupa dječake i dje- 

vojčice nešto u čitanju, pisanju i računanju. Upravo 
ta mješovita nastava bila budnom pastiru trn u oku; 
osim toga su morale djevojčice i još mnogo drugog na- 
učiti, ako jednom treba da budu valjane domaćice. 

»Moram osnovati djevojačku školu«, govorio bi se- 
bi župnik, te je za takovu školu tražio zgodan prostor. 
I nađe ga brzo u jednoj kući koja je bila u blizini 
crkve. Samo je još trebalo novaca. 

»Katice«, reče on jednog ranog proljetnog dana 
god. 1824. mladoj Lassagne, »opet moraš moliti za jed- 
nu veliku nakanu.« 

Rado obeća dobra djevojka pomoć, ali onda sa žen- 
skom radoznalošću zapita o čemu se, zapravo, radi. 

»Htio bih kupiti kuću, da u njoj smjestim djevo- 
jačku školu«, reče župnik, »a ti ćeš u njoj biti prva 
učiteljica.« 

»Šta, ja učiteljica?« začudi se Katarina te se poče 
onda tako smijali da su joj došle suze na oči. 

»Šta se smiješ?« zapita župnik začuđeno. 

»Ali ja jedva znam pravo pisati. Mi nismo zaista 
puno naučili od našeg zimskog učitelja.« 

»Ti ćeš već to dobro naučiti«, odgovori Vianney 
odlučno. »Iza Uskrsa otići ćeš časnim sestrama svetoga 
Josipa u Fareins. Dobre sestre će te naučiti sve što će 
trebati za školu. Kad dovoljno naučiš, doći ćeš natrag 
i postati učiteljica. Plaće ti ne mogu obećati, ali ću se 
već pobrinuti za najpotrebnije.« 

»Mi smo kod kuće siromašni«, reče Katarina i obori 
glavu. »Moj otac neće moći platiti školarine.« 

»Ne boj se, ja ću se za sve to pobrinuti. Uostalom, 
znadeš li za još koju djevojku koja bi bila zgodna za 
za moj plan?« 

»Benedikta Lardet«, odgovori Katarina bez oklije- 
vanja. 

»Da, da«, povladi Vianney radosno, »imaš pravo. 
Govorit ću s njom.« 

I doista, obje se djevojke otpute u Fareins gdje 
su sestre preuzele njihovu naobrazbu. 

A župnik se uputi u prošnju. Obilan prinos dobije 
od grofa Garetsa, od načelnika, od seljaka Trčvea, Miha- 
ela Ciniera, a i od drugih dobije također novaca. Ode 
i u Lyon, gdje nije uzalud pokucao na vrata tvorničara 
Jaricota i drugih nekih dobročinitelja. Tako je župnik 
skupio veći dio svote za kuću, ali još je uvijek trebalo 
prilično novaca. 

Uto eto jednog toplog dana mjeseca listopada nje- 
gova brata Franje. 

»Donosim ti tvoj dio baštine«, reče seljak te izvadi 
kožnatu kesu iz džepa. »Žetva je bila dobra, a k tomu 
smo mogli povoljno prodati prošlogodišnje vino. Pa ta- 
ko ti mogu, ako ti je to pravo, isplatiti novac za naredne 
dvije godine.« 

»Kako da mi ne bude pravo!« reče radosno Ivan. 

»Šta si opet u neprilici s novcem?« upitat će brat 
sumnjičavo. 

»Znaš, siromašan župnik treba uvijek novaca.« 

Tada mu brat Franjo izbroji na stol čistih devet 
stotina franaka. 

»Ali štedi novac«, doda smiješeći se. Slijedeće 
dvije godine nećeš ništa dobiti od mene.« Svećenik ga 
uvjeravao da će s novcem sigurno štedljivo postupati, 
a onda, jedva što je brat ostavio župni dvor, ode brzo 
starom Lacoteu, kojemu je pripadala kuća kraj crkve, 
i stavi na stol kupovnu svotu. 

Na dan svetog Martina mogao je Vianney otvoriti 
svoju školu. Katarina Lassagne i Benedikta Lardet, koje 
su se bile povratile iz Fareinsa, usele se u novu kuću. 

Ivana Marija Chanay, spretna dvadeset šestogodiš- 
šnja djevojka iz Jassansa, preseli se također u školu. 
Ona će djecu poučavati u ručnom radu i raznim doma- 
ćinskim poslovima, a ujedno će se brinuti za ishranu 
učiteljica. 

Ali, kad bi samo bilo što za kuhanje! U kuhinji 
i podrumu izgledalo žalosno, pa bi sve tri sigurno iz- 
gladnjele da im se nisu smilovale njihove majke i drugi 
dobri ljudi. 

Stanovnici Arsa rado su slali svoje kćeri u novu 
školu, te se brzo napune školske klupe djecom željnom 
nauke. I iz susjednih sela došlo djece, te su, konačno, 
za šezdeset izvanjih učenica, koje su imale stanovati 
u samoj školi, uredili u hambaru zgodnu spavaonicu. 


To je, dakako, donijelo novih briga jadnoj kuharici. 
Župnik nije tražio školarine za svoje štićenice, samo 
je ono uzeo što su drage volje dali roditelji djece ili 
milosrdni ljudi. 

»Ja sam kuću krstio na ime Božje Providnosti«, 
govorio bi. »Bog će se brinuti za sve što nam treba.« 


I doista, nijedno od primljene djece nije trebalo 
gladovati, mada su sl tri učiteljice često razbijale glavu 
što će slijedeći dan kuhati. 


Ta škola je bila velika radost župniku. Svaki ju 
je dan posjetio o podne, radovao se dobrom teku svo- 
jih malih gostiju, zanimao se da li marljivo uče razgle- 
davao pozorno ručne radove. Veliko je veselje nastalo 
među djecom kad bi on sam uzeo zopočetu čarapu i 
počeo plesti. 

»To sam naučio kod kuće kao pastirče«, rekao je 
radosno kad su se djevojčice tome silno čudile. »Kod 
kuće u Dardillyju zna svaki ovčar plesti.« 

Onda se opet veselo društvance posadi oko njega 
i sluša pozorno svećenika kako priča događaje iz života 
svetaca. 

Doista, veliko je veselje vladalo u kući »Provid- 
nosti«. Vianney si je mogao priznati da je rogonji za- 
dao teške jade. 

Ali rogonja nije mirovao. Počeo se osvećivati. Udo- 
vica Renard, susjeda, digne se jedne noći prestrašena u 
postelji. Probudi je lupa i buka. 

»To dolazi iz župnog stana«, šapne svojoj kćeri 
dršćući. 

»Izgleda kao da župnik razbija sav namještaj«, pro- 
penta djevojka. 

»Da nije možda poludio?« 

I kovača Picarda probudi luđačka graja. 

Sa svojim sinom, šesnaestogodišnjim Ivanom, po- 
brza preko i pokuca na vrata župnog dvora. 

»Sigurno su u kući provalnici«, slutio je mladić te 
se oboružao teškim čekićem. Međutim prestane buka, 
a iza nekog vremena pokaza se župnik na vratima sa 
svjetiljkom u ruci. Lice se njegovo učinilo obojici nešto 
bljeđe nego inače. Mirno reče: »Dobri ljudi, nema raz- 
loga da se uznemirujete. Rogonja je ove noći nešto više 
galamio nego inače. Od nekog vremena rado dolazi u 
kuću i buči.« 

»Rogonja?« upita kovač smeteno. 

»Da, rogonja, đavao! Čini se da je ljut na kuću 
»Providnosti«. No, idite samo mirno kući! On mi ne 
može škoditi, samo mi oduzimlje nešto malo sna.« 

Kimajući glavom odu obojica kući. 

Po čitavom se selu počelo pripovijedati što se do- 
gađa noću u župnikovoj kući. 

»Eto, sad vidimo da je župnik sasvim poludio«, 
primijeti krčmar »Srditog mrava«. »On buči u svojoj 

vlastitoj kući i veli da to čini đavao. Trebalo bi ga 
staviti u ludnicu, to sam uvijek govorio.« Bilo je dosta 
takovih koji su mu povlađivali. Mnogi, koji su, inače, 
štovali župnika, nisu htjeli vjerovati da tu sotona ima 
posla. Nekoliko se mladića smijući ponudi da će noću 
slražiti kod župnika i otkriti istinu. Oni su drzali da to 
neki zlonamjerni ljudi ne daju župniku mira. 

»Ja ću ih već pograbiti za šiju«, reče kolarski po- 
moćnik Andrija Verchčre, odvažan mladić od dvadeset 
osam godina. On se oboruža puškom i ode za jednu 
noć u župni dvor. 

Na tornju se oglasi zvono kad se on na ležaju iza 
sna prene. Probudi ga neka grmljavina, kao da dolazi 
tucet natovarenih kola. U isti čas nasta kod dvorišnih 
vrata lupa, kao da neko strašnim batom udara o kapiju. 
Andrija poskoči do prozora i pogleda u noć. Ništa sum- 
njivo! Četvrt sata je trajala buka, a da se nije mogao 
pronaći uzrok. 

Mladome čovjeku klecahu noge. Dršćući, s puškom 
u rukama koje su podrhtavale, stajao je kad je župnik 
stupio u sobu sa svjetiljkom u rukama i sasvim mirno 
upitao: »Andrija, jesi li čuo?« 

»Ta koji čovjek ne bi čuo!« propenta mladić. 

»Bojiš li se?« 

»Ne, ne, ja se... ne... bojim«, mucao Andrija 
mašući puškom. »Ali noge me izdaju. Srušit će se sva 
kuća.« : 

I doista, kuća se zibala amo-tamo kao za vrijeme 
potresa. 

»To je on, rogonja!« nasmiješi se župnik. 

Naglo, kako je došao, nesta štropota. 

»Sad možemo opet poći spavati«, reče svećenik. 
»Ove noći neće nas više uznemirivati.« 

Kolarski kalfa ču kako se župnik nečim bavi u su- 
sjednoj sobi, onda začuje njegove korake po stubištu. 
Kad je došao do prozora, opazi ga kako ide u crkvu sa 
svjetiljkom u ruci. Za arskog je župnika počinjao novi 
dan. 

»Meni je dosta svega toga«, reče Andrija Verchčre 
kasnije župniku. »S paklenim dusima neću da imam 
posla.« 

Od ove je noći sve više ljudi bilo uvjereno da je 
to zaista bio đavao koji se u župnom dvoru htio izbje- 
sniti. Ipak je Vianney dobio nekoliko drugih tjelesnih 
stražara. Matija, najstariji načelnikov sin, visok i čvrst 
momčina, noćio je sa svojim prijateljem Ivanom Cot- 
tonom, sinom dvorskog vrtlara, u župnom stanu, ali 
im ništa nije ometalo sna. Dvanaest su noći proboravili 
u kući, no nisu ništa čuli. Ali župniku, koji nije više 
spavao u hambaru nego si u pokrajnjoj sobi pripravio 
ležaj od granja i slame, bilo je kao da jaši pokraj nje- 
gova jadnoga ležaja čitava regimenta kozaka. 

»Zar niste ništa čuli?« upita momke drugo jutro. 

»Ne, nismo ništa čuli!« nasmiješi se Matija Mandy. 
»Možda su to ipak vaši živci koji vam ne daju mira, ili, 
možda, vaš rogonja čini buku samo za vaše uši jer se 
boji naših šaka.« 

Samodopadno promatrao mladić svoje čvrste šake. 
»Zapravo je štetal« doda on. »Rado bih mu jednom is- 
prašio njegovu paklenu bundu.« 

Međutim se pokazalo da će se sotona poslužiti brzo 
drugim metodama, a ne više djetinjastom bukom u spa- 
vaonici izmučenog župnika. 

EVO ČOVJEKA 
1826 — 1827. 


Navečer druge adventske nedjelje godine 1926. stu- 
pi majka Renard vrlo uzrujana u crkvu te pozove žup- 
nika iz ispovjedaonice jednoj bolesnici. 

»To je udovica Matin, moja susjeda«, šapne naglo. 
»Neće da umre bez vaše prisutnosti.« 

Svećenik brzo ustane, zamoli da se dugi red pokor- 
nika, koji su bili većinom iz okolnih sela, nešto strpi, 
i iziđe iz crkve. Još toga je jutra jadnoj ženi bio donio 
svetu Popudbinu i udijelo joj Posljednje pomazanje, a 
sad nije oklijevao da joj podijeli posljednji blagoslov. 

Blijeda poput voska ležala bolesnica u postelji te- 
ško dišući. Velikim, od groznice sjajnim očima pogleda 
svećenika i pruži mu uvelu, drhtavu ruku. 

»Dobro da ste tu, velečasni! Samo nek ste tu«, jedva 
je izgovorila. »Ja se tako bojim.« 

»Ne trebate se bojati«, tješio ju svećenik sjednuvši 
kraj njena ležaja. »Smrt nije ništa strašno. Ona je 
dragi anđeo Božji koji vas vodi u nebesku domovinu.« 

»Ja se bojim zbog Kristine«, stenjala žena. »Nisam 
joj bila dobra majka, puštala sam joj uvijek na volju. 


249 


Ona nije na dobrom putu. Bog će me za nju pitati, a 
ja mu neću moći odgovoriti.« 

»Gdje je vaša kćerka? upita Vianney. 

»Ona je u Savigneuxu«, uzdahne bolesnica. 

»A što radi ondje?« 

»O moj Bože, ona pleše u krčmi k 'Crnom konju"! 
Tako sam je molila da ostane ovdje, jer sam osjećala 
da sa mnom ide kraju. No, ona nije htjela slušati. Uopće, 
u posljednje vrijeme nije me nikad htjela slušati«, ku- 
kala nesretna majka. 

»Idem po nju«, odgovori svećenik odlučno. »Majko 
Renard, molim, ostanite za to vrijeme kod bolesnice.« 

»Ali to ja mogu sama...«, prigovori švelja. »Vas 
čekaju na ispovijed.« 

»Neka čekaju. No tu stvar moram ja osobno urediti.« 

Divlja se buka začu kad je župnik otvorio vrata 
zloglasne krčme. Naglo zašute svirači opazivši svećeni- 
ka, a uz krikove otrgne se nekoliko djevojaka iz ruku 
plesača. Momci su stajali prkosno i mrko gledajući 
uljeza. 

»Tako, vi oskvrnjujete sveto adventsko vrijeme!« 
reče Vianney jakim glasom, pogleda okolo, dok nije 
opazio traženu djevojku. 

»Podi sa mnom«, reče oštro. »Tvoja mati umire.« 

Sasvim smetena ostavi djevojka plesnu dvoranu i 
pođe za svećenikom. Neki, koji su stajali blizu, razumje- 
li su što je župnik rekao, ali drugi, koji su stajali dalje, 
počeli su se smijati još prije nego je za sobom zatvorio 
vrata. 

»Gle, glel« poviče jedan mladić kozičava lica drsko. 
»Arski je župnik došao po svoju ljubavnicu.« 

»Eto vašeg sveca«, rugali se neki arskim djevojka- 
ma koje su se kušale od stida sakriti. »Nije ništa bolji 

od drugih. Nije čudo što izgleda kao smrt. Vide mu se 
na licu sve strasti!« 

»Zar se ne stidiš plesati, a majka tvoja umire«, 
korio ju svećenik stupajući kraj nje kroz ledenu zim- 
sku noć. 

»Ja sam samo gledala ples«, jecala Kristina Matin. 

»To nije nikakva isprika! Ako ti i ne plešeš, ipak 
pleše tvoje srce.«a 

»Jedanput je samo čovjek mlad«, odgovori ona 
prkosno. 

»Ludorije! Brzo se potroši sreća života«, odgovori 
svećenik ozbiljno, ali se u njegovu glasu opažala više 
žalost nego srdžba. Šuteći žurili su se naprijed. Kad su 
došli kući, nađu bolesnicu nepomičnu, blijedu... 


»Upravo je sada umrla«, reče gospođa Renard po- 
gledavši prijekorno djevojku. Kriknuvši sagnu se Kri- 
stina nad majčinu postelju i udari u plač. 

»Ostavi sada suze«, opomenu svećenik iza nekog 
vremena. »To neće stvar popraviti. Pomisao na tebe 
učinila je tvojoj majci smrt tako teškom. Molimo jedan 
Očenaš za ispokoj njezine duše.« 

Jecajući spusti se Kristina na koljena moleći uz 
suze svete riječi koje je svećenik predmolio. 

Sav potresen vrati se Vianney u svoju crkvu gdje 
su ga čekali pokornici. 

Slijedećih je mjeseci promatrao nesretnu djevojku 
sve većom zabrinutosti. Ona se sasvim promijenila, iz- 
gubila je svu svježinu. Postala je plašljiva i potištena, 
svećeniku se uklanjala s puta gdje god je samo mogla. 
Konačno, ipak pođe Vianneyu za rukom da je zaustavi 
te upita pun potajnog nemira: »Šta je to s tobom, Kri- 
stinot« Djevojka potrese prkosno glavom i udalji se 
brzo. 

»Dobit će dijete«, povjeri jednog dana mati Renard 
župniku. Vianney stade časak osupnut i ne reče ni 
riječi. 

»Ona je sramota za selo«, poče švelja opet. »Ja sam 
svojoj kćeri zabranila da s njome ne progovori ni ri- 
ječce.« 

»To nije pravol« odgovori oštro svećenik. »Siro- 
mašno je dijete sagriješilo, ali sada ono treba svu vašu 
ljubav.« 

»Velečasni, vi možete sve od mene tražiti, ali toga 
nel!« uzrujano će žena. »Nikad neće moja noga stupiti 
u kuću u kojoj stanuje grijeh! Uopće, ja ne razumijem 
kako to možete od mene tražiti, vi koji osuđujete i naj- 
manji grijeh.« 

»Zato jer grijeh mrzim, a ljubim i žalim grešnike«, 
odgovori svećenik. »Siroto dijete je dosta kažnjeno za 
svoju lakoumnost. Pa stoga, zbog te njezine bijede, ima 
pravo na milosrđe.« 

Kimajući glavom udalji se švelja. Kadikad je zbilja 
teško shvatiti tog župnika. 

Bilo je to jedne tamne rujanske noći kad je Kri- 
stina Matin rodila dijete u svoj zapuštenosti. Samo joj 
je, na izričitu župnikovu zapovijed, mati Renard pru- 
žila pomoć, ali nije mogla zatajiti odvratnosti kojom je 
učinila to djelo. Drugog dana donese novorođenče na 
krštenje. 

Brzo se po selu proširi vijest o vanbračnom porodu. 

Djevojke, koje su došle na zdenac po vodu, šaputale 
su ogorčeno ili zlorado o nesretnici. Neki momci iz Arsa 
i susjedstva pođu jedne večeri s poklopcima i kravljim 
rogovima pred kuću neudate majke te uz porugljive 
poklike naprave strašnu mačju deraču. Dok su se pri- 
stojniji držali po strani, bili su upravo najrazuzdaniji 
oni koji su na taj način dali ođuška svome ogorčenju. 

Buka je postajala sve divljijom. Konačno pograbe 
neki momci kamenje i razbiju prozore nesretnom 
stvorenju. 

Naglo se bučitelji rasprše, kao da je Božja strijela 
u njih udarila. Pojavio se župnik blijeda, srdita lica, 
te će gromkim glasom: 

»Zar nemate nimalo stida u svom srcu da se još 
rugate sirotoj djevojci u njezinoj bijedi? Tko je od vas 
bez krivice, neka prvi baci kamen na nju.« 

»Nama ne priušti ni nedužni ples, a ovakovu uzi- 
mlje u zaštitu.« 

»Tko zna zašto on to čini?« primijeti jedan iz su- 
sjednog sela. »Sjećate li se kako je onda nju odveo iz 
*Crnog konja'? Onda su već neki rekli da mu je to 
draga. Možda...«, cereći se raširi klevetnik usta i za- 
mukne. Ostali momci se zgledaju ne vjerujući toga; ali 
ipak ta se misao usadi u seljačke glave, i tu i tamo se 
začula koja izjava, napola nagađanje koje se nije pravo 
usudilo izaći na danje svjetlo. 

Pošteni ljudi su nevoljko slušali takova luda sum- 
njičenja. 

»Oni se svojim vlastitim blatom nabacuju na našeg 
župnika«, reče načelnik ljutito, a Antun Cinier, koji se, 
međutim, razvio u krepka mladića, obeća svakome koji 
bi se pred njim usudio tako što izlanuti vrućih batina. 
Pa ipak, glasine nisu prestajale. O tome se šaputalo po 
birtijama, a osobito se u »Srditom mravu« govorilo u 
dvoličnim izrazima i sumnjičavo trzalo ramenima. 

Jednog se dana selom pronio glas da je iz Arsa ne- 
stalo Kristine Matin. Ostavila je svoje dijete samo, i 
da se nije majka Renard pobrinula za novorođenče ono 
bi sigurno izgladnjelo. Nitko nije znao šta je s nesret- 
nicom. Ali iza tri dana dovezu natrag u selo na zama- 

zanim seljačkim kolima njezin leš. Kod Villefranchea 
su je izvukli iz Saone. 

»Nije znala što je učinila«, reče župnik duboko po- 
tresen. »Ljudska okrutnost je očajnu natjerala u smrt. 
Ona nije bila pri potpunoj svijesti kad je ostavila svoje 
dijete i skočila u vodu.« 

I tako se nije ustručavao tijelo nesretnice pokopati 
u posvećenu zemlju. 

»Župnik će već znati što radi«, govorili su u selu 
dobronamjerni. Ali drugi nisu prikrivali svoje zgražanje. 

»Samoubojicu je pokopao u našem groblju«, grdili 
su na ulici i po krčmama. »Samoubojicu je metnuo u 
grob pokraj naših roditelja. Čitavo groblje je oskvr- 
njeno.« 

»Znamo mi dobro zašto on to radi«, cerio se birtaš 
»Srditog mrava«. 

»Da, da, ako je to istina što se govori, onda razu- 
mijemo što je nije pokopao u kutu za samoubojice.« 
Tako su drugi govorili. Lude brbljarije imale su doskora 
dobiti novu hranu. 

Majka Renard se ustručavala zadržati u svojoj kući 
dijete grešnice. Ona zamoli župnika da se pobrine te 
ono bude drugdje smješteno. 

Tada uze Ivan Vianney jadno djetešce u svoj na- 
ručaj i odnese ga preko ulice u »Kuću Providnosti«. 

»To vam šalje dragi Bog«, reče Katarini Lassagne. 

»Dijete grijeha?« propenta djevojka i pogleda za- 
čuđeno svećenika. 

»Ono je dijete Božje«, odgovori Vianney ozbbiljno. 
»Ja sam ga pokrstio. Budi mu ti dobra majka.« | 

»Hoću, velečasni«, odgovori mlada učiteljica i uze 
ustručavajući se dijete u svoje ruke. 

Dakako, sad su klevetnici imali posla. Ta stvar je, 
eto, jasna kao sunce! 

»Ta to je njegovo vlastito dijete«, vikalo se po krč- 
mama. »Dijete njegova vlastitog grijeha! Stoga je uzeo 
u zaštitu njegovu majku. Zato je samoubicu pokopao 
u posvećenoj zemlji. Stoga oskvrnjuje svojim djetetom 
'Kuću Providnosti' i hoće da naše poštene djevojke udišu 
isti zrak s ovim kopiletom.« Navečer pođu momci pred 
župni stan, gdje su uz buku i galamu pjevali pjesme 
rugalice i, konačno, porazbijali prozore. 


Došlo je tako daleko te su mnogi u selu, koji do- 
onda nisu trpjeli da se išta iznese protiv župnikovoj 
časti, sada postali nesigurni, a kad bi Vianney išao 
ulicom, jedva su se dotakli šešira oni koji su ga, inače, 
prijazno pozdravljali. Prosta su pisma dolazila u župni 
stan, a na vrata su lijepili cedulje s pogrdnim rečeni- 
cama. 

»Velečasni, vi tu morate nešto poduzeti«, reče stari 
Mandy zabrinuto. »Tko vas, uistinu, poznaje, taj, da- 
kako, neće vjerovati u takav besmisao, no mnogi će se 
pokolebati jer vi šutite. Branite se na propovjedaonici, 
tužite klevetnike sudu. Kad budu zatvorili glavne vi- 
kače, onda ćete imati mir.« 

»Ne, ne«, odgovori svećenik. »Neću se braniti. Neću 
nikoga vući pred sud. Ali ja vidim unaprijed čas kad 
će me batinama protjerati iz sela, kad će se i sam moj 
biskup na meni prevariti te mi oduzeti svu vlast, kad 
će me odvući u zatvor, gdje ću moći oplakivati svoj 
jadni život.« 

»Dobro, a onda?« pitao načelnik. »Zar se nećete od 
toga braniti?« 

»Kako da se uklanjam križu koji mi Bog stavlja 
na ramena?« nasmiješi se svećenik. »O, ne, ja se ne 
branim, ja blagosljivljem taj križ. U križu je mir. Sva 
naša nevolja dolazi od toga što ne ljubimo križ.» 

»Moj siromašni župniče, kako morate trpjeti«, iz- 
mače dobrom čovjeku iz ustiju. 

»Da, ja trpim kako dosad nisam nikad trpio. Prema 
ovoj patnji sve druge nisu ništa. Danas je jedno dijete, 
koje mi je, inače, uvijek prijazno pružilo ruku, od mene 
pobjeglo kao da sam sam nečastivi.« 

»Vaše djelo će propasti. Čuo sam da mnogi rodite- 
lji ne šalju više svoje kćerke u 'Providnost' i da su 
mnogi izvanji poveli ogorčeno svoju djecu kući.« 

»To je istina«, povladi svećenik. »Ali 'Providnost' 
je u Božjim rukama. Prijatelju, istina je, ja trpim do 
dna duše, ali sam ipak zadovoljan s tim križem budući 
da sada znam da me dragi Bog nije odbacio, jer me 
je udostojao da nosim križ njegova prezrenog i zlostav- 
ljanog Sina.« 

Najviše su, dakako. žalile one u kući »Providnosti«. 
Katarina Lassagne imala je sada često sasvim zaplakane 
oči kad je došao župnik, aH ju je Vianney ukorio stro- 
gim riječima. 

»Nemamo razloga da plačemo. Mi se, pače, mora- 
mo radovati«, govorio bi uvijek iznova. Onda dade da 
mu donesu malog Bernarda Matina, primi ga srdačno 
u naručaj i blagoslovi. 

»Kamo sreće da to dijete nije nikad došlo u našu 
kuću«, mrmljala kadikad Ivana Channy, ali Katarina 
potrese glavom i reče: »Župnik zna što čini. Kako on 
radi, to mora i nama biti pravo.« 

A tiha Benedikta Lardet prikaza Spasitelju svoj 
život za svećenikovu čast. 

Kroz čitavu jesen nisu prestajale klevete i pogrde. 
Plesalo se još pomamnije nego ikad prije. Sve što je 
Vianney za toliko mukotrpnih godina podigao činilo se 
da će se raspasti. U kući »Providnosti« nastani se bijeda 
i nevolja. Župnik je proseći milostinju nalazio često za- 

tvorena vrata i više nego jednom dobio odgovor da su 
rado pripravni učiniti nešto za školu, no prije toga 
mora ono dijete grijeha iz kuće. 

»Ono ostaje ondje dokle god ja mogu disati«, od- 
govori svećenik. 

»Recite samo jednu riječ, velečasni«, zaklinjao ga 
jednog dana Antun Cinier. »Vi treba da na propovjeda- 
onici reknete samo jedanput da je sve laž i kleveta, on- 
da ćemo vam vjerovati.« 

»Zar mi bez ovakove riječi nećeš vjerovati?«, upi- 
ta svećenik bolna izraza. 

»Naravski da vam vjerujem«, reče mladić. »Ali, ako 
nastavite šutjeti, onda... onda...!« Antun Cinier drm- 
nu ramenima i ode. 

»Pa i taj«, uzdahnu svećenik. »I najvjerniji među 
vjernima!« On spusti glavu na ruke i poče plakati. Ipak 
se nije branio nijednom riječi. 

Jednog dana dođe u župni stan jako zabrinut dekan 
iz Trčvouxa. 

»Što se to događa?« upita on i sjede duboko uzdah- 
nuvši. »Biskup je dobio anonimna pisma koja napadaju 
vašu čast, stoga me je ovlastio da ispitam slučaj. Ne 
trebam vam reći kako nijedan subrat, koji vas poznaje, 
ne sumnja u vašu nevinost.« 

»Hvala vam!« odgovori Vianney. »Dakle, istražujte!« 

»Znate li tko je otac djeteta?« upita opunomoćenik 
biskupa Deviea iz Belleya, čijoj biskupiji, ima tome ne- 
koliko godina, pripada dekanat. 

»Na vaše pitanje ne mogu odgovoriti«, odgovori 
župnik. 

»Nemate pojma, ne sumnjate li na nekoga?« 

Vianney potrese glavom bez riječi. 

»Dobro, onda mora sam Gospodin Bog očitovati va- 
šu nedužnost«, uzdahnu dekan. »To je doista zla stvar. 

Po svim se selima govori o vama. Dapače, i u Trćvouxu 
su vas javno u jednoj kavani grdili. Branite se barem.« 

»Sta veli biskup na to?« upita Vianney iza kratke 
stanke. 

»Biskup vam preporučuje da zatražite premještaj«, 
odgovori dekan zabrinuto. »Ako ne možete svima očito 
dokazati svoju nevinost, da bi bolje bilo da odete 
odavle.« 

»Dakle i biskup«, odgovori žalosno Vianney. »Do- 
bro, ja ću zatražiti premještaj.« 

»Imam još jedan prijedlog«, reče župnik iz Trćvouxa. 
»Održite pučke misije! Možda će se selo opamnetiti.« 

»Pučke misije!« odgovori Vianney. »Da, to je 
pravo!« 

»Dao Bog da se sve obrati na dobro«, uzdahnu de- 
kan i ostavi subrata. 


S tornja crkve u Arsu zvona naviještaju dane milo- 
sti. Misije daju kartuzijanci iz Lyona. Snažnim propovi- 
jedima opominjali su srca na obraćenje. Ipak se prvih 
dana nije pokazao uspjeh. Odveć tmurno ležale su sje- 
ne nad zaslijepljenim selom. Upravo tih su dana momci 
još drskije nego inače pjevali pjesme rugalice pred žup- 
nim dvorom. 

Redovnici su, doduše, na propovjedaonici branili 
svećenikovu čast, jamčili za njegovu nevinost i grom- 
kim glasom spočitavali nezahvalnost župljana. 

»Ako on sam ništa ne kaže...2« govorili su ljudi 
iz Arsa, »kako da mu onda vjerujemo?« 

Treći dan zahvati stvar ruka Božja. Konjušara 
Trčvea, koji je u krčmi više od drugih zbijao šale na 
račun misionara, udri konjsko kopito u prsa. Na umoru 
pozva on jednog od kurtuzijanaca. Pošto ga je ispovje- 

dio, dade misionar brže bolje pozvati načelnika i neko- 
liko drugih uglednih muževa. Kad su ovi došli, po- 
vede ih on do bolesnikove postelje i zamoli da saslu- 
šaju jedno samrtnikovo priznanje. 

Rumen oblije lice teško ranjenoga kad je vidio lju- 
de gdje ulaze. Onda se, potpomognut redovnikovim ru- 
kama malo uspravi i progovori stenjući: »Ja sam otac 
onog djeteta koje je rodila Kristina Matin. To sam o- 
davna u ispovijedi priznao župniku, ali on nije ništa 
kazao. Stoga moram ja to kazati. Bog neka mi oprosti 
moju krivicu!« 

Nakon te izjave klonu na jastuke, poče hroptati, 
a onda mu provali na usta mlaz tamne krvi. Nekoliko 
časova kasnije izdahne u miru. 

»On je najviše klevetao župnika«, reče seljak Trčve 
duboko potresen. 

Poput vihora raširi se vijest po selu. Premda nisu 
zvona zvonila, napuni se crkva do posljednjeg kutića. 


Potpuna tišina nasta kad je jedan od kartuzijanaca 
uzašao na propovjedaonicu te pročitao priznanje, pot- 
pisano od njega, od načelnika, seljaka Trčvea i drugih 
čestitih muževa, kojim se očito dokazuje župnikova ne- 
vinost. 

»Vi ste nanijeli svome župniku gorku nepravdu«, 
doda on gromkim glasom. »Molite ga za oproštenje. Ja 
sam siguran da će vam oprostiti. A sada zapjevajmo 
Tebe Boga hvalimo!« 

Nikad dosad nije tako gromorno odjekivala arskom 
crkvom pjesma zahvalnica kao u ovaj sat. Svi, koji su 
bili tako slijepi te su posumnjali u svoga svećenika, 
potajno su ga zamolili za oproštenje zbog gorke uvrede 
koju su mu nanijeli. 

Jedan od redovnika ode brzo u župni stan da javi 
župniku sretan obrat stvari i da ga povede u crkvu. 

»Dođite, vaši vas župljani čekaju«, nagovarao ga 
usrdno. 

»O, to nisu više moji župljani«, odgovori Vianney 
bolno se smiješeći. »Upravo sam dobio dopis da sam 
premješten. Biskup me je imenovao župnikom u Fare- 
insu.« 

»O tome ne može sada biti ni govora«, protivio se 
kartuzijanac živahno. »Ljudi vas jednostavno neće pus- 
titi.« 

Napokon popusti Vianney žestokom nukanju, i brzo 
iza toga stajao je smrtno blijeda lica na propovjedao- 
nici svoje crkve. 

»Vi držite, moja draga djeco, da me morate moliti 
za oproštenje«, reče on tihim glasom. »O, toga ne treba, 
jer ja znam sam kako sam malo zaslužio da budem 
vaš pastir. Ja vas samo molim da ubuduće ne progonite 
svojom srdžbom siromašno nevino djetešce. Kako da 
ne ljubim to malo stvorenje kad ga Bog tako ljubi Ja 
sam ostavit ću vas, jer mi je biskup povjerio 
drugo stado. Molite se za me, a ja obećajem da ću vas 
uvijek nositi u svom srcu.« 

Sa suzama u očima slušali su župljani svoga žup- 
nika. No, kad je rekao da će ih ostaviti, odlučno su 
tresli glavama. Neće dopustiti da ode od njih, premda su 
ga mnogi malo dana prije još kudili. Prije svih odlučno 
je ustao protiv premještanja grof Garets koji nije nikad 
posumnjao na pobožnog svećenika. Dan iza toga od- 
veze se s načelnikom u biskupski grad, a navečer mogli 
su kartuzijanci narodu javiti da je biskup opozvao 
premještaj. 

Toga su dana u Arsu zvona zvonila sve do u du- 
boku noć. 

Kad se župnik kasno u noći vratio iz crkve, čekao 
ga je Antun Cinier. 

»Velečasni«, reče mladić zastiđeno, » i ja sam u vas 
posumnjao. Oprostite mi, bio sam lud.« 

»Dođi sa mnom, pokazat ću ti nešto«, nasmiješi se 
Vianney. U župnom stanu uze Sveto pismo Novog zav- 
jeta i poče čitati iz Evanđelja po Mateju: »I otpjevavši 
pjesme zahvalne izađoše na goru Maslinsku. Tada im 
reče Isus: Svi ćete se vi sablazniti noćas nada mnom, 
jer je pisano: udarit ću pastira, i ovce će se od stada 
razbježati...« 

»Kada su se apostoli sablaznili nad svojim Gospo- 
dinom, zar se smijem potužiti što su siromašni stanov- 
nici Arsa posumnjali u svoga nevrijednog župnika?« 
reče svećenik zatvorivši Sveto pismo. »Ali vam smijem 
otvoreno priznati da nisam nijedan čas nikoga od onih 
koji su me ocrnjivali prestao ljubiti.« 

Sa suzama u očima stisne župniku Antun ruku. 
»Sad vam pripadam dušom i tijelom«, zavjeri se on. 

»Ne meni, ne meni«, odgovori svećenik. »Bogu mo- 
raš pripadati, jer ti si, Antune Cinier, Božji.« 

Ganut ostavi mladić župni stan. 

Misije u Arsu su sjajno uspjele. Gotovo se čitavo 
selo ispovjedi i iskreno obrati Bogu. Mnogi od onih, 
koji su javno kudili župnika po gostionicama, klonili 
su se sada zastiđeni krčme. Pa i ono malo gostiju, koji 
su se iza misija pojavljivali u »Srditom mravu« ili u 
»Divljem čovjeku«, nisu više trpjeli da bi krčmari ružno 
govorili o župniku. 

Pertinand, gostioničar »Srebne ruže«, dođe jednog 
dana zabrinut u župni dvor i reče: »Ja dobro znam da 
vam je svaka krčma trn u oku. Vama za volju rado bih 
je zatvorio, ali ja imam petnaestero djece.« 

»Pa, ipak zatvorite krčmu«, opominjao ga župnik. 
»Vi imate još nešto njive i dobar vinograd. Osim toga 
imam još nešto za vas.« Zamišljeno korakne dva tri 

puta i onda će živahno: »Ne znam zašto je tako, ali 
od nekog vremena dolazi mnogo stranaca u naše mjesto.« 

»O, oni dalaze radi vas«, odgovori živo gostioničar. 

»Svejedno. U svakom slučaju traži uprava pošte u 
Lyonu jednog poduzetnika za prevoz putnika između 
Arsa i Trčvouxa. Javite se vi za taj posao! Vi ćete ga 
sigurno dobiti. Ja ću vas rado preporučiti, i siguran 
sam da će to biti dobra naknada ako zatvorite gostioni- 
Cu.« 

»Hvala vam od sveg srca!« Pertinand stisne svećeni- 
kovu ruku, i ode sretan iz župnog stana. 

I doista, njemu povjere novu zadaću, i brzo se po- 
kaza da nije učinio zlu zamjenu. 

Uostalom, i »Srditi mrav« je morao zatvoriti krč- 
mu. A iza njega i +Divlji čovjek«. Oba krčmara ostave 
selo jedne maglovite noći. 

Katarina Lassagne je bila sva sretna što se sve 
tako sretno svršilo. 

»Mi smo svaki dan s djecom za vas molile«, reče 
ona kad je župnik skoro iza pučkih misija opet jednom 
pohodio »Providnost«. A za našeg malog Bernarda Matin 
dobile smo puno darova. Ivan Pertinand, jedan od vaših 
ministranata, donio je ovamo čak i svog drvenog konja, 
premda će još nekoliko godinica potrajati dok Bernard 
bude mogao na njemu jahati.« 

»Sad nam se opet naglo napunila smočnica«, doda 
Ivana Chanay, kuharica. »Sad možemo opet hraniti 
gladne želuce.« 

»Uostalom, gotovo su sva djeca, koja su ostavila naš 
dom, opet došla natrag. Vi se sigurno nećete protiviti 
da ih opet primimo?« upita Katarina. 

»Zašto bih se protivio?« odgovori župnik. »Zar nije 
Spasitelj rekao: Tko primi jedno od ovih malih koji 

vjeruju u me, taj mene prima! Zar da Gospodina odbi- 
jemol« 

Tiho pruži župniku ruku i Benedikta Lardet, a da 
nije ništa rekla. Zabrinuto pogleda svećenik mlađu 
učiteljicu. 

»Zar ti nije dobro?« upitat će je. 

»Ipak, velečasni, meni je posve dobro«, odgovori 
djevejka tiho. Nitko nije morao znati da se, ima tome 
nekoliko dana, loše osjeća te brižno sakriva maramice 
na kojima je pred kratko vrijeme našla tragove krvi. 
Ona je znala da je dragi Bog primio žrtvu njezina 
mladog života. 

A navečer toga dana klečao je Ivan Vianney dugo 
pred svetohraništem. 

»Gospodine«, molio je iz dubine srca, »ti si od 
mene uzeo križ. Je si li nezadovoljan sa mnom kad me 
nisi udostojao da ga dulje nosim.« 

Božja je dobrota oslobodila svog slugu od duševnih 
boli, ali to više i nemilosrdnije je Ivan Vanney trapio 
svoje tijelo. No, brzo su se opazile posljedice teškog 
odricanja i strašnih pokora. Gospođici iz dvorca uspije 
te se je svećenik dao pregledati od dr Tim€courta, li- 
ječnika iz Tr€vouxa. 

Zabrinuto je liječnik kimao glavom, pošto je ispitao 
Viannevevo zdravstveno stanje, i reče: +Nije dobro s 
vama. Ja ću vam propisati nekoliko lijekova koje mo- 
žete dobiti u Trćvouxu. Osim toga morate uzimati mas- 
ne i mliječne juhe, piletinu, teletinu, pivo, svježe i ku- 
hano voće, svježi kruh, pržene rezance, bijelog kruha, 
maslaca i meda, čaja s mlijekom i šećerom i što više zre- 
log grožđa.« 

Vianney kimnu glavom i ode. Ali vani razdere 
recept u male komadiće i prosu ih u vjetar. Ni časa 
nije mislio da se drži liječnikovih uputa. 

»Sigurno će on mnogim mojim siromašnim župlja- 
nima propisati istu dijetu«, reče on u sebi. 

Narednih dana dobije arska crkva nov ures. Vianney 
je donio iz Lyona lijepu sliku »Ecce homo«, sliku trnjem 
ovjenčanog i izranjenog Spasitelja. Nju stavi na časno 
mjesto kraj oltara. 

Od onda je puno sati klečao uzdignutih ruku pred 
tom svetom slikom. 

ZIDARSKI POMOĆNIK I ISPOVJEDNIK 


1828 — 1830. 


Bilo je to jednog sunčanog proljetnog dana, kad su 
seoskom ulicom zaštropotala poštanska kola, koja su sa- 
da tri puta tjedno išla između Trćvouxa i Arsa, te se onda 
zaustavila u blizini crkve. Franjo Pertinand, najstariji 
sin nekadanjeg gostioničara, skoči sa sjedišta i otvori ko- 
la, dok je njegov desetogodišnji brat Ivan još jednom ve- 
selo zatrubio u rog. Onda skoči i on s kola te požuri pre- 
ma stražnjim vratima žuto obojadisanih poštanskih kola, 
da pomogne izaći šesnaestorici putnika i da, tu i tamo, 
primi koju napojnicu. 

Bilo je to čudno ispremiješano društvo koje je izaš- 
lo iz kola: seljaci iz gorskih sela pokrajine Auvergne 
u drvenim cipelama i širokim kaputima koji su dopi- 
rali do ispod koljena; građani iz Trevouxa s cilindrima 
široka ruba i u šarenim frakovima; dame u uskim 
steznicima, gradskim haljinama i poculicama s bogatim 
vrpcama; neki kratkovidni novinar s debelim očalima, 
i, napokon, svećenik u dugom talaru. 

»Gdje je on?« pitaju dječaka ogledavajući se ra- 
doznalo naokolo. 

»Sigurno ćemo ga naći u crkvi«, nasluti svećenik 
koji, jamačno, nije dolazio prvi put u Ars. 

»Već ćemo ga naći«, uvjeravao ih Ivan. »Pođite 
samo za mnom!« Čudnovato, on je odveo malu četu put- 
nika mimo crkve i župnog dvora do neke zgrade iza 
kora crkve. 

»Aha, on će biti u »Providnosti«, primijeti svećenik. 
»Tu drži vjeronauk, pa ćemo moći, možda, malo pris- 
luškivati kod prozora.« 

Ali i školu mimrnoiđoše, dok se nisu zaustavili kod 
jedne novogradnje, gdje su zidari bili upravo pri poslu. 
Nekoliko se dječaka penjalo po skelama i dodavalo 
cigle. 

»To je novogradnja 'Providnost'«, tumačio Ivan. 
»U staroj je zgradi postalo pretijesno, jer ondje sad 
primaju i siročad.« 


»A gdje je on?« upita seljanka nestrpljivo. 

»Otvorite samo oči!« nasmije se dječak. »On stoji 
upravo pred vama.« 

»Šta, to da je arski župnik?« začudi se žena i za- 
gleda se u čovjeka koji je, stavivši plavu pregaču preko 
talara, upravo miješao žbuku. 

»Vi tražite župnika, a nalazite šegrta«, nasmiješi 
se Vianney otirući tragove žbuke s lica. 

»Vi radite kao zidar?« začudi se novinar vadeći 
bilježnicu. 

»Što mogu drugo?« odgovori svećenik. »Ako nisam 
prisutan, momčići ljenčare.« 

»Oho, to si ne damo reći«, branio se August Trčve, 
jedan od pomagača, inače ministrant. 

»Je li istina da živite samo od hladnih krumpira?« 
upita radoznali novinar pišući nešto u svojoj bilježnici. 

»Ne, to nije istina«, odgovori nevoljko župnik. 

»Auguste, ulij još malo vodel« Od nekog je vremena 
uzimao siromašne obroke u »Providnosti«, gdje ga ener- 
gična kuharica prisilila da se bolje hrani. A na izričitu 

zapovijed morao je svaki dan popiti i čašu 
mlijeka. 

»Je li istina da živite bez sna?« ispitivao je publi- 
cista dalje. 

»Ni to nije istinal« odgovori Vianney kratko. »Ja 
spavam svake noći, samo ako me on pusti spavati.« 

»A tko vam to ne da spavati?« 

»Rogonja!« izlane August Trčve. 

»Tko to?a 

»Đavao! On buči u župnikovu stanmu« 

»Pazi, Augustel« korio je župnik. »Ti mi liješ vodu 
na cipele.« 

Novinarova je olovka brzo šarala po bilježnici. 

»Doista čudnol« smiješio se novinar. »U devetna- 
estom se stoljeću, eto, još sotona pokazuje. Pričaju 
da vi, gospodine župniče, činite čudesa. Smijem li pitati, 
da li je to istinat« 

»Dal« potvrdi svećenik. 

»Vi, dakle, činite čudesa?« 

»Ne, ja sam samo rekao da smijete pitati«, šalio se 
Vianney. »Kad bih mogao čudesa činiti, ne bih sada 
morao miješati žbuku, te bih mogao ići kućiL« 

»Ipak, on čini čudesa«, šapne novinaru Ivan Perti- 
nand koji se vratio s praznom uprtnjačom. »Idite samo 
u »Providnost« i upitajte Katarinu Lassagne!« 

»Molim lijepo«, okrene se župnik prema hodočas- 
nicima koji su okolo stajali nijemi od čuđenja, »idite 
samo u arkvu! Ako se želite ispovjediti, brzo ću vam 
biti na raspolaganju.« 

Oklijevajući udalje se proštenjari. 

»Tako e! nisam predstavljao svetog župnika«, reče 

jedan od onih u fraku. »On izgleda posve obično, i još 
obavlja niže zidarske poslove.« 

»O, izvrsno! To mi je pravi čovjek!« primijeti se- 
ljak iz Auvergnea. »Kako je samo zgodno otpravio onog 
nametljivog novinara! To mi se doista svidjelo.« 

»Za sveca mi izgleda nešto odviše zagrižljiv«, na- 
doda gradska dama s čipkastom poculicom. 

»Nedostaje mu politura.« 

»Politirane svece je rijetko naći«, odgovori abbć 
držeći da mora ispričati subrata. 

»Ali on bi morao ipak znati koga ima pred sobom«, 
ljutila se dama s uskim steznikom. »Nisu samo seljaci 
došli ovamo. Moj muž je viši činovnik.« 

»Ne trebate se radi toga uzdizati«, odvrati ugojena 
seljanka ne mogavši se uzdržati, te lupne šiljkom irišo- 
brana o zemlju. 

Na to se dama uvrijeđeno okrene. 

Dok su oni išli u crkvu, uputio se novinar u »Pro- 
vidnost«. 

»Vi pitate za čudesa?« nasmiješi se Katarina Lassagne. 
»Ali čitav je čovjek jedno jedino čudo. Nema ništa čud- 
novatije od arskog župnika.« 

»No, meni se on učinio kao običan čovjek«, odgovori 
žurnalista. »Je li on ikad što učinio što se ne može rastu- 
mačiti na naravni način?« 

»O da!« odvrati učiteljica. »Bilo je vrijeme kad 
smo imale jedva štogod da nahranimo tolike gladne 
želuce. Jednog su dana bile sve naše zalihe iscrpljene, 
pa smo se potužili našem župniku, Bog neće da djeca 
gladuju' odgovori on. Onda nam zapovjedi da odemo 
u žitnicu te da skupimo posljednje ostatke žita. "Nema 
ondje ostataka', uvjeravala ga kuharica. 'Ipak pogledaj- 
te! naloži on. Kad je Ivana Chanay mašući glavom 

onda ipak otišla gore i otvorila vrata žitnice, prosu se 
prema njoj val žutih pšeničnih zrna.« 

»On je to žito, jamačno, potajno dao onamo do- 
nijeti«, izusti novinar nevjerno. 

»To je posve isključeno«, odgovori upraviteljica 
»Providnosti.« »To se ne bi moglo dogoditi a da ne bi 
jedna od nas primijetila. Osim toga ne bi nas on pustio 
da vjerujemo kako se dogodilo čudo.« 

»Bilo je toliko žita te smo mislile da će se natrule 
grede pod težinom slomiti«, potvrdi Benedikta Lardet. 

»Koliko djece sada imate u domu?« ispitivao žur- 
nalista dalje. 

»Ne znam«, odgovori Katarina. 

»Vi ne znate?« začudi se novinar. 

»Ne, doista ne! Bog znade, i to je dosta.« 

»Ali, ako koji od vaših štićenika pobjegne?« 

»O, mi ih sve predobro poznamo a da ne bismo od- 
mah znale tko manjka.« 

»To je posve čudnovato«, konstatira novinar pišući 
u svoju bilježnicu, te se udalji mašući glavom. 

Ivan Vianney odloži pregaču i požuri u crkvu. Dugo 
je klečao na podnožju oltara uzdignutih očiju prema 
svetohraništu, a onda sjedne u ispovjedaonicu, koja je 
stajala u krstionici. 

Prva je dočla na ispovijed ona seljanka s velikim 
kišobranom. Ona se potuži na nekoliko malih prekršaja 
i onda zašuti. 

»Niste li što zaboravili?« upita župnik. 

»Ne bih znala«, odgovori žena osupnuto. 

»Zar niste idući u crkvu primijetili nešto vrlo ne- 
ljubezno?« 

»Ah da, imate pravo«, reče seljanka. »Ljutila sam 
se zbog riječi jedne osobe.« 

»Draga moja, morate imati više strpljivosti«, uz- 
dahne ik, 

Jednog seljaka podsjeti da je ulijevao vođu u mli- 
jeko i u vino. Seljak prizna skrušeno svoje pogreške. 

Jednoj, po modi obučenoj, dami reče: »Spasite 
svoju dušu koja se posve izgubila u zemaljskim tašti- 
nama! Kolika je šteta izgubiti dušu koja je našega Spa- 
sitelja toliko stajala! Šta vam je on zlo učinio da tako 
s njim postupate?« 

Abb€ se potuži da u dušobrižništvu ima malo uspje- 
ha, premda se puno muči na propovjedaonici. 

»Dobro, vi ste propovijedali, moj prijateljul« odgo- 
vori Vianney. »Ali, jeste li i molili? Jeste li postili i 
bičevali se? Ako toga niste činili, kako se možete tužiti 
na vaše stado?« 

Neki gospodin iz grada, koga je u Ars dovela tek 
radoznalnost, zaustavio se u blizini škropionice i dosađu- 
jući se promatrao sveto mjesto. Iznenadi se kad opazi 
kako župnik ostavlja ispovjedaonicu i ide k njemu. 

»Vi se već odavna niste ispovjedili, prijatelju. Nije 
li tako?« upitat će svećenik. 

»Mislim da ima tridesetak godina«, odgovori gos- 
podin u neprilici. 


»Trideset godina, dragi prijatelju? Sjetite se točno. 
Ima tomu trideset i tri godine, i to prigodom vaše prve 
svete Pričesti koju ste primili u pojati jedne lyonske 
svilane.« 

»Imate pravol« propenta tuđinac problijedivši. 

»Onda dođite sada i ispovjedite sel« 

»Ali ja nisam pripravan, i osim toga... ja nemam 
vjere!« 

»Vjerovat ćete kad se budete ispovjedili.« 

Malo kasnije klečao je gospodin u ispovjedaonici. 
Ispovijed je trajala dvadeset minuta, a onda ustane s 
neopisivim čuvstvom mira. Pred oltar se baci na koljena. 
Zahvaljivao je Bogu što mu je obratio srce. 

Nekoliko sati kasnije otputovali su hodočasnici kući. 
Novinar je pažljivo čitao svoje bilješke i razmišljao ka- 
kav će članak dati u novine. Jeđini je on bio koji nije 
potražio sreću dobre svete ispovijedi. 


Novogradnja pokraj »Providnosti« bude blagoslov- 
ljena, i brzo se poveća broj sretnih stanara. Vianney je 
u novi dom primao samo siročad, siromašne zapuštene 
djevojke koje je negdje pobrao s ceste. Mnoga od tih 
stvorenja bez ognjišta bila posve zanemarena i u dronj- 
cima, uplašena, pokvarena. No, Katarina Lassagne pri- 
mala je sve jednako majčinskom ljubavlju i pokazivala 
neslomljivu strpljivost. Ipak .je župnik upravo ovu, do- 
ista apostolsku djevojku kušao bez ikakove štednje. 
Htio je da ovaj dragocjeni biser njezine duše zasjaji 
u sve većem sjaju, te joj nije prištedio nijedno poniženje. 

Jednoga dana dovede on u dom neku sasvim propalu 
djevojku, koju je svu zablaćenu pobrao negdje pokraj 
ceste u jarku. Poderana odjeća bila sva blatna i puna 
gamadi. Ona se vucarala po najozloglašenijim krčmama, 
dok je nije grad, konačno, izbacio odrpanu i punu ga- 
dnih čireva. 

»Dovodim vam novog, dragog gosta«, reče Vianney 
kad je uveo djevojku. 

Sa zgražanjem ustukne Katarina Lassagne od tog 
nesretnog stvorenja. 

»Ali nekoga takova!« šapne ona župniku. »Ona je 
pogibeljna za ostale djevoke.« 

»Vi ćete već znati kako da ih od te pogibelji obra- 
nite.« 

»No, mi nemamo nijedne postelje slobodne.« 

»Pa neka dobije tvoju, dijete moje«, odgovori 
Vianney neumoljivo. 

Katarina obori postiđeno glavu, pristupi djevojci, 
pruži joj ruku i prijazno je pozdravi. 

Drugi puta bila Ivana Chanay, kuharica, koja se 
župniku potužila zbog prevelikog posla. 

»Mi ne možemo više tako dalje“, reče ona zabrinuto. 
Osim toga je Benedikti sve gore. Ona nam više ne 
može pomoći.« 

»Vi nemate više one revnosti prvih dana«, odgovori 
svećenik strogo. »Vi se niste još dosta predali u volju 
Božju.« 

»To može vrijediti za mene«, odvrati djevojka. »+Za 
druge dvije ne vrijedi vaš prigovor.« 

»A što, vi ste sve tri jednake«, ukori je Vianney. 

Šuteći vrati se Ivana u »Providnost« i saopći dru- 
gim dvjema opore svećenikove riječi. 

»On ima pravo«, odgovori Katarina nakon male 
stanke. »Ako se sasvim predamo u volju Božju, onda 
će sve lako poći za rukom.« 

Doista, svećenik nije štedio dobre duše nikakvim 
kušnjama, i često je imao za njih riječi koje su ih ne- 
smiljeno boljele. Ali, djevojke su znale da je i ova 
strogost proizlazila iz njegove ljubavi. On je htio da im 
duše budu bez ikakove ljage. 

Opet u domu nije bilo najpotrebnije hrane. 

»Ja ću svojim svecima dobro trubiti u uši«, tješio je 
župnik, i njegova molitva nije ostala neuslišana. 

Jednoga ee dana potuži Ivana Marija Chanay žup- 
niku da ima još tako malo brašna te nije dovoljno za 
jedan hljeb. 

»Morate mijesiti«, odvrati Vianney. »Čestito mi- 
jesiti moratel« Ne bez neke bojazni dade se kuharica 

na posao, metne u korito ono malo brašna, u koje je 
inače istresala čitavu vreću, te doda vode. Onda poče 
mijesiti i mijesiti. I dogodi se čudo. Veliko se korito 
napuni tijestom kao i svaki dan. Ivana je mogla staviti 
u krušnu peć deset velikih hljebova. Kad je ona župnika 
izvijestila o tom nečuvenom čudu, odgovori on: »Dragi 
Bog je dobar. On se brine za svoje sirote.« 

Teška kušnja zadesi dom »Providnosti». Usred svi- 
jetlog proljeća godine 1830. ležala Benedikta Lardet na 
samrtnoj postelji. Kad joj je liječnik priznao da nema 
više nade u ozdravljenje, odgovori ona svijetlim licem: 
»Kolika radost! Kolika radost! Idem gledati dragog 
Boga!« Sa smiješkom na licu oprosti se od svog života, 
punog žrtava. 

Nju naslijedi Marija Filliat, švelja iz Misćrieuxa. 
Njena će opora ćud biti za siromašnu Katarinu Lassagne 
velika kušnja. No ova je nosila svoj križ junački i o- 
dano te se nije nijednom riječi potužila župniku. 


Smrt pobožne Benedikte pade u tešku, burnu godinu. 
Činilo se da su se povratila vremena strahote. U glav- 
nom je gradu bjesnjela pobuna. Barikade zatvarale u- 
lice. Pred kraljevom palačom dođe do krvava okršaja 
između pobješnjele svjetine i vojske. Navalili su na 
gradsku vijećnicu, nadbiskupovu palaču su opljačkali, 
Louvre pade u ruke buntovnicima. Karlo X morade 
se odreći krune te je prepusti Ljudevitu Filipu od Orlć- 
ansa, sinu zloglasnog princa Egalitća. 

Do u posljednje selo dopirali su valovi burne pli- 
me. Ni biskupija Belley nije od toga bila pošteđena. 
Protiv klera su se podnosile najluđe i najmrskije kle- 
vete. Proširi se glasina da će nova vlada zatvoriti crk- 
ve i ukloniti križeve pokraj cesta. Tu i tamo našli se 
obeščašćeni kipovi i propela kod poljskih granica i puteva. 

Onih tmurnih dana zbilo se opet nešto u Arsu. 
Posljednji ostatak nezadovoljnika pobunio se protiv žup- 
nika. Kad se Ivan Vianney jedne večeri vraćao kući iz 
crkve, čekalo je na njega sedam ljudi. 

»Sto želite od mene, prijatelji moji«, nagovori ih 
on ljubazno, premda je znao da nisu oni baš od najvjer- 
nijih. 

»Gospodine župniče«, odgovori kolovođa malog pos- 
lanstva. »Mi zahtijevamo da ostavite naše mjesto. Mi 
vas više u Arsu nećemo trpjeti.« 

»Dolazite li vi u ime župe?« upita ih Vianney svla- 
davajući se da ostane miran. 

»Ne, ali mnogi su nezadovoljni«, odvrati jedan dru- 
gi. »Vi s vašom strogošću ne pripadate u ovo novo doba.« 

»O tome nisam nikad razmišljao da li pristajem u 
ovo vrijeme, nego samo da li pristajem uz Boga.« 

»Mi se osjećamo uvrijeđenima zbog vaše osornosti«, 
iznese treći. 

»Ima vjernika kojima ste uskratili odrješenje.« 

»Djeci iz poštenih obitelji odgodili ste prvu svetu 
Pričest. Ulične djevojke primili ste u 'Providnost'.« 

»Zabranjujete ples. ..!« 

»Progonite gostionice .. .l« 

»Predugo propovijedate...!« 

»Dosta je!« digne Vianney, koji je mirno slušao, 
ruku. »Donesite mi dokaz da veći dio župe isto tako mi- 
sli, i ja ću otići ako biskup pristane na to. Ja sam si 
predobro svjestan svoje nevrijednosti.« 

Ljudi osupnuto pogledaše jedan drugoga. Onda 
uzmu svoje šešire. Vianney pruži svakome od njih ruku, 

»Ja nikako ne zamjeravam ono što tražite«, reče. 
»Ako sam kome od vas što nažao učinio, to molim od 
srca oproštenje.« 

Dugo je još župnik stajao nepomično u svojoj sobi 
kad su se zatvorila vrata za seljacima. To je, dakle, bila 
žetva nakon tolikih godina! Došli su moliti da ode 
od njih. 

Malo-pomalo nestade ukočenosti. Sjede za stol i uze 
Novi zavjet što je ležao pred njim. Tu je knjigu bašti- 
nio od župnika Balleya iz Ecullyja. 

»Dragi moj stari prijatelju!« uzdisao Vianney. »To- 
liko puta si me opet osokolio kad sam izgubio svu od- 
važnost. Zar nemaš kakve utjehe za svoga sina u taj 
gorki čas.« Onako, otprilike, otvori knjigu. Pogled mu 
pade na jedno mjesto u Evanđelju po svetom Luki. Či- 
tao je: »I sav narod Gerasenaca molio ga da bi od njih 
otišao .. .« 

Kad je Ivan Vianney podigao pogled, bilo mu je 
kao da vidi lice svog starog učitelja, njegove ozbiljne, 
ali dobrostive oči, smiješak koji mu je tako često titrao 
oko usana. I on začuje njegov mili glas: »Zašto te žalosti 
nezahvalnost koju si iskusio, kad je i Gospodin podnio 
istu gorčinu?« Tada svećenik pokri lice rukama i pla- 
kaše. 

Brzo se to sve sazna u selu. Tako su ogorčeni bili 
župljani nad ono sedam seljaka da ih je, konačno, sam 
Vianney morao uzeti u zaštitu od njihova bijesa. Ipak 
im još dugo u selu nisu toga oprostili. 

Veliku radost doživio je svećenik malo sedmica 
iza toga. Paulina Jaricot, pobožna kćerka lyonskog tvor- 
ničara, dođe u Ars i preda Vianneyu moći svete Filome- 
ne, koje je dobila od talijanskih redovnika što su pu- 
tovali kroz Lyon. Lice se svećenikovo preobrazilo. Dršću- 
ćim rukama primi tu dragocjenost. Već je više godina 
usrdno štovao tu sveticu. Stavio je relikvije na počasno 
mjesto. Poslije u crkvi podiže posebnu kapelicu toj dje- 
vičanskoj mučenici. 

ARSKO ČUDO 


1831 — 1837. 


Ivan Picard, kovačev sin, stajao pred kovačnicom 
i nanovo potkivao jednoga od poštanskih konja. Stari 
ga je Betun motrio pušeći lulu. 

»Dakle, Pertinand vas je sada namjestio za poštan- 
skog kočijaša?« upita momak koji je iza šestogodišnjeg 
izbivanja preuzeo očev zanat. »Imate lijepu službu.« 

»Da, da, posao cvjeta«, povladi stari smiješeći se. 
»Sada imamo spoj i s Lyonom. Iz grada se voze fini 
ljudi, pa, tu i tamo, padne koja dobra napojnica.« 

»Da, da, posao cvjeta«, povladi stari smiješeći se. 
koji je otprije znao da Betun voli jako piće. 

»Ja više ne pijem«, odvrati brzo kočijaš. Ivan Picard 
prestane udarati čekićem, pogleda nepovjerljivo Betu- 
na i reče: »Vi se šalite, zar ne? Vi da više ne pijete?« 

»Ni kapi!« prizna kočijaš. »Župnik me je izliječio.« 

»Župnik?« čudio se kovač. 

»Nisam držao da ste vi ikad bili dobar sa župnikom!« 

»To se tebe, žutokljunče, ništa ne tiče«, promrsi 
Betun pritiskujući malim prstom duhan u luli. »On je 
mene nasamario, kao što je i čitavo selo nasamario. 

Osim toga nema više u Arsu gostionica. Posljednji je 
krčmar prošle zime svoju radnju zatvorio, i sada vozi 
samo svoj gnoj na njivu. Sve je postavljeno na glavu, 
neka me odnese...!« Usred te sočne kletve zašuti i uda- 
ri se po ustima. »Ne, ne! Ni psovka se više ne čuje. « 

»Šta, ni to?« začudi se mladić. »Nijedan čovjek iz 
Arsa nije znao tako sočno psovati kao vi, majstore Be- 
tunel« 

»Tako će nekako bitil« U sedam jezika sam znao 
kleti. To sam naučio kad sam s Napoleonom išao po 
svijetu. Nijedan mornar u Marseilleu nije znao bolje. 
A sad sam se svega odučio. Izliječio me župnik. Kladio 
sam se o svoju glavu da mu neće uspjeti. Pa ipak mu 
je uspjelo.« 

»A kako se to dogodilo?« upita Ivan radoznalo. 

»O, on je počeo sasvim lukavo«, nasmije se stari i 
ispusti gusti oblak dima u zrak. »Jednog su dana moji 
konji zavezli kola u jarak. Upravo sam im kleo sve i sva, 
kad, eto, putem župnika te će mi: 'Psovanjem nećete 
izvući kola iz jarka. Pokušajte, možda ćemo složnim si- 
lama kola izvući na cestu. Onda uhvati žbice i podigne 
kotač. Nisam mislio da ima toliko snage, a izgleda 
tako jadno.« 

»A onda?« 

»Onda mi je rekao da će mi dati talir ako osam 
dana ne budem kleo. Talir, to je mnogo novaca, znadeš? 
I ja sam, konačno, pokušao da si ga zaslužim. No nije 
išlo! Župnik povisi nagrađu na dva talira, onda na tri. 
Predlagao mi razne nedužne i nepogibeljne riječi, koje 
da upotrebljavam mjesto kletvi. I, eto, jednog sam dana 
zaslužio ona tri talira, salate mi, špinata i repel« 

»Jesu li to one nove kletve?« smijao se kovač. 

»Jesu, i to povrtne!« odgovori Betun. Prvo vrije- 
me nisam se mogao sprijateljiti s povrćem, pa mi je 

uvijek opet izmakla koja sočna kletva. Ali sam opazio 
kako to dobrog župnika boli, te sam, konačno, kleo 
samo povrćem, a protiv toga nije ništa prigovorio. Ja 
sam, naime, jednog dana čuo nešto što me je oborilo kao 
vo kola sa sijenom.« 

»A što je to bilo?« 

»Župnik me je od vremena do vremena pitao koliko 
sam puta psovao, i upravo se toliko puta ljuto udario 
bičem. Zar sam mogao gledati da se dobri moj župnik 
mrcvari zbog mojih kletava? Gle, tako sam se odučio 
kleti.« 

Betun istrese lulu o čizmu, prihvati konja, koji je 
međutim bio potkovan, i udalji se. 

»Ja se više, doista, ne mogu snaći u našem selu?« 
reče Ivan kod ručka svome ocu. »Stari Betun niti se 
opija niti kune. Ta tu može čovjeku stati pamet!« 

»Tu se nitko više ne opija niti kune«, odgovori otac. 

»U nedjelju je blagdan svetoga Siksta«, poče mla- 
dić iza male stanke. »A kako je s glasovitim arskim ple- 
som prigodom tog crkvenog goda? Je li i on dokinut?« 

»Ti znaš dobro kako je to prije bilo! Nigdje u či- 
tavoj okolici nije ples bio tako raskalašen kao u Arsu. 
Nakon plesa je većina bila sasvim pijana, a što se još 
događalo, bolje da ne kažem. Ali župnik je otjerao tog 
đavla plesa.« 

»Eto, prošle je godine sviračima, koji su htjeli doći 
na god, pošao u susret i dao im toliko novaca koliko bi 
dobili da su svirali. I oni su otišli sa svojim guslama. 
Gostioničara Bachelarda, koji je htio prirediti u svom 
lokalu ples prošle zime, odgovorio je od toga te mu na- 
doknadio štetu.« 

»Čini se da je župnik postao bogat čovjek«, primije- 
ti Ivan. 

»On za sebe ne treba ništa. Ali u Ars dolazi mnogo 
imućnih hodočasnika koji hoće da vide svetog župnika. 
I oni mu daju dosta talira za dobre svrhe.« 

»Baš sam radoznao kako će biti u nedjelju. Čuo 
sam da mladići iz susjednih sela svakako žele u Arsu 
plesati. Vidjet ćeš kako će stvari teći.« 

I doista, na crkveni god eto čete polupijanih moma- 
ka s nekoliko svirača u Ars, te počeše plesati pod orasi- 
ma. Pri tom su pjevali svakojake rugalice na župnikov 
račun. Jedan od mladića poče, a drugi nastaviše hiho- 
ćući: 

»Ples zabranit tko bi htio, 
Prozor neće imat cio. 

Ako pravo to ti nije, 

Drž' se, pope, sakristije. 
Ruži onud, koliko te volja, 
Ples, pijanka bit će bolja.« 

»Istuć bi trebalo tu stoku«, škripao zubima Antun 
Cinier koji je sve to motrio sa svojim prijateljem, ko- 
vačevim sinom. 

»I meni bi bilo uživanje istjerati iz sela ovu dote- 
penu čeljad«, primijeti ljutito Ivan Picard promatrajući 
milo svoje šake. 

»Evo župnika!« 

»Baš sam radoznao kako će se to svršiti!« 

Kad je Vianney prolazio pokraj oraha, urlikali su 
momci iz petnih žila: 

»Tko nam plesat bude smeto, 
Odnijelo ga vražje pseto! 
Igrat ćemo dok je sunca, 
Neka pop od bijesa bunca!« 

»Hoćemo li tu bandu izbaciti iz sela?« upita Antun 

Cinier župnika kad je taj prolazio pokraj njih. 

»Ne, ne, pustite to!'« odgovori Vianney. +-Brzo će oni 
sami od sebe otići. Pozvoni na večernju«, okrene se Iva- 
nu Pertinand, trinaestogodišnjem minisirantu, koji je 
upravo pridošao. 

»Dobro!« nasmije se dječak. +I August Trčve je tu. 
Dok mi budemo zvonili, neće se ništa čuti od glazbe.« 

Dotle se, doduše, skupilo oko muzikaša nešto rado- 
znala svijeta, ali na prvi znak zvona isprazni se trg, i 
svi uniđu u crkvu, najprije žene i djevojke. 

»Gle, kako babe trče za popom«, promrmlja jedan 
od svirača. 

»Bez ženskog svijeta se ne može plesati«, progovore 
neki od došljaka. »Moramo čekati dok se blagoslov ne 
svrši.« 

Ali, kad su vjernici iza popodnevne pobožnosti os- 
tavili crkvu, uzalud su udešavali muzikanti svoja glaz- 
bala. Muževi i žene, mladići i djevojke odoše mirno 
kući, a da nisu svirače ni pogledali. Jedna ili druga dje- 
vojka iz udaljenih sela bile su jedine što su ostale na 
trgu. 
Tad pokupe muzikanti ljutito svoja glazbala i za- 
kunu se da neće nikad više doći u Ars. 

«Toga, doista, nisam očekivao od naših žena i dje- 
vojaka«, čudio se Ivan Picard. »Nadaleko i široko nije 
nitko bio tako za ples zagrižen kao one. Kako je to sa- 
mo uspjelo župniku, da selo sasvim okrene naglavce?« 

»Na to ima puno odgovora, koji su svi više ili manje 
dobri«, odgovori stari kovač. »A najzgodniji je odgo- 
vor na tvoje pitanje taj koji ću ti pokazati. Samo se 
moraš odreći nekoliko sati sna.« 

»Prinijet ću rado tu žrtvu«, izjavi Ivan. »Baš bih 
htio vidjeti što je na stvari.« 

»Jedva je prošlo pola noći kad je otac Picard pro- 
budio svog sina. 

»Pristupi prozoru«, reče on, a _ da nije zapalio 
svjetlo. 

Ivan opazi kako su se otvorila vrata župnikova sta- 
na i kako se župnik, držeći svjetiljku, uputio prema crkvi. 

»Dođi sa mnom!« reče otac Picard, i obojica pođu 
za župnikom u crkvu. Župnik klekne na stepenice ol- 
tara, podigne ruke prema svetohraništu te poče moliti: 
»Moj Bože, molim te, ne daj da se tko od mojih žup- 
ljana izgubi! Stavi im u srce vjeru i ljubav, i očuvaj ih 
od grijeha! Ja sam spreman trpjeti najstrašnije muke 
do konca života, samo da se ne izgubi ni jedna od mo- 
jih ovčica!« 

Tako je župnik još dugo molio, dok nisu oba ne- 
zapažena posjetioca izišla iz crkve. 

»On neće više ustati dok ne svane dan«, šapne stari 
sinu kad su oprezno za sobom zatvorili vrata. »Razumi- 
ješ li sada arsko čudo?« 

»Da, sada razumijem«, odgovori mladić još uvijek 
potresen onim što je čuo i vidio. 

»Sada shvaćam da Ars nije više Ars.« 

»Nema više nijednoga u selu koji ne bi od srca lju- 
bio našeg župnika«, potvrdi stari kovač. »Još prije dvije 
godine zahtijevali su nezadovoljnici da ode, jer nisu 
podnosili njegovu strogost! Danas ga svi ljube više nego 
djeca vlastitog oca, te od srca rado slušaju njegove opo- 
mene. To je ono arsko čudo!« 

»Arsko čudo!« ponavljao polako mladić. 


* *« + 


Daleko preko granica departmana proširi se slava 
malog, zabačenog sela i njegova svetog župnika. O Arsu 
pričale žene i djevojke u izbama kod preslica. O Arsu 
se govorilo po seoskim krčmama, po kavanama i gosti- 

onicama velikih gradova. O Arsu se pričalo uz drhtavo 
svjetlo uljanica u kolibama ubogih, u prosjačkim ko- 
načištima i domovima, po svim ulicama, i u salonima 
odličnih. 

Novine su donosile članke s velikim natpisima o 
raznim događajima što su pobuđivali čuđenje: o pu- 
stinjskom ratu protiv junačkog emira Abd el Kadera; 
o koleri koja je harala u Marseilleu i zaprijetila Lyonu; 
o paklenom stroju kojim je korzikanac Fieschi učinio 
atentat na kralja Ljudevita Filipa, pri čemu je poginulo 
ili ranjeno čezdeset osoba; o državnom udaru Karla 
Ljudevita Napoleona koji se u jesen 1836. u Strassburgu 
dao proglasiti za francuskog kralja, ali je brzo iza toga 
bio uhvaćen i protjeran u Ameriku. Novine »Gazette 
des Tribunaux« donosile skandalozne priče iz najviših 
krugova. Govorilo se o najnovijim predstavama Vikto- 
ra Hugoa; davalo se iz ruke u ruku prljave pripovijesti 
drskog Eugena Suea, protuvjerske i nemoralne romane 
Pavla de Kocka i mladog književnika Emila Zole; pri- 
čalo se o glumcima, političarima, glazbenicima, plesači- 
cama i generalima, ali uvijek opet i o siromašnom ar- 
skom župniku. S nekom tihom čežnjom govorili su jed- 
ni o njemu, puni strahopoštovanja, kao o poslaniku 
Božjem koji čini čudesa i u srcima čita kao iz otvorene 
knjige, drugi su od njega načinili senzaciju, koja je 
dobro došla brbljavoj velegradskoj publici. Uvijek se 
opet čulo govoriti o njemu sa žarkim oduševljenjem. 

Mnoge je dovela samo puka radoznalost u to za- 
bačeno selo, a onda su našli mir duše kod velikog ispo- 
vjednika. 


Kad je Franjo Pertinand ili njegov mlađi brat dao 
znak poštanskim rogom na trgu Croix-Paquet u Lyonu, 
čuli su to gosti u gostionici »K trima dupinima«, te ra- 

doznalo promatrali poštansku kočiju s četiri golema ko- 
tača, na kojoj je stajao natpis: Lyon — Ars. I koji od 
tih danguba odluči se te pođe u to čudnovato selo. 

Sve veća je bivala navala hodočasnika u Ars. Vi- 
anney je svaki dan mnogo sati proveo u kapelici sv. 
Ivana, gdje mu se nalazila  ispovjedaonica, i često 
mu je samo s mukom uspjelo pobjeći od svojih pokor- 
nika da održi u »Providnosti« sat vjeronauka, dok su se, 
međutim, proštenjari tiskali pred otvorenim prozorima, 
da prisluškuju. 

Nije se svaki hodočasnik obratio; mnogi su se javno 
izrugivali župniku u istrošenom talaru i prostim seljač- 
kim cipelama dok su se natrag vozili u poštanskoj kočiji, 
te se smijali priprostom načinu kako propovijeda. No 
bilo je drugih koji se vraćali kući obraćeni, |! mnogi 
je porugljivac dobio od takovih putnika žestok ukor za 
brbljanje. 

I po župnim dvorovima i svećeničkim sastancima go- 
vorilo se o čudnom subratu: neki s puno poštovanja i 
hvale, drugi s puno sumnjičenja i zavisti, koju su jedva 
mogli sakriti. 

»A šta je to s arskim župnikom?« govorili bi zlo- 
voljno. »Ta mi ga poznajemo iz bogoslovije. Imao je 
slabu glavu, jedva jedvice je položio potrebite ispite. 
A šta je zapravo studirao? Šta on zna o svijetu? Kažu 
da ni novina ne čita.« 

»Jasno je, on hoće da ga drže originalnim. Zašto bi, 
inače, hodao u iznočšenom talaru i u stoput zakrpanim 
seoskim cipelama? Zar ne mora svećenik i u vanjštini 
paziti na svoje dostojanstvo?« 

»Kakvi su to ljudi što grnu u Ars? Jednostavne 
bene, skrupulanti, svojeglave osobe koje hoće da imaju 
uvijek drugog duhovnog vođu, nenaobražene seljačine 

i gradski dangube. Ni izdaleka se ne vraćaju obraćeni 
kući svi koji su bili u Arsu.« 

»On je fanatik, uskogrudan zelot, janzenista!« 

O, to su bile zlobne litanije o siromašnom arskom 
svećeniku, koje su nastale po župnim dvorovima. 

»Ljudi ne dolaze više k nama na ispovijed, nego 
misle da moraju svoje grijehe nositi u Ars«, prigovarao 
neki župnik iz susjednog sela. 

»Ka0 da njegovo odrješenje više vrijedi od našega!« 

»Moramo biskupu otvoriti oči«, predložili drugi. 
»Mora se načiniti kraj toj ludosti.« 

»Da, tu bi moralo nastupiti poglavarstvo.« 

»Ja ću njemu samom pisati«, uvjeravao Ivan Lju- 
devit Borjon, mladi slavohlepni gospodin, koji je istom 
nedavno bio imenovan župnikom mjesta Ambćrieux. 

»Svakako, to ne može više tako dalje ići.« 

»Ali ipak, iz Arsa se vraća jako puno ljudi koji 
mogu biti u našim župama uzorom pobožnosti«, sti- 
šavao župnik Blanchon, ugojen i dobroćudan gospodin 
srditu revnost subraće. 

»Dummodo glorificetur Christus!«  povladi jedan 
starina svećenik. »Samo neka bude Krist slavljen, kaže 
sveti Pavao.« 

»Priznajemo«, reče opet jedan drugi, »u župniku 
iz Arsa nalazi se jedan dio svetosti, ali i ništa više. 
Učenjak on nije.« 

»Dragi moj prijatelju«, odgovori neki uvaženi pro- 
fesor filozofije koji je dosad šuteći pratio  prepirku, 
»ima u njemu i puno mudrosti. To se vidi iz njegovih 
razgovora kod raznih prilika. On gleda stvari u svjetlu 
Duha Svetoga.« 

»Pa ipak on se ne snalazi u bogoslovskoj nauci«, 
ustrajno tvrdio Borjon. »List, koji ću mu ja napisati, 
nek si stavi za ogledalo.« 

Malo dana iza toga dođe u župni dvor starina na- 
čelnik Mandy i nađe Vianneya kako drži u rukama jed- 
no pismo i čita ga smiješeći se. 

»Izgleda da ste primili lijepu vijest sudeći po vašoj 
dobroj volji.« 

»O, da, lijepa je vijest, za koju sam jako zahvalan«, 
povladi svećenik. »Cujte! Piše mi jedan, neću da mu spo- 
menem ime: 'O vama se puno govori da ste svetac, pa 
ipak se ne vraćaju svi ljudi, koji vas posjete, obraćeni 
kući. Dobro bi bilo da budete nešto umjereniji u pre- 
tjeranoj revnosti. Inače ćemo, na žalost, biti prisiljeni 
da se u toj stvari obratimo na biskupa. Tko ima u glavi 
tako malo bogoslovskog znanja, taj neka ne ulazi u ispo- 
vjedaonicu'« 

»To pismo je, bez sumnje, napisala neodgojena oso- 
ba«, odgovori načelnik nabravši čelo. »Bacite ga u peć. 
Nije vrijedno pažnje.« 

»O ne, ono je, bez sumnje, zavrijedilo svaku pažnju. 
Njega je napisala inteligentna osoba. Ima on pravo. Is- 
tina je što piše.« 

»Zar je to istina?« čudio se načelnik. 

»Dakako! U svakoj obitelji ima i dijete koje je sla- 
bije nadareno. Ja sam bio kod kuće takovo dijete.« 

»Velečasni«, bunio se Mandy. +Među proštenjarima 
bilo je profesora i učenjaka, i oni su se vraćali veoma 
pobuđeni na dobro.« 

»Nije to bilo pravo. Šta hoćete, ja nisam svršio re- 
dovitih nauka. Dobri se župnik Balley sa mnom mučio 
pet do šest godina. Ali on se je uzalud mučio da mi 
utuvi u slabu glavu latinštinu. Sva su moja subraća u 
službi puno pametnija od mene. Ja sam među njima kao 
Brodin, seoski luđak u Arsu.« 

»Ne sudite pravedno o sebi, vi to dobro znate«, 
srdio se načelnik. 

»Ne, ne, tako je, kako velim.« 

»Samo vi pošteno odgovorite piscu ovog lista!« 

»Vidite da sam već pripravio pero i papir. No, što 
vas vodi k meni?« 

»Da, to je škakljiva stvar«, oklijevao načelnik. »Vi 
znate da mi u selu nemamo više nijedne gostionice. Tu 
i tamo je, kako vam je poznato, neki stranac otvorio 
krčmu, ali ju je morao brzo opet zatvoriti.« 

»O, to mi je drago«, povladi župnik. 

»Sve je to lijepo i dobro. Ali mi nemamo kamo da 
smjestimo hodočasnike, koji dolaze ovamo u sve većem 
broju. Mnogi se od njih ne mogu istoga dana vratiti 
kući. No, mi ih moramo nekamo smjestiti. Mnogi su, 
doduše, našli konačište u privatnim kućama, ali su 
drugi morali noćiti vani pod vedrim nebom. Trebali 
bismo, doista, gostionicu ili, da tako kažem, hotel.« 

»Hotel? Zar hotel u Arsu?« 

»Da, to sam rekao, i tako mislim. Stari bl Pertinand 
otvorio hotel u svojoj prostranoj kući, ako se vi s time 
slažete. Dakako, morao bi dati neke garancije.« 

»Hotel u Arsul« kimao župnik glavom. »No, valjda 
imate pravo. Ne bi bilo dobro da proštenjari noće vani.« 

»Eto vidite, o tom se rađi.« 

»Sam Spasitelj spominje u svojoj priči svratište, u 
koje je milosrdni Samaritanac smjestio teško ranjenog 
nesretnika. 'K milosrdnom Samaritancu', to ne bi bio 
loš naziv za hotel u Arsu.« 

»Pertinand nije nikad bio najgori krčmar«, podsjeti 
Mandy. »K tome ima petnaestoro djece, i unatoč po- 
štanskoj službi ima još dosta brige da ih sve nasiti.« 

»Krasnu djecu ima Pertinand«, primijeti Vianney 
smiješeći se. »Dobro, dakle, vi ste spomenuli garanciju. 
Tu mora svakako dati.« 

»A šta vi tražite?« 


286 


»To je brzo rečeno: Ni plesa, ni karata, ni rakije. 
Točenje vina mora biti zatvoreno nedjeljom i blagda- 
nom za vrijeme službe Božje, a navečer ima se na vri- 
jeme zatvoriti. Gostioničar mora paziti na ćudoređe i do- 
bro vladanje kod svojih gostiju.« 

»Na to će Pertinand sigurno pristati.« 

»Dobro, dakle, ja blagosljivljem hotel 'K milosrdnom 
Samaritancu'. Ali meni je, dakako, do nečeg drugog još 
više stalo.« 

»A što bi to bilo?« 

»Dječačka škola! Za djevojčice smo se već pobrinuli, 
ali ne smiju ni dječaci biti zanemareni.« 

»Mi imamo za njih obuku zimi.« 

»Ali dečki tako jedva nauče nešto više osim napisati 
svoje ime. Ne, ne, mi trebamo čestitu školu da im ne 
bi jednom bilo tako teško kao njihovu župniku. Naš 
dobri učitelj Dumas nije nas baš puno naučio, pa smo 
to kasnije često oćutjeli. Ja sam bio uvijek zadnji, kako 
u latinskom jeziku tako i u filozofiji i teologiji.« 

»A tko bi bio učitelj?« 

»O, učitelja ćemo već lako naći. A jer upravo idete 
Pertinandovima, molim vas, pošaljite mi Ivana. Imam 
nešto s njim govoriti.« 

»Zar Ivana?« 

»Da, Ivana. To je vrijedan i čestit momak, kao 
stvoren za učitelja«, reče Vianney smiješeći se i lati se 
papira i pera. 

»Taj plan nije nipošto tako lud«, reče načelnik opra- 
štajući se. »Poslat ću vam mladog Pertinanda. Ali ovo- 
me tu«, doda pokazujući rukom na pogrdno pismo, »ovo- 
me pošteno zapaprite.« 

»Sasvim pošteno«, nasmiješi se svećenik. 

Nekoliko dana iza toga držao je župnik iz Ambčrie- 
uxa pismo iz Arsa u rukama i brzo ga otvorio. Onda 
poče čitati: 

»Predragi i mnogo poštovani subrate! Koliko raz- 
loga ima da Vas ljubim! Vi ste jedini koji me, doista, 
poznajete. Pa jer ste tako dobar i ljubezan da se, do- 
ista, zauzimate za moju siromašnu dušu, to Vas lijepo 
molim, pomozite mi da primim milost za kojom sam 
odavna vapio: Ja bih, naime, htio da me smijene sa 
službe za koju nisam dostojan zbog moje nevrijednosti, 
te da se mogu povući u koji tihi kutić gdje bih oplakivao 
svoj jadni život. Koliko još moram pokore činiti, koliko 
suza proliti! 

Iskreno Vam se zahvaljujem za dobrostive savjete 
koje ste mi dali. Ja priznajem svoju glupost i svoju 
nemoć. To, što se vjernici iz susjednih župa, koji su kod 
mene primili svete sakramente, nisu obraćeni kućama 
povratiti, to me, naravski, veoma boli. Mirno se obratite 
na biskupa koji će, kako se nadam, biti tako dobar te 
me odavle premjestiti. Mnogo poštovani gospodine žup- 
niče, molim Vas, molite se Bogu da činim manje zla, a 


i ! 

više. ooora) U ljubavi našeg Spasitelja 
uvijek Vam odani 
Ivan Marija Vianney, 
siromašni župnik Arsa« 


Još istog dana potraži gospodin Borjon svoga su- 
sjednog župnika, starijeg, dobroćudnog duhovnika, i 
pokaza mu pismo. 

»Molim, recite mi, je li to izrugivanje što on tu 
piše«, upita uzrujano. 

»O, ne, nipošto, prijatelju!« odgovori stari župnik 
ozbiljno, pošto je pročitao pismo. »To nije ni izrugivanje 
ni kriva poniznost. Župnik arski je pisao ono što doista 

»Ali, dragi prijatelju«, odgovori Vianney podižući 
subrata i a puno ljubavi ga zagrli. 

»Nemate nikakova razloga da mi za išta dajete za- 
dovoljštinu. Ja sam vam, uistinu, zahvalan što ste mi 
otvorili oči.« 

»Ne, ne, vaše pismo je meni otvorilo oči«, pentao je 
svećenik zastiđen tolikom dobrotom. 

»Sad uviđam koliko sam pogriješio svojom zavisti 
i sebeljubljem. Neka mi Bog oprosti.« 

Tijekom razgovora upita Vianneya da li on doista 
želi ostaviti župu i otići u samoću. 

»Zapravo nisam za čitavog svog života drugo ni 
želio, nego Bogu služiti u tišini. Još kad sam čuvao ovce 
kod kuće, čeznuo sam za tim. Da mi Bog jednom ipak 
ispuni tu vruću želju srca, za to ja svaki dan molim.« 

»Velečasni, crkva je puna ljudi koji vas žele vidjeti 
i kod vas se ispovjeditil« S tim riječima uđe u sobu 
naglo mali ministrant. »Smijem li im reći da ćete doćit« 

»Da, doći ću!« uzdahne Vianney. »Kad biste vi 
znali kako me plaši navala tolikih ljudi i kako me muči 
odgovornost za njihl« obrati se on gubratu. »Jako vas 
zaklinjem, molite se za mel« 

»Molite se vi za me, da mi Bog dade nešto malo od 
vaše revnosti i veličine vašeg arca«, odgovori Ivan Bor- 
jon tronuto. 

Od tog časa nije župnik Borjon dopustio ni sebi ni 
drugima ikoju riječ protiv svetog subrata. 

Međutim se na pisaćem stolu biskupa Deviea gomi- 
lala pisma puna oštrine na arskog župnika, ali sva su 
ostala bez odgovora. 

Prilikom zaključka misija u Trćvouxu, kojemu je 
pribivao i nadbiskup iz Belleya, iskazivao je taj sasvim 
posebnu pažnju siromašnom župniku iz Area. On ga je 
kod stola posadio sebi s desne. 

»Očito ga on želi odlikovati«, šapnu jedan svećenik 
svome susjedu. 

»A pri tom nema arski župnik ni ljubičasti pojas«, 
primijeti netko drugi od svećenika tako glasno te ga je 
i biskup čuo. Čelo mu se namršti od negodovanja. 

»Arski župnik bez takova pojasa ipak je toliko vri- 
jedan koliko drugi s pojasom«, odgovori starina dekan. 

»Dobro ste odvratili«, povladi biskup glasno. 

Kasnije uze biskup onog svećenika na stranu te mu 
spočitne netaktičnu primjedbu. 

»Ali, on je ipak nenaobražen čovjek«, branio se sve- 
ćenik u neprilici. 

»Da li je naobražen, toga ja ne znam«, odgovori nat- 
pastir, »ali jedno znadem, da ga Duh Sveti prosvjetljuje. 
Znam dobro da ga drže za luđaka, ali bih želio da svi 
svećenici moje biskupije imaju barem jedno zrnce nje- 
gove ludosti.« 

To reče i ostavi podrugljivca. 


VELIKA NAPAST 
1839 — 1840. 


Bilo to jednog studenog zimskog jutra godine 1839. 
Na prozorima školske zgrade vide se debele naslage inja. 
Dječaci sjede u klupama, školske knjige i ploče su 
pred njima, ali dok računaju i pišu, kradomice bacaju 
poglede prema cokulama ispunjenim slamom, koje su 
slavili kraj tople peći. 

Dea, da, kad ih opet budu obuli nakon svršene škole, 
moći će van u snijeg i tu se veselo zabavljati. Cokule su 
im dobri prijatelji. U njima se može sigurno stupati, ne 
zamjere ako se u njima gaca po najgorem blatu, a u 
svakoj dječjoj svađi mogu zgodno poslužiti kao oružje. 
Stoga su arski dječaci voljeli svoje cokule. Svake subote 
navečer dobro bi ih oprali i oribali pijeskom. 


»A zašto ti uvijek gledaš svoje cokule?« upita Ivan 
Pertinand, mladi učitelj, sedamgodišnjeg Đuru Mandyja, 
načelnikova unuka. 

»Zato jer plaču, gospodine učitelju«, odgovori dje- 
čačić i pogleda učitelja svojim krupnim djetinjim očima. 


»One plaču?« 

»Da, pogledajte samo!« reče Đuro. I doista, sa vrha 
cokula kapi su padale kao voda iz dječjeg nosića. 

»Pa to je samo snijeg koji se topi«, javi se Josip 
Cotton, najmlađi sin vrtlara iz dvora. »Đuro je bedast!« 

»A zašto bi plakale tvoje cokule?« smiješio se učitelj. 

»One se zaželjele snijega, a ni ja neću više ostati 
ovdje.« Mali švrćo, koji je tek nekoliko dana išao u 
školu, spremi pisaljku u džep, uze pločicu pod pazuho i 
kaže uvjerljivo: »Dosta sam već napisao.« 

»Ti se moraš strpjeti još jedan satić«, opomene ga 
učitelj. »Ne može se u školu dolaziti i odlaziti po volji.« 

»Onda hoću crtatil« prkosio rališ. 

»Ne, ne, pjevat ćemo«, javi se nekoliko druge djece. 

»No dobro, onda pjevajmo«, pristane  Pertinand. 
»Veliki neka, međutim, napišu u teke zadaću. Naslov 
je: 'Što nam priča par cokula'.« 

»Sjajno!« reče plavokosi Bernard Matin, onaj isti 
kojega je župnik pred dvanaest godina na svojim ruka- 
ma donio u kuću »Providnosti«. Dok su stariji dječaci 
razmišljali o temi te onda počeli u teke pisati prve reče- 
nice, manji su uz pratnju učiteljevih gusala zapjevali 
veselu pjesmicu. 

Kad su svršili prvu kiticu, otvore se tiho vrata. 

»Župnik!« poviče vrtlarev sin, baci pero na teku, 
gdje je nastala crna mrlja, te poleti prema svećeniku. 

»Župnik!« kliknu i ostali, i za čas opkoli čitavo dru- 
štvance svećenika, koji je otresao snijeg s talara, te 
stanu oko njega plesati u svojim čarapama. 

»Ali, djeco!« opomenu učitelj. 

»Pusti ih samo, Ivane!« nasmiješi se Vianney. »Ali 
gledajte, doveo sam vam posjet. Brzo u klupe! Šta će 
si gospodin misliti o arškim dječacima?« 


292 


Sad istom djeca opaze mladog svećenika koji je 
iza župnika stupio u razred. Presta halabuka. Čitava se 
četa raziđe i sjedne opet u klupe. 

»To je gospodin kapelan Tailhades, moj dragi su- 
brat iz Montpelliera«, predstavi Vianney svoga pratioca. 
»On će ostati par tjedana u Arsu te mi malo pomoći. 
On će vam držati vjeronauk, ako budete dobri.« 

»A znade li on pričati?« upita Bernard Matin. 

»Sigurnol« odgovori župnik. »Vidjet ćete već, on 
zna ljepše pričati od mene.« 

»To ja ne vjerujem!« posumnja vrtlarev sinčić. 

»Priču, pričul« želio je čitav zbor. 

»Najprije želim da vidim što ste naučili. Šta sad 
radite?« 

»Mi pišemo zadaću o cokulama«, odgovori važno 
Bernard Matin. 

»Mali pišu prva slova«, dopuni učitelj. »Ali to im je 
postalo dosadno pa su radije htjeli pjevatL« 

»Pjevati je ljepše nego pisati«, uvjeravao je mali 
Trčve. »Ja ću jednom biti seljak, pa mi neće trebati 
pisati.« 

»Ovo društvance ti zadaje dosta brige?« upita Vi- 
anney mladog učitelja. 

»No ono mi donosi i puno radosti«, odgovori Perti- 
nand svijetlim očima. 

»Priču, pričul« navaljivali dječaci nestrpljivo. 1 
župnik se nije dao dugo moliti, te im pričao o svetoj 
Filomeni, maloj grčkoj kneginji, i o njenu herojskom 
mučeništvu. Bez daha su djeca slušala kad je župnik 
opisivao mračnu tamnicu u koju je poganski car radi 
vjere bacio junačku trinaestogodišnju djevojčicu. U duhu 
su čula gdje lanci zvekeću, vidjela su krvnika kako je 
vuče rimskim ulicama, užarene strijele koje su odapi- 

njali u njezino srce. No, u samnom lijetu okrenule se i pro- 
bile prsa strijelaca. 

»Pravo im budil« trijumfirali su dječaci. »Ali onda... 
šta onda?« 

»A_ onda ju je krvnik dovukao do stratišta, zavitlao 
golemim mačem i odrubio glavu hrabrom djetetu.« 

Da, da, sve se pripovijesti o mučenicima tako svr- 
šavaju, ali to ipak boli pri pomisli da je siromašnoj 
kneginji bilo istom trinaest godina. 

»Ona je bila samo djevojčica«, završi župnik pri- 
povijest. »Vi ste dječaci. Ali, ne znam da li biste isto 
tako rado umrli za dragog Spasitelja, poput svete Fi- 
lomene.« 

Dječaci su, doduše, uvjeravali župnika da se ni oni 
ne boje okova, mača i užaerenih strelica, ali su ipak u 
sebi pomislili da je i život sasvim lijep, osobito za zim- 
skog dana, na snijegu dubokom do koljena. 

»Znate li i vi tako pričatit« upita Josip Cotton i 
pogleda sumnjičavo mladog svećenika. 

»Kao naš župnik ne zna nitkol« uvjeravao je od- 
lučno Bernard Matin. 

»Vrijeme je da idemo«, oprosti se župnik. .»Osta- 
nite dobri, na radost vašem učitelju!« 

Mali je Đuro pokraj napete pripovijesti sasvim za- 
boravio svoje cokule. Istom, kad su oba svećenika za- 
tvorila za sobom vrata, pogleda željno svoje cipele, ali 
onda na učiteljevu opomenu nastavi pisati na ploči alo- 
va a i o! Pisaljka je jadno škripala po pločici, da bi se 
svaki drugi smilovao, ali učitelj nije imao samilosti 
niti s pisaljkom niti s djetetom. 

Vianney ode sa svojim mladim subratom u »Pro- 
vidnost«, gdje je njegov posjet probudio isto toliko ra- 
dosti kao i u dječačkoj školi. 

»Zemlja bez djece bila bi kao nebo bez zvijezda«, 
rekao je Vianney kad se vraćao kući s Tailhađesom, 
kojega mu je biskup poslao na ispomoć preko najgorih 
zimskih mjeseci. All, dakako, u župnom je stanu našao 
premalo mira, jer su ga pozvali u ispovjedaonicu, kod 
koje ga je čekalo mnoštvo hodočasnika, 

»Kako morate vi biti sretnil« reče mladi svećenik 
pogledavši pun počitanja župnika Vianneya. »Koliko ve- 
selja i ljubavi iskazujete djeci, koliko utjehe i mira svi- 
ma onima koji dolaze k vama!« Ali se lice jadnog žup- 
nika snuždilo, te odgovori umornim glasom: »Nemojte 
me zvati sretnim, dragi prijatelju! Sva ta strka napunja 
strahom moje srce. Kako želim pobjeći i u kojem tihom 
kutiću oplakivati svoj siromašni život. Teško podnosim 
teret odgovornosti za tolike duše, i dršćem pri pomisli 
na čas kad budem jednom za njih morao davati račun.« 

»No, vi se ne morate ničega bojati«, tješio ga mladi 
subrat. 

»O, vi ne znate što to znači iz župnog stana stupiti 
pred Božje lice«, odgovori Vianney uzdahnuvši. 

Tailhades osta u Arsu dva mjeseca. Od dana do dana 
raslo je u njemu poštovanje pred svećenikom, a sve 
mu se više i više očitovala njegova svetost. Koliko je 
samo mogao pomagao mu je pri prevelikom poslu: po- 
učavao djecu, pohađao bolesnike u osamljenim, dale- 
kim kolibama, propovijedao, krstio i dijelio svete sa- 
kramente umirućih. Ipak je Vianney našao jedva koji 
sat za pouzdan razgovor ili zajednički odmor, toliko ga 
pritiskivala neprestana struja hodočasnika, koja se jed- 
va umanjila i za studenih zimskih mjeseci. 

Vianney je neizrecivo trpio zbog toga što mu nisu 
davali potrebito vrijeme za tihu molitvu pred sveto- 
hraništem. Malo sati iza ponoći ustajao bi sa svoga 
ležaja jer mu nije dala spavati žudnja za oltarom, ali 

kako su često i onda već čekali u crkvi pokornici! Kako 
je sretan bio kad je, napokon, ipak mogao pokleknuti 
na kamenim stubama i od sveg srca pokloniti se svome 
Spasitelju! Tada bi nepomično ustrajao uzdignuvši sklo- 
pljene ruke i neprestano upiru pogled prema sveto- 
hraništu, unatoč cičoj zimi, sasvim izgubljen u ljubavi 
Božjoj, uronjen u more njegove milosti, dok ga se, ko- 
načno, nisu usudili opomenuti da ga čekaju pokornici 
u kapelici svetog Ivana. 

Hodočasnici, koji su izbliza i izdaleka doputovali 
u Ars, došli su da nađu mir svojim dušama. Ali njemu, 
svećeniku, nisu dali mira srca, njemu koji je taj mir 
sebi želio iz dubine duše. 

Čitav dan su ga opkoljavali, i većinom se vratio 
dugo iza zajedničke večernje molitve u župni stan, gdje 
se spustio umoran na svoj jadni ležaj, a da dosta često 
nije našao potrebita sna. Ipak se nije nikada potužio na 
prevelik teret, na beskrajne sate koje je proveo u ispo- 
vjedaonici, na besnene noći. Sve je to podnosio heroj- 
skom ravnodušnosti. Nije ga tištio napor nečuvenog 
rada, niti žrtve i pregaranja koja je dnevno iznova na 
se uzimao; njega je mučila jedino sve veća žudnja za 
svetom samoćom. 

Tailhades nije uzalud išao u školu arskog župnika. 
Kušao ga je nasljedovati, koliko su mu to dopuštale 
slabe sile, no Vianney, koji nije prema sebi poznavao 
nikon, bdio je brižnom ljubavlju nad svojim subra- 


gana reče jednog dana kad ga je Taiihades 
pitao za prava sredsva askeze, »đavlu nije puno stalo 
do bičevanja i drugih pokorničkih sprava. Što ga nad- 
vladava, to je udržavanje u piću, jelu i snu. Ničega se 
sotona ne boji više, i ništa nije milije Bogu. O, kako 
sam ja to iskusio! Dok sam bio sam, te se one iz »Pro- 

vidnosti« još nisu za me brinule, mogao sam pokoru 
činiti po volji. Kadikad nisam danima uopće ništa jeo. 
Tada sam od dragog Boga sve dobio što sam ga molio 
za sebe i za druge.« 

Mladi je svećenik tražio par utješnih riječi, ali se 
Vianney branio bolno se smiješeći: »Ja nisam više kao 
prije. Postao sam slab i bijedan, poput beskorisne po- 
sude koju će Gospodin razbiti. Moje mi siromašno tijelo 
ne moče više biti od koristi.« 

Tailhadesu bude teško pri srcu kad je morao, konačno, 
ostaviti župnika. Biskupu koji ga je pitao što misli o 
Vianneyu odgovori bez oklijevanja: 

»Ja ga držim za sveca.« 

»To je i moje mišljenje o njemu«, potvrdi natpas- 
tir. 


Slijedećeg proljeća se uvelike umnožio broj hodo- 
. Izdaleka, iz svih krajeva Francuske dolazili 
stranci da vide svetog župnika i da mu ispovjede svoje 
grijehe: No, što je više mira Vianney drugima davao, 
to manje mira bilo je za njegovo srce, to veću je 
čežnju ono imalo za tišinom i samoćom. Glad za Bogom 
mučio ga bez prestanka dan za danom, uzimao mu 
noću tako potrebni san. Očajno je tražio jasngću i 
svjetlo, zazivao sve svece da mu pomognu u nevolji, 
da mu kažu što da radi. 

Uvijek je opet za besanih noći uzimao u ruke 
knjigu o velikim pustinjacima tebaidske pustinje. Ka- 
ko je zavidio njihovoj sreći! Kako mu se dragocjenim 
pričinjao i najzapušteniji kutić na zemlji gdje bi mogao 
naći utočište, moliti i «oplakivati svoj jadni život«, 
kako je uvijek iznova uvjeravao. Negdje se ipak moralo 
naći i za njega koje mjesto svetoga mira. 

U ovakovim noćima došla mu je prvi put misao 
koja ga je isprva uplašila, a onda sve jače mamila, 
naime, pomisao da pobjegne iz Arsa. 

Ali, zar ne bi onda postao najamnik koji izdaje 
svoje stado? Zar ne bi onda bio kao vojni bjegunac 
u očima svojih župljana, u biskupovim očima, da, u 
očima Božjim? 

Odakle mu ta pomisao na bijeg? Dolazi li, dolsta, 
od Boga, ili je to nečastivi, koji mu je znao tu misao 
staviti pred dušu tako zamamno? Uzalud se Vianney 
noćima mučio da sazna volju Božju. Uzalud je vapio 
svojim svecima, uzalud je lomio ruke pred dragim li- 
kom male, svete Filomene kojoj je iznio sav jad svoga 
STCA. 
Njegovo je lice postajalo sve bljeđe i mršavije. 
Proštenjari su se čudili njegovoj čudnoj rastresenosti 
kad je u ispovjedaonici morao priznati da nije nikako 
pazio na priznanje grijeha, te postiđen molio da ope- 
tuju. 


Zabrinuto su ga promatrali vjerni učitelj Ivan 
Pertinand, pobožna Katarina Lassagne, stari načelnik 
Mandy. Svima se on učinio nekako čudno, nepojmljivo 
promijenjen. Dapače su to i djeca opazila, nije ih više 
onako milo i radosno susretao, te su ga često uzalud 
molila da im priča. 

I dogodilo se da je Vianney, ma kako se branio, 
ipak podlegao velikoj napasti. Kad se jedne noći po- 
digao s ležaja da po običaju ode u crkvu, pođe on sa 
svjetiljkom u ruci iz sela, te se uputi prema Vilefran- 
cheu. 

Poput kakva mjesečara koračao je putem. Konačno 
se i svjetiljka ugasi. Oko njega nasta neprodorna 
tmina, nije ni zvijezda bilo. Ipak se žurio naprijed, 
korak za korakom, kao onaj koji bježi iz zatvora. Ko- 


298 


načno dođe do nekog velikog križa kraj puta. Još nikad 
nije prošao pokraj svetog znaka a da ne bi pozdravio 
svoga Gospodina u njegovim bolima. I u ovoj noći po- 
klekne pred križem i pritisne svoje čelo o kameno po- 
stolje. 

Nemirno mu srce obuze, najedanput neka čudna 
tišina, a u toj tišini začvje glas vječne Ljubavi: 

»Kamo to ideš, Ivane Vianneyu?« 

»Tražim tebe u samoći, Gospodine!« propenta sve- 
ćenik. -Molim te, dopusti mi da idem.« 

Tad začuje s križa, koji je u tami ostao nevidljiv, 
odgovor Gospodinov: »Nemoj me tražiti u samoći, Ivane 
Vianney, nego u dušama koje k tebi vodi moje milo- 
srđe! Jedna jedina duša vrijedi više nego sve molitve 
koje bi ti mogao obaviti u samoći. Vrati se, Ivane 
Vianneyu! Idi u svoju crkvu! Rane pokornika čekaju 
milosrdnog Samaritanca.« 

Tada se svećenik podigne i vrati istim putem ko- 
jim je došao. Pred svetohraništem klekne i zahvali Bogu 
za svjetlo koje mu je udijelio u noćnoj tmini. 


Ili DIO 
IZMEĐU NEBA 
I PAKLA 


ČUDO MALE SVETICE 
1843. 


3. svibnja, na blagdan Našašća svetog Križa, bilo je 
divno blagdansko raspoloženje. S plavetnog neba gledalo 
sunce i radovalo se krasoti kojom je nakitilo ponovo 
probuđenu zemlju. U školi se sabrale djevojčice i čeka- 
le župnika, koji je imao brzo doći da, kao i svaki dan, 
drži vjeronauk. U žamor dječjeg razgovora miješao se 
zuj preslica, jer Katarina Lassagne i Marija Fillliat 
nisu imale vremena da budu besposlene. Svako mjestan- 
ce, koje je još bilo slobodno, zauzeli su hodočasnici koji 
nisu, dakako, ništa imali tražiti u školskoj sobi, kao ni 
tri bijele kokoši što su ušle kroz prozor, ali su ih trpjeli 
u sobi kao i hodočasnike. 

Tu su sjedili u školskim klupama, koliko je još za 
njih bilo mjesta, stajali uza zid, tiskali se kraj otvorenih 
prozora: seljaci, građani, odvjetnici, profesori, novinari 
i svećenici, muževi i žene. Svi su ovi htjeli vidjeti sve- 
tog župnika i slušati njegovo predavanje. 

Dulje nego obično morali su nestrpljivi slušatelji 
čekati, jer je toliko pokornika bilo kod ispovjedaonice. 
Napokon se otvore vrata. Brbljanje djevojčica umukne, 

presta zujanje preslica. Oči sviju bile su uprte u sve- 
ćenika, koji je motrio šareno mnoštvo prijazno se smi- 
ješeći, otjerao kokoši s pulta za predavanje kamo su 
se drsko smjestile, i počeo govoriti. 

Kako je danas samo blijed! Kako mu glas umorno 
zvuči! Sigurno je opet imao besanu noć, poznisli zabrinu- 
to Katarina Lassagne. Kad bi se htio samo malo više 
štedjeti! Kad je počeo govoriti, stade ga gušiti kašalj, 
i nije htio da prestane. Istom kad mu je Marija Filliat 
donijela nešto mlijeka, mogao je nastaviti predavanje. 

Vianney je govorio o svetom Križu koji je pobožna 
carica Jelena našla na Kalvariji, o križu koji i nas 
jadne ljude uvijek nanovo susreće. Mi ga s bolju uzim- 
ljemo na se, ali nam on ipak daje toliko mira i blažen- 
stva. Kako je čudno sjala vatra u njegovim očima kad je 
sada, malo se nagnuvši prema slušateljima, govorio: 

»Vi kažete da je tako teško morati trpjeti. O ne, 
nije to teško, križ je pun slatke utjehe 1 svete radosti. 
Samo moramo ljubiti ako trpimo. Gledajte, djeco moja, 
na križnom je putu samo prvi korak težak. Strah od 
križa je naš križ. 

Ljudi u svijetu očajavaju kad imaju križeva; dobri 
kršćani postaju žalosni kad ih nemaju. Kršćanin živi 
usred križeva kao riba u vodi. Po križu se dolazi u nebo. 
Bolesti, napasti, trpljenja, sve su to križevi koji vode 
u nebo. Sve će se to brzo svršiti. Naš Gospodin je naš 
uzor. Uzmimo svoj križ, i slijedimo njega! Učinimo kao 
Napoleonovi vojnici. Morali su prijeći preko mosta na 
koji su padale granate. Nitko se nije usudio prijeći. 
Tada uze Napoleon barjak, pođe naprijed, a svi za 
njim. Učinimo i mi tako! Hajdmo za našim Gospodinom, 
koji je pred nama pošao! 

Križ je opkolio svijet. Svagdje je on usađen. Kri- 
ževi su na putu u nebo kao lijep kameni most. 

Tko nema križa, on će možda doći u nebo. On će 
biti zvjezdica na nebu. No, tko se bori za Boga i tko 
je za nj trpio, on će sjati poput lijepog sunca. 

Trpjeti, pa što je do toga stalo? Muka traje samo je- 
dan trenutak. Križ je dar kojim Bog daruje svoje prijate- 
lje. Kako je to lijepo svako se jutro prikazati dragom Bo- 
gu kao žrtva! Mi bismo morali moliti za ljubav prema 
križevima, onda će nam oni biti slatki.« 

Sasvim tiho, jedva još primjetljivim glasom doda 
župnik: »Ja sam to iskusio za mnogih, mnogih godina. 
Mene su oklevetali, progonili, gurali amo-tamo. O, imao 
sam ja križeva! Imao sam ih možda više nego što sam 
ih mogao nositi. Ja sam sasvim ozbiljno molio za lju- 
bav prema križevima. Onda sam se osjećao sretan, i 
kako sretan! 

Rekao sam sebi: Doista, postoji samo jedno blažen- 
stvo — križ! Ne smijemo nikada pitati odakle dolaze 
križevi. Svi dolaze od Boga. Gospodin nam u njima da- 
je sredstvo da mu iskažemo svoju ljubav .. .« 

Djeca se zamisle i obore svoje glavice. I ona su 
znala već za križeve života! Mnoga je siromašna djevoj- 
ka iskusila puno gorčine, u hladnom su je svijetu ba- 
cali amo-tamo, prije nego su joj se otvorila vrata »Pro- 
vidnosti«. 

Mnogi su od ovih ljudi, od kojih je dosta njih 
dovela u Ars krajnja bijeda, vidjeli svoje križeve na- 
jedanput u sasvim drugom svjetlu, rasvijetljene u sve- 
tom uskrsnom sjaju. 

»Moramo ljubiti kad trpimo!« tako je odzvanjalo 
u srcima sviju. 

U dubokoj šutnji udaljivali se hodočasnici. 

»Zapravo nije rekao ništa osobito«, šapne neki sve- 
ćenik kanoniku Champenoisu u uho. »Tako što propo- 
vijeda svaki od nas. Pa ipak! Kako on to kaže, kako mu 

čitavo biće kod svake riječi govori, to je ono čudnovato 
na arskom župniku.« 

»Mi ćemo radije šutjeti, prijatelju«, odgovori kole- 
ga. »Bog nam je govorio u ovom svećeniku.« 

Kad je Vianney izašao iz školske sobe, počeo se tres- 
ti od zime, premda je vani bio topao proljetni dan. Za- 
brinuto je gledala Katarina Lassagne za njim kad je 
ostavljao »Providnost«, te se, teško se opirući o svoj 
štap. vukao prema crkvi. Prevelika množina trpljenja 
i oskudica učinila ga je prije vremena starcem. Bilo 
mu je istom pedeset i sedam godina, pa ipak mu se 
duga snježno-bijela kosa spuštala na ramena. 

Čitav ga dan nije puštala ispovjedaonica. Istom se 
navečer digao, da obavi svibanjsku pobožnost. 

Vjernici su ispunili crkvu do posljednjeg kutića. 
Svi su gledali prema župniku, koji se tako teškim kora- 
cima vukao prema propovjedaonici i penjao uza stube. 

Jedva čujnim glasom čitao je odlomak iz Pjesme 
nad pjesmama. Tada poče propovijed o velikim Mariji- 
nim odlikama. Ali, već iza prvih riječi napadne ga stra- 
hovit kašalj. Blijedo se lice zacrvenjelo zbog teškog di- 
sanja, kao da će se ugušiti. Rukama se uhvati za og- 
radu propovjedaonice, ali se ipak počeo ljuljati poput 
stabla koje je dohvatila sjekira. Dok su vjernici. ska- 
menjeni od užasa, nepomično gledali prizor, dotrči uči- 
telj Pertinand do župnika te ga pravovremeno suzdr- 
ža da se ne sruši. 


Teško se oslanjajući na ramena svoga nekadanjeg 
učenika, dovuče se nekako u župni dvor. Poče se tresti 
sad od studeni, sad od vrućine. Skinu mu odijelo. polože 
ga na siromašnu slamnjaču te pozovu brzo liječnika. 
Kad je dr Saunier pristupio bolesnikovoj postelji, iz- 
gubi župnik svijest, pograbi ga žestoka groznica. 

»Kako mu je?t« upita Ivan Pertinand drhtavim 
usnama. 

»Sigurno je dobio upalu pluća«, odgovori Saunier 
zabrinuto. »Treba dobre njege i ne smijete ga pustiti 
sama ni jedan časak.« 

»Je li stanje pogibeljno?« upita učitelj. 

»Skrajnje pogibeljno«, odgovori liječnik. »Srce mu 
može otkazati. Ta on je sasvim oslabio. Nastojte, prije 
svega, da dobije bolji ležaj.« 

Još istog dana dade grof Klaudije Garets donijeti u 
župni stan dobru strunjaču. Na nju polože iscrpljeno 
tijelo jadnog župnika. Liječnik je propisao kapljice za 
jačanje srca, koje su mu onda davali. 

Prve noći je bdio uz bolesnika Ivan Pertinand. Bo- 
lesnik je bio u nesvjestici. Tresla ga groznica. 

Ivan je brižno čuvao dragog svećenika. Pazio je na 
nepravilno disanje, mokrim krpama hladio vruće čelo, 
kvasio raspucale usnice koje su buncale nesuvisle riječi, 
a onda opet kriknule u ljutitoj boli. 

Kasno u noći uniđe u bolesničku sobu stari Mandy 
i ponudi se Ivanu da će ga zamijeniti, ali on toga ne 
htjede. 

"Dok mi sile budu dotjecale, neću ga ostaviti«, od- 
govori odlučno. 

»S njim će Bog napustiti naše selo«, uzdahne na- 
čelnik zabrinuto. 

»Morat ćemo dozvati svećenika«, reče Pertinand. 
»Može doći kraj brže nego što mislimo. Bio bih vam 
zahvalan kad biste to preuzeli na sebe.« 

»Od srca!« odgovori načelnik i ode. 

Prema jutru popusti nešto groznica. Vianney se 
probudi iz nemirnog sna, velikim očima pogleda začu- 
đeno učitelja i progovori teško dišući: »Bože moj, već 

je avanulo. Ja moram u crkvu. Čekaju me kod ispovje- 
daonice.« 

»Vi ste, velečasni, bolesni«, zadržavao Pertinand 
svećenika, koji je kučao ustati, ali je onda opet legao 
bolno uzdahnuvši: 

»Da, da, siromašno tijelo otkazuje mi službu«, 
amiješi se bolno. 

U sobu stupi župnik Valentin iz Jassansa, Vianneyev 
ispovjednik. 

»O, vi dolazite u pravi čas!« teško progovori Vian- 
ney. »Pustite nas same. Hoću da se ispovjedim.« 

Međutim se crkva napunila vjernicima koji su žar- 
ko molili za župnikovo ozdravljenje. 

Po svim su oltarima gorjele zavjetne svijeće. Pred 
svim slikama svetih klečali su hodočasnici i stanovnici 
sela te uz suze molili za teškog bolesnika. Došli su i 
svećenici iz susjednih sela: Renard i Lacote, oba rodom 
iz Arsa, koji su u svom rodnom mjestu rekli mladu mi- 
su uz Vianneyevo kumovanje; župnik Raymond iz Sa- 
vigneuxa, mlad revnostan svećenik, župnik Dubois iz 
Fareinsa, dekan iz Trćvouxa, župnik iz Miserieuxa. Na 
svim su oltarima prikazivali svetu Žrtvu. 

»Ljudi se neprestano mole za vas«, uvjeravala je 
bolesnika Katarina Lassagne, koja je u strahu dohrlila 
iz »Providnosti«. »Djeca prinose za vas najveće žrtve. 
Jedna od djevojčica obećala je Bogu svoju najmiliju be- 
bu ako vas opet ozdravi. 

»O moj Boče, toliko buke oko jednog siromašnog 
starog župnika», nasmiješi se Vianney unatoč velikim 
bolima. »No, dobro je da mole. Htio bih živjeti još par 
godina. Inače bih došao pred svoga Suca praznih ru- 
ku. Tako sam malo dobra učinio.« 

»Ne, ne. Vi ćete doći u nebo s prepunim rukama«, 
prigovori župnik Valentin, bolesnikov ispovjednik. 


»Kad bih se samo mogao prihvatiti za vaš talar, 
Vianneyu«, uzdahne župnik Blandon, »onda bih sigurno 
i ja došao u nebo.« 

»O, nemojte toga učiniti«, nasmiješi se Vianney 
pogledavši krupnog subrata, +»moj je talar već odveć 
trošan, a vrata u nebo su uska. Mogli bismo oba zapeti 
u vratima.« 

Grof Klaudije Garets, koji je iza smrti svoje tetke 
naslijedio dvorac, tjeskobno se brinuo za bolesnog du- 
šobrižnika. On je skoro premorio konje, da dovede iz 
Lyona još tri vrsna liječnika. Ali i oni su smatrali neko- 
liko dana kasnije svećenikovo stanje beznadnim. 

Vianney se uvijek opet duboko onesvješćivao. Kad 
je 8. svibnja, na svoj rođendan, došao k svijesti i opa- 
zio kod svoje postelje dra Sauniera s tri gradska kapa- 
citeta, primijeti smiješeći se: »Ovaj čas imam podnijeti 
tešku borbu.« 

»A s kime to, velečasni?« upitat će grof. 

»S četiri liječnika!« našali se Vianney. »Ako dođe 
još peti, onda sam gotov.« 

»Čini se da bolest kreće na bolje, kad se opet mo- 
žete šaliti«, reče grof olakšano. 

No, upravo se toga dana njegovo stanje tako po- 
goršalo te su liječnici izgubili svaku nadu. 

Osobito je noću jako trpio. Grof Klaudije, koji si 
je spremio ležaj u susjednoj sobi, i vjerni Ivan Per- 
tinand bdjeli su izmjenično kod bolesničkog kreveta. 
Vianney se na svom ležaju nemirno okretao. Očito su ga 
mučile strašne prikaze. 

»Noćas sam čuo pobjedonosnu demonsku viku«, re- 
če ujutro kad je došao malo k sebi, »u uši su mi vikali: 
Imamo ga, imamo ga! Sad je on naš!« 

Neprestano su se tiskali oko vratiju župnog stana 
dobri mještani i stotine hodočasnika da pitaju kako je 

bolesniku, ili da ga vide sa sobnog praga. Često nije 
uspjelo čuvarima da suzbiju silovite posjetnike, tako, 
te je kadikad bila soba puna ljudi. 

»Pustite ih samo!« molio je Vianney kad su ih htjeli 
odbiti. »Pustite djecu k svome ocul« 

Smetena lica dolazili bi župnikovi ljubimci, njegovi 
ministranti. Stali bi nijemo kraj postelje, s očima punim 
suza. Petnaestogodišnji Matin Bernard klekne glasno 
zaplakavši kraj postelje. 

Vianney položi drhtavu ruku na glavu jadnog dje- 
čaka, koga je zbog sve one muke, što ju je podnio radi 
njega, osobito zavolio. 

Neki proštenjari su došli te su se htjeli ispovjediti 
kod župnika, koji je bio skoro na umoru. Vianney ih 
uputi župniku Lacoteu, koji ga je u župi zamjenjivao, ali 
je u kapelicu svetog Ivana došlo vrlo malo pokornika 
na ispovijed. 

»Dopustite mi da samo kleknem na pragu njegove 
sobe«, zamoli svećenika Renarda neka dama iz Lyona. 
»Da me samo vidi i da me blagoslovi. To će mi srcu 
donijeti malo mira.« 

I bolesnik je uvijek opet u časovima, kad bi dolazio 
k svijesti, dizao ruku i dijelio blagoslov. 

Čitave košare medaljica i krunica donosili bi u 
sobu, da ih svećenik blagoslovi. Dobre su duše htjele 
imati barem uspomenu na svetog župnika. 

Klaudina Raymond-Corcevay, koja je zbog teške 
bolesti grla izgubila glas, nije htjela ostaviti Ars prije 
nego Bog odluči o životu svoga sluge. Majka Favier pri- 
mi je u kuću i rado dopusti pobožnoj gospođi da može 
ondje boraviti. 

Ujutro 11. svibnja uspije bolesnici doći do župnikove 
postelje, te pruži tablicu Vianneyu, koji je upravo došao 
k sebi. 

»Ivane, pročitaj mi tol« zamoli bolesnik. »Moje su 
oči tako oslabile.« Kad je učitelj pročitao pisaljkom na- 
pisane retke, svećenik se malo uspravi, rukom dozva 
bolesnicu k sebi te joj šapne: »Dijete moje, lijekovi 
vam neće više pomoći. Previše toga su vam liječnici 
dali. AH dragi Bog hoće da vas ozdravi. Obratite se 
svetoj Filomeni. Položite pločicu na oltar. Recite joj, 
ako vam ne vrati vašeg glasa, da vam onda mora pre- 
pustiti svoj! Recite joj, da sam ja, kao njezin župnik, 
to zapovjedio.« 

Bez oklijevanja ode žena u crkvu i dogura se kroz 
mnoštvo molitelja do kapelice male Svetice. No, kad je 
opazila tolike ljude gdje plaču i vape, oklijevala je ča- 
sak da izvrši župnikov savjet. Tada, po nekom naglom 
nadahnuću, izbriše pločicu, potraži brzo u ručnoj tor- 
bici pisaljku i napiše na pločici: »Sveta Filomeno, daj 
da župnik opet ozdravil« Onda stavi pločicu na oltar. 
U žaru svoje molitve pokuša govoriti, i nečujno prodre 
iz njezinih nijemih usta nekoliko riječi, ali se onda vine 
krik: »Zaboravi mene, ali ozdravi župnikal« Čudo se 
dogodilo. Žena je ozdravila. 

»Čudol!« vikne majka Favier, koja ju je pratila. 

»Čudol« povikne nekoliko od onih koji su okolo 
stajali i koji su znali za nevolju ozdravljenice. 

»Čudol« oglasi se crkvom. Brujanje moćno naraste 
i prodre van kroz vrata svetišta. Sveta je Filomena uči- 
nila čudo. 

Nekoliko muževa pohrli k užetima, i brzo je svečana 
zvonjava oglasila čudesno ozdravljenje. 

»Hvala ti, mala Svetice!« smiješio se Vianney una- 
toč velikim bolima. »Ta ti sl ipak moje poslušno dijete!« 

Međutim usplamti nova nada u srcima sviju. Kad 
je svelica spasila nijemu ženu, zar neće onda ozdraviti 

svoga najvjernijeg štovatelja, svetog župnika. I oni su 
podvostručili svoje molitve. 

»Draga sveta Filomeno!« molio je Bernard Matin. 
»Bog je od tebe odvratio užarene strelice. Zaustavi stri- 
jelu koju upravlja smrt prema srcu našeg župnika. Za- 
drži je! Već je ona odapeta s luka. Drži je čvrsto, sveta 
Filomeno!« 

Činilo se da svetica ipak neće htjeti uslišati mladi- 
ćeve molitve. U večemjim satima proširi se selom 
glas da je već počela smrtna borba. 

I doista, kao da se približio konac. Izmučeno srce 
kucalo sve slabije i isprekidano. Smrtni znoj obli boles- 
nika. Župnik Valentin, Vianneyev ispovjednik, odluči 
dati mu sveto ulje. Ipak je držao da to treba tajiti pred 
hodočasnicima i župljanima. 

»O, ne!« protivio se Vianney sumornim glasom. 
»Neka svi za me mole! Zvona neka zvone!« 

I tako zajecaše po drugi put zvona u tamnu noć. 

»Župnik nam umire«, išlo je od usta do usta. U 
crkvi su vjemici plakali i molili. Po cestama su klekli 
oni koji nisu našli mjesta u crkvi. Mladi se Matin zav- 
jetuje pred slikom svete Filomene da neće otići dok ne 
ozdravi župnika. 

Sedam svećenika je klečalo kod bolesničke postelje, 
uz njih je na koljenima bio grof Garets, stari načelnik 
Mandy, učitelj Pertinand i Katarina Lassagne. 

»Vjerujete li sve istine koje nam sveta Crkva na- 
laže vjerovati?« prekine šutnju glas župnika Valentina. 

»Nikad nisam posumnjao«, odgovori Vianney pos- 
ljednjim silama. 

Tada pomaza svećenik svetim uljem oči koje su 
tako vjerno bdjele nad malim stadom, uši koje su čule 
toliko grijeha, usta koja su tolike utješila, ruke koje 
su dijelile tolike milosti po svetim sakramentima i toliko 

dobra činile, noge koje su se toliko umorile da nađu 
izgubljenu ovčicu i izbave je iz trnja. 

Još uvijek su zvona u crkvenom tornju vapila za 

Ali umirući župnik izgovori posljednju pouzdanu 
molitvu svojoj dragoj svetici i preporuči se još jednom 
njenoj zaštiti. 

Doskora se učinilo kao da je izgubio svijest. Nje- 
govo srce kao da je prestalo kucati. Poput dalekog šu- 
ma čuo je molitve onih što su klečali oko postelje, a 
čuo je i liječnikove riječi: »Sad se radi samo još o mi- 
nutama.« 

»Moj Boče«, pomisli Vianney, "dakle dolazim k tebi 
praznih ruku.« Pokuša govoriti, ali više nije mogao mica- 
ti usnicama. »Sveta Filomeno, ako bih mogao služiti još 
nekim dušama, onda mi isprosi od Boga još kratki rok 
života!« 

»Sveta Filomeno, smrtnu strelicu!« molio je dječak 
pred oltarom svete mnale mučenice. »Odvrati je od njega! 
Odvratil« 

Zar se nije pričinilo kao da je svetica svoju cvijećem 
okrunjenu glavicu nešto malo prignula? Zar se nije o- 
nako malo i gotovo nevidljivo nasmiješila? Ili su to 
zatitrale samo svijeće na oltaru? 

»Srce je prestalo kucati«, reče dr Saunier. 

»Pokoj vječni ...I« molili su svećenici. 

Ali bolesnik, uzdahnuvši, još jednom otvori oči. 
Liječnik začudo ustanovi da je bilo opet počelo kucati. 

»Nešto mi je lakše«, reče Vianney jedva zamjetlji- 
vim glasom. »Sveta Filomena...l« Smiješak prođe li- 
cem dok su oči tražile na zidu svetičinu sliku, 

Zatim je ležao nepomično tri sata s rukama sklop- 
ljenim na prsima. A onda ga opet napadne groznica, i 
on izgubi svijest. 

Polagano su odmicali noćni sati. Rano ujutro ode 
zupnik Dubois u crkvu da na oltaru svete Filomene od- 
služi svetu Misu. 

Na stepenicama nađe dječaka koji je zbog umora 
bio zaspao, ali se onda uspravio i velikim očima upita: 
»Kako mu je?« 

»Čudnovato!« odgovori Dubois. »Njegovo se stanje 
unatoč svakoj bojazni poboljšalo. No, ovaj čas ima opet 
veliku groznicu.« 

Bernard Matin dvorio je svećeniku kod svete Mise 
pun žarke pobožnosti navaljujući svojim molbama na 
nebo i sve svete. Međutim se činilo da se bolesniku pri- 
bližio zadnji čas. Doduše, disao je još, ali su svaki čas 
očekivali posljednji dah. Ali, kad je svećenik kod oltara 
molio zadnje Evanđelje, Vianney ponovo otvori oči: 
činilo se kao da nešto vidi, što je nazočnima bilo sakri- 
veno. Preko lica mu prođe odsjev velike radosti. Ono 
mu se promijeni i zasvijetli tajanstvenim preobraženjem. 
Jedanput, dvaput čulo se s njegovih usana ime njegove 
mile svetice, koju kao da je vidio. Podigne ruku kao na 
pozdrav nevidljivoj prikazi. Zatim upravi svoj pogled 
na Ivana Pertinanda, koji je klečao kod postelje, i pro- 
govori jasnim glasom: »U meni se dogodila čudna prom- 
jena. Ja sam izliječeni« 

Liječnik, koji je rano ujutro opet došao, potrese 
začuđeno glavom. Mogao je ustanoviti samo to da se 
stanje bolesnika, koga je već bio napustio, začudo po- 
boljšalo. 

»To je sasvim neshvatljivo«, promrmlja zapanjeno. 

»Recite čudnovato, gospodine doktore«, odgovori 
župnik smiješeći se. 

»Da, čudo je to, čudol« povladi liječnik. »Nema vi- 
še smrtne opasnosti.« 

Poput vihora raširi se selom do u zadnji kutić vi- 
jest o čudu. 

U crkvi su vjernici zapjevali pjesmu zahvalnicu, 
dok su sva zvona zvonila. 

Na smrt umoran uputi se mladi Bernard Matin iz 
crkve, ali mu se oči neopisivo sjale od radosti. On je 
dobro znao kome treba zahvaliti za čudo ove noći. 

Pred svetom Filomenom gomilalo se cvijeće i ras- 
cvjetale grančice. 

Mala djevojčica iz »Providnosti« baci bez oklijeva- 
nja svoju najmiliju lutku u vatru, ne znajući kako bi 
drukčije mogla pokloniti Bogu svoju dragocjenost. Što 
joj je sada stalo do igračke, glavno da je dragi Bog 
opet ozdravio župnika! 

»Ja mislim da je on to sigurno učinio zbog moje be- 
be«, povjeri to ona tajno Katarini Lassagne. 

Ali to nije bio jedini zavjet koji se je u Arsu ispunio 
toga sata. 

20. svibnja, na svetkovinu svetog Bernarda Sijen- 
skoga, vidio je Ivan Marija Vianney opet svetohranište. 
Bilo je u dva sata u noći kad su arska zvona počela zvo- 
niti, jer župnik, htijući celebrirati, nije smio dulje biti 
natašte. Premda je tako rano bilo, ipak se crkva napu- 
mila vjernicima do posljednjeg mjesta. Upirući se o ruke 
Ivana Pertinanda prinio je Vianney svetu Žrtvu na 
oltaru svoga ljubljenog sveca. A Bernard je Matin od 
srca zahvaljivao svome imenjaku što je upravo na svoj 
imendan smio ozdravljeniku ministrirati. 

Pogled pun čežnje bacio je Vianney prema ispovje- 
daonici koja je tako dugo bila prazna. No on je još bio 
preslab, a da bi mogeo ući u nju. 

Istom iza nekoliko sedmica uspije mu prodrijeti sa 
svojom voljom te opet početi vršiti djelo milosrđa, prem- 
da se liječnik tome protivio. 

Liječnik je preko volje zatvorio oko pred neposluš- 
nošću svoga pacijenta. Ali je u jednoj točki ostao neu- 
moljiv. Zahtijevao je da se temeljito izmijeni način pre- 
hrane. Odsada će župnik morati svaki dan uzeti potpun 
objed i večeru. Kod objeda mora uzeti meso i svaki put 
čašu dobrog, starog crnog vina. Neposlušni bi rekonva- 
lescent ipak bio prestupio liječnikove propise da mu nije 
biskup strogo naločio, neka ih se točno drži. 

Kad je, dakle, Vianney sada u »Providnosti« sjeo 
za bogatije prostrt stol, uzdisao bi: »Postao sam pravi 
sladokusac! Jao meni, neću više dobivati tolikih milosti!« 

»Bog vas nije opet ozdravio da vam uskrati svoje 
milosti«, odgovori Katarina Lassagne odlučno. 

»Ali strunjaču poslat ću danas natrag u dvorac. 
Sretan sam što mogu opet spavati na svojoj slamnjači!« 
tješio se župnik. 

DVOSTRUKI BIJEG 
1843. 


Za posljednjeg danjeg svjetla završi svećenik Antun 
Raymond svoj časoslov za svetkovinu svetog Imena Ma- 
rijina. Zaklopi brevijar i predade se svojim mislima. 
Od dana teške Vianneyeve bolesti boravio je gotovo ne- 


rado i zahvalno primio. Taj se đuhovnik rodio u obliž- 
njem mjestu Fareins, te je poznavao župnika Vianneya 
od svoje mladosti. U malom sjemeništu u Meximieuxu 
idila bed rogi raoeoe vein paso širi“ 

arskom župriiku uvijek s velikim poštovanjem, a mladi 
su retorici i filozoti gledali puni strahopočitanja sveće- 
nika, koji bi od vremena do vremena posjećivao svoga 
nekadanjeg suučenika. 


Živo se sjećao Raymond onoga dana kad ga je su- 
perior župniku Vianneyu predstavio kao jednog od svo- 
jih najnadarenijih učenika. Oko je svetoga čovjeka dugo 
počivalo na njemu, i još je uvijek mislio da čuje nje- 
gove riječi: »Nadarenost je dragocjen dar neba. Ja je 
nisam nikad imao, to ne zna nitko bolje od tvog pogla- 

vara. Zahvali Bogu što ti je dao bistru pamet, ali čuvaj 
se oholosti.« Onda je on zastiđeno oborio svoje crne oči. 
Kad je Vianney doznao da je đak dijete siromašnih ro- 
ditelja, preuzeo je trošak njegova školovanja. 

Sad je Raymond bio već dugo godina svećenik, ali 
unatoč darovitosti nije dopro dalje nego do župnika u 
Savigneuxu, malom mjestu bez ikakove znamenitosti. 
Dugo je vremena mrmljao slavohlepni svećenik zbog te 
sudbine, koja ga je prognala u seosku pustoš, te je s 
potajnom zavisti gledao uvijek prema Arsu, koji je pos- 
tao jedno od najposjećenijih francuskih = prošteništa. 
Svakog su dana išle čitave čete hodočasnika u Ars, a me- 
đu njima nije manjkalo osoba na glasu po činu i imenu. 
Bilo je među proštenjarima umjetnika, učenjaka, zna- 
menitih pisaca i žurnalista, biskupa i plemića, a župnik 
takova prošteništa stajao je sigurno kao na visokom 
svijećnjaku. 

Raymond se jedva usudio priznati, no kad je Ivan 
Vianney ležao na smrtnoj postelji, potajno se udubio 
u misao da bi on mogao biti njegov nasljednik. O, on 
je držao da ne bi bio loš baštinik! Hodočasnici bi se 
tiskali, diveći se, oko njegove propovjedaonice, jer se 
on smatrao na riječi jačim od siromašnog župnika Vian- 
neya, koji je uvijek govorio sasvim priprosto, bez ika- 
kove govorničke kićenosti. On bi bolje, nego nespretni 
Vianney, upravljao s beskrajnim gomilama, koje se sada 
bez ikakva reda amo-tamo motaju, te bi ih znao već 
spretno voditi. Tako bi na najvišem mjestu bili na njega 
upozoreni. Držao je da nije više daleko vrijeme kad će 
njega, do sada tako nepoznata seoskog župnika, poz- 
vati u najodličnije službe, na primjer za župnika u jed- 
noj od velikih crkava u Belleyu, Lyonu. ili čak u Parizu. 

Raymond ustane i baci pogled na seosku ulicu, po 
kojoj se vrzla množina hodočasnika. Opet je danas Vi- 

anney čitav dan sjedio u ispovjedaonici. Neće dugo 
trebati, te će posve iscrpsti svoje sile. Nema sumnje, 
župnik se održava samo uz krajnji napor. Brzo će se 
satrven srušiti, a onda..., onda ...! Opet se okrene 
prema sobi i zapali svjetiljku. Brzo iza toga začuje na 
stubama težak župnikov korak. 

Ima tome više sedmica, otkako je Raymond opazio 
na župniku neku čudnu promjenu. Osobito se činilo da 
ga posljednjih dana nešto tajanstveno uznemiruje. Kad 
je Vianney svoga pomoćnika šuteći dugo gledao, ovaj 
će ga upitati, da li se zbilo što posebno. 

Župnik stupivši bliže odgovori: »Ne, nije se još 
ništa dogodilo. Ali će se nešto dogoditi. Sjednimo, dragi 
prijatelju, imam vam nešto povjeriti.« 

Šuteći promatrao je Raymond sijedog svećenika 
koji se spustio na stolicu nasuprot njemu i dugo vre- 
mena rukama sakrivao svoje mršavo lice. Napokon po- 
digne Vianney glavu, pogleda mlađeg subrata te će: 
»Ja želim da idem iz Arsa.« 

»Šta, vi hoćete otići?« usplahiri se Raymond, a oči 
mu se čudno zasvijetle. 

»Da, pisao sam biskupu te ga zamolio da me postavi 
za duhovnika u kapelici Minima u Montmerleu. Ondje 
bih imao samo služiti svetu Misu — i tako bih, napokon, 
mogao naći žuđeni mir, oplakivati svoj bijedni život i 
pripravljati se na smrt. Molio bih vas da odnesete pismo 
biskupu i da mi odgovor date poslati u Dardilly.« 

»U Dardilly?« 

»Da, u kuću moga brata. Još ove noći odlazim.« 

»Šta, još ove noći?« propenta drugi — a jedva je 
suzdržao neku radost. 

»Da, ja sam sve pripravio. Moj brat zna da ću doći.« 

»Jeste li kome pričali o tom naumu?« upita Ray- 
mond brzo. 

Samo sam to rekao ravnateljicama u »Providnosti«. 
Ipak nisam htio otići a da se ne oprostim od ovih dobrih 
duša.« 

»U 'Providnosti' se nalaze tri žene«, reče mladi sve- 
ćenik namrštivši čelo. »Hoće li one moći šutjeti?« 

»Nadam se«, uzdahne Vianney. 

»Ako vaši župljani i malo samo naslute što namje- 
ravate, oni će se tome protiviti svim sredstvima. Ja ću 
se malo propitati glede toga.« 

Žurno ode Raymond iz župnog dvora, ali malo za 
tim dođe natrag i reče mrzovoljno: »To mi je malo 
sumnjivo. Vidio sam više muževa i mladića gdje hodaju 
u blizini župnog dvora. To mi se ne sviđa.« 

»To je možda samo slučajno«, odgovori Vianney. 
»Idem još malo spavati. Ne dajte se glede noćnog po- 
činka smesti kad budem odlazio.« 

Međutim su doista stajali oko župnog stana i na 
izlazima seoske ceste stražari. To je sasvim ispravno 
pobudilo sumnju kod Raymonda. 

Sa zvonika se oglasi jedan sat kad Bernard Matin, 
koji se naslonio o ugao jedne kuće i oštro motrio župni 
dvor, naglo skoči. Na blijedom mjesečevu sjaju opazio 
je kako se otvaraju vrata što vode u vrt. Onda se od- 
čulja neki crni lik duž živice, te se provuče van na 
cestu. Bio to župnik, koji se sa brevirom pod pazuhom 
poput tata ukrao iz kuće te se za čas zaustavio i ogle- 
davao. Onda pohiti niz cestu držeći se sjene crkvenog 
zida. 

»Velečasni!« dotrča k njemu Bernard. »Kamo tako 
kasnot« 

»Djeca kao ti moraju u to vrijeme biti u postelji“, 
odgovori Vianney nestrpljivo. »Šta radiš tako kasno na 
ulici?« 

»Htio sam samo da mi blagoslovite krunicu«, pro- 
muca mladić. »Evo je.« 

»Šta? Usred noći dolaziš s tim?« okosi se župnik 
na nj. »Ima za to vremena i sutra.« 

»Vi hoćete sigurno u crkvu? Smijem li vam ponijeti 
brevijar?« Mladić pokuša svećeniku oduzeti molitvenik, 
ali ga Vianney držao čvrsto pod pazuhom. 

»Ne zaustavljaj me! Žuri mi se!« Otrgne se od nje- 
ga i požuri koliko je samo brže mogao. 

Bernard pohiti straži što je imala kod crkve stra- 
žariti. 

»Otišao je«, poviče zasopljeno. 

»A ti ga nisi znao zadržati?« ukori ga Antun Cinier, 
koji je sjedio na izbočini zida i malo zakunjao. 

»Ja mislim da bi mi on jednu opalio, tako je bio 
uzrujan.« 

»Ništa, mi ćemo ga dostići.« 

Potrče za njim. Ali uto oblak zastre mjesečinu, pa 
se nije moglo puno vidjeti. Osim toga sigurno se je 
bjegunac negdje sakrio. 

»Hajdmo reći učitelju«, odluči Cinier. Na žalost, 
propustili su javiti školniku o namjeravanom župnikovu 
bijegu. Dugo je trebalo dok se probudio, obukao i iza- 
šao. 

»Tako šta sam slutio«, reče Ivan Pertinand. Ali on- 
da si nije dao vremena ni da uzme šešir, nego pohiti 
za bjeguncem, koliko je samo brže Inogao. 

»Ja ću ga već dovesti natrag«, uvjeravao je oba 
dječaka i odjuri. 

Međutim je Vianney hrlio prema Dardillyju. Nije 
išao cestom u Villefranche, kako bi izbjegao progonite- 
ljima, nego je pokušao doći do cilja poljskim putevima. 
Ali je u tami brzo zalutao. 

Trebalo je više od sata dok ga nije učitelj našao na 
nekoj njivi. 

»Velečasni«, reče bez daha kad ga je dostigao, »zašto 
nas hoćete ostaviti?« 

»Ivane!« odgovori Vianney dahćući i primi svog 
ljubljenog učenika za ruku. »Molim te, ne zaustavljaj 
me! Pusti me da šđem!« 

»Ali, kuda to hoćete ići?« 

»U svoju roditeljsku kuću. Molio sam biskupa da 
se smijem povući, a njegov ću odgovor pričekati u 
Dardillyju.« 

»A_ ako biskup uskrati dozvolu?« 

»Onda ću se vratiti u Ars«, uzdahne svećenik. 

»Pratit ću vas u Dardilly.« 

»A tvoji učenici?« 

»Neće oni odmah umrijeti od žalosti što će im 
ispasti predavanje.« 

»Hvala ti, Ivane«, odvrati župnik olakšano. 

Već je svanjivalo kad su obojica došla do mosta 
kod Trćvouxa. Čuvar mosta je sjedio kod spuštene brane 
i spavao. Pertinand ga je namjeravao probuditi, ali Vi- 
anney zapriječi to i reče: »Pustimo ubogog čovjeka da 
gpava. Malo ćemo zaobići i kod Neuvillea prijeći preko 
Saone.« 

I čuvar u Neuvilleu, čini se, da je zakunjao, ali se 
odmah trgnuo kad je čuo korake ranih putnika te za- 
tražio mostarinu. Sad se uspostavilo da je u brzini žup- 
nik zaboravio ponijeti novaca, a ni učitelj nije našao 
ni jednog soua u džepu. Vianney je htio dati u zalog 
svoj džepni sat, ali to je carinik smiješeći se odbio: »Pla- 
4it ćete mi drugi put, a ako ne, svejedno!« I on podigne 
branu te pusti putnike da prođu. Još četiri sata mučnog 
putovanja dok nisu, napokon, stigli u Dardilly. Smrtno 
umoran pristupi Vianney prag roditeljske kuće. S veli- 

kim veseljem dočeka seljak sa svojom obitelji dragog 
brata. Nevjesta je htjela na brzinu prirediti doručak, 
ali Ivan ne htjede toga, nego ode u spavaću sobu i baci 
se umoran na postelju. 

Međutim je u Arsu nastalo veliko uzbuđenje. Po 
svim se kućama i ulicama govorilo samo o tom neshvat- 
ljivom događaju. Svagdje se mogle vidjeti zaplakane 
oči. One stotine hodočasnika nisu se mogle snaći. Uzalud 
su, eto, došli proštenjari. Raymond ih je, doduše, kušao 
tješiti, koliko je samo znao, te ih je uvjeravao, neka se 
nebrimu. Ako ne bi Vianney došao, onda će on ostati u Ar- 
su. U svakom slučaju neće Ars ostati bez dušobrižnika. 

Ali na svoje začuđenje opazi da su ljudi samo 
slijegali ramenima na njegove riječi te ga ostavljali. 
Većina hodočasnika opet ode, pa i oni koji su upravo 
izašli iz poštanskih kola vrate se odmah natrag. 

»Ali sveta Filomena vas čeka«, opominjao Raymond 
sasvim smeteno. »Zašto prekidate proštenje kad ste na 
dljut« 

»Mi amo dočli da vidimo svetog župnika.« Tako su 
mu odgovarali. Doduše, i malu bi mučenicu trebalo pos- 
jetiti, ai glavni cilj hodočašća ipak nije bio nitko drugi 
nego veliki svećenik Ivan Vianney. 

Uzalud je Raymond sjeo u ispovjedaonicu. Došlo 
mu je samo par baka. A drugi, koji su se bili skupili 
kod ispovjedaonice u kapelici svetog Ivana, htjeli su se 
ispovjediti samo kod svetog župnika. Zato su tako dale- 
ko putovali. 

Grot Klaudije Garets, od nedavna načelnik, dođe 
u župni dvor i upita Raymonda da li zna gdje se nalazi 
Vianney. 

»Sigurno će biti u Dardillyju«, odgovori svećenik. 
»No, on je mene odredio za zamjenika. Ja ću se prema 
svojim silama brinuti za bogoslužje i za hodočašća.« 

»Pobrinite se rađije da se župnik vrati«, odbrusi 
grof. »Bez velečasnog Vianneya Ars nije više Ars, a o 
proštenjima nema onda više ni govora.« 

»Zar neće ljudi dolaziti na proštenje svetoj Filome- 
nit« reče Raymond nesigurno. 

»Pa zar, doista, niste opazili da ljudi ovamo dolaze 
samo radi našeg župnika?a upita grof začuđeno. Mladi 
svećenik osta jako romnshkojese kad je načelnik otišao. 

Ako je to, zaista, istina da je Ars žuđeni cilj hcdo- 
časnika jedino zbog njegovog župnika, što mu onda ko- 
risti ako ga on naslijedi? Bez proštenjara postao bi 
Ara opet selo bez važnosti, neznatno mjesto, još neznat- 
nije od Savigneuxa. Raymond odluči ponajprije otpu- 
tovati u Belley, da preda Vianneyevo pismo biskupu i 
da ga zapita za savjet. 

Iza dva dana teškog čekanja vrati se učitelj Perti- 
nand u Ars i donese vijest da će župnik, međutim, os- 
tati u Dardillyju. Sad se dade bez oklijevanja načelnik 
na put, te iza nekoliko sati dođe kočijom do svečeve 
roditeljske kuće. 

Franjo Vianney se namrgodi kad ga je grof pitao 
za njegova brata. On uskrati svaku obavijest i ne dozvo- 
li visokom gostu unići u sobu da napiše jedno pismo. 

Na brzu ruku nabaci Klaudije Garets nekoliko ri- 
ječi na papir, i malo zatim odveze se grofovskom koči- 
jom natrag. 

»Baš bih se začudio kad bi opet doščao«, nasiije 
se Antun, šesnaestogodišnji seljakov sin. 

»Nadam se da će jadnog brata, ipak, jednom pustiti 
na miru«, uzdahne Franjo Vianney. 

»Ako hoćeš, ja ću se postaviti s vilama na ulazna 
vrata. Sigurno neće onda nijedan unići«, reče momak. 

O podne donese poštar u kuću dva pisma, koja Fra- 
njo uruči bratu skupa s načelnikovim pismom. Ivan 

Vianney je to čitavo vrijeme proveo u prvom katu, mo- 
lio se, te nije ni zamijetio da je bio došao grof Klaudije. 

»Je li biskup pisao?« upita živahno kad je seljak 
ušao. 

»Mislim da nije«, odgovori Franjo. »Ali ti znaš da 
ja ne znam čitati.« 

Uzdišući otvori svećenik ptsma, i najprije pročita 
načelnikovo pismo. 


»Dragi moj i vrlo poštovani velečasni župniče! 


Mi smo svi duboko potreseni zbog Vašeg, tako neo- 
čekivanog, odlaska i ne prestajemo se Bogu moliti da 
Vas opet dovede natrag k nama. 

Nemojte, međutim, još ništa odlučiti! Vi trebate 
mira, to ja znam više nego itko drugi. No, nemojte za- 
boraviti svoje siromašne arske župe. 

A pomislite i na sve one duše kojima ste pokazali 
put u nebo, na sve one koje su se udaljile od Boga i 
koje treba da Vi natrag dovedete! 

Prije svega mislite na Vašu 'Providnost'. Vi ste 
duša i potpora te ustanove, ona može dalje opstojati 
jedino po Vama. 

Pomislite, napokon, na stvar vjere! Bog Vas je poz- 
vao da u narodu sačuvate vjeru i da njega proslavite... .« 


Zamišljeno odloži Vianney to piamo i uzme drugo, 
u kojem ga Katarina Lassagne zaklinje da se, za ime 
Božje, vrati, jer bi bez njega sve propalo u kući. 

Posljednje je pismo poslao gostioničar novo uređe- 
nog svratišta »K pročtenjarima«. Bio to čovjek koji je 
došao kao tuđinac u Ars, te je, zapravo, protiv župniko- 
ve volje otvorio konačište. 

»Monsieur«, piše on zabrinuto, »molim Vas usrdno, 
ne ostavite nas. Vi znate da sam Vam uvijek izjavljivao, 
i to ponavljam u ovaj čas iz dna srca: ako se u mojoj 
kući nađe što neprikladno, podvrgavam se posve Vašem 
raspolaganju.« 

Smiješeći se odloži Vianney i taj list. Ali je uvijek 
opet čitao pismo Katarine Lassagne, koje mu je prodi- 
ralo u srce poput krika za pomoć. 

Dok je on, uronjen u svoje misli, sjedio, neodlučan 
što da sad zapravo učini, uleti u sobu nećak Antun i 
poviče: .Gledaj kroz prozor, striče! Dolazi čitava kara- 
vana! Dragi Bože, onda moram otići po pojačanje.« 

Vianney pohiti prozoru i opazi nepreglednu povorku 
kako ide seoskom cestom ovamo. 

»To su arski proštenjari«, uzdahne on. 

»Hoćeš li da ih pošaljem natrag?« upita mladić. 
»To ću već znati. Ako treba, zabrtvit ćemo vrata hras- 
tovim gredama.« 

»Ne, ne, ja već idem«, odgovori svećenik. »Ne bi 
pravo bilo da su oni taj daleki put uzalud prevalili.« 

»Dođite sa mnom u crkvu«, zamoli proštenjare. On 
pođe pred njima, sjedne u ispovjedaonicu i puno sati 
nije iz nje izlazio. Uvijek su opet dolazili stranci i tražili 
svećenika. 

»Ako se to tako dalje nastavi, moram potražiti po- 
moć«, uzdahne seljak. »Ja više nisam gospodar u svojoj 
kući.« 

U subotu 16. rujna probude u ranu zoru teški udarci 
na glavna vrata iz sna Vianneyevu družinu. Antun pohiti 
k prozoru i pogleda dolje. Tu je stajala četa od dvade- 
set mladića, koji su traži da vide župnika. 

»Vrata se ne otvaraju«, poviče Antun. 

»Ali mi dolazimo iz Arsa«, odgovori Franjo Perti- 
aand, koji je preuzeo očevo svratište i bio vođa tog 
čudnog odaslanstva. 


»Onda se nosite opet natrag u Ars«, ražesti se An- 
tun Vianney. »Mi vas tu ne trebamo.« 

»Mi ćemo razbiti vrata«, zaprijeti jedan od momaka, 
ali ga Franjo Pertinand brzo ušutka. 

»Već će jednom netko otvoriti«, primijeti Antun 
Cinier. 

»Mi ćemo sasvim sigurno župnika u crkvi pronaći«, 
nasluti Bernard Matin, najmlađi u četi. 

»Kažem vam, nosite se odavde«, poviče surovo mladi 
Viarney. No sad se otvori drugi prozor, i na svoje veselje 
prepoznaše mladići iz Arsa glas svoga župnika, koji im 
prijazno zaželi dobro jutro. 

»Strpite se samo nekoliko časova«, doda on. »Odmah 
ću otvoriti vrata.« 

»Tu se ne da ništa učiniti«, promrsi Antun Vianney 
i zalupi prozorom. 

Malo iza toga otputiše se arski momci sa svojim 
župnikom u crkvu. Tu su radosna srca pribivali svetoj 
Misi. Zatim su strpljivo kod crkvenih vrata čekali, dok 
se mije Ivan Vianney, napokon, pokazao te ih prijaznim 
riječima pozvao u roditeljsku kuću na doručak. 

»Ne, ne«, odgovori Pertinand. »Mi smo svime op- 
skrbljeni te nećemo da budemo na teret vašoj rodbini.« 

»Vaš nećak, ili tko je ono bio na prozoru, dočekao 
bi nas sigurno s mlatilom«, nasmije se Bemard Matin. 
»Izgleda da je zgodno momče, sarno nešto prežestok.« 

Neprestano su ga arski mladići zaklinjali da pođe s 
njima natrag u župu. 

»Bez vas se ne smijemo više u Arsu pokazati«, reče 
seljak Antun Cinier. 

»Još vam ne mogu ništa obećati«, odgovori župnik. 
»U utorak ću u Fourvičru služiti svetu Misu i moliti 
Boga da mi objavi svoju volju. Idite kući i molite za me 
prosvjetljenje!« 

Prije podne dođe neki tuđi svećenik do vratiju žup- 
nog dvora u Dardillyju. Tjelesna ga straža oklijevajući 
pusti unutra. Račirenih ruku dotrči Vianney velečasnom 
Raymondu u susret. 

»Nosite li mi odgovor biskupov?« upita uzrujano. 
Mladi mu svećenik pruži zapečaćeno pismo koje župnik 
hitro otvori. Biskup iz Belleya uskrati mu, doduše, žu- 
đeno mjesto u Montmeriu, te mu predloži kapelaniju 
u Gospinu prošteništu Beaumont, ali ga veoma srdačno 
zamoli da dobro promisli, ne bi li, ipak, bolje učinio 
kad bi se povratio u Ars. 

Međutim su mladići iz Dardillyja postali nestrpljivi 
zbog predugog posjeta. 

»I on dolazi iz Arsa i hoće da odvede natrag strica«, 
šapne im Antun Vianney. Pa kad je Raymond napustio 
župni dvor, gledali su za njim nevoljko i nepovjerljivo. 

Na koncu večernje službe Božje pozva župnik iz 
Dardillyja Raymonđa: »Molim vas, ostavite selo što je 
moguće brže. Ljudi slute po što ste došli. Ostavite Vian- 
neya na miru, jer ćete inače zlo proći.« 

»Ja sam tu po biskupovu nalogu«, odgovori Raymond 
mirno. 

»Ne vide ga rado u selu«, reče župnik Dardillyja 
Vianneyu. »Bojim se, bit će još svašta.« 

»O, za njega se ne brinite«, nasmiješi se Vianney. 
»Raymond se ne da tako lako prestrašiti. Njega ne zbu- 
ajuje to komešanje.« 

Navečer dođe načelnik Dardillyja s nekoliko pćin- 
skih vijećnika u kuću Vianneyevih. 

»Samo se vi povucite mirno u svoju roditeljsku 
kuću i ostanite ovdje«, predloži načelnik Vianneyu. "Mi 
ćemo već za to dobiti u Belleyu dopuštenje.« 

»O, moji prijatelji, kad bi vam to uspjelo, ugodili 
biste mi«, odgovori arski župnik obradovan. 

Ovim se odgovorom dadoše dobri Derdillijci zava- 
rati. A jer su se arski momci početkom noći dali na put 
kući, povuče se i tjelesna straža. 

Međutim se savjetovao župnik s Raymondom kako 
bi mogao pobjeći; jer se sve činilo da bi ga ljudi iz 
Dardillyja silom kušali zadržati kad bi opazid da se 
vraća natrag u Ars. Još iste večeri ode Raymond u Albi- 
gny, gdje je imao čekati Vianneya. 

Dobrano prije izlaza sunca otvori se kapija. Seljak 
Vianney izvede komja iz staje i posadi brata na nj, dok 
je sam vodio konja za uzde. 

Kad su ugledali Albigny, oprosti se Ivan srdačnim 
i zahvalnim riječima od svog brata i nastavi put pješi- 
ce. 

U crkvi u Albignyju odsluži svetu Misu i uputi se 
sa svećenikom Raymondom prema Beaumontu. Dug je 
bio put u to proštenište koje je ležalo između Dombeskih 
jezera. 

Iza pet sati dođoše u Saint Marcel, gdje je načelnik 
prepoznao arskog župnika te ga uljudno zamolio da se 
malo odmori u njegovoj kući. Brzo se po selu raširi vi- 
jest da je došao sveti župnik, te se kod načelnikove 
kuće sakupi veliko mnoštvo puka. Vianneya odvedu u 
crkvu, gdje je održao propovijed o prolaznosti zemaljskih 
stvari i o sreći neba. 

Onda ga istom puste na miru. Neki kočijaš odveze 
ih u Marlieux, župu kojoj pripadaše kapelica u Beaumon- 
tu. Bila je već noć kad su stigli do cilja. 

Drugog je jutra Vianney misio u proštenišnoj ka- 
ci. 
»Šta ste odlučili?« upitat će Raymond župnika kad 
se taj vratio s oltara u sakristiju. 

»Još ništa«, odgovori Vianney. »No ja ću i nadalje 
moliti za prosvjetljenje dok vam budem dvorio kod sve- 
te Mise.« Još dok je Raymond odlagao misno odijelo, 
reče župnik zabrinuto: »Bog neće da ostanem tu.« 

»Kamo ćete dakle ići?«, upita Raymond. 

»Povratimo se natrag u Ars«, odgovori Vianney. 

I smjesta se dadu na put. Kola ih dovezu pokraj 
mnogih jezera u Ambćrieux-en Dombes. Vianney izjavi 
da ne podnosi vožnju u kolima te da želi ostale kilomet- 
re do Arsa preći pješice. Samo bi htio u crkvi malo 
odahnuti i pozdraviti Isusa u svetohraništu. 

Dok je župnik uronjen u molitvu ilečao pred Pre- 
svetim, pošalje Raymond nekoga u Ars s viješću da se 
Vianney vraća te da će doći za jedan sat. 

Kad je napokon tako dugo žuđeni oko pet sati po 
podne stigao u selo, opirući se o štap i sav zaprašen, 
dočeka ga radosna zvonjava. Pola mu sela dođe u susret 
te ga u trijumfu doprati do crkvenog trga, gdje ga i 
mlado i staro dočeka veselim klicanjem. I hodočasnici 
se pridružili toj bezgraničnoj radosti. Ljudi koji se ne 
poznavahu stali se grliti uz suze. Pa i mlatioci ostaviše 
gumna i dohrliše u radnim odijelima. Vianney se jedva 
mogao obraniti od gilovite navale dobrih ljudi. 

No, je li sve bilo izgubljeno?« reče amiješeći se. 
"Onda se, eto, sađa opet sve našlo. Neću vas nikad više 
ostaviti, moja djeco! Neću nikadal« 

Trgom zaori klicanje. Arski su dječaci plesali i ska- 
kali oko župnika. Hodočasnici su se gurali naprijed. Ne- 
ka žena odreže potajno komadić ruba njegova talara i 
sakri to kao relikviju. 


330 


»Pozor!« poviče mladi Matin. »Na koljenal« 

I župnik podigne drhtavu desnicu te blagoslovi 
znanoštvo. Onda pođe, duboko ganut, u kuću »Providnos- 
ti«, gdje su ga plačući od veselja pozdravile ravnateljice 
s djecom. Ali župnik zamoli neka se malo strpe, te umo- 
ran sjede na stolicu. 

Ranije nego inače zazvonila su toga dana zvona na 
večernju molitvu, i Ivan Vianney se preporuči zaštiti 
Božjoj s čitavom župom. 

»Sad je, eto, iskusio da ga je k nama natrag doveo 

in Bog«, reče načelnik Garets navečer toga dana 
učitelju Pertinandu. 

»Sada on zna da neće nigdje drugdje naći mira, 
jer će ga ljudska bijeda tražiti gdje god on bio«, odgo- 
vori učitelj ozbiljno. »Ali ja i to znam koliko on čezne 
za samoćom. Bog neka utješi našeg župnika!« 

POD KRIŽEM 
1846 — 18498. 


Mali Petar, jedanasstogodišnji sin seljaka Antuna 
Cimiera, uspravi se na svojoj bolesničkoj postelji i kroz 
prozor pogleda na ulicu. 

Puno se toga moglo vani vidjeti: Proštenjari su ko- 


četveroprežne 
prestizavale; trgovčići su glasno hvalili robu na svojim 
kolicima, voće i novine, medalje i krunice, slike župnika 


sjedio kraj kočijaša i zatrubio u rog što je ljepše mogao 
na pozdrav svome bolesnom drugu. 

No sve to niije bilo ono na što je Petar čekao. Svaki 
dan oko podne čekao je nekoga drugoga, radi koga je 
za jedan čas zaboravio na strašne boli koje su mučile 
njegovo tijelo i udove. Sa strašnim opeklinama ležao je 
on već sedmicama na bolesničkom krevetu. U štaglju 
svoga oca igrao se iakoumno s vatrom, slama se zapalila, 
a samo uz veliki napor mogli su dječaka s teškim rana- 


332 


sam jako zločest, pa ako mogao bih opet 
postati takav. Stoga sam radije bolestan, a osim toga...« 
osim Za 


ozdravio! Hoćete li mi i danas nešto pričati?« 


»Hoću, dijete mojel« Župnik sjede na stolicu, koju 
mu je majka stavila do posteljice, uzme dječaka za ruku 


koji je tvoje dobi, i jednoj  petnaestogodišnjoj  dje- 


»Kako je ona izgledala?« upita dječak bez daha. 
didnt Šenja bavi Aarapfeon ori gfejesk A 


»A ipak im se Majka Božja ukazala?« primijeti Pe- 
tar zamišljeno. 

»Dragi Bog daje svoju milost kome hoće. On ne 
gleda na naše zasluge te se može i najpriprostijim čov- 
jekom poslužiti. Arski župnik nije ništa drugo nego ne- 
razumno oruđe u ruci Božjoj. Da je Bog našao još bedas- 
tijeg, poslužio bi se njime.« 

»Kako možete tako nešto reći«, usprotivi se majka 
Cinier. 

»O, to je prava istina« nasmiješio se svećenik i ustao. 
»Sad moram opet otići, čekaju me kod ispovjedaonice. 
Dragi moj Petre, dobro znam da jako trpiš. Pokloni sve 
te boli dragom Bogu. Mi moramo trpjeti i prinositi 
žrtve, hoćemo li da nam Bog bude opet milostiv!« 

»Tako je, velečasni«, odgovori mladac, a oči mu se 
zasvijetlile. 

Svećenik blagvslovi malog bolesnika i ode. Zamišljeno 
je koračao ulicom punom svijeta. Od svih su ga strana 
pozdravljali sa strahopočitanjem. Prolazio je pokraj jed- 
nog dućančića gdje je neki mladić izvikivao svoju robu. 

»Slika svetog župnika«, vikao je glasno. »Kupite 
župnika Vianneya.« 


od slika koje je prodavao. »ŠSta stoji arski župnik?« 
»Dva soua«, odgovori Bernard Matin smiješeći se. 
»To je dosta skupo za tako jadnu maškaru. To da 
je, dakle, arski župnik! Gle, kako glupo izgleda, glupo 
poput guskel« 
»To ljudi kupuju veoma rado«, reče radosno mladi 
trgovac. 
»Onda ni oni nisu puno pametniji«, promrmlja žup- 
nik, baci sliku na tezgu i udalji se. 

»Dva soua, arski župnrik«, čuo je još kako trgovčić 
uzvikuje. 

Zlovoljno nastavi Vianney svoj put. Dugo se je to- 
me protivio da se u dućanima prodaje njegova slika. 
Istom kad su ga uvijek iznova trgovci zaklinjali da im 
ne kvari unosan posao, popusti šuteći. Ali se ipak ljutio 
na tu trgovinu. 

Uostalom, tištale su ga onih jesenskih dana godine 
1846. druge brige. Radilo se o njegovoj najmilijoj usta- 
novi, o »Providnosti«. Prije nekoliko sedmica došao je 
potprefekt iz Tr&vouxa i pribivao ispitima. Ustanovio 
je, doduše, da su djeca dobro odgojena i da sigurno dob- 
ro znadu sve što se tiče kućnog gospodarstva, ali su u 
drugim stvarima slabo potkovana. 

»Gledajte, gospodine župniče«, rekao je visoki gos- 
podin pri svršetku inspekcije, »djevojke uče sasvim dob- 
ro presti, šivati i plesti, ali vrlo slabo poznaju pravopis. 
Pomislite, one pišu obećati sa č!« 

»Strašno«, promrmlja Vianney, a pri tom je časak 
promišljao da li je to sa č daista krivo. 

»A što je najgore, ni učiteljica nije toga pravo znala. 
Priznala je da ona nije drukčije učila djecu.« 

»Zar vi to zbilja držite tako važnim da služavke i 
seljanke u Arsu moraju znati pravopis? Ja mislim da 
je predenje i pletenje ipak važnije«, progovori Vianney. 

»Ali molim vas, dragi gospodine župniče«, ražesti 
se potprefekt. »Šta će nam škola u kojoj ni učiteljica 
ne zna pravopis?« 

»Ah, dobra Katarina Lassagne nije imala puno vre- 
mena da se izobrazi. Bila je samo nekoliko mjeseci na 
tečaju.« 

»To se mora promijeniti«, odluči činovnik. »Mi ne 
možemo trpjeti učiteljice koja ne zna pravopisl« 

Poslije se na sve to potuži Vianney Raymondu 
koji je, ima tome već godinu dana, imenovan stalnim 
njegovim kapelanom. 

»Pa uzmite sestre za učiteljice«, savjetova Raymond. 
»Sestre svetoga Josipa će rado doći u Ars.« 

»Ako se o tom radi, mogao bih ravnateljice »Pro- 
vidnosti« odmah obući. Treba samo da dobiju crno o- 
dijelo, i eto sestaral« 

»A_ onda će još uvijek griješiti u pravopisu! Ne, vi 
trebate prave ispitane sestre učiteljice. One će onda 
tako predavati da neće potprefekt ništa moći prigovori- 
ti.« 

»To ću ja promisliti«, završi Vianney razgovor. O 
tome je morao misliti kad je išao prema crkvi. Misao, 
predati nastavu redovnicama, ne bi trebalo odbiti. Ali što 
će onda biti s dobrim dušama koje su dosele tako vjerno 
vodile »Providnost« i tolike žrtve za to prinijele? 

Vrlo zabrinut uniđe Vianney u crkvu, klekne pred 
svetohranište i zamoli Boga za rasvjetljenje. Onda ode 
u sakristiju gdje je već više godina ispovijedao muževe. 

Kad je kasno došao kući, čekao je na nj neki sve- 
ćenik. Bio to regens velikog sjemeništa u Belleyu, kano- 
nik Perrodin, koji ga je potražio po biskupovu nalogu. 

»Radi se o vašoj 'Providnosti', reče vrlo naobražen 
i plemenit svećenik. »Potprefekt iz Trćvouxa bio se ob- 
ratio biskupu i zatražio da se ovdašnje stanje izmijeni.« 

»Znam, to je zbog č i ć«, nasmiješi se Vianney. 

»No, gospodin baš nema tako krivo. Ipak se ne mo- 
že nastava prepustiti osobama koje ne znaju pravo pi- 
sati.« 

»Arski seljaci ne trebaju učenih žena«, odbrusai žup- 
nik. 
»Ali škola treba svršene učiteljice«, odgovori ka- 
nonik ne ganuvši se. »Ja sam u Bourgu bio osnovao ško- 

lu koja se pod vodstvom sestara sv. Josipa lijepo raz- 
vila. I vi tako napravitel« 

»A šta će biti s vjernim djevojkama koje su do- 
sad vodile kuću?« 

»Sestre će se sigurno rado poslužiti njihovom po- 
moći. A ako ne, naći će se i za njih koji prikladan posao.« 

»O tom ne bi trebalo dugo raspravljati«, umiješa se 
Raymond u razgovor. "Ostaje pri tom, uzet ćemo sestre 
sv. Josipa za 'Providnost'. Morao bi biti lud onaj koji 
neće da vidi kako bi korisna bila ova promjena.« 

Raymond je tako revnosno govorio te je kanonik, 
neugodno dirnut, pogledao najprije mladog svećenika, 
a onda starog župnika. 

»Ipak, razumije se, mi moramo dati vremena gos- 
podinu Vianneyu da stvar dobro promisli i onda da od- 
luči po svome uvjerenju, jer on ima kao osnivač i upra- 
vitelj 'Providnosti' odlučiti, ako biskup toga sam ne u- 
čini.« 

Raymonda se nije kosnuo ovaj očiti ukor pa odgo- 
vori oštro: »Stvar je riješena. Ne treba o tom više govo- 
riti.« Okrene se i izađe iz sobe. 

»Imate jako samosvjesnog kapelana«, primijeti re- 
gens tresući glavom. 

»O da, on zna što hoće, | ja sam biskupu veoma zah- 
valan da je bedastom arskom župniku poslao tako spo- 
sobna i razborita pomoćnika«, odvrati Vianney smiješe- 
ći se. 

Zamišljeno gledao je kanonik preda se. Da li je on, 
uistinu, slutio koliko se boli krije iza Vianneyeva smi- 
ješka? 

Raymond je, sigurno, bio revan i sposoban sveće- 
nik, ali njegovo oporo i otresito vladanje bilo je za sta- 
rog župnika neprestani križ. Bio je dvadeset godina 
mlađi od župnika i nije imao takta. Odmah čim se uselio, 

Dam e po s o gonjo 
daki s Vianis oš toaso izlomniiti S rita o 
ratko jet ddoncačija kojot ranorekorigi rumen 
Palim s o Zbog boga tolko sablažnjavali, dok konač- 
no nije načelnik Garets tom samosvjesnom gospodinu 
postavio granice i prisilio ga da smjesta ustupi župniku 
edin ivao fk gdi jorstanankia s niasi 
župni dvor te potražio drugi stan. 


sij 
niku na propovjedaeonici i javno mijenjati njegova nare- 
đenja. 

AH arski su vjernici odrješito stali na stranu svoga 
župnika, te bi rado maknuli kapelana, da ga nije uvijek 
opet Vianney uzeo u obrazu. 

»Ako njemu pravite poteškoće, onda ću ja s njim 

k 


otkriva moje pogreške i bez njega bio bih u brizi da M 
znadem imam li ja malo ljubavi Božje.« 

Vianney je ljubio subrata kao što je ljubio svaki 
križ koji mu Bog šalje. Kad se biskup jednog dana raspi- 
tao glede Raymonda, odgovori župnik: 

»Njemu sam dužan veliku ljubav za svu dobrotu 
što je prema meni pokazuje. Ne vjerujte zlim jezicima 
koji su puri zlobe.« 

Međutim nadođe zima i s njom ona nevolja koju je 
navijestila Majka Božja u La Saletteu. Krumptri su bili 
gnjili, ono malo žita brzo se potrošilo. Cijena kruhu je 
rasla od dana do dana. Vianney je imao veliku brigu 
kako će nahraniti djecu u »Providnosti«,. Za njih imi 
koji je poslom bio rigitekaiskom dade u prosjačenje, ali 
je mogao naprositi tek jednu vreću krumpira. 

U novoj godini 1847. nadođu novi jadi. Svagdje u 
narodu nasta vrenje, u gradovima dođe do nemira. Mno- 
gi koji su glede čuda u La Saletteu slijegali ramenima 
budu potreseni očevidnom kaznom Božjom. Sve je bio 
veći broj hodočasnika što su dolazili onih ozbiljnih dana 
u Ars da se izmire s Bogom u ispovjedaonici svetog sve- 
ćenika. I tu su nalazili milosrđe. 

Što je Vianney bivao stariji, to je više gubio od 
svoje strogosti. Odveć je dobro upoznao ljudsku bijedu, 
ali i onu iskricu dobre volje što je tinjala pod pepelom, 
a da ne bi osjetio s grešnikom duboku sućut. Sad bi 
samo u krajnjim slučajevima uskraćivao odrješenje. 
Uostalom, pokazao bi se kao dobar pastir koji oslobađa 
izgubljenu ovčicu iz trnja te je uzimlje na svoja ramena 
skupa sa pokorom koju je bila dužna. 

U godini 1848. provali sa strahom dugo iščekivana 
oluja. Opet je potekla krv na ulicama francuskog glav- 
nog grada. Srdžba opljačkanog i poluizgladnjelog pro- 
leterijata sruši kraljevinu. Na barikadama zadobi pariš- 
ški nadbiskup d' Affre, koji je došao da izmiri borce, 
smrtnu ranu. Kralj Ljudevit Filip morade se odreći kru- 
ne. Nova republika izabra Ljudevita Napoleona za svog 
predsjednika. 

A i na ulicama Vječnoga grada bjesnila je buna 
Kancelar papinske države Pellegrino Rossi bi bodežom 
ubijen na otvorenoj ulici. Svjetina je to podlo ubojstvo 
slavila kao herojsko djelo te pođe naoružana prema pa- 
pinskoj palači, navali na švicarsku gardu i poče pucati 
u prozore Kvirinala. Da učini kraj krvoproliću, pobjegne 
Pijo IX preobučen u Gaetu. 

Bilo je takovih koji su taj bijeg papi jako zamje- 
ravali. Neki prognani španjolski časnik, koji je onih da- 
na boravio u Arsu, izjavi jednom francuskom plemiću 
da Pijo IX nije vrijedan nositi trostruku krunu. Plemić 

tome prigovori te je, duboko uzrujan, upravo prelazio 
preko seoskog trga kad je Vianney izlazio iz crkve. 

Župnik ode bez oklijevanja ravno do Španjolca, 
stade pred njega te će: »O moj prijatelju, kako su da- 
leko ljudski putovi od Božjih putova! Jutros su vam rek- 
li da sveti Otac mora natrag u Rim i odreći se svoje 
papinske vlasti. Dobro, dakle, vi ćete doživjeti da će 
Pijo IX biti jedan od najvećih papa koji su ikada Crk- 
vom upravljali.« 

Bilo to onih burnih dana, kad se pet sestara druž- 
be sv. Josipa uselilo u kuću »Providnosti« te preuzelo 
školu. Na veliku Vianneyevu žalost prijašnje učiteljice 
bile su prisiljene da napuste sirotište jer nije bilo u ku- 
ći dosta prostora. 

Ivana Chanay ode k svojoj sestri u selo. Za Kata- 
rinu Lassagne i Mariju Filliat iznajmi župnik dvije ma- 
lene sobe. One su preuzele brigu oko crkve i oltara, čis- 
tile su crkvu, prale crkveno rublje i vodile župnikovo 
skromno gospodarstvo. U slobodno su vrijeme prele i 
tkale za siromahe te dvorile bolesnike. 

Vianney je dobro uviđao kako je upravo Katarina 
trpjela zbog te promjene pa je držao da je mora utješiti. 

»Teška sam srca predao »Providnost« redovnicama, 
to mi možeš vjerovati, moje dijete, prije svega jer sam 
unaprijed vidio tvoju žalost. Ali vrijeme je da prika- 
žemo Bogu tu žrtvu koju od nas traži.« 

»Barem će djeca sada naučiti pravopis«, nasmiješi 
se Katarina hrabro. »Uostalom, drago nam je što smo 
našle mir pa se možemo pripravljati na smrt. Bogu budi 
za sve slaval« 

Naredne godine predade Vianney i dječačku školu 
u redovničke ruke. Tri brata Svete Obitelji iz Belleya 
preuzela su arske dječake te su iza toga osnovali i in- 
ternat za učenike izvana. 

Ali prije toga pobrinuo se Vianney da njegov vjerni 
Ivan Pertinand dobije mjesto učitelja na školi u sus- 
jednom mjestu. 

A časne sestre i braća postadoše najvjernijim po- 
moćnicima preopterećenom župniku. 

DJEČAK VIZIONAR IZ LA SALETTEA 
1850 — 1852. 


Kad je navečer 24. rujna 1850. Ivan Vianney izašao 
iz ispovjedaonice te se umoran vratio u župni stan, nađe 
Raymonda kako uzrujano čeka na nj. 

»Evo ga tu, velečasni«, poviče već sa praga. »Veče- 
ras je stigao poštanskim kolima.« 

»A tko to?« 

»Maksimin Giraud, onaj mali varalica iz La Salettea! 
Htio je doći do vas. No, jer vas nije mogao naći, doveli 
su ga meni. All ja sam mu već rekao svoje.« 

»Znam da vi ne vjerujete u to ukazanje«, odgovori 
Vianney žalosno. 

»Jer je čitavo, takozvano, ukazanje prevara«, odgo- 
vori kapelan žestoko. »Ja sam uvijek to govorio i opo- 
minjao vas da ne govorite o La Saletteu. Ali, vi niste 
o tom htjeli čuti pa ste i medaljice iz onog prošteništa 
blagoslivljali. Vi ste se potpisivali na slikama onog 
mjesta i davali bolesnicima vodu iz vrela u La Saletteu.« 

»A na čemu osnivate taj vaš oštri sud?« 

»Kako znate bio sam na licu mjesta da vidim što 
je na stvari. Na, takozvanom, brijegu ukazanja našao 

sam Maksimina Girauda te ga pitao šta je vidio. No 
mladić je zlovoljno odgovorio: »To zna sav svijet što sam 
vidio, pa ako nećete da vjerujete, ne morate. Možete 
slobodno držati da lažem i da nisam ništa vidio! Sad 
vas pitam, velečasni, zar je to odgovor koji ima svećeni- 
ku dati dijete, tobože, tako milostima obasuto? Mali je 
klipan ljuđe jednostavno vukao za nos.« 

»A gdje je on sada?« 

»On stanuje sa svojom sestrom i s nekoliko ljudi iz 
svog sela u 'Milosrdnom Samaritancu'. Sutra ujutro če- 
kat će vas u sakristiji« 

Te noći nije Vianney našao mira. Uzalud je kušao 
zaspati na svojoj jadnoj slamnjači. Uskoro se opet dig- 
ne, zapali svjetiljku i poče koračati amo-tamo. Na zidu 
je visjela slika od La Salettea. Pred njom je dugo sta- 
jao. 

Ako kapelan ima pravo i ako je sve prevara? Nadbis- 
kup iz Grenoblea, čijoj dijecezi pripada La Salette, nije 
još dao svoj sud, a i belleyski nadbiskup još je čekao. Ali, 
zar nisu istinu potvrdile strašne kušnje prošlih godina? 
Zar se nije sve ono dogodilo što je Blažena Djevica navi- 
jestila? Pa ipak! Sve se je, konačno, temeljilo na iskazu 
dvoje djece, a Vianney je dobro znao kako mogu lako 
mladi pastiri u samoći pašnjaka podleći maštanjima. 

On pokuša moliti, ali se nije mogao dovoljno sabra- 
ti. Svakako odluči podrobno ispitati dječaka koji će mu 
ujutro doći. 

Kratko iza ponoći ode u crkvu, a da nije prije toga 
opet legao, i dade zvonom znak da vjernici mogu doći 
na ispovijed. Onda je dulje nego obično klečao na kame- 
nim stubama oltara te iz sveg srca molio Boga za svjetlo. 

Danas su mu se učinili beskonačno dugl satovi prove- 
deni u ispovjedaonici u kapelici svetog Ivana gdje je is- 
povijedao žene. U 6 sati ustane te odsluži svetu Misu. 


3Z4 


Iza zahvale opet je ispovijedao, te istom kad je na tor- 
nju otkucalo osam sati ode brzim koracima u sakristiju 
gdje su se kod ulaza već stali gurati muževi. 


U sakristiji ga čekao petnaestogodišnji dječak. 

»Ja sam Maksimin Giraud«, reče nešto sapeto. Dugo 
je svećenik promatrao mršavo od sunca potamnjelo pas- 
tirče koje ga je gledalo velikim, svijetlim očima. 

»Drago moje dijete«, nagovori ga Vianney, a glas 
mu zvučao ozbiljno i teško tako te se Makaimin još 
više zbunio. »Je li istina da sl ti vidio blaženu Djevicu 
Mariju?« 

»Ne znam da li je to bila blažena Djevica Mari- 
ja«, promuca on. »Ja sam samo rekao da je to bila li- 
jepa gospođa koju sam vidio. No, kad znate da je to bi- 
la blažena Gospa, onda morate reći svim hodočasnicima 
da to vjeruju i da hodočaste u La Salette.« 

»Dijete moje, jesi li već kada lagao?« upita Vianney 
i pogleda dječaka tajanstvenim pogledom. 

»Da, ja sam više puta slagao«, prizna Maksimin i 
obori oči. 

»Tako, ti si slagao«, odvrati župnik te se spusti na 
stolac ispovjedaonice. »Kojom je to prigodom bilo?« 

»Ja sam nekoliko puta slagao župniku, ali se tu ra- 
dilo o sasvim neznatnim stvarima.« Mladić poče sve više 
mucati i crvenjeti se. 

»Onda moraš opozvati što si slagao«, odgovori Via- 
nney strogo. 

AH ja toga ne mogu povući natrag! A to se | ne 
isplatil« Maksimin se sjetio da je nekoliko puta malo 
prevario kad nije htio reći župniku kamo je išao ili kad 
nije naučio zadaće. Što bi on sada mogao opozvati kad 
se to sve davno dogodilo? Župnik bi ga ismijao. 

»Ali ti to moraš opozvati«, opetovao je Vianney. 

»Ima tome davno što se to dogodilo, toga ja ne mo- 
gu opozvati, to je odveć stara stvari« U dječaku se pro- 
budi prkos kad je oćutio sve veću župnikovu sumnju. 
Preveć su ga mučili s nepovjerenjem. Načelnik ga je 
nazvao lašcem, zaprijetio mu se dapače zatvorom. Bis- 
kupski su ga komisari bez kraja i konca preslušavali i 
gledali ne bi li ga zapleli u protivurječje. A sad, eto, 
ovaj svetac! Ni on mu nije vjerovao samo zbog ono ma- 
lo dječačkih mnevaljaljština. Od srdžbe mu dođu suze na 
oči. On stisnu zube i odluči da neće odgovoriti ni na 
jedno pitanje. Uporno je šutio kad je Vianney opet po- 
čeo govoriti o viđenju te ga zaklinjao da kaže istinu. 

Župnik umoran zbog neprospavane noći i mučen 
sumnjama, shvati dječakovu šutnju kao znak zle sav- 
jesti i obori žalosno glavu. 

»Bi li se htio ispovjediti?« upita. Maksimin od- 
mahne glavom a da rije odgovorio i okrene se prema 
vratima. Još jednom uzme Vianney dječakove ruke u 
svoje, držao ih je dugo i čvrsto. 

»Čuj, dijete moje!« reče, a u očima mu zasja duboka 
bol. »Ako ti se Majka Božja nije ukazala, to moraš reći!« 

Dječak je šutio. 

»Ti si sam priznao da si više puta slagao. Kako da ti 
sada vjerujem ako nećeš da govoriš?« 

Dječak se uzruja. Nekoliko je puta htio da kaže da 
je nevin, ali onda mu stid i povrijeđen dječački ponos 
zatvore usta. 

»Nemam ništa da kažem«, jedva nekako progovori. 
»Smijem li sada otići?« 

Umorno kimnu župnik glavom. Maksimin propenta 
oproštajni pozdrav i ode. Još istoga dana u poštanskoj 
kočiji ostavi Ars. 

Kad je Ivan Vianney o podne unišao u župni stan, 
nijemo pozdravi kapelana koji je nestrpljivo na nj če- 

kao, ode u spavaonicu, skine sa zida sliku iz La Salettea 
i spremi je u ladicu ormara. 

»Dakle, velečasni, jeste li sad izliječeni?» upita 
Raymond Vianneya kad se taj s uzdahom spustio na 
stolac. 

»Možete biti zadovoljni«, odgovori župnik umorno. 
»Neću više blagoslivljati medaljica iz La Salettea.« 

+»Možda sada uviđate da biste morali mene više alu- 
šati«, trijumfirao kapelan. »Ja sam to uvijek govorio.« 

»Da, to ste vi uvijek govorili«, povladi župnik. Onda 
pokri lice rukama i poče plakati. 

Raymondu nije sad ništa preče bilo nego da ob- 
znani drugima kako je župnik promijenio mišljenje o 
događajima u La Saletteu. Nije manjkalo u Arsu no- 
vinara s kojima se upuštao u razgovore te ih uvjeravao 
kako je svetac uvidio da su, takozvana, ukazanja u La 
Saletteu varka. 

Novine su se o tom raspisale nadugo i široko, pa i 
u Arsu se od seljaka i proštenjara mnogi uvelike uzru- 
jali. 

»Velečasni!« upitat će petnaestogodišnji ministrant 
Petar Cinier župnika kad je taj odložio misno odijelo: 
»Je li to istina, što piše u novinama, da su ona ukaza- 
nja prevara?« Puna nekog straha gledala su dva dje- 
čačka oka župnika. 

»Ja ne mogu više da to vjerujem«, odgovori sveće- 
nik žalosno. 

»Ali vi ste sami o tom pričali! Znate, još onda kad 
sam bio bolestan.« 

»Onda još nisam znao što sada znadem.« 

»A_ jeste H sasvim sigurni da je dječak lagao?« za- 
klinjaše Petar svećenika. »Znate li to sasvim sigurno?« 

»On mi na koncu nije ništa odgovorio na moja pi- 
tanja.« 

»O, sigurno su ga već mnogi gnjavili svakakvim pi- 
tanjima«, odgovori ministrant zamišljeno. »Kad bi me- 
ne pitali uvijek isto, te mi ne bi htjeli vjerovati, postao 
bih i ja prkosan.« 

Iznenađeno pogleda Vianney mladića. Kad bi to bilo 
istina? Možda je Petar bolje poznavao svoga vršnjaka 
nego starac od šezdeset i četiri godine. 

»Ja ne znam«, zaklima glavom. 

»Smije li se njemu vjerovati ili ne?« htio je Petar 
znati. 

»Sigurno se to smije, doklegod Crkva nije dala o 
tom izjavu«, odgovori Vianney. 

»Eto ja vjerujem njemu! I vi ćete jednog dana vje- 
rovati u La Salette«, reče dječak odlučno. 

Ipak nije dugo vremena mogao Vianney vjerovati 
u ona ukazanja. Ali od onda nije ni riječi govorio ni za 
ukazanja ni protiv njih. 

Jednog će ga dana upitati kapelan pariške župne 
crkve Saint Sulpice, duhovit čovjek i sjajan propovjed- 
nik, što on drži o La Saletteu. 

»Prijatelju mojl« odgovori Vianney. »Blaženu Dje- 
vicu moramo jako ljubiti.« 

»Ali što vi mislite o onim ukazanjima?« ustraja ka- 
pelan. 
»Da moramo ljubiti Majku Božju.« 

»Držite li da se ona doista ukazala djeci?« 

»Da, da, moramo je srdačno ljubiti«, odgovori žup- 
nik treći put. 

Nato ode pariški kapelan kimajući glavom. 

Slijedeće godine u rujnu provali Petar Cinier u 
župni stan i stavi župniku novine na stoL 

»Čitajte to«, reče pobjedonosno. 

»Nadbiskup iz Grenoblea priznaje lasaletsko čudo.« 
Tako je stajalo krupnim slovima. »Pošto je nadbiskup 

Philibert pomno ispitao izvještaj komisije koju je sam 
sastavio, izjavi da izvješće o ukazanjima ima sve zna- 
kove istine. Očito djeca nisu bila prevarena niti su pre- 
varila. Ne može se sumnjati o njihovu istinoljublju. I 
stoga se smije vjerovati o ukazanjima Blažene Djevice.« 

»Što ćete vi na to?« upita Petar upirući pogled čvrs- 
to u župnika. 

»Da se to smije vjerovati«, odvrati Vianney odlo- 
živši novine. 

»A vi? Da li vi vjerujete?« 

»Ja ne znam«, uzdahnu svećenik. 

Vjernici nisu dugo morali čekati na potvrdu svetog 
Oca. »Tu se vidi jednostavnost i iskrenost djeteta«, izja- 
vi Pijo IX kad je držao u rukama pismeni izvještaj Mak- 
siminov. On pošalje djeci svoj blagoslov, podijeli pro- 
šteništu razne oproste i dopusti slaviti godišnjicu uka- 
zanja svim crkvama nadbiskupije Grenoblea. Dapače, 
on je vjernike potakao da sagrade na mjestu ukazanja 
crkvu na čast Blažene Djevice. 

Kad je Vianney saznao za to rješenje, reče duboko 
zabrinut Katarini Lassagne: »Mene jako muči grižnja 
savjesti. Bojim se da sam učinio nešto protiv Blažene 
Djevice. Htio bih da me dragi Bog prosvijetli glede te 
točke.« 

Ni ova odluka Rima nije uklonila posljednje sum- 
nje. Ona je samo dopuštala da se vjeruje u ukazanja a 
da čovjeka na to ne veže u savjesti. Tu se nije radilo o 
kakvoj dogmi. U toj se stvari može i Sveta stolica pre- 
variti. Sve ga je to mučilo još godinama, dok ga nije 
Majka Božja čudesno rasvijetlila. 

Međutim je Vianney strpljivo nosio križ svoje naj- 
bliže okoline. Vladanje je kapelanovo postajalo sve ne- 
snosnije. Slavohlepnog je čovjeka teško mučila neznat- 
nost uz Božjeg sveca. On je zato bio kivan na župnika 

te se nije ustručavao javno ga ponizivati pred drugima. 
Dapače, i pred djecom u školi znao bi prekoravati svoga 
poglavara. Ljudi su se sve više sablažnjavali nad ovim 
slavičnim svećenikom, koji je očito htio sveca izgurati. 
Često su dolazili župniku dobronamjerni ljudi i molili 
ga da bi predložio premještenje tog bezobzirnog gospo- 
dina. 

Bilo je to u Velikom tjednu godine 1852. kad je 
brat Atanazij, upravitelj dječačke škole, ponovo iznosio 
tužbe na Raymonda te župnika nagovarao da već jednom 
otvori biskupu oči. Vianney je strpljivo slušao brata ko- 
ga je odavna cijenio kao razboritog, sređenog i poštenog 
čovjeka. 

»Ja ne mogu ništa poduzeti protiv mojega su- 
brata«, reče napokon. 

»Onda ću ja pisati«, izjavi redovnik. »Stvar se po- 
malo pretvorila u javnu sablazan. Već redi djece, koju 
je kapelan Raymond zbunio svojim nerazboritim govor- 
kanjem, mora se nešto poduzeti.« 

»Pa onda pišite u ime Bočje«, odgovori Vianney u- 
morno. »Ali budite umjereni u izrazima! Naglasite da je 
kapelan vrijedan i revan svećenik, te kako zaslužuje 
da postane župnik lijepe i velike općine.« 

Oklijevajući obeća brat Atanazij da će pisati što je 
više moguće obzirno. 

»I onda mi pokažite pismo«, odluči župnik. »Moram 
ga bezuvjetno pročitati prije nego ga pošaljete.« 

Oko podne na Veliki petak upravo je Vianney izišao 
iz ispovjedaonice, oko koje se okupljali pokornici, da 
nešto malo založi kad mu brat Atanazij pokaza pismo. 
Župnik preleti retke, a onda ga razdere. : 

»Oprostite mi, brate«, reče smiješeći se. »Upravo je 
u to vrijeme Spasitelj uzeo na se križ. Zašto da ga ja, 
njegov svećenik, od sebe odbacujem?« 

Iza nekoliko tjedana dođe župniku načelnik grof 
Klaudije Garets i izjavi da će on sam otići biskupu i 
zatražiti ga da premjesti nemilog svećenika. 

»Učinite što mislite da morate učiniti«, uzdahnu Via- 
nney. 

Načelnik doista otputuje u Belley, no kad je iznio 
tužbe župljana, biskup mu uruči pismo koje je ležalo 
pred njim na stolu. U njem je Vianney navijestio na- 
čelnikov posjet, ai je srdačnim riječima molio natpas- 
tira da mu za ljubav Božju ostavi »dragog Raymonda«. 

»Dragi će Raymond našeg župnika još sasvim u- 
propastiti!« mrmljao je ljutito grof Klaudije. 

»Protiv izričite župnikove želje ne mogu ga prem- 
jestiti«, reče biskup. »Nije pravo da mu oduzmemo križ 
koji on tako voli.« 

CRVENI PLAŠTIĆ 


1852-1853. 


25. listopada 1852. čučao Petar Cinier u tornju žup- 
ne crkve i naporno zurio preko prostrane okolice, koja je 
sjala jesenskim žarom, prema zapadu, 

Čitavo selo je bilo svečano iskićeno vijencima i cvi- 
jećem; kod urešenih crkvenih vratiju stajali uzrujani 
ministranti te uvijek iznova dovikivali malom čuvaru na 
tornju, da li već dolaze. 

»Sigurno će doći četveropregom«, naslutio je naj- 
mlađi sinčić cipelara Tournassouda, obučen u crveno 
ministrantsko odijelo. 

»Ali, bilo je i biskupa koji su se dovezli poštanskim 
kolima«, uvjeravao je Robert Pertinand koji je to mo- 
rao znati. 

»Nedavno je došao jedan iz Engleske u našim koli- 
ma. On mi je dao za napojnicu čitav talir. Htio bih da 
svaki dan dođu biskupi iz Engleske.« 


»Pusti te brbljarije!« ukori ga kapelan Raymond 
koji je s njima čekao. +Radije pripazite na žeravicu u 
kadionici!« 

»Ako to bude još dugo potrajalo, morat ćemo met- 
nuti novi ugljen«, odgovori kadioničar ravnodušno. 

»Zapravo bi, ipak, župnik morao dočekati biskupa«, 
primijeti mali Pertinand koji mije trpio kapelana. 

»Za to on nema vremena«, odgovori cipelarov sin. 
»Ima barem još pedeset ljudi kod ispovjedaonice.« 

U taj čas zaviče užrujano Petar Cinier s prozora na 
tornju: 

»Dolazi! Dolazi! Upravo se provezao pokraj propela. 
Vozi se dvopregom.“« 

»A ja sam mislio da dolazi četveropregom«, primijeti 
Franjo Tournassoud. 

»Zvonite! Odmah zvonite!« zapovjedi kapelan. 

»Ipak bi trebalo javiti župniku da on dočeka bisku- 
pa!« reče načelnik Garets koji je stajao kraj kapelana 
držeći cilindar u ruci. 

»Pustite ga samo ondje«, odgovori Raymond s oma- 
ložavanjem. »On je tako nespretan pa bi mogao sve po- 
kvariti.« 

»Onda mora biti veseo što ima tako vrijednog za- 
mjenika«, reče grof. 

Raymond mu dobaci srdit pogled te se onda stane 
natezati opet s ministrantima jer su zaboravili na bla- 
goslovljenu vodu. Žurno je donesu. 

Napokon se približi očekivani. Kočija se zaustavi 
pred crkvenim vratima. Vjernici padnu na koljena kad 
je iz kola izišao biskup Chalandon, Devieov nasljednik 
sa svojim kapelanom i generalnim vikarom Poncetom. 

Raymond poljubi sa strahopoštovanjem biskupov 
prsten te htjede započeti dobro pripravljen pozdravni 
govor, kad se župnik Vianney u zgužvanoj roketi progu- 
ra kroz mnoštvo i pred natpastirom prigne koljeno. 

Chalandon se nagnu nad starinom župnikom i po- 
mogne mu blago da se uspravi. 

»Sretan sam što vas mogu posjetiti kao prvog žup- 
nika moje biskupije«, reče srdačno. Onda namignu svo- 
me kapelanu koji mu pruži plaštić od crvene svile, opto- 
čen hermelinom. »Ja vas ovim imenujem počasnim ka- 
nonikom belleyske katedrale«, najavi biskup te ogrnu 
župnikova ramena plaštićem. 

»Ali ne, ne!« reče Vianney zbunjeno. »Molim, ne 
činite toga! Dajte to radije mome dragom kapelanu! 
Njemu to bolje pristaje nego meni.« 

Uzalud se jadni župnik opirao i htio taj znak počas- 
ti skinuti. 

»Ne činite to«, šapne mu generalni vikar. »Uvrljedit 
ćete biskupa.« 

Jedva nekako uspije Chalandonu pričvrstiti mu 
plaštić. Nesretni se župnik uvijek još branio tako te mu 
je konačno sasvim iskrivljeno visio preko ramena. 


Međutim je biskup zazvao Duha Svetoga unišavši 
u crkvu. Lice novoimenovanog kanonika bilo je tako 
smeteno da je gospođa iz dvorca šapnula svome mužu: 
»Jadan župnik! Njegovo lice izgleda kao da nosi kono- 
pac oko vrata kojim ga vode do vješala.« 

Čim je došao u svetište, izgubi se Vianney brzo u 
sakristiju. Načelnik, koji je pošao za njim, nađe ga za- 
okupljena gdje hoće da odloči plaštić. 

»Ali, velečasni, vi ga morate barem danas nositi ako 
nećete uvrijediti biskupa.« 

»Ruglo i sramota«, jadikovao nesretnik. Zašto mi 
je biskup to nanio? Njegov predšasnik ne bi toga učinio. 
On me je bolje poznavao.« 

»Dođite u svetište. Ne smijete biskupa pustiti da 
čeka«, opominjao grof Klaudije. 

Iza kako se biskup poklonio Presvetom uzađe na 
propovjedaonicu i najavi vjernicima visoko odlikovanje 
podijeljeno njihovu župniku. 

Vianney je stajao u vratima između sakristije i 
crkve. Ustručavao se pokazati se vjernicima u svom no- 
vom dostojanstvu. 

»Molim, velečasni«, šapne mu brat Atanazij, upra- 
vitelj »Providnosti«, ne stojte tu! Vi ste na propuhu.« 

»Meni je tu sasvim dobro«, odgovori Vianney zlo- 
voljno. 

Dobri se starac osjećao kao na užarenom ugljevlju 
kad je biskup Chalandon izjavio da je tim odlikovanjem 
htio počastiti najčasnijeg i najsvetijeg svećenika svoje 
biskupije. 

»Toga mi biskup Devie ne bi učinio«, jaukao je 
Vianney bezutješno te je ponovo kušao iščeznuti u sa- 
kristiji. No brat Jeronim, sakristan, postavio se iza 
njega i nije ga propustio. 

U potpunoj smetenosti trzao je novi začasni kanonik 
svojim plaštićem koji se sve više sklizao s ramena, te ga 
je čudno bilo pogledati. 

Napokon, napokon se svrši svečanost. 

»Znadem dobro da bih vam se morao zahvaliti«, re- 
če Vianney natpastiru kad se od njega opraštao. »Ali, 
moj Bože, ja toga ne mogu.« 

»Nosite ga samo na slavu Božju i na radost svojih 
župljana«, odvrati Chalandon smiješeći se. 

»Bože moj, biskup je od mene napravio pravog la- 
krdijaša«, uzdahne Vianney kad se uputio s Raymon- 
dom u župni dvor. 

»Pa vi ste se i ponašali tako«, odgovori kapelan za- 
grižljivo. »Baš ste se nespretno ponijeli.« 

»Ja znam da nikada ništa pravo ne učinim,« odgo- 
vori župnik skrušeno. »Ali šta mislite, da li bih mogao 
taj plaštić prodati?« 

»Učinite što hoćete!« odbrusi kapelan koji je bio 
još ozlovoljen što nije mogao održati pozdravni govor, 
okrene župniku leđa i udalji se. 

Grof Garets je upotrijebio zgodu da zamoli bisku- 
pa neka bi premjestio kapelana. Pošto je načelnik bisku- 
pu naveo razloge, obeća ovaj da će Raymonda opozvati 
prvom prilikom. 

Međutim je Vianney razmišljao kako bi se mogao 
riješiti plaštića koji ga je pekao poput vatre. 

Slijedećeg jutra dođe u župni dvor župnik Borjon iz 
Ambćrieuxa da župniku čestita na visokom odlikovanju. 

»Znadete li možda gdje bih mogao dobro prodati tu 
svilenu krpu?« upita Vianney. »Trebalo bi mi novaca 
za jednu siromašnu obitelj. Cipelar Tournassoud ima de- 
vetero djece te se mora jako mučiti da smogne hrane 
za gladne želuce.« 

»Sto? Vi hoćete prodati taj plaštić?« upita Borjon 
iznenađeno. »Vi ne mislite to ozbiljno?« 

»Sasvim ozbiljno mislim! Ne znam zaista što će me- 
ni ovo. Hoćete li vi to?« 

»To bi mi sigurno bila doživotno mila uspomena«, 
nasmiješi se župnik Borjon, »iako ga, naravski, ne bih 
mogao nositi. Dakle, što tražite za nj?7« 

»Ja sam samo siromašan seoski župnik i k meni, na 
žalost, ne dolaze bogati proštenjari. No dat ću rado 
dvanaest franaka.« 

»Ipak ću ja gledati ne bih li više dobio za nj«, od- 
govori Vianney šaljivo. +Postolar je doista siromah, pa 
bi mu bila mala pomoć od dvanaest franaka.« 

»Oho, nisam mislio da se svetac tako razumije u 
trgovačke poslove«, nasmije se Borjon. 

»Svetac ne, ali trgovac dal« 

Cim je svećenik izašao iz župnog stana, eto Marije 
Ricotier, bogate gospođice, koja je došla u Ars k župni- 
ku radi nekog posla. 

»Upravo dobro dolazite«, reče Vianney živo. »Želim 
prodati ovaj plaštić. Župnik Borjon ponudio mi je za 
nj dvanaest franaka. Vi ćete mi sigurno dati petnaest?« 

»Ali on još puno više vrijedi«, uvjeravala ga gospo- 
đica koja je jedva mogla sakriti svoje čuđenje. 

»Dakle, dvadeset?« 

»Dat ću vam dvadeset i pet.« I ona izbroji sretnom 
župniku novac na stol. »Ja ću se raspitati koliko on u- 
istinu vrijedi. Ako stoji više, ja ću nadoplatiti.« 

Iza nekoliko dana izvjesti ona župnika da se je ras- 
pitala u jednoj lyonskoj trgovini paramenata. Plaštić 
da vrijedi pedeset franaka. I onda mu uruči još dvade- 
set i pet franaka. 

»O, to je izvrsno!« nasmiješi se župnik radosno. »Da 
li bih smio zamoliti biskupa da mi pošalje još jedan? I 
taj bih možda mogao prodati.« \ 

»To ne bi bilo pametno«, primijeti gospođica. »Dak- 
le, ta je dragocjenost sada moja?« 

»Naravski! Uzmite ga samo! Ja neću da ga više i- 
mam u kući.« 

»Dobro. Ali vama prepuštam pravo raspolaganja 
njime dokle god ste živi.« 

»A ja sam već misilo da vi želite od njega sebi skro- 
jiti kaputić. No, u ime Božje, ako biskup želi da ga no- 
sim, onda znam da ću ga kod vas naći.« 

Cipelar se nije znao snaći kad mu je župnik uručio 
svotu od pedeset franaka. Prvi put iza dugog vremena 
odleti njegov sin, mali ministrant, mesaru te se povrati 
s puno živežnih namirnica. 

A Vianney sjedne za stol i napisa biskupu pismo: 

»Preuzvišeni gospodine! 


Ipak Vam se moram srdačno zahvaliti. Plaštić koji 
ste mi u svojoj velikoj dobroti poklonili veoma me je 
obradovao. Jer mi upravo sada nije moguće bilo dos- 
kočiti jednoj velikoj nevolji, prodao sam ga za pedeset 
franaka. S tom sam svotom bio veoma zadovoljan.« 


Sigurno se belleyski natpastir ne malo začuđio o- 
vom svečevu listu, ali mu nikako nije toga zamjerio. 

Naredne godine ispuni on i načelnikovu želju te 
imenuje kapelana Raymonda župnikom u Polliatu. 

Tom je prilikom dobio Raymond pismo od svog pri- 
jašnjeg župnika. Zastidio se kad ga je čitao: 

»Vi ste mi bili tako dobar, te mi iskazali tolike u- 
sluge da ste mi osvojili srce.« 

Svečevo je pismo posve obratilo zaslijepljenog sve- 
ćenika. 

U Ars dođe novi kapelan. Bio to misionar Toccani- 
er, muž čvrsta i jaka uzrasta, ali također pobožan, otvo- 
ren i skroman, te je tako dobro pristajao uz svog žup- 
nika, a i župljani su ga brzo zavoljeli. 

IGRAČKA IZMEĐU NEBA I PAKLA 


1853. — 1854. 


Umorno zaklopi Vianney svetu knjigu, a onda drh- 
tavom rukom pričvrsti malo fitilj petrolejke jer mu je 
prejako svjetlo zadavalo bol očima. Bila to knjiga o 
velikom patniku Jobu, koju je uvijek rado čitao kad 
ne bi mogao zaspati i kad bi ga mučile teške misli. 

To je, dakle, onaj muž, tako je u sebi razmišljao 
svećenik, igračka između neba i pakla koju bi Bog do- 
bacio sotoni, a ovaj bi je gurao amo-tamo, bacao u 
blato, gazio nogama, dok je napokon nije umoran od 
igre bacio na smrdljivo gnojište. A Bog promatra tu 
igru smiješeći se, jer dobro zna da će sotona igru iz- 
gubiti, te već šalje svoga anđela da podigne jadnu, ras- 
trganu igračku i opet je donese Gospodinu. 

Zar nije i on, Ivan Vianney, bio takova igračka 
između neba i pakla? Kako ga je samo đavao mučio 
gonio, tjerao, bacao amo-tamo, raskidao, dok nije ništa 
drugo postao do li jadna, rastrgana lopta, za koju nije 
više mario ni sam sotona! 

»Kad ćeš mi, Bože moj, kad ćeš mi poslati svoga 
anđela koji će dići iz prašine ovu siromašnu igračku? 
šaptao bi župnik. 

Na svim svojim putovima vidio je križ. Nikad nije 
bio bez boli i nevolje. Mučile su ga tjelesne boli, a još 
tisuću puta više boli u duši. Reumatizam koji je njego- 
va oca tako mučio i njemu je smetao što je više stario, 
trgao ga u udovima. Svaki mu je korak, svako micanje 
zadavalo boli. Mučila ga je astma i kašalj te bi se sav 
u znoju dizao sa svog ležaja. To bi mu oduzimalo san. 
Želudac ga je mučio te bi jedva podnosio ono malo 
hrane što je uzimao. 

No što su bile te tjelesne boli prema duševnim! 
Sjećao bi se onih godina kad su ga klevetali, kad mu se 
svjetina rugala, kad je sotona bacao svoju igračku u 
kaljužu. A sada mu je jadno srce krvarilo pod trnovom 
krunom vašarske slave. Ponizan bi sluga Božji gotovo 
propadao u zemlju od stida kad bi ga put vodio pokraj 
šatora gdje su se prodavale njegove slike. Juda je iz- 
dao svoga Učitelja za trideset srebrnika. A župnika su 
arskog spretni trgovčići prodavali za dva soua. Pa onda 
ona knjiga koju je izdao brat Gabrijel, poglavar braće 
svete Obitelji! »Anđeo pokrovitelj arskih proštenjara«, 
tako se zvala ta knjižica. Bila bi ona izvrsna da nije 
imala uvoda u kojem je siromašni Ivan Vianney pri- 
kazan kao svetac, a njegov jadni, ludi život uvelike slav- 
ljen. Župnik je ponudio puno novaca piscu ako povuče 
djelo s tržišta te spali. Ali se knjiga dalje raspačavala 
na izričitu biskupovu zapovijed. 

Takova jeftina slava mučila je sveca više nego sva 
sramota koju su mu nanijeli klevetnički jezici. To je 
doista bila đavolska igra rogonje. A ono svagdanje ne- 
snosno vladanje proštenjara koji su se pred njim bacali 
na koljena kao pred nebeskim bićem, rezali mu ko- 
madiće otrcana talara, otkidali listove njegova dragog 
časoslova, kušali da mu ukradu koji uvojak kose da je 
poštuju poput svetih moći! Nisu mu davali mira ni 

danju ni noću. Šesnaest je sati sada proboravio u ispovje- 
daonici, a grijesi pokornika lijevali su se poput mora 
na njegovo ispaćeno srce koje se zgražalo već pred naj- 
manjom pogreškom. U svoje je ruke uzimao patnje i 
muke tolikih tisuća koje su odlazile od njega u miru, 
ali su pakao ostavljale u njegovoj duši. 

Te djetinje igre, kojom se toliko godina rogonja 3 
njim natezao, sjećao se sada Vianney. On je iz peći 
zujao, urlao je oko njegova jadnog ležaja, vukao zastore 
kreveta, bučio i bjesnio, udarao i topotao, vikao i izru- 
givao se, kao da je sav pakao navalio na nj. Tim dje- 
tinjarijama je rogonja kušao zastrašiti svečevu beza- 
zlenost. Sad je on malo-pomalo odustajao od te buke, 
ali igra se time još nije svršila. 

Neka je čežnja mučila svečevo arce, velika čežnja 
koja ga nije nikad, nikad ostavljala, čežnja da izbjegne 
toj gunguli koja je bivala sve većom, čežnja za mirom 
i samoćom. 

Prošlo je deset godina otkako je ono Vianney jed- 
ne rujanske noći ostavio Ars. Zastiđen se vratio natrag 
te je svojoj duhovnoj djeci obećao da ih neće nikada 
više ostaviti. 

I opet je, ima tcme puno godina, postao sotoninom 
igračkom, a sve više i igračkom grešnika. Podnosio je 
on tu muku a da nije mrmljao, dan za danom uzimao 
je strpljivo križ na svoja ramena. 

Ah, kad će, kad će Bog poslati svog anđela da po- 
nese u mir tu jadnu igračku! 

Kad ćeš, Bože, poslati glasnika svojega milosrđa? 

U takovim noćima lebdjela mu je pred duhom za- 
mamna slika koja ga nije više ostavljala. Bio to novo- 
osnovani samostan u La Neyličreu, u kojem su monasi 
daleko od svijeta živjeli jedino za molitvu i djela po- 
kore. 

Potajno se on dogovorio s ocem Colinom, upravite- 
ljem samostana, da mu iza dugog oklijevanja osigura 
ćeliju u samostanu. Sve je već bilo spremno. On mora 
ići pješke do Lyona gdje će ga šurjak Melin čekati s 
kolima da ga doveze do žuđene samoće. Kad bude jed- 
nom iza samostanskih zidova, neće ga ni biskup htjeti 
prisiliti da se povrati u svjetsku buku. 

Onog tamnog, sasvim malodušnog časa odluči Vian- 
ney prihvatiti ruku koja mu se pružila, da se od nje 
dade voditi u samoću za kojom je čeznuo čitav život. 

Drugog dana, bilo to 1. rujna 1853. izjavi Vianney 
vjernoj Katarini Lassagne, koja mu je donosila jelo, da 
će sada, konačno, sasvim napustiti Ars. »Ovaj put mo- 
ram otići, to je volja Božja. U ponedjeljak krećem na 
put.« 

Sasvim zbunjena zaklinjala je jadna djevojka žup- 
nika da odustane od svoje nakane. Da mu to sigurno ni- 
je udahnuo dobri đuh, nego da to dolazi, bez sumnje, 
od đavla koji želi da spriječi sve ono dobro što se događa 
u Arsu. 

»Ne, ne, to nije tako«, branio se Vianney očajno. 
»Bog me neće zauvijek ostaviti u ovoj bijedi. On je i 
svome Sinu priuštio samoću pustinje. Zašto da on to 
uskrati meni?« 

»Ali Bog je svoga Sina iz pustinje opet doveo lju- 
dima, a najzad na Kalvariju«, odgovori Katarina čvrs- 
tim glasom. »Nitko ne zna bolje od mene da je Ars 
Kalvarija. Hoćete li od nje pobjeći?ta 

»Mislila ti o meni što hoćeš«, branio se svećenik. 
»Ja sam uvijek bio siromašan, nekoristan čovjek, te 
nisam učinio ništa dobro. Pustite me da odem u samoću 
oplakivati svoj jadni život.« 

Žalosna ode Katarina od njega. U nedjelju u podne 
pokuša posljednji put da župnika odgovori od nauma. 

Ona je plan odala Mariji Fiiliat te su obje uz suze zak- 
linjale da ipak ostane kod njih. Ali je Vianney ustrajao 
u svojoj odluci. U njegovim su očima vidjele toliku bol 
i nevolju te su te dobre duše odlučile da mu pomognu. 

»No šta da radimo?« uzdisala je Katarina kad je s 
prijateljicom izašla iz župnog stana. »Ta on ne može 
pješke u Lyon. Moramo mu pribaviti kola.« 

»AlH nitko u Arsu neće htjeti da župnika odvede iz 
njegove župe«, odgovori Marija Filliat zabrinuto. 

»Onda ja doista ne znam šta bi trebalo učiniti.« 

Upravo u taj čas eto brata Jeronima, sakristana, 
kako je prolazio pokraj župnog dvora. 

»On bi nam mogao dati savjet«, primijeti Marija. 

I brat je brzo saznao sve. 

»Nema ništa od svega toga«, reče on odlučno, os- 
tavi djevojke | požuri u »Providnost« gdje je sve rekao 
bratu Atanaziju. Po ovim redovnicima sazna kapelan 
Toccanier o namjeravanom bijegu. 

»Pazite na župni stan, pa ako bi župnik doista po- 
kušao pobjeći, javite mi«, odgovori kapelan odlučno. 

Bilo je pola noći kad ga je silno kucanje na vratima 
probudilo. Brzo se obuče. Braća redovnici jave mu da 
je župnikova soba rasvijetljena i da se Vianney jamač- 
no sprema na bijeg te da obje upraviteljice »Providnos- 
ti« stoje na ulici i očigledno čekaju njega. 

»Ne smijemo izgubiti ni časka«, opomenu kapelan 
te pohiti s braćom k župnom dvoru. 

Kad su onamo stigli, upravo je tiho izlazio Vianney 
iz stana držeći po svom običaju klobuk pod pazuhom, 
a u rukama časoslov i kišobran. 

»Jeste li gotove?« upita on šapćući djevojke koje 
su stajale spremne s košarom hrane i svjetiljkom. 

»Dobro, dakle pođimol« 


Ali čim je on prestupio kućni prag, stupi pred nje- 
ga brat Atanazije. 

ž »Kuda ćete to, velečasni?« upita on tobože iznena- 
eno. 

»Ti si me izdala!« okrene se župnik Katarini i po- 
gleda je prekorno. Sirota djevojka nije znala što da 
odgovori te brizne u plač. 

»Mi ćemo zvoniti na uzbunu ako pođete«, uvjeravao 
ga Atanazije. 

»Mi ćemo s vama u procesiji«, prijetio se sa- 
kristan. 

»Pa makar!« reče nevoljko Vianney. »Ali sad me 
pustite da idem.« 

»Pođimo za njim«, šapne Toccanier redovnicima. 

Jeronim uzme od Katarine Lassagne svjetiljku i 
pođe pred župnikom, ali ga nije vodio puteljkom u 
Fontblin, nego na cestu prema Villeneuvei. 

»Vi me ne vodite pravo«, ukori ga Vianney koji je 
naslutio varku te krene natrag. Međutim su bili upozo- 
reni proštenjari koji su čekali u novosagrađenom pred- 
vorju crkve. Sa svih su strana navaljivali na župnika, 
zaklinjali ga uz suze da ostane. I Toccanier ga kušao 
na to nagovoriti. No Vianney se nije dao zaustaviti te 
je krenuo prema uskoj brvi preko potoka. 

Ali tu mu stane jaki Toocanier na put. 

»Pustite me da odem preko«, molio je starac očaj- 
no. »Molim vas, dajte da odem preko potoka.« 

Tada uze kapelan župnika za ruku kao da će ga 
prevesti preko mostića, no mjesto toga istrgne mu bre- 
vijar, preda ga Katarini Lassagne te joj šapne: »Uzmi- 
te to! Otiđite i nemojte se više vratiti!« 

»Dajte mi natrag Inoj časoslov«, poviče Vianney 
uplašeno. Ali onda odlučno namigne Mariji Filliat da 
pođe s njim. 

»Ja ću već moliti časoslov u Lyonu!« 

»Kako, velečasni«, reče kapelan začuđeno. »Vi ho- 
ćete da provedete dan a da niste brevijara izmolili? To 
je lijep primjer.« 

Vianney je jedan časak oklijevao. Tada će: »Imam 
u svojoj sobi još jedan časoslov, koji mi je poklonio 
biskup Devie.« 

»Onda ga donesite«, odgovori kapelan. 

Dok je Vianney hitao prema župnom dvoru, zaz- 
voni zvono na tornju. Zvonilo je na uzbunu. S mukom 
si župnik prokrčio put kroz sve veće mnoštvo vjernika. 
Žurno se uspne do svoje sobe i poče tražiti časoslov. 

»Velečasni, zvoni na pozdrav Gospi«, opomenu ka- 
pelan. Pobožno klekne Vianney i poče moliti. 

»Da izmolimo još jednu krunicu za sretan put?« 
savjetova lukavac. 

»To ću ja učiniti putem«, odvrati Vianney koji se 
nije dao dulje zadržati. 

»Odmah će doći načelnik«, šapne brat Atanazije 
kapelanu. »Zadržite ga još malo.« 

»Dobrol« povladi Toccanier. »Uostalom, recite Fra- 
nji Pertinandu da smjesta počalje kola u Trćvoux po 
generalnog vikara Ponceta koji se ondje nalazi i po žup- 
nika Beaua, Vianneyeva ispovjednika u Jassansl« 

Međutim je Toccanier već pomiješao osam svezaka 
časoslova te je svetac uzalud morao tražiti pravi sve- 
zak. Napokon ga nađe, a kapelan si razbijao glavu ka- 
ko bi ga još mogao zaustaviti. 

»Pogledajte ondje sliku našeg pokojnog biskupa 
Deviea«, reče pokazujući bakrorez na zidu. »Zar ne vi- 
dite kako strogo gleda s neba na župnika koji hoće da 
ostavi svoje mjesto i stado? Sjećate li se što vam je 
rekao prije deset godina?« 

Časak je Vianney oklijevao, ali onda odgovori na- 
ivno: »Pokojni se biskup neće srditi na me. On je u 
nebu i dobro zna da moram otići i oplakivati svoj jad- 
ni život.« 

Sad se nije više dao zaustavljati. Na pola stuba do- 
đe mu u susret načelnik, ali ga je Vianney jedva slušao 
i trgnuo se dalje. Međutim je zvono na uzbunu diglo na 
noge čitavo selo. Držeći da to zvoni zbog požara, dotr- 
čali su muževi i momci iz svih kuća s posudama, sjeki- 
rama i vilama. Oni dođu do župnog stana te zakrče izlaz. 

»Pustite me, molim vas, pustite me!« molio Vianney 
usrdno. Očajno je pogledao muževe koji su ga opkolili 
imajući u rukama oruđe. Stajao tu Ivan Picard sa že- 
ljeznim štapom u šaci, Antun Cinier s vilama, načelni- 
kovi sinovi, cipelar Mihovil Tournassoud koji je u uzru- 
janosti ponio sa sobom čekić. Drugi su nosili svjetiljke 
a njihovo je svjetlo čitav prizor sablasno osvjetljivalo. 

ZŽamor presta kad se pojavio na pragu kuće župnik. 

»Kao na razbojnika izašli ste sa svjetiljkama, mače- 
vima i toljagama«, reče Vianney žalosnim glasom. »Hoće- 
te li svog župnika uhvatiti kao ono nekoć četa momaka 
našega Gospodina u Getsemanskom vrtu? Molim vas, 
pustite me da idem.« 

U neprilici povuče se mnoštvo od njega. Ali je 
svetac mogao učiniti samo nekoliko koraka. Sad se 
proguraju arske žene, a s njima i hodočasnici koji su 
došli iz crkve, bace se pred župnikom na koljena i poč- 
nu ga uz suze zaklinjati da ih ne ostavi. 

»Saslušajte nam barem ispovijedi« vapile su neke 
od hodočasnica. »Mi smo došle izdaleka i ne bismo se 
htjele vratiti kući bez vašeg odrješenja.« 

Još uvijek je Vianney bio odlučan da nastavi sa 
svojim bijegom. Tada se dogura do njega kapelan Toc- 
canier te će glasno: 

»Kako, velečasni? Vi koji tako dobro poznajete ži- 
vot svetaca zaboravljate revnost svetog Martina koji se, 
pružajući već ruku za nebeskom krunom, molio: "Gos- 
podine, ako me tvoj puk još treba, ne bježim od truda!' 
A vi hoćete da ostavite borilište? Zar ne znate više što 
je rekao sveti Filip Neri: 'Kad bih ja stajao na pragu 
raja a jedan bi grešnik zatražio moju pomoć, 
rado bih ostavio nebeski dvor i ispovjedio onog čovjeka! 
A vi, velečasni, nećete da date sakramentalno odrješenje 
hodočasnicima koji su izdaleka dočli i pola noći probdje- 
li?« 

»Dođite, velečasni, u sakristiju«, šapne mu grof Ga- 
rets. »Imam vam nešto javiti.« 

»Pođimo u crkvu!« odluči Vianney. On sam pođe 
ispred mnoštva vjernika, klekne pred svetohranište i 
kratko se porazgovori s Gospodinom. Onda pođe u sa- 
kristiju. Načelnik mu htjede nešto reći, ali župnik smije- 
šeći se odmahne rukom. Onda obuče roketu, uzme štolu 
i ode napola nošen od mnoštva u ispovjedaonicu. 

Ujutro je kao obično odslužio svetu Misu u sedam 
sati. 

»Zar ne, došao je generalni vikar?« okrene se Toc- 
canieru kad se povratio u sakristiju. 

»Da, i on želi s vama govoriti.« 

»Dobro je«, kimnu Vianney. Iza zahvale ode u sus- 
ret, kao da se nije ništa dogodilo, vikaru Poncetu i 
srdačno ga pozdravi. 

»Izričita je želja biskupova da ostanete u njegovoj 
biskupiji«, reče on. 

I župnik je Beau iz Jassansa, Vianneyev ispovjed- 
nik, međutim prispio i rekao mu nekoliko utješnih ri- 
ječi. Ali ga Vianney prekinu: 

»Nemojte mi više ništa reći, dragi moj brate! Ja 
znam da sam pogriješio. Ja sam se ove noći ponio poput 
djeteta.« 

Malo-pomalo su se mještani i hodočasnici oporavili 
od straha. A Bernard Matin reče smiješeći se: »Župnik 
je ove noći svima nama postao još miliji. Ja mogu po- 
dignuti cijenu. Od danas on stoji tri soual« 

»Vi ste se, zapravo, prema meni ponijeli poput 
pravog Jude«, spočitne Vianney svome kapelaru! Ali 
čestiti Toccanier mirno primi ovaj ukor i odgovori smi- 
ješeći se: »I Juda je svojom izdajom samo poslužio nam- 
jerama Božjim. Time se ja tješim.« 


Odsele je Vianney opet snosio dan za danom svoj 
preveliki teret. Nije mu više došla napast na bježi. Ko- 
načno je ipak upoznao da je ta napast bila posljednji 
rogonjin veliki trik. I tako se konačno pomirio s mišlju 
da će ga istom smrt uvesti u veliki mir i tišinu. 

Još je jednom rogonja poslao svoje glasnike. Jedne 
ljetne noći godine 1854. dođe pred župni stan kočija 
u koju su bila upregnuta dva vranca. Iz kola izađe neko- 
liko stranih lica, probude župnika i rekoše mu: »Ako ho- 
ćete napustiti Ars, treba samo da uđetel!« 

Jedan je časak Vianney oklijevao. No onda će od- 
lučno: »Za to nemam dozvole od biskupal« Brzo, kao 
da mora izbjeći velikoj pogibli, ode od njih i pođe pre- 
ma crkvi. 


GOSPINA KRUNA I ŽUPNIKOV KRIŽ 


1854 — 1855. 


Zvona su u tornjevima po svemu svijetu radosno 
zvonila. Novi se znak ukaza na nebu: slika bezgrešne, 
zvijezdama okrunjene Gospe s novim draguljima u kru- 
ni. 

Sveti otac papa je 8. prosinca 1854. u Rimu navijes- 
tio čitavom svijetu krepošću apostolske vlasti dogmu 
o bezgrešnom začeću Marijinu. U tu zvonjavu umiješala 
ge i zvona župne crkve u Arsu te nosila veselu vijest 
svuda po snijegom posutoj okolici. Dignite glave, prog- 
nani sinovi Evini, i čujte! U noći grijeha svijetli netak- 
nuta od sjene krivnje praroditelja duša one koja je 
milosti puna, one koja nam je rodila Spasitelja, a zmiji 
satrla glavu. 

U dušama smrtnika javlja se utjeha i nada! Rados- 
no kleči pred svetohraništem svoje crkve starac sveće- 
nik i pjeva svoj »Nunc dimittis«. 

»Sada, Gospodine, otpuštaš s mirom slugu svoga po 
riječi tvojoj, jer vidješe oči moje spasenje tvoje koje si 
pripravio pred licem svih naroda: svjetlo da resviietli 
neznabošce i slavu naroda tvoga izraelskoga!« 

»Radujte se, draga moja braćo, radujte se«, naviješ- 
tao je on s propovjedaonice svojim vjernicima. »Raduj- 
te se zbog časti koja je dana našoj nebeskoj Majci! Po- 
gledajte cvijećem okićen i svjetlom obasjan lik nebes- 
ke Gospe! Pogledajte srce koje sam ja stavio u njezi- 
ne ruke, srce iz čistog srebra a pozlaćeno! To srce ovija 
svilena bijela vrpca, a na njoj sam napisao sva vaša ime- 
na. Marija vas nosi u svom srcu, ona neće zaboraviti ni- 
jednoga, ona će vas uzdignuti iz ponora grijeha u svoje 
čisto svjetlo! Zdravo, zdravo, Marijo, zdravo, Bezgrešna! 
Zdravo, zdravo po sve vijeke!« 


Iz srebrne kadionice podigoše se miomirisni oblaci 
tamjana k srcu Arsa, koje Marija nosi u svojim ruka- 
ma. O radosti! Sad smo mi svi sigurno sklonjeni u lju- 
bavi Bezgrešne, u svim nevoljama imamo sada domo- 
vinu i u njenu Srcu. 

Iza svečane službe Božje uputi se župnik s narodom 
k domu »Providnosti« gdje se u vrtu među stablima 
punim snijega dizao lik Bezgrešne. Došao je Vianney 
da ga blagoslovi. 

Od lika Bezgrešne skrene župnikov pogled na one 
stotine vjernika koji su se okupili oko kipa, na djevice 
posvećene Bogu, na djecu kojima je iz očiju sjalo vese- 
lje, na arske muževe i žene, na mladiće i djevojke, na 
hodočasnike koji su po njemu našli mir. Ivan Vianney 
podigne svoje ruke, raširi ih daleko i progovori tronuto: 
»Dođite, djeco moja, dođite k Srcu naše Majke!« 


Dođe večer. Svjetla dana nesta, a bijela se zimska 
noć okiti vijencem titravih zvijezda. Tamne seoske uli- 
ce rasvijetle se najednom jasnim sjajem. Oko crkvenog 
tornja gore svjetiljke, iz svake kuće sjaje svijeće i svje- 
tiljke. Arska mladež s bakljama i svijećama, mnogo- 
brojni hodočasnici obilaze crkvu. 

Kroz širom otvorena vrata crkve vidi se obasjan 
oltar. Nebo se spustilo na zemlju, sjaj vječnosti obas- 
javao je selo. 

Nad ovim morem svjetlosti lebdio je zvuk Marijina 
zvona, a nitko drugi nije bio zvonar nego Ivan Vianney. 
Njegove su staračke ruke čvrsto držale uže kao da ga 
neće nikad više ispustiti. Svećenik koji je kroz cijeli 
život nosio našu dragu Gospu u svom srcu zvonio je 
njoj na čast pun svete radosti i ljubavi prema Majci 
svih milosti. 

Dolazili su ministranti da zamijene župnika koji je 
od prevelikog naprezanja bio sav zasopljen, ali Vianney 
nije to dao. Upravo u taj sat htio je on na poseban na- 
čin proslaviti svoju nebesku Majku. 

Posljednja svjetla na ulicama Arsa su se ugasila. 
Visoko su stajale zvijezde nad selom. Još jednom zazvu- 
či Marijino zvono, onda umukne, a Vianney se uputi 
prema župnom stanu posrćući od slabosti, podupiran 
jakim mišicama svoga kapelana. 

»Prijatelju!« reče svećenik, a u očima mu sjala bes- 
konačna sreća. »To je najljepši dan moga života! Samo 
još nebo močže imati veće veselje!« 

»Vi ste se previše naprezali«, opomenu Toccanier 
zabrinuto. »Vaše je čelo puno znoja. A noć je hladna.« 

»Ne, prijatelju moj!« odgovori Vianney radosno. 
»Noć je topla od ljubavi Majke Božje. Kamo pogodi 
zemlju njezin pogled, ondje cvate cvijeće i usred zim- 
skog snijega.« 

Jedva se nekako uspne uz stube do svoje sobe. 

»Dogma bezgrešnog začeća Marijina«, reče kad se 
uz pomoć subrata spustio na stolicu. »Uvijek sam mi- 
slio da još ova zraka manjka u svijetloj kruni katolič- 
kih vjerskih istina. Ne, nije smjelo biti te praznine. 
Sad je, napokon, ispunjena. Kako sam sretan što sam 

doživio taj dan! Za to ću Bogu zahvaljivati kroz svu 
vječnost.« 

Katarina Lassagne stupi u sobu i pruži župniku 
čašu vrućeg crnog vina. 

»Molim vas, popijte to«, opominjala dobra duša. 
»Vi ste ugrijani, a u sobi nije toplo. Mogli biste se pre- 
hladiti.« 

Smiješeći se uze Vianney topli napitak. 

»Znate li što sam danas ujutro molio kod svete Mi- 
se« poče opet iza kako je poslušno uzeo par gutljaja. 

»Jedan časak me mučila misao da bi se Bog mogao 
od mene odvratiti zbog mojih grijeha. Tada sam molio: 
Gospodine, kad već ti ideš od mene, barem mi onda os- 
tavi svoju ljubljenu Majku!« 

»Vi morate sada ići spavati«, opominjala Katarina 
Lassagne. 

»Od veselja neću moći zaspati“, odgovori župnik. 
»Kakvo je to blaženo došašće što nam ga nebo poklonilo! 
Ne, ne može više dugo biti do Božića!« 

I doista, svećenikovo srce nije našlo ove noći po- 
činka. Neprestano je gledao sliku Majke Božje koja je 
resila njegovu sobu. Odmah iza ponoći ustane i pođe 
sa svojom starom svjetiljkom u crkvu da još jedanput 
pozdravi nebesku Majku od sveg srca. 

Dođe Božić, ali svetkovina radosti donese župniku 
duboku bol. 

Poštar mu uruči pismo od kuće. Vianney ga pun 
bojazne slutnje otvori. Znao je da će u njemu nešto dru- 
go biti nego običajna čestitka. Njegova sestra Margareta 
mu javlja da brat Franjo leži teško bolestan i da ga 
moli neka mu dođe. 

Preneražen ispusti Vianney pismo. Franjo mu od 
sve braće i sestara bio najmiliji. Ali kako bi on mogao 
na sam Bočić otići u Dardilly? Nekoliko dana mora se 

ipak strpiti. No Ivan odmah sjedne i napisa bolesniku 
pismo puno bratske ljubavi i skrbi. 


»Dragi moj siromašni brate! 

Dobio sam vijest da si obolio. Dosada su mi to 
tajili. Veoma sam se ražalostio. Molim te da mi javiš 
kako ti je. Ja bih već došao k tebi da nisu bili božićni 
blagdani. 

Molim te javi mi odmah da me ne muči neizvjes- 
nost! Zbogom, dragi moj brate. Nadam se da ću te dos- 
kora posjetiti. Srdačno pzdravljam i sestru koja je 
sigurno zabrinuta.« 


Međutim, činilo se da se je bratovo stanje popravi- 
lo, jer je Ivan sedmicama uzalud čekao na vijesti od 
kuće. Ali 26. siječnja eto nećaka Antuna u Ars. On za- 
moli strica da odmah dođe u Dardilly, jer da je otac 
na umoru. 

Vianney se brzo spremi na put. Franjo Pertinand 
spremi kola. U njih uđe osim Vianneya još i kapelan 
Toccanier. 

»Dovezi nam ga opet!« dovikivali su mještani i ho- 
dočasnici kočijašu kad su kola krenula. 

»Ne bojte se! Ja za to jamčim«, povladi Pertinand. 

To putovanje je za župnika bilo velika muka. U 
Parciexu, tri sata udaljenom od Arsa, reče on: »Ne mogu 
dalje. Hvata me vrtoglavica.« 

Htjede nastaviti put pješke, ali se jedva micao po 
dubokom snijegu. Od nekog čovjeka, koji je nosio kolce 
za vinove loze, kupi on jedan da mu posluži kao štap 
ali mu se koljena tako tresla te je morao konačno odus- 
tati od daljnjeg puta. 

Teška srca morade se povratiti. Plačući izruči on ne- 
ćaku posljednji pozdrav bratu te ga uvjeravao da će se 

za nj moliti. Zatim se popne u kola te konačno dođe 
sasvim izmoren opet u Ars. 

Toccanier i Antun Vianney nastave putovanje pješ- 
ke, u Neuvilleu najme druga kola te prispiju kasno na- 
večer u Dardilly. Upravo je ondašnji župnik bolesniku 
davao posljednju pomast. 

Velika je bila bol kad se njegov sin vratio bez ljub- 
ljenog brata. No pobožni čovjek odano primi i to pos- 
ljednje razočaranje. Živio je još do Velikog petka, a on- 
da je Gospodin uzeo tu vjernu dušu k sebi u nebo. 

A Ivan Vianney neće više nikada vidjeti svoje ze- 
maljske domovine. 

t+ 

Uvečer 15. kolovoza, na Veliku Gospu, reče Tocca- 
nier s potajnim smiješkom župniku koji se vraćao iz 
ispovjedaonice: »Majka Božja priredila vam je za četr- 
desetogodišnjicu ređenja sasvim posebno veselje.« 

»Majka mi je Božja pripravljala uvijek samo vese- 
lje, a uspomene na njenu dobrotu su najstarije u mom 
životu«, odvrati župnik. »Ali što ste mi htjeli reći?« 

Toccanier stavi pred Vianneya na stol novine. »Či- 
tajte!« 

»Mene nije nikada zanimalo što su novinari na- 
škrabali, osobito otkad su mislili da je potrebno baviti 
se siromašnim arskim župnikom.« 

»No, to će vas ipak zanimati«, ustraje kapelan. 

»Onda mi recite što je u njima. Moje su oči umor- 
ne.« 

»Pa dobro, čujte! 'Car Ljudevit Napoleon se pre- 
milostivo udostojao imenovati velečasnog gospodina ka- 
nonika Ivana Vianneya, arskog župnika, vitezom Legije 
časti te mu podijeliti križ upravo ove Legije časti. Ti- 
me je velezaslužnog svećenika dopalo najviše odlikova- 
nje Francuske. No, što velite na to?« 

»Ja bih želio da bi se car premilostivo udostojao 
pustiti me na miru«, promrmlja Vianney. »Zar sam ja 
doista na ruglo čitavom svijetu?« 

Još iste večeri dođe načelnik grof Garets i preda 
Vianneyu ispravu o imenovanju. 

»Kakovu to lakrdiju prave od mene siromaška!« uz- 
disao župnik. Najednom mu sine misao koja mu razvedri 
lice. »Je ki s odlikovanjem skopčana renta? Hoću li 
dobiti novaca za moje siromahe?« 

»Ne, to je samo počasno odlikovanje«, odgovori na- 
čelnik. 

»Lijepo, jer moji siromasi ništa time ne dobiju, 
recite caru da ja o tom neću ništa da znam!« 

»Pa to je sasvim nemoguće«, nasmiješi se grof. 

»Velečasni«, primijeti Toccanier, »svi vas odlikuju, 
iza biskupa, eto, i sam car. Kako će vas istom odlikovati 
sam dragi Bog!« 

»Ah, to je sva moja žalost«, odvrati župnik. »Kad 
dođe smrt i ja se nađem pred dragim Bogom sa svim 
ništetnostima, onda će on sigurno reći: Nosi se! Ti si 
već dobio svoju plađu!« 

Iza nekoliko dana, kad je kod zajedničkog ručka 
pregledavao poštu, udari uzrujano šakom po stolu i re- 
če: »No, to je još najljepše! Eto mi državna kancelarija 
šalje račun. Moram za odlikovanje platiti dvanaest fra- 
naka. Ta ja sam odbio to odlikovanje. Radije ću tih 
dvanaest franaka baciti u šešir prvom prosjaku na ko- 
ga se namjerim.« 

U listopadu dođe u Ars gospodin Coetlogon, pre- 
fekt departmana Aine, da župniku čestita na odlikova- 
nju. 
»Molim vas. gospodine prefekte, dajte taj križ ko- 
me vrednijemu! Meni bi draže bilo da mi je car nešto 
poklonio za moje siromahe«, odgovori župnik. 

»Ali car nije htio ovim odlikovanjem počastiti vas«, 
primijeti visoki činovnik, 

»Pa koga onda?« 

»Legiju častil« 

»No, ona će se lijepo zahvaliti na toj časti«, odvrati 
Vianney. 

Prefekt je htio nastaviti s pohvalama, ali mu žup- 
nik upadne u riječ: »Gospodine prefekte, molit ću dra- 
gog Boga da vas još dugo uzdrži u Ain-departmamu, da 
uzmognete tu dobro činiti svojim savjetom, a prije svega 
primjerom. A sada, molim oprostite, moram u ispovje- 
daonicu!« 

Nekoliko dana kasnije bude pozvan belleyskom bis- 
kupu kapelan Toccanier. Biskup mu naloži da uruči 
župniku križ Legije časti koji su njemu bili poslali. 

»Ne bi li bilo zgodnije, preuzvišeni, kad biste vi to 
sami učinili?« upita Toccaner. 

»O ne, to vi samo izvršite«, nasmiješi se biskup 
Chalandon. »Imao sam već iskustvo s kanoničkim plaš- 
tićem pa se ne usuđujem dorijeti mu carevo odlikova- 
nje. On bi mi to mogao još baciti pred noge!« 

I tako je kapelan jedne večeri došao župniku i pre- 
dao mu zapečaćenu kutijicu. Iza njega stupila su u 
sobu braća iz »Providnosti«, zatim Katarina Lassagne i 
Ivanka Chanay, da pribivaju svečanom činu. 

»Što je to opet?« upita Vianney promatrajući ne- 
povjerljivo kutijicu. 

»Možda su to svete moći koje vam šalju za crkvu«, 
primijeti kapelan. 

»O, to bi me jako obradovalo!« Vianney dršćući 
raskine pečat, otvori kutiju i izvađi križ Lezije časti. 

»Šta, samo to?« reče razočarano. 

»Ali to odlikovanje ima pravi križ!« opomenu Toc- 
canier koji se bojao da ga Vianney doista ne baci njemu 


316 


pred noge. moe gal« Župnik načini nad odliko- 
vanjem znak križa. 

»A sada dopustite da vam ga pričvrstiml« zamoli 
kapelan. 

»O ne, nipošto«, ustukne Vianney. Toga se moram 
dobro čuvati Inače bi mi mogli prigovoriti ono što je 
rekao sveti Benedikt štitonoši kralja Totile koji je, da 
ga prevari, stao pred njega u grimiznom odijelu svoga 

: "Odloži znak dostojanstva koji ti ne pripa- 
dal« 

I on uze odlikovanje, pruži ga kapelanu i reče: 
»Evo, prijatelju! Uzmite to s jednakom radosti s kojom 
ga ja vama poklanjam!« 

Malo dana iza toga dovedu župniku nekog glasovi- 
tog slikara. On se duboko nakloni: »Imam nalog od vi- 
soke osobe da naslikam gospodina kanonika Vianneya, 
viteza Legije časti. Molim da mi dopustite nekoliko poza.« 

»Da, da, naslikajte me s crvenim plaštićem 1 s ko- 
lajnom, a ispod napišite: Ništavilo, oholost!i« odvrati 
nevoljko župnik. 

»Kada, dakle, možemo početi sa slikanjem? Ja, na 
žalost, ne mogu dulje ostati u Arsu, Vrijeme mi je od- 
mjereno.« 

Eto, gledajte, i moje je isto odmjereno, dragi gos- 
podine«, nasmiješi se Vianney. Jedine poze koje 
vam mogu priuštiti jesu one u ispovjedaonici!« 

»Ali onda vas ne mogu slikatil« 

»To bolje! Pustimo, dakle, to«, reče župnik i udalji 
se. 

Drugi jedan umjetnik dođe župniku čak u ispovje- 
daonicu, kao da će priznati svoje grijehe. Ali kad je 
Vianney već digao ruku na blagoslov, reče on: »Ja sam 
kipar Emilijan Cabuchet i dolazim po biskupovu nalogu 

da načinim vaše poprsje. Evo preporuke vašeg natpas- 
tira.« 

»Ne, ne, toga ja ne dopuštam«, odgovori Vianney 
i otvori vrata sakristije. 

No umjetnik se nije dao tako brzo otjerati. Potraži 
zgodno mjesto u crkvi i počne župnika modelirati u vos- 
ku koji je imao sakriven u svom šeširu širokog oboda, 
dok je župnik držao, kao svako jutro, hodočasnicima 
vjersku pouku. 

Nekoliko dana je dobro išlo. Ali konačno nasluti 
Vianney što se to događa iza širokog šešira. Prekine 
pouku te će: »Vi ondje straga! Kad ćete konačno pres- 
tati da mene i druge smetate u vjeronauku?« Kipar se 
lukavo smiješio. Upravo je bio završio modeliranje pa 
se mogao dati na izradu poprsja 

Kad je onda Poe lonačtj vla dovršenu umjetninu župniku 
u prisutnosti braće i kapelana, reče Vianney iznenađen: 
»Da, da, to nije maškara!« No onda pogleda strogo umjet- 
nika i reče: »Vi me, dakle, niste poslušali, gospodine! 
Hoću li vam oprostiti?« doda on nešto blaže. 

»Da, oprostite mul« zamoli Toccanier smiješeći se. 
»Ta on je to učinio po biskupovu nalogu.« 

»Dakle dobro, dragi mojl« reče on napola pomiren 
gospodinu Cabuchetu. 

»Oprostit ću vam ako mi obećate da nećete taj lik 
predati javnosti prije moje smrti.« 

»To vam obećajemi« reče ozbiljno umjetnik. 

»Onda pođite u miru«, odvrati Ivan Vianney i pru- 
ži kiparu ruku. 

DESETORICA U JEDNOM ODJELU VAGONA 
1856. 


Osobni vlak Pariz-Lyon jurio je Bourgogneom, o- 
basjan ljetnim suncem. Visine brda C8te d'Or iščezavale 
su u lakoj magli, a pokaza se milovidno dolina Saone. 

»Ovogodišnje vino bit će, zacijelo, dobro godište«, 
reče trgovac vinom Chenille kupcu, gospodinu prosijedih 
vlasi. 

»Sunce je vinogradarima dobrostivol« 

»Dao Bog, da tako bude!« povladi novinar Segouri- 
er, koji je sjedio njemu nasuprot, te sklopi novine iza 
kojih se već satima ušančio. »Ima već deset godina ot- 
kako nismo imali ništa dobro.« 

»Imate pravol« odobri trgovac živo i poče, radostan 
što je našao druga za razgovor, nadaleko i široko govo- 
riti o jepotama Cote d'Or i Charollaite; zatim o rizlingu, 
silvanou i tramincu; o bolestima grožđa, o filokseri i 
oidiumu, te se, međutim, nije moglo naslutiti kad će 
završiti to predavanje. 

Novinar Segourier, koji je neko vrijeme slušao, iz- 
gubi pomalo zanimanje za taj predmet te se htio rado 
opet zadupsti u svoje novine, ali se bojao da ne bi pos- 

tao neuljdan i poče, dok je onaj drugi dalje govorio, 
promatrati svoje suputnike u odjeljenju. Bio tu neki 
svećenik, stariji, dostojanstven gospodin u svećeničkom 
odijelu i molio časoslov; njemu nasuprot sjedjela dama 
u cmini i neprestano gledala kroz prozor ukočenim pog- 
ledom, premda ju je isto tako malo zanimala okolica kao 
i njezini suputnici. Bit će da je časnička udovica, tako 
je mislio novinar. Možda je izgubila muža u krimskom 
ratu. Njega bi više zanimao razgovor s njom, nego da 
sluša dosadne trgovačke brbljanije. 

Zatim je tu bila gospođa, odjevena po najnovijoj 
modi, s dva živahna dječaka od jedno šest i deset godi- 
na. Neka je gospođica srednje dobi neprestano kašljuca- 
la, a u čipkastom rupčiću kojim je pritiskala usta otkri 
Segourier male krvave mrlje. Očito je jadnica bolovala 
od sušice. Konačno je tu bila žena seljački obučena ko- 
ja je putovala sa svojom kćerkom, slijepom djevojči- 
com, te joj od vremena do vremena šapnula nekoliko 
utješnih riječi. 

Upravo je svećenik prekriživši se zaklonio brevijar i 
pogledao na sat. 

»Oprostite, velečasni«, nagovori ga dama u crmini. 
»Hoćemo li skoro doći u Lyon?« 

»Još imamo dobar sat«, odgovori svećenik. »Sad 
ćemo brzo u Macon gdje ćemo se kratko zaustaviti. On- 
da vozi vlak skroz sve do Villefranchea, a odanle nema 
više daleko do Lyona.« 

»Ja ne poznam Lyon«, nastavi gospođa oklijevajući. 
»Najavila sam se za hotel d'Angleterre. Hoću li na ko- 
lodvoru dobiti kojeg nosača?« 

»Sigurno, milostiva«, odvrati svećenik prijazno. »I 
ja ću izaći u Villefrancheu.« 

»Ja poznam taj hotel«, uvjeravao gospodin Segouri- 
er uslužno. »On se nalazi na trgu Carnot, posve blizu 


kolodvora. Ja vas mogu onamo odvesti ako dopustite, jer 
i ja idem onamo.« 

»Kad je zgrada kraj kolodvora, već ću je naći«, 
odgovori gospođa nekako odbijajući ponudu. 

»Ali kako to da se brzi vlak zaustavlja u Villefran- 
cheu? Pa to mjesto nije tako važno!« 

»O, to je poznato mjetso za trgovinu vinom«, hvalio 
je onaj debeli gospodin. 

»Od Villefranchea idu poštanska kola za Ars«, reče 
svećenik. 

»U Ars?« trgnu dama ramenima. »Kakvo je to mjes- 
to?« 

»Zar vi doista još ništa niste čuli o Arsu i njegovu 
svetom župniku ?« začudi se novinar. »Ars je postao naj- 
posjećenije proštenište u Francuskoj. To je nepojmljivo 
što praznovjerni ljudi znadu pričati o tom selu!« 

»Praznovjerje?« namršti svećenik čelo. 

»Neću, velečasni, da vas uvrijedim«, odgovori novi- 
nar smiješeći se. »Ali vi kao naobražen čovjek nećete 
ipak htjeti tvrditi da su čudesne priče koje se o Arsu 
okolo pričaju istinite.« 

»Ja sam sam svojim očima vidio kako je jedan 
hromi naglo ozdravio i počeo sa svojim štakama poska- 
kivati. Onda kako je gluhi opet pročuo, a jedna slijepa 
progledala.« 

»No, ta tobožnja čudesa mogla su biti odglumljena«, 
nasmiješi se žumalist. »Naravski, ne bih htio posumnjati 
o župnikovu poštenju kojemu je car podijelo križ Legije 
časti. Ipak bi mogli neodgovorni elementi, koji su se, 
tobože, pričinili bolesnicima, šalu zbijaju sa starcem.- 

»Ja pače poznam jedan slučaj gdje se tako nešto 
dogodilo«, odgovori gospodin Guillaumet, poglavar reda 
Bezgrešnog Začeća iz Saint Diziera. »No Vianney je od- 
mah pregledao varalicu, koji se pričinio, hromim 

te ga ukorio. All slučajevi o kojima sam govorio ispi- 
tani su točno od liječnika. Tu se kao i u mnogim dru- 
gim slučajevima radi bez sumnje o čudacima.« 

Novinar samo slegnu ramenima. 

»Vi ste zbilja doživjeli da su bolesnici ozdravili?t« 
upita majka slijepe djevojčice veoma uzrujano, a i su- 
šičava dignu glavu. 

»Da, ja sam to vidio svojim očima.« 

»Onda ima nade i za to moje jadno dijete? Vi mo- 
rate, naime, znati da je moja kćerka izgubila očni vid 
zbog upale moždane opne.« 

»Imajte samo pouzdanje, veliko pouzdanje«, odgo- 
vori svećenik ozbiljno. 

»Dijete moje, jesi i čulo?« pomiluje žena svoju 
kćerkicu. »Jesi li čula? To je svećenik koji je sada govo- 
rio. O, kad bi opet progledala! Bože moj! Bože mojl« 

»Zar to nije okrutno davati jadnoj ženi nadu koja 
se sigurno neće ispuniti?« prigovori Segourier svećeniku. 

»Odakle znate tako točno da se ona neće ispuniti?« 
upita svećenik. »Ne znam koji vas poslovi čekaju u 
Lyonu, gospodine, ali ako imate vremena, savjetujem 
vam da odete u Ars. Nije to daleko od Lyona. Možda 
ćete naći još mjesta u jednom od svratišta.« 

»Nakon svega toga, velečasni, što ste rekli, htjela 
bih ipak posjetiti Ars i vidjeti župnika«, reče dama u 
cmini. 

»Ja putujem da malo odahnem, i nemam, zapravo, 
stalnog cilja. Možda će mi se taj dalji put isplatiti.« 

»Koliko ima u Arsu svratišta?« upita trgovac vi- 
nom. 
»Mislim da ih ima pet«, odgovori Guillaumet. »Sa- 
mo prošle godine su otvorene tri nove kuće.« 

»BEto i za me razloga da odem u Ars«, nasmiješi se 
zadovoljno trgovac. 


»I mi putujemo u Ars«, hvalio se šestogodišnji ma- 
lišan. »Mi hoćemo da župnika nešto sasvim važno pi- 
tamo, moj brat i ja.« 

»Djeca neka šute dok stariji govore«, ukori mati 
smiješeći se svog sinčića koji se pravio tako važnim. 

»Ali to je ipak istina!« 

»Da, istina je to«, primijeti žena obrativši se suput- 
nicima. »Čula sam da župnik Vianney znade dobro sav- 
jetovati u važrtim stvarima.« 

»Imate pravo«, odobri svećenik. »To je sasvim čud- 
na stvar kako on gleda u srca, a kadikad on gleda «i- 
gurno i u budućnost.« 

»Ta to postaje sve više romantički«, nasmiješi se 
novinar. »Dobro, dakle, i ja idem u Ars.« 

I tako se dogodi da su svi putnici toga odjeljenja 
ostavili vlak u Villefrancheu i uspeli se u poštanska 
kola koja su stajala kod kolodvora. Osim žuto obojenih 
kola, na kojima je Robert Pertinand veselo u rog tru- 
bio, čekao je još niz drugih kola i kočijaša na putnike, 
pa ipak nisu svi mogli naći mjesta. 

»Mi smo vam lijepu sobu rezervirali«, reče mladi 
kočijaš svećeniku. 

»Ja bih je ipak ustupio ovoj gospođi“, pokaže gos- 
podin Guillaumet na damu u amini. »Ja ću već naći 
konačište kod kojeg subrata negdje u susjedstvu.« 

»Možda će se i za gospodina naći mjesta«, odvrati 
Pertinand. 

Putem prestignu poštanska kola svu silu hodočas- 
nika koji su pošli pješke na put. Eno jednog bogalja sa 
štakama. Pokraj njega vukla žena kolica s dječakom 
koji očito nije mogao ići pješke. Što su se više pribli- 
žavali Arsu, to veća bivala je povorka proštenjara. 

»Zar se tako nešto još događa u devetnaestom sto- 
ljeću!« čudio se Segourier. 

»Vrijeme je toplo, bit će ljudi žedni«, ustanovi vi- 
nar zadovoljno, i već je u duhu naslutio velike naru- 
džbe. 

U samom selu vladala velika gužva, a poštanskim 
je kolima bilo teško progurati se sve do »Mi 
Samaritanca« gdje su se zaustavila. 

Upravo su toga dana neki hodočasnici prije vremena 
napustili svoje sobe tako te su osim župnika i dame u 
crnini još našli mjesta i vinar i žurnalista. Sušičava se 
gospođica smjesti kod Marije Ricotier, a ostali suputnici 
nađu konak kod mještana. 

Vinar je odmah želio govoriti s gostioničarom. I 
doista, Franjo Pertinand naruči veću količinu vina. No 
kad je trgovac preporučio svoj izvrsni konjak, odbije 
to svratištar smiješeći se, jer da se ni u jednoj arskoj 
gostionici ne toče žestoka pića. 

Novinar se našao u svom elementu. Nadao se da 
će sastaviti lijep izvještaj, te je svukuda zalazio sa svo- 
jom olovkom i bilježnicom da joj priopći svoje utiske. 
Franjo Pertinand, kojega je namjeravao ispitati, uputi 
ga na svog starog oca koji je zguren od uloga ležao u 
svom naslonjaču. 

»On će vam znati mnogo toga ispričati iz prvih 
župnikovih dana«, uvjeravao ga je. 

Gostioničar rado udovolji novinarevoj želji. Stane 
mu pričati o žilavoj borbi koju je u prvim godinama 
vodio svećenik sa svojim stadom, kad su gotovo svi bili 
proti njemu, a prije svega su se protivili gostioničari. 

»Mi smo mislili da će nas on sasvim upropastiti, ali 
sad nam je sve to donijelo blagoslov.« 

»Mislite li zaista da župnik čini čudesa?« zapita 
Segourier. 

»Svakako, to je već odavno dokazano da se u Arsu 
događaju čudesa«, odgovori starac. »Samo župnik tvrdi 

da ih tvori sveta Filomena. No on je sigurno odveć skro- 
man da ih sebi pripiše.« 

»Ali čini se da na vama nije očito još učinio čudo?« 

»Ako mislite na moje zgrčene udove, onda vam 
moram dati pravo. No ako mislite na čudesa koja ostaju 
nevidljiva, onda se varate. Blagoslov koji je sišao na 
mene i na moju obitelj doista je čudo, a i drugo još, o 
čemu nije dobro govoriti. Ali najveće je čudo župnik 
sam.« 

»Župnik — čudo?« 

»Da! Ili zar se dade to naravnim načinom protuma- 
čiti da može čovjek, koji jedva što jede, gotovo nikako 
nespava te čini najtežu pokoru, sa sedamdeset godina još 
izdržati dnevno u ispovjedaonici šesnaest do osamnaest 
sati? Zar mislite da to nije čudo?« 

»Gospođa Duprez, to je ona dama u crnini, povuče, 
se umorna od puta rano u svoju sobu. Nju je mučila 
teška bol te joj nije dala mira. Liječnici su joj naredili 
odulje putovanje da ne misli toliko na svoj jad. No nije 
se mogla otresti misli koje su je mučile. Ode prozoru 
i stane promatrati uličnu vrevu. 

Kakovi su to ljudi što stotinama dolaze u Ars? Si- 
gurno ima među njima i takovih koje je dovela ovamo 
dokona radoznalnost. Ali većina ih je imala teške brige 
i nevolje: bogalji sa štakama, slijepi, kljasti; koji traže 
utjehu, koji se ćute ostavljeni, ljudi na rubu groba i 
kraj ponora očajanja. Njih je dovela u Ars posljednja 
nada. Hoće li im siromašni, mali seoski župnik donijeti 
svjetla u tim skrajnjim časovma bijede? 

Bi li ae i ona njemu povjerila u svojoj nevolji? Ka- 
ko bi je on mogao istrgnuti iz pandža mrke noći, koje 
gve nemilosrdnije posižu za njenim srcem? 

Dugo je trebalo dok je na arskim ulicama zavlada- 
la tišina. Do u mrklu noć hodali su hodočasnici amo-ta- 

mo; sigurno mnogi traže još uvijek konačište. Na koncu 
će morati vani prenoćiti ili poći u obližnja mjesta. 

U isti sat, upravo je otkucalo na tornju jedanaest, 
ostavi Ivan Vianney svoju ispovjedaonicu i dovuče se 
do svoje mile svetice da je posljednji put pozdravi. 

Premda se je jedva mogao uspravno držati, klekne 
na kameni pod a da se nije podupirao, te je dugo mo- 
lio. Govorio bi maloj mučenici uvijek sasvim posebnim, 
pouzdanim načinom; govorio joj kao veliki brat svojoj 
maloj sestri, ili čak kao otac svojem ludom djetetu. 


»Ipak je malo previše bilo, Filomeno, što si radila 
posljednje vrijeme«, predbacivao je Vianney. »Nemam 
ništa protiv toga da liječiš bolesnike. No koliko sam ti 
puta već govorio da to činiš drugdje, a ne tu u Arsu! 
To samo pobuđuje udivljenje pa mene, starca, svagdje 
smatraju za čudotvorca. Ograniči se u Arsu samo na 
čuda u duši! Hoćeš li mi to obećati? Ja, tvoj župnik, 
zapovijedam ti tol« 

Zar se nije mala svetica malo nasmiješila u svojem 
nebeskom miru? 

Iste noći probude kapelana Toccaniera. Marija Ri- 
cotier zvala ga da providi bolesnicu. Gospođa koja je 
našla konak kod nje počela je bacati krv. Očito je su- 
šičava u velikom stupnju. 

Velikim očima pogleda Eleonora Cambert svećenika 
koji je, noseći Presveto, unišao u sobu. Samrtno blije- 
dilo bilo joj na licu, a disala je teško. 

S dubokom pobožnošću primi svete sakramente. 
Kad joj je Toccanier dao posljednji blagoslov, zadrža 
ga jedan časak i šapne: 

»Hoćete li biti tako dobri te priopćiti župniku moje 
stanje? Možda...t« 


»Ljubav vas Božja drži u svojim rukama«, odgo- 
vori kapelan. »Kako Bog hoće, tako će se dogoditi. No 
ja ću župniku o vama govoriti.« 

Bilo već kasno ujutro kad je gospođa Duprez, koja 
je pola noći probdjela, ustala. U blagovaoni nađe abbć 
Guiliaumeta koji je upravo odslužio svetu Misu u kapeli- 
ci »Providnosti«. 

»Htjela bih govoriti sa župnikom Vianneyem«, reče 
dama. +Močžete li mi u tom pomoći?« 

»To će biti teško ovog sata«, odgovori svećenik 
.Župnik sjedi u ispovjedaonici od jedan sat u noći. U 
6 sati je služio svetu Misu, a onda je opet otišao pokor- 
nicima. U jedanaest će sati održati svoju katehezu. Ne 
znam hoćemo li još naći mjesta u crkvi. Ipak možemo 
pokušati. Točno u dvanaest sati ide župnik kući da uz- 
me nešto okrepe. Možda će nam uspjeti da s njim poraz- 
govorimo par riječi. No to će teško biti, tolika je nava- 
la hodočasnika.« 

»Da li bih ga mogla naći u ispovjedaonici? Što mu 
imam reći, to mogu ondje.« 

»Da, ali to je moguće samo ako imate vrlo mnogo 
vremena i vrlo mnogo strpljenja«, nadoda svećenik. 

»Pa kad bih morala čekati nekoliko sati, žrtvovala 
bih rado to vrijeme.« 

»Nekoliko sati? Morali biste već čekati jako mnogo 
sati. Pedeset, šezdeset možda! Ima ih koji su čekali tri, 
četiri dana i noći, dok nije došao red na njih. Drugi se 
opet daju satima zastupati po siromašnim mještanima 
koji im onda čuvaju mjesto u beskonačnom nizu.« 

»Bože moj, zar je to moguće!« začudi se madame 
Duprez. »Ja već vidim da meni nema svrhe čekati.« 

»Ne klonite duhom! U Arsu se događaju čudno- 
vate stvari!« odgovori abbć tajanstveno. 

Na trgu pred crkvom zgrnula se množina hodočas- 
nika koji su svi kušali da još nekako uniđu u crkvu i 
pribivaju svečevu vjeronauku. 

Neki bogalj došao sa štakama i molio je da ga za 
ime Božje puste u crkvu. 

»Vi se sigurno nadate čudu?« upita novinar Segou- 
rier koji je okolo obilazio s bilježnicom u ruci. 

»Mnogi su već u Arsu ozdravili«, odgovori bogalj 
pouzdano. 

Mati koja je svog uzetog sinčića vozila u kolicima 
zaklinjala je ljude da joj dadu mjesta. 

»Vidite moje jadno dijete. On je od bedara dolje 
uzet i ne može ni koraknuti. Možda. .!.!« 

»Sa svojim kolicima svakako ne možete u crkvu«, 
odgovore joj. 

»Majko«, reče osmogodišnji dječak u kolicima. »Tre- 
bala si mi ponijeti par cokula. Kad me svetac ozdravi, 
onda ću morati u čarapama okolo trčati.« 

»Zar ga ne možete nositi?« savjetovali su joj. »Ko- 
lica možete ostaviti vani. U Arsu ih nitko neće ukrasti.« 

»Ne gurajte se takol« poviče debeli trgovac vinom 
kojeg je radoznalost dovela u blizinu crkve. Bio je kao 
zabijen u mnoštvu proštenjara te nije mogao ni napri- 
jed ni nazad. 

»Bit će oluje«, primijeti netko. »Velika je sparina.« 

I doista, nebom su se skupljali crni oblaci. No nit- 
ko nije pokazao želje da ostavi svoje mjesto. Nadali 
su se da će kroz otvorena vrata sveca barem vidjeti, 
ako i neće razumjeti njegovih riječi. 

Negdje na kraju trga stajalo nekoliko gradski obu- 
čene gospode. Jedan od njih je nosio lovačko odijelo i 
vodio svoga psa na uzici. 

»Hoćete li se i vi ispovjediti, monsieur Dorel?« u- 
pita jedan od gospode. 

»To mi nije ni na kraj pameti«, nasmije se lovac. 
»Došao sam da malo pogledam tu komediju. Onda ću 
u lov na divlje patke.« 

»Pokušajmo u crkvu doći kroz sakristiju«, prišap- 
ne abbće Guillaumet gospođi u cmini. 

I doista mu uspije da ih je brat Jeronim, sakris- 
tan, pustio unići. Majka s uzetim djetetom upotrijebi 
tu priliku te se i ona ušulja u sakristiju. Ona je nosila 
svoga sinčića u naručju, a dobni brat propusti je kroz 
stražnja vrata i reče majci da položi sina tik do ispo- 
vjedaonice. 

»Hoće li župnik ovuda proći?« upita žena. 

»Da, prije nego pođe u župni stan. Možda ćete mo- 
ći s njim govoriti nekoliko časaka.« 

Međutim je otkucalo na tornju župne crkve jedana- 
est sati. Vianney izađe iz ispovjedaonice u kapelici krš- 
tenja, uspne se stubama do male propovjedaonice i sjed- 
ne na klupu. Brzo pregleda gusto zbijeno mnoštvo. On- 
da poče govoriti staračkim glasom. Svetac je imao samo 
još malo zubi pa su ga s mukom mogli razumjeti. Oni 
koji su daleko stajali jedva bi ga čuli, ali svečevo lice i 
njegove svijetle oči bile su i za njih dirljiva propovijed. 

Župnik je propovijedao o ljubavi prema Bogu. To 
mu bio najmiliji predmet u starosti. 

»Ta, šta je naše jadno tijelo? Krhka posuda koja 
se razbije kad se je dotakne ruka smrti. Šta je svjet- 
lost očiju? Zar one ne vide na zemlji više trpljenja nego 
sreće? Šta koristi vidjeti kad duša ostaje tamna? Tko ne 
vidi, ne poznaje, a tko ne poznaje, ne ljubi. A tko ne 
ljubi Boga, taj prianja srcem svojim uz zemaljske stva- 
Ti, a ove prolaze poput dima. Kad bi takvome čovjeku 
mogla duša vidjeti, mjesto tjelesnih očiju, upoznala bi 
kako je ništetno sve što ljubi na zemlji. 

Život prolazi. Sreće nestaje. Zdravlje uvene. Mi 
smo svi kao od vjetra tjerani, kao od oluje gonjeni. Sa- 
mo jedan ostaje neprolazan i zaslužuje da ga ljubimo 
svim srcem: Gospodin Bog« 

Među slušateljima stajala pokraj svoje majke sli- 
jepa djevojčica iz onog odjeljenja pariskog vlaka. Podig- 
la je mrtve oči, pa ipak je na njenu licu ležao neki sjaj. 
Sad je opazi župnik, malo stane, a onda će: »Molite, 
molite, djeco moja, ne za svjetlo očiju, nego za svjetlo 
duše! Onda ćete Boga vidjeti i ljubiti ga!« 

Nemir, koji je nastao na ulazu crkvenih vratiju, pre- 
line svećenika. Bogalj, opirući se o štake, gurao se 
kroz svjetinu koja mu se samo oklijevajući uklanjala. 

Vianney bez riječi ostavi propovjedaonicu, progura 
se kroz stotine slušatelja, ode do bogalja i odvede ga 
kroz cijelu crkvu sve do propovjedaonice. 

»Sjeđite tu!« šapne mu. »Tu ima mjesta za vas!« 
I pokaže mu klupu, a on sam stojeći nastavi pouku. 

Kad je otkucalo podne, završi predavanje, izmoli 
Anđeo Gospodnji i prokrči si put do sakristije. 

Dršćući od uzrujanosti stajala gospođa Duprez kod 
vratiju i spusti se nehotice na koljena kad je kraj nje 
prolazio Vianney. Jedan tren pogodi je plavo svjetlo nje- 
govih očiju. 

»Velečasni!« promuca ona. Ali se svetac sagne k 
njoj i šapne: »On je spašen!« Smetena gospođa se uspra- 
vi 


»Šta to velite?« 

»Kažem vam, on je spašen. On se je pokajao izme- 
đu ograde mosta i vode. Majka Božja mu je isprosila 
tu milost.« 

»Odakle vi to znate?« upita žena začuđeno. 

»Ja to znam, kćeri moja! Znam ja! Bilo je to u 
mjesecu svibnju. Malo prije on je s vama pred slikom 

Majke Božje izmolio Zdravomariju. Sjećate li se toga? 
I radi ove Zdravomarije isprosila mu je nebeska Majka 
milost skrušenja i oproštenja. Ali molite se za nj! On 
čeka u čistilištu vašu pomoć!« 

Gospođa opet pade na koljena, pokri lice rukama 
te poče plakati, prvi put iza onog strašnog dana. 

Međutim se svetac okrene majci koja je svoje dijete 
opet uzela u naručaj. 

»Ali taj je dječak prevelik, a da ga nosite«, reče 
smiješeći se. 

»On je sasvim uzet od bokova dolje«, odgovori žena 
dršćući. »Noge ga više ne mogu nositi. Ne može ni ko- 
raka napraviti.« 

»On će to već moći. Imajte samo pouzdanje u 
svetu Filomenu. Ona će pomoći. Kako se zoveš, mališu?« 
upita župnik dječaka. 

»Ivan Marija«, odgovori uzeti. 

»Ta mi imamo ista imena!« 

»On se zove Ivan Marija Dćvoulet«, doda mati i 
pusti dječaka iz ruku. »Eto, vidite, on se ruši. On ne 
može stajati.« 

»Ne, nemojte ga dizati. Hajte s njim svetici!« 

Upirući se o majku, dovuče se mališ kroz mnoštvo 
sve do oltara mučenice gdje oboje kleknu. Dječak je 
klečao, a da ga nije morala majka pridržavati. Dugo je 
tako ustrajao uprtih očiju u sveti lik. Mati je kraj nje- 
ga neprestano plakala i uzalud kušala moliti se. 

Međutim se bogalj dogurao do sakristije. 

»Vi ste već bili nekoliko puta tu, zar ne, prija- 
telju?« nagovori ga župnik. 

»Dakako, bio sam tu, ali nisam bio izliječen«, od- 
govori Karlo Blazy koji je uz štake bespomoćno vukao 
svoje noge. »Ali ovaj put, velečasni, smijem li ovaj put 

odnijeti svoje štake svetoj Filomeni? Recite mi da ili 
ne?« 

»Hajte k njoj«, zapovjedi župnik iza kratkog okli- 
jevanja. 

Bogalj se uspravi, pokuša stati na svoje noge, učini 
teturajući par koraka. A onda podigne u vis štake i 
krikne da je odzvanjalo do u posljednji kutić crkve. 

»Ja sam izliječen! Ja sam izliječeni« poviče te stane 
poskakivati držeći štake u ruci. 

»Ne plešite, molite se«, opomenu župnik. 

Izliječen pade plačući na koljena i poljubi svečevu 
ruku. 

»Zahvalite svetoj Filomeni«, branio se svećenik. 

Dok se Karlo Blazy, držeći štake u rukama, gurao 
kroz zapanjeno mnoštvo, ostavi Ivan Vianney sakristiju 
i pođe preko trga u svoj stan. 

Počela je padati kiša pa su se mnogi hodočasnici 
sklonili. 

Franjo Dorel, lovac iz Villefranchea, zvižnu, upravo 
kad je mimo njega prolazio župnik, svome psu koga 
je na čas pustio s uzice. 

»Gospodine!« reče Vianney ozbiljno. »Imate kras- 
nog psa.« 

»Nego da imam!« povladi lovac ponosno. 

»Bilo bi poželjno kad bi i vaša duša bila isto tako 
lijepa kao što je vaš pas«, doda Vianney. 

»Šta hoćete time reći?« upita Dorel u neprilici. 

»Da ne idete kod takova vremena u lov na patke, 
nego da se ispovjedite.« Krajnje zabezeknut osta lovac 
bez riječi. 

Kad je Vianney htio nastaviti put do župnog stana, 
gurne gospođa Salamon, koja je putovala u istom odje- 
ljenju, svoja dva dječaka pred župnika i zamoli da ih 
blagoslovi. 

»Ti još imaš nešto na srcu?« obrati se župnik dese- 
togodišnjaku koji ga je svojim sjajnim očima gledao pun 
očekivanja. 

»Velečasni, htio bih znati...«, poče dječak. Ali ga 
Vianney prekine smiješeći se: 

»Ti ćeš postati dobar svećenik !« 

»Upravo to sam htio znati«, reče dječak. 

»A ti, mali moj?« upita Vianney šestogodišnjaka. 
»Imaš li i ti nešto na srcu?« 

»Dal« odgovori dječak povjerljivo. »Htio bih znati 
da li da učim ili da se igram?« 

»Igraj se samo, drago dijete! To je za tvoju dob!« 

»Jesi li čula mama?« trijumfirao je mališ. »Moram 
se igrati, rekao je gospodin župnik.« 

Napokon dopre Vianney do svog stana, no kape- 
lan mu priopći da netko čeka na nj. Bila to žena sa 
slijepim djetetom. Dugo je gledao svećenik djevojčicu 
koja je stajala podižući ugasle oči prema njemu. 

Dijete moje!« reče napokon. Ti bi mogla ići k 
svetoj Filomeni i moliti je da te izliječi. Uvjeren sam 
da će ona to učiniti. Ali ja ne znam da li će ti zemaljski 
vid pomoći u nebo doći. No ako ostaneš slijepa, doći 
ćeš sigurno u nebo, a ja ti jamčim da će$ ondje dobili 
lijepo mjesto.« 

Neko se vrijeme mala borila sa samom sobom, a 
onda odgovori junački primivši svećenikovu ruku: »Mo- 
lit ću se svetoj Filomeni da mi pomogne ustrajno pod- 
nositi moje trpljenje.« 

Vianney položi ruke na glavu djevojčice i blagoslo- 
vi je uz suze. 

Plačući odvede majka svoje dijete. 

»Eto, vidite, ona nije ozdravila«, šapne novinar 
Segourier trgovcu vinom. »Nema ništa od čudesa u 
Arsu.« 

»AH onaj bogalj što je poskakivao držeći u ruci 
svoje štake?« prigovori gospodin Chenille. 

»Tko zna kakva se prijevara sakriva iza toga! I 
zdrav može trčati sa štakama. No pođimo, čini se, 
nastat će prolom oblaka.« 

Još uvijek je klečao uzeti dječak pokraj svoje maj- 
ke pred oltarom svete Filomene. Napokon se prekriži, 
pogleda majku i progovori: 

»Gladan sam!« 

»Dobro, sinko«, uzdahne majka. »Iznijet ću te.« 

»Ali ja mogu hodati!« usprotivi se dječak i uspravi 
se. »Ja mogu hodatil« I načini par koračaja a da se 
nije podupirao ni o što. 

»Cudol« zavapi mati i pograbi se za srce. Svake 
je kapi krvi nestalo s njezina lica te se činilo kao da 
će se srušiti. 

»Dođi, mama!l« navaljivao mališ. »Ali šta ti je? 
Nasloni se na me!« 

Tada žena krikne. 

»Čudo, čudo!« poviču ljudi koji su stajali u blizini. 
I brzo se orilo čitavom crkvom: »Čudo! Jedno dijete je 
ozdravilo.« 

Nekoliko je muškaraca htjelo dječaka dići na ra- 
mena i iznijeti iz crkve, ali se dječak uporno branio. 

»Pa ja mogu sam ići. Sasvim sam! Jao kiša pljuštil« 
reče razočarano kad je došao do crkvenih vratiju. »Eto, 
mama, nisam 1! ti rekao kod kuće da kupiš par cokula? 
Sad moram u čarapama ići po kiši.« 

»Nedaleko je dućan s drvenim cipelama!« vikne net- 
ko od onih što su okolo stajali. »Dođi, mali, ja ću te ona- 
mo odnijeti.« 

»Ne, ja ću ga još jedanput nositi«, zamoli majka 
uz suze. 

»Ali svakako posljednji put«, doda dječak. Kad je 
ozdravljeni mališ izašao iz trgovine u novim cokulama, 
presta naglo kiša a sunce proviri iza rastrganih obla- 
ka. U sjaju sunca skakao je dječak po ulici kličući od 
veselja. 

Premda su u Arsu već bili navikli na čudesa, ipak 
je ozdravljenje tog mališana pobudilo posebno udivlje- 
nje. Sa svih su strana okruživali majku i dijete. Po 
stoti put je mati morala ljude uvjeravati da je osmo- 
godišnjak doista bio uzet i da je sada ozdravio. 

»Ima tu dosta ljudi iz Saint-Romaina koji godinama 
već znadu za bolest moga djeteta«, odgovarala sretna 
majka. I doista, mnogi od njenih suseljana, koji su po- 
put nje boravili u Arsu, mogli su čudo potvrditi. 

Malom su Ivanu Mariji već bila dodijala neprestana 
ispitivanja. 

»I sami vidite da mogu trčati«, odgovori napokon. 
»A sada me pustite! Hoću da s drugom djecom skačem.« 

Vijest o ozdravljenju bogalja i uzetog djeteta dođe 
i:u bolesničku sobu u kući Marije Riootier. 

»Hoće li on i meni pomoći ?« upita sušičava bolesnica 
koja je smrtno blijeda ležala u postelji. 

. »On je nedavno ozdravio na plućima bolesnu časnu 
sestru Doroteju iz »Providnosti« u Vitteauxu«, vdgo- 
vori prijazno gostoprimka. »Liječnici su je već hili na- 
pustili, no ona je otišla iz Arsa sasvim izliječena.« 

»Kad bi se i na meni dogodilo čudo!« uzdisala bo- 
lesnica. »Kad bi on došao i položio ruku na me!« 

»Kako Bog hoće!« doda Marija Ricotier. »Stavite 
se posve u Božje ruke!« 

Neprestano je Eleonora Cambert gledala prema vra- 
tima, a kad su se ona napokon otvorila, nije to bio 
župnik što je stupio preko praga, nego kapelan Tocca- 
nier. 

»Jeste li mu rekli?« upita bolesnica malo se uspra- 
vivši. 

»Da, ja sam mu točno opisao vaše stanje«, potvr- 
di kapelan. 

»A on? Šta je on rekao?« 

»On je odgovorio: Gospođa za koju molite, Bogu 
je ugodna. Križ je na pravim ramenima. On će za nju 
biti ljestve u nebo.« 

Bolesnica pade natrag u jastuke, oči je imala dugo 
Zatvorene. Napokon pogleda svećenika svojim odi vru- 
ćice svijetlim očima te će: 

»Hvala vam za ovu vijest. Neka bude volja Božja!« 

U duši gospođe Duprez nastane neka tajanstvena 
promjena otkako je izašla iz sakristije. Dosad je u 
svojoj boli bila kao okamenjena i rišta je nije zanimalo 
što se oko nje zbivalo, a sada oćuti u srcu duboki mir 
i češće prođe čak i smiješak njezinim blijedim licem. 

»Sutra se opet vraćam u Pariz«, reče ona svećeniku 
Guillametu navečer toga dana. »U Arsu sam našla ono 
što sam svagdje uzalud tražila, mir srca.« 

»Nije li možda indiskretno ako upitam što je uz- 
rok te promjene u vama?«, upita svećenik. »Cuo sam 
neke riječi što ih je Vianney vama rekao, ali nisam im 
shvatio smisao.« 


»To je zapravo duga pripovijest«, odgovori gospođa. 
»Ipak vam mogu najvažnije ispričati u malo riječi. Moj 
je muž bio časnik u francuskoj vojsci. Ali je zbog ne- 
kog prestupka, za koji su ga lažno optužili, bio otpušten 
iz vojske, premda se svojom hrabrosti bio istakao u 
bitkama oko Sebastopola, te bio odlikovan. U svojoj 
zdvojnosti odluči učiniti kraj svome životu te je skočio 
s mosta u Seinu. Ja sam bila posve slomljena kad su 
me doveli do njegova mrtvog tijela, jer sam morala dr- 

Došlo je to poput lavine na selo. Na stotine gura- 
li se hodočasnici iz Francuske i susjednih zemalja us- 

svojih grijeha u ponor milosrđa, u srce starine župni- 


Nebeski su glazbenici izvodili svoje proljetne kon- 
certe na rascvjetalim granama; dolazilo ljeto sa svojim 
sjajem; jesen bacala plodove ljudima u krilo; zimski 


nie iza koje je morao ustrajati kao zarobljenik Božji 

i grešnika, bez milosrđa i štednje, napola ugušen za 
vrijeme sparine, a ukočen od zime za vrijeme nemile 
studeni. 


Cesto bi ga spopala nagla vrtoglavica pa bi padao 


AH prvi sat novog dana našao bi ga ponovo u nje- 
govwu zatvoru, a hodočasnici bi opet navaljivali. Vianney 
se borio s grijehom kao s nekom nemani koja je na nj 


Kadikad bi njegova riječ, da spali strast sve do kori- 
jena, prodrla u dušu poput užarenog željeza. Zahtijevao 
bi od pokornika ne samo da se odlučno okani grijeha, 
nego da se i posve okani bližnje grešne prigode. Jednoj 
otmjeno obučenoj dami, u koje je u srcu otkrio sjetilnost, 
zabrani vratiti se u Pariz. Nekom je mladiću, koji se iz 
ljudskog obzira bojao javno priznavati svoju vjeru, na- 
ložio za pokoru da pribiva tijelovskoj procesiji. 

»Vi morate ići neposredno iza neba«, zapovjedi on 
strašljivcu kojemu je već i pomisao na to tjerala znoj 
na lice. 

Bilo je slučajeva kad bi Vianney mogao dati odrje- 
šenje samo uz veliki pridržaj. 

»Jadno moje dijete«, rekao bi onda, »vi nemate pra- 
Ng mein ee i orj Ali ja ću 

izvršiti pokoru na koju se vi ne možete odlučiti.« 

o El ja ooda navećer na smet umoran dokso kući 
pograbio bi bič te se za onog grečnika oštro bičevao. 

Već dugo vremena nije mogao Vianney ispovjediti 
sve hodočasnike. Nekoliko svećenika mu je pomagalo u 
susjednim kapelicama i crkvama, ali je ipak većina pro- 
štenjara žrtvovala sate, dane i noći da svoje arce istrese 
pred velikog i svetog svećenika. Teret sa svojih duša 
ostavili bi u sumraku kapelice sv. Ivana ili sakristije, a 
ponijeli sa sobom natrag dobiveni mir duše. No Vianney- 
eva je duša bila često puna duboke žalosti kad se, na- 
pokon, dovukao kući jedan ili dva sata prije ponoći. 

»Grešnici me ne puštaju«, potuži se jednog dana bra- 
tu Atanaziju koga je bio k sebi dozvao. »Ja sam zarob- 
ljenik svoje ispovjedaonice. O Bože, gdje li je ona draga 
samoća za kojom sam čitav svoj život čeznuol« 

Vjerni ga redovnik pogleda nepovjerijivo. Vianney 
oćutje pogled i odgovori smiješeći se: »Ne, ne, prijatelju, 
nemajte brige! Ja ne mislim više na bijeg. Nego, ja sam 

vas pozvao da mi napišete jedno pismo. Moje ruke tako 
dršću te jedva mogu pero držati. « 

»Na koga da adresiram?« upita brat Atanazije. 

»Na preuzvišenog gospodina biskupa de Langeleriea, 
našeg novog natpastira. Pišite! Vaša Preuzvišenosti! Ja 
sam sve slabiji. Moram jedan dio noći provesti na sto- 
lici, a u jednom jedinom satu ustati tri do četiri puta. 
U ispovjedaonici mi se često tako smrači te kroz neko 
vrijeme ne znam za se. Zbog svojih bolesti i svoje sta- 
rosti htio bih se zauvijek odreći Arsa. Ja se uvelike na- 
dam da će mi Vaša Preuzvišenost udijeliti milost za ko- 
ju molim. Vi znate dobro da sam samo jadni ignorant. 
Tako misli čitav svijet... .« 

Oklijevajući pruži Atanazije župniku pismo. Drhta- 
vom rukom stavi svećenik svoj potpis: 


»Ivan Marija Vianney, 
siromašni, nesretni arski župnik« 


»Ja ću jako srdačno moliti našu dragu Gospu od La 
Salettea da vam biskup ne ispuni želje«, primijeti brat. 

»Naša draga Gospa od La Salettea«, ponovi Vianney 
umornim glasom. »Kad bih ja samo znao da li se ona 
doista ukazala djecil« 

»Šta, vi još uvijek sumnjate o tome?« upita Atana- 
zije začuđeno. 

»Neka vas to ništa ne smeta«, odvrati župnik bolno. 
»Vi znate da sam neznalica, glup, lud čovjek koji sum- 
nja gdje ne bi trebalo sumnjati, svakako ne iza kako je 
papa progovorio. Ali ja se svaki dan molim dragoj Maj- 
dl Božjoj da oduzme od mene ovu mučnu nesigurnost, jer 
mene jako muči misao da bih je mogao rastužiti svojim 
sumnjama.« 


»Vi ste čuli, velečasni, o Lourdesu gdje se Majka 
Božja djevojčici Bernardici isto tako ukazala kao i dje- 
ci u La Saletteu?« 

»O tome još nije ništa odlučeno. Ne valja prenaglo 
guditi.« Vianney se digne i stane nemirno šetati po sobi. 
»Kad bih samo znao da li mogu vjerovati onom malom 
Maksiminu«, uzdisao je. 

+Možda bi dobro bilo da izmolite jedan znak od Maj- 
ke Božje?« savjetovao redovnik. 

»Znak? Da, to bi bilo dobro«, povladi župnik ži- 
vahno. »O, ja znam za jedan znak! Molit ću Našu Gospu 
Lasaletsku da skloni biskupa te ispuni želju moga srca. 
Ako mi tada dozvoli da odem iz Arsa, onda ću vjerovati 


u e.« 

»Ne, nipoštol« odgovori Atanazije brzo. »To ne ide, 
jer ja ću moliti Majku Božju Lasaletsku za ono što je 
upravo tome protivno.« 

»Pa ja ću već nešto drugo naći«, uzdahnu Vianney. 
»Nego, hajte spavati. Već je blizu ponoć.« 

»Evo tu je još pošta koja na vas čeka da je sredite«, 
reče brat pokazujući na hrpu 

»Vetina pisama putuje u peć ili u koš«, odgovori 
župnik kojemu su bila već dodijala laskava pisma. »Idite 
spavati.« 

Kad je Atanazije otišao, Vianney je još dugo hodao 
po sobi. Razne su ga brige zaokupile. Još su dva tjedna 
do martinja kad je morao za trideset siromašnih 


nog roka! Da, to neka bude onaj znak za koji će moliti. 
Onda će znati da se Gospa doista ukazala! 


Vianney je tako bio zabavljen svojim mislima te 
nije ni opazio kako svjetiljka gori sve slabije. Konačno 


posljednji put bljesne i onda se ute. Župnik potraži 
svijeću, napipa komad papira sa stola, zapali ga na vat- 
ri u peći i užeže svijeću. Ostatak papira baci u pepeonik. 

U svjetlu svijeće izvadi iz jednog pretinca sliku 
Lasaletske Gospe te je dugo promatrao. 

»Pribavi mi novaca, i to će mi biti znak da si se do- 
ista ukazala«, molio je usrdno. 

Kad je slijedećeg podneva došao u župni stan, reče 
mu Katarina Lassagne pošto mu je donijela jelo: »Vele- 
časni, nešto sam jutros našla u pepeonikul« I pokaza mu 
ostatak pougljenog pisma. 

»0, to nije važno! Ja sam njime sinoć zapalio svijeću 
jer se je svjetiljka bila utrnmula!« odgovori Vianney ne- 
hajno. »Sigurno je izgorjelo kakovo besmisleno laskanie 
koje nije ništa drugo ni zaslužilo.« 

»Ali je s pismom još nešto izgorjelo«, reče Katarina. 
»Pogledajte. U pismu se nalazila novčanica. Još je ko- 
mladić ostao. Na njemu stoji: 500 franaka. Sve je drugo 
izgorjelo.« 

»O, moj Bože, upravo sada, kad treba da platim za- 
kupninu, morao je taj novac izgorjeti«, jaukao je župnik. 
»Zlo je to, zlo! Ali nije to tako zlo kao kad bih bio učinio 
i najmanji laki grijeh. Tako sam, eto, načinio skupi pe- 
peo«, primijeti smiješeći se i promatrajući jadni ostatak 
velike novčanice. 

Kimajući glavom ode Katarina iz sobe. Vianney po- 
če otvarati poštu, preleti nekoliko pisama te ih baci u 
koš, a da ih nije pročitao do kraja. Bile su to samo rije- 
či štovanja i divljenja. 

»Lude brbljartjel« promrsi. »A ono jedino pismo, u 
kojem je novac bio, morao sam spaliti.« 

Sve je bliže dolazila svetkovina svetog Martina, do 
koje se morala isplatiti zakupnina. No sve je bilo kao 
začarano. Ma koliko pisama župnik otvarao, nije se u 


njima našla ni najmanja svotica, a i, inače, izostali su 
običajni milodari hodočasnika. 

»Sad nam može pomoći samo Naša draga Gospa od 
La Salettea«, uzdisao je navečer 10. studenog. Dođuše, 
on je mogao zamoliti grofa, načelnika Arsa, za pomoć, 
ili grofa Cibeina koji mu je ponovo pomogao, ali se od- 
već pouzdao u Majku Božju te stoga nije ni mislio da 
se obrati drugima. 

U podne na svetkovinu sv. Martina poče žurno ot- 
varati pisma koja su ležala na stolu, ali jedno je za 
drvgim zgužvao i bacio u koš. 

Posljednje bilo pismo iz Belleya, u kojem mu biskup 
riječima iskrenog sažaljevanja javlja da mu radi bes- 
mrtnih duša ne može nikako dati dozvolu da napusti 
Ars. 

»Dakle, opet ništa!« uzdisao Vianney. »Nema pre- 
mještenja, nema novaca! Kad bih samo znao tko će mi 
pomoći u toj stisci.« 

Umorno se digne da se vrati svojim pokornicima, 
kad opazi na podu pismo koje mu je sigurno nehotice 
ispalo iz ruku. Nije na njemu stajalo tko šalje, ali se 
jasno vidio poštanski žig. 

»La Salette«, pročita Vianney i drhtavom rukom 
otvori list. U njemu nije ništa drugo bilo do li paketić 
novčanica, a kad ih je svećenik izbrojio, bila je točno 
svota od 750 franaka. Tronuto stavi novčanice na stol 
i zagleda se u njih kao u nebesko čudo. 

»Eto znakal« progovori drhtavim usnama. »To je 
znak Naše drage Gospe Lasaletske.« Onda dozva Kata- 
rinu Lassagne i reče veselo: 

»Sada znam da se Majka Božja doista ukazala. Ona 
mi je dala znak za koji sam je molio.« I pokaza novča- 
nice. »Sad možemo platiti zakupninu.« Onda ode žumo 


u sobu te postavi Gospinu sliku na ono mjesto s kojega 
ju je uklonio prije osam godina. 

Težak, velik teret spao je s njegove duše, a u nj uđe 
radost i mir. 

Navečer istoga dana dođe Magdalena Mandy-Scipiot 
i javi Vianneyu da joj je mati teško oboljela. 

»Htjela bih je posvetiti Našoj dragoj Gospi od La 
Salettea te je zamoliti da bolesnicu ozdravi. Smijem li 
to učiniti?« 

»Dakakol« odgovori svećenik. Samo je posvetite!« 

»A vjerujete li u La Salette i u ukazanja?« 

»Da, sada čvrsto vjerujem u to«, odgovori Vianney 
oduševljeno. 

Opet je nadošla nemilosrdna zima sa snijegom i 
mrazom. Vianney je strašno trpio od kašlja koji ga je 
sve jače mučio. 

Nemirno se okretao u znoju na svom jadnom leža- 
ju, te je jedva našao par časova za slabi san. Ipak bi se 
uvijek budio brzo iza ponoći, oteturao u crkvu te se opet 
primio velikog djela svoga milosrđa. 

»Morate se štedjeti«, savjetovao ga njegov stari pri- 
jatelj, načelnik grof Garets, no Vianney bi potresao gla- 
vom i odgovorio: 

»Ludorije! Za me će se već pobrinuti dragi Bog.« 

Jedne je noći na putu u crkvu više puta posrnuo, 
ali se opet podigao, i nije mirovao dok se nije zasopljen 
domogao ispovjedaonice. 

»Jao, grešnici će mene, jadnog grešnika, konačno u- 
ništiti«, potuži se svome kapelanu Toccanieru kad se 
vratio u stan posve klonuo. 

»Morate gi dati više mira«, opominjao ga mladi sve- 
ćenik. »Dajte da i ja i moja subraća nešto radimo.« 


»Ne, nipošto!« protuslovio Vianney žestoko. »Dokle 
god sam ja u Arsu, pripadam Bogu i grešnicima.« 

»A kad bi vam dragi Bog dao da možete birati: ili 
odmah otići u nebo ili ovdje, kako sada činite, nadalje 
raditi oko obraćenja grešnika, što biste izabrali?« 

»Ja bih tu ostao«, odgovori župnik iza kratkog raz- 
mišljanja. 

»Ali, moj oče, u nebu su sveci tako sretni. Nema za 
njih više muke ni napasti.« 

»Da«, reče smiješeći se Vianney, »sveci su jako sretni, 
ali oni su glavničari. Oni su, doduše, junački djelovali, 
jer Bog kazni lijenost i nagrađuje samo rad. No oni sa- 
da ne mogu više pridobivati duše za Boga kao što mi 
možemo radom i trpljenjem.« 

»Kad bi vas Bog ovdje na zemlji ostavio sve do 
svršetka svijeta, tada bi imali pred sobom još dobar dio 
vremena, onda sigurno ne biste više ustajali tako rano 
da idete u crkvu?« 

*O, prijatelju, ja bih uvijek ustajao o ponoći. Nije 
to umornost što me plaši. Ja bih bio najsretniji svećenik 
kad me ne bi plašila misao da moram stupiti pred sudač- 
ko prijestolje Božje kao župnik.« 

Starcu udare suze na oči. 

»Samo stoga sam uvijek tako čeznuo za samoćom«, 
doda on tiho. 

Bilo je jedne večeri u veljači 1859. Oko crkve u 
Arsu bjesnila strašna snježna vijavica, a kad se župnik 
u kasno doba vraćao kući, morao se teško podupirati 
o sakristanova ramena, inače bi ga oborio žestoki vjetar. 

»Idem odmah spavati«, oprostio se od brata Jero- 
nima. No čim je došao do svoje sobe, zalupa netko na 
kućna vrata. Vianney pomisli da ga zovu bolesniku te 
siđe niz stube i otvori vrata. 

Bila to neka žena. Vianney podigne svjetiljku i za- 
gleda se uplašeno u izmučeno lice tuđinke koja ga drš- 
ćući od zime zamoli da smije unić. Kad je otresla sni- 
jeg sa odijela, opazi svećenik kako je siromaški odjeve- 
na. Sigurno će to biti prosjakinja koja moli milostinju. 

»Dođite u moju sobu«, pozva Vianney prozeblu že- 
nu dobrostivo i pođe pred njom osvjetljujući stepenice. 
»Doduše, kasno je u noći, ali ovakovu vas ne mogu pus- 
titi. Ne bih znao gdje biste još našli konačište. »Vatra 
se u peći utrnula«, reče zabrinuto. »No čekajte, opet ću 
naložiti peć!« Ne čekajući odgovor siđe brzo u podrum 
i dođe dršćući od napora s naramkom slame i granja. 
No drvo je bilo vlažno te nije htjelo gorjeti. 

»Molim vas, velečasni, ne trudite se toliko«, reče 
tuđinka pošto se malo pribrala. »Ja sam naučena na 
studen. Što molim to je da mi dušu ugrijete s nekoliko 
riječi.« 

Vianney se prene čuvši taj glas. Onda pogleda ta- 
janstvenog gosta bolje i upita: 

»Tko ste vi?« 

»Zar me ne poznajete?« nasmiješi se tuđinka. »Ja 
sam Paulina Jaricot iz Lyona.« 

»Paulina Jaricot?« propenta svećenik uplašeno. »Jes- 
te li došli poštanskim kolima ?« 

»Ne, dolazim iz Lyona pješke. Nemam novaca za 
kočiju.« 

»Vi ste dakle... .?« 

»Da, prosjakinjal« reče Paulina. 

»Ali, vaš je otac bio jedan od najbogatijih tvorniča- 
ra u Lyonu!« 

»Da, a ja sam sada na popisu siromaha naše župe. 
Izgubila sam svu imovinu, Nemam drugo do li ovo što 
nosim na sebi.« 


»Za Boga dragoga! Ja ću vam pomoći«, progovori 
Vianney potresen. 

»Nisam došla radi toga«, odgovori Paulina. »Što mi 
treba to je malo utjehe i ohrabrenja za dušu. Ja dobro 
znam da me je milost Božja učinila prosjakinjom. No 
nije uvijek lako nositi križ bijede. Pomozite mi. velečas- 
ni, da ne klonem!« 

»Mogu vam dati novaca. Imam dobrotvornih prija- 
telja, hodačasnika. . .« 

»Ne, ne, ostavite me u mojoj siromaštini«, branila se 
Paulina. »Neću se izmaći križu što mi ga Bog poklanja. 
Pomozite mi samo da ga nosim s ljubavlju i odanošću.« 

»Potražit ću nešto za jelo, i mislim da će se već neš- 
to naći«, ponudi se svećenik pripravno. 

»O, ne tražite toga! Nećete to sigurno naći kao ni su- 
hih drva. Molim, poučite me kako ću moći Boga sve više 
ljubiti!« 

Dugo je ove noći Vianney govorio ovoj siromašncj 
ženi koja mu je pred mnogo godina poklonila veliku 
dragocjenost, moći svete Filomene. Sve se više divio nje- 
noj pripravnosti da trpi. Paulina Jaricot, koja je kod 
njega tražila utjehu, sad ga je sama učila da još više 
nego dosele ljubi križeve koje je imao svakog sata ho- 
siti. 

Na tornju je odbio jedan sat kad se svećenik napo- 
kon digao. »Moram sad ići. Grešnici me traže. Ostanite 
tu i otpočinite! Do podne vas nitko neće smetati.« Sa zi- 
da skine drveno raspelo i dade ga Paulini Jarocot u ruke. 

»To je najbolje što vam mogu dati, i jedino ove no- 
ći. Sutra ćemo vidjeti dalje.« 

Kad je o podne došao u stan, Pauline nije više bilo. 
Vianney je neće više nikada vidjeti. 


IGRA JE ZAVRŠENA 


Pred oltarom svete Filomene klečao je Ivan Vianney, 
oči je upro pun nježne ljubavi k djevici - mučenici, a 
ona ga je gledala milo u neprolaznoj ljepoti. Pred nju 
je položio kitu cvijeća, poput mladića koji u svojim pr- 
vim danima kiti cvijećem svoju zaručnicu. 

»Posljednje je to proljeće koje me k tebi dovodi«, 
reče on smiješeći se. »Slijedeće ćemo, ako Bog da, sla- 
viti skupa u nebeskoj slavi. Kad god sam k tebi došao, 
bilo je u mom srcu proljeće, nado i radosti moja! Ti 
si me za ovo mnogo godina učinila bogatim, ali.uzdarje 
što sam ti ga donosio bilo je neznatno. Nešto svijeća, neš- 
to cvijeća, i to je bilo sve! Ne zamjeri mojoj siromašti- 
ni! Ja toga već neću više moći, ali moja će te djeca re- 
siti kako zaslužuješ. Ona će ti sagraditi crkvu koja će 
tebe biti dostojna, ti, zvijezdo moja u noći, sunce svih 
mojih dana, slatka svjetlosti mojih očiju! Ave, Filome- 
na! Velika radosti moga srca, ave!« 

Na dan Uskrsa navečer sabra Vianney još jednom 
oko sebe svoje stado. 

»Pozvao sam vas k sebi«, reče s propovjedaonice sla- 
bim glasom, »kao Mojsije svoj narod na kraju dugog 
putovanja po pustinji prije nego što će se uspeti na br- 

do svoje smrti. Hvala vam za vašu ljubav, hvala što ste 
me podnasili tolike godine. Nikada mi niste ništa odbi- 
li Za što sam vas zamolio. Danas ste ujutro pripravili u 
svome srcu Spasitelju stan. Eto, toga vas dana molim 
da sagradite novu kuću Božju; sagradšte crkvu na čast 
male svetice koja je našem selu bila dobročiniteljica, 
koja je utješila tolike duše te činila tolika čudesa mijlo- 
srđa! Ja je vama ostavljam kad se od vas opraštam. Sa- 
gradite crkvu svete Filomene! Glas izdaje mene, jadna 
stara čovjeka. Uskrsna milost neka rasvijetli vaša srca. 
To je što vam želim.« 

Još jednom dođe Tijelovo. Župnik, upirući se teško 
o svoj štap, išao iza Presvetog ulicama i poljima. Sam 
nije mogao nositi pokaznicu, ali je kod sva četiri oltara 
dao njom blagoslov. To je bio posljednji svečani dan 
njegova života. 

Unatoč ljetnoj sparini ustrajao bi dan za danom i 
noć za noću u ispovjedaonici, ali sile su mu sve više po- 
puštale. 

Jedno poslijepodne ostavi crkvu u neuobičajeno vri- 
jeme i teško koračajući ode u kućicu u kojoj je stanova- 
la Katarina Lassagne. 

»Jao, draga Katarino, ne mogu dalje«, uzdisao je na- 
slonivši se, napola bez svijesti, na dovratak. 

»Uniđite i sjednite«, zamoli ga Katarina uplašeno. 
»Dat ću vam toplog mlijeka.« 

»Ne, ne treba! Što mi treba to je mir. Malo ću pri- 
leći.« I ode opirući se o štap te se odvuče u župni dvor. 

Međutim je Katarina pripravila mlijeko. No, kad je 
došla u župni stan s vrućim mlijekom, Vianney je opet 
silazio niz stepenice. 

»Ali kamo ćete to?« zavapi Katarina preneražena. 
-Vi ste htjeli prileći.« 

»Palo mi je na pamet da za to nemam vremena«, 
odgovori župnik. »Ima ih još puno koji u crkvi čekaju 
na me.« 

»No, popijte barem mlijeko.« 

»Ne, ne, neću ništa!« 

»Velečasni, vi morate uzeti mlijeko!« 

Vianney se uhvati za čelo. »Ti mi uzrokuješ glavo- 
bolju.« 

»Najprije popijte mlijeko«, ustraja Katarina. 

»Pusti me da idem!« 

»Ne, najprije mlijeko!« 

Konačno se župnik otme i pođe prema crkvenom ir- 
gu. Katarina pođe za njim. 

»Vi ćete popiti svoje mlijeko pa makar ga nosila u 
ispovjedaonicu.« 

»Katarino, hodočasnici već gledaju ovamo.« 

»Ne dajte im zao primjer, i učinite što vam se kaže!« 

»No dobro, onda daj ovamo!« Vianney zaista ispije 
čitavu šalicu mlijeka i otrese se brzo od svoje neumolji- 
ve kućanice. 

Mnogi su hodočasnici gledali sućutno za starcem 
koji se žurio u crkvu. Ali, Katarini je bilo na utjehu 
kad joj je župnik navečer na povratku rekao: »Ipak, Ka- 
tarino, bez onoga mlijeka ne bih izdržao.« 

Posljednjih dana mjeseca srpnja bio zrak poput 
ognja. Vrućina i zagušljiva para učinile su boravak u 
crkvi nepodnosivim. Doduše, vrata su bila otvorena, ali 
mjesto hlada ulazio je samo zrak vruć kao iz krušne peći. 
Mnogi hodočasnici su se onesvijestili, drugi su iznemogli 
morali izići iz crkve. Samo je župnik ustrajao, kao sva- 
ki dan, sate i sate u svom uskom zatvoru. 

Pa ni kasna večer ne donese hlada. Dršćući od na- 
pora ostavi Vianney oko deset sati ispovjedaonicu i kle- 
kne na posljednju molitvu pred svetohranište. Dugo je 

tako ustrajao upirući se o svoj štap. Onda namigne 
starom Oriolu, imućnom posjedniku iz Pćlussina, koji se, 
ima tome nekoliko godina, nastanio u Arsu te s nekoli- 
ko drugih muževa vršio dužnost pazitelja crkve. 

»Dajte mi svijeću«, zamoli Vianney vjernog pomoć- 
nika, te se ovaj požuri da ispuni župnikovu želju. Drže- 
ći svijeću u ruci išao je Vianney od jednog oltara do 
drugoga, promatrao dugo svete slike poput vjernih pri- 
jatelja kojima je namjeravao da kaže posljednji zbo- 
gom. Znao je župnik da je došlo vrjeme oproštaja. U sv- 
jetlu svijeće sjao je kip Naše drage Gospe sa srebrnim 
srcem Arsa na grudima. 

»Ave Maria!« izreče starac prignuvši koljena. Dalje 
je išlo svjetlo svijeće do slike svetog Josipa. 

»Tebe sam ljubio za čitava svog života! Tako sam ti 
rado htio sagraditi posebnu kapelicu. Primi tu moju 
dobru volju i tješi me na samrti«, uzdisao Vianney. 

U crkvi su bile još slike pape Siksta, zaštitnika crk- 
ve, i Blaža čudotvorca. Župnik ih pozdravi kao stare, 
drage znance. 

Svjetlo svijeće ide dalje i obasja junačkog đakona 
Lovru, nerazdruživog pratioca papina koga je slijedio u 
smrti; zatim svetog Franju Asiškoga kojega je siro- 
maštvo i ljubav Božju Vianney nasljedovao; svetu Ka- 
tarinu Sijensku, arkanđele Mihovila, Gabrijela i Rafaela 
s mladim Tobijom; napokon svetog prosjaka Benedikta 
Labre koji je bio gost njegova djeda i čije je pismo 
župnik brižno čuvao poput svete dragocjenosti. Dugo je 
stajao noćni mošitelj pred slikom »čovjeka boli« u ka- 
pelici »Ecce homo«, te se sjećao trpljenja u svom životu. 

»Sve si trnje pobirao s mojih puteva i njime ovjen- 
čao svoje čelol« govorio Viamney uz suze. Još jednom 
ode kapelici svetog Ivana Krstitelja. Svjetlo svijeće o- 
basja natpis na ulazu: »Glava je njegova bila cijena 


413 


jednog plesa.« Kako je jako bio uplašio njegovo srce 
razuzdani ples svijeta! No sada je umuknulo svjetovno 
uživanje, a pod starim hrastovima čulo se hodočasničko 
pjevanje. Krstiteljeva kapelica donijela je proštenjarima 
mir, ali za Vianneya je ona postala mjestom mučeništ- 
va. No sada će biti konac strpljivo podnesenim mukama. 

Pred slikom svete Filomene izrekao je župnik pos- 
ljednji pozdrav. Zatim položi svijeću na njezin oltar. 

U noći Vianney nije mogao zaspati. Kratko iza po- 
noći ustane i dovuče se do svoje ispovjedaonice. Ali ga 
uhvati žestoka vrtoglavica. Nekoliko puta se onesvijes- 
tio. Više je puta morao izići iz crkve da se vani na svje- 
žem zraku malo oporavi. 

U šest sati odsluži uz kapelanovu pomoć svetu Misu. 
Kad je iza podizanja držao u ruci sveto tijelo Isusovo, 
šapne: »Gospodine, kad bih znao da te ne bih smio gle- 
dati u vječnosti, ne bih te nikada pustio iz ruku!« 

Iza svete Mise povrati se u ispovjedaonicu, dok ga je 
sveudilj tresla groznica. I toga je dana htio držati krš- 
ćanski nauk. No osjećao se tako slabo te je dozvao sta- 
rog Oriola i zamolio ga za nešto vina. Kako nije htio če- 
kati dok mu donesu čašu, ulije iz boce nešto vina na 
dlan i ispije. Bez pomoći uspe se na malu propovjedao- 
nicu i poče govoriti. Njegov glas je bio tako slab te ga 
nitko nije mogao razumjeti. Uvijek se iznova okretao 
prema svetohraništu. To mu je bila posljednja propo- 
vijed. 

Sve do kasno navečer ustraja u ispovjedaonici. Onda 
se vrati kući upirući se o rame brata Jeronima. Na putu 
stajala obitelj Garets: načelnik sa ženom i djecom. Svi 
pokleknu, a župnik ih blagoslovi. Samo uz najveći na- 
por domogne se svoje sobe. Sakristan mu pomogne u 
postelju, a onda ga na njegovu želju ostavi sama. Kata- 
rina Lassagne bdjela je u susjednoj sobi 

Sat iza ponoći digne se Ivan Viamney još jedanput 
da će u crkvu, ali ga spopala takova vrtoglavica da nije 
mogao ni koraknuti. Nesvjesno vikne za pomoć. Vjerna 
doša priskoči i pomogne mu da se opet spusti na 
ežaj. 

»Eto, to je moj jadni svršetak!« stenjao župnik. »Po- 
Zovi župnika iz Jassansa!« 

Krajnje prestravljena otrča Katarina po sakristana. 

»To je, eto, moj konaci« opetova Vianney. »Molim 
vas, pozovite mi ispovjednika!« 

»Pozvat ću i liječnika«, obeća brat Jeronim. 

-Uzalud je to«, izusti bolesnik. Meni više ne može 
pomoći nijedan liječnik.« 

Međutim su dozvali i kapelana. 

»Sveta Filomena, koja vas je izliječila prije šesnaest 
godina, i ovaj će vas put izliječiti«, reče vjerni Toccanier. 

»Ne, ne, sad mi ne može pomoći ni mala svetica«, 
odvrati starac. 

U zoru stupi u sobu župnik Beau iz Jassansa, a ma- 
lo kasnije i liječnik. 

Doktor Saunier mogao je ustanoviti samo krajnju 
iznemoglost, a kad su ga puni straha pitali za njegovo 
mišljenje, reče: »-Ako popusti vrućina, možemo se još 
nadati, ali ako ustraje, izgubit ćemo ga.« 

No trideseti srpanj ne donese bolesniku olakšicu. 
Već u rane sate sunce je peklo nemilosrdno. Zastrli su 
prozore mokrim krpama, dapače, vjerni su župljani ob- 
jesili oko kuće velike ponjave koje su neprestano kvasi- 
li vodom. 

Plačući grnuli su hodočasnici prema vratima župnog 
stana; opsjedali oltare da isprose čudo. Ali su vijesti, 
koje su dolazile iz bolesničke sobe, bile sve bezutješnije. 


Sveti župnik je bio na umoru. 

U velikoj poniznosti ispovjedi se Vianney subratu. 

»Bojite li se smrti?« upita Ljudevit Beau. 

»Čudno je to«, odgovori Vianney slabim glasom. 
»Ja sam se uvijek bojao doći pred Božji sud kao župnik. 
No sad je nestalo svakog straha. Umirem bez tjeskobe 
uzdajući se u milosrđe Bočžje.« 

Arska su zvona zvonila kad je župnik Beau nosio 
svetu popudbinu. Dvadeset svećenika pratilo je Presve- 
to sa zapaljenim svijećama. 

Velikom su svećeniku, koji je čekao svoga Spasitelja, 
potekle suze niz naborano lice. 

»Zašto plačete, oče moj?« upita brat Ilija, jedan od 
redovnika iz dječačke škole. 

»O, bratel« jecao Vianney. »Tako je žalosno posljed- 
nji put primiti svetu Pričest.« 

Sjaj prijeđe njegovim licem kad je primio u svoje 
srce dragoga Gospodina. Velikom pobožnosti primi pos- 
ljednju pomast. 

Iza svetih obreda u sobi je ostao župnik Dubois iz 
Fareinsa da drži stražu. 

»Vi ste sada zajedno s dragim Bogom«, reče stari 
subrat. 

»Da, prijatelju!« povladi Vianney, a iz očiju mu 
sjala nadzemaljska radost. 

Ni narednih dana nije popustila žega. Po sobi let- 
jele muhe, a jedna od sestara sv. Josipa kušala ih ot- 
jerati s oznojenog župnikova čela. 

»Pustite samo muhe, draga sestro«, nasmiješi se 
Vianney. »Samo jedno je dosadno, grijeh!« 

Mnogi hodočasnici i župljani dolazili bi u sobu, 
molili za posljednji blagoslov ili ispovljedali svoje grije- 
he. Uvijek je iznova bolesnik podizao ruku na blagoslov 
ili za odrješenje. 

2. kolovoza dođe u sobu župnik Raymond, neka- 
dašnji kapelan. Plačući klekne pred siromašnu slamnja- 
ču na koju su Vianeya položili na njegovu izričitu želju. 

»Oprostite mi«, jecao je onaj koji je toliko jada na- 
nio starcu župniku. Vianney ga srdačno zagrli. 

»Vaš me posjet jako tješi«, šaptao on. »Čekao sam 
na vas.« 

Istoga dana dovedu u sobu djevojčicu koja je žup- 
niku plačući javila da joj je djed na umoru i da moli 
blagoslov. 

»A tko je tvoj djed, dijete moje?«, upita Vianney. 

»On se zove Antun Givre«, odgovori djevojčica. »On 
uvijek pripovijeda kako vam je pokazao put u Ars, a 
vi ste mu rekli da ćete mu za to pokazati put u nebo.« 

»Da, znam«, nasmiješio se starac. »Reci svome djedu 
da ću ga sutra dovesti do nebeskih vratiju!« 

Srijedu, 3. kolovoza, proveo je umirući u nepresta- 
nom sjedinjenju s Bogom. Istom ga biskupov posjet, 
koji je prispio navečer, probudi iz ushićenja. 

Biskup Langalerie zagrli župnika uz suze te obeća 
da će se za nj moliti u crkvi. Vianney zahvalno kimnu 
glavom, ali govoriti nije više mogao. 

Oko deset sati navečer činilo se da se približio ko- 
nac. Toccanier je izmolio molitve za umiruće i dao mu 
papinski blagoslov. Oko ponoći pruži misionar Monnin, 
jedan od najvjernijih župnikovih pomagača posljednjih 
godina, umirućem križ na poljubac. Onda poče moliti. 

4. kolovoza, na blagdan sv. Dominika, podigne se 
silna bura. Munje sijevale, a gromovi tresli kućom. 

Smiješak preleti licem umirućeg. To je sigurno bila 
posljednja buka kojom ga je rogonja još jednom htio 
prestrašiti. Ali nad njim nije više imao moći. 

»U susret ti došli sveti anđeli i uveli te u raj ne- 
beski!« molio Monnin uz bjesnilo nevremena. 

Čuješ li, rogonjo? Anđeli Božji! On je već poslao na- 
prijed svoga anđela da podigne siromašnu lopticu s pra- 
ha zemlje, na kojoj si je ti gazio, rogonjo! Tvoja igra je 
svršena! Paklena je igra prestala. Bog se smilovao. Po- 
kazao je svoju moć i slavu! 

Sa smiješkom na usnama dahne Vianney oko dva 
sata iza ponoći u rukama brata Jeronima posljednji put. 
Stari mu Oriol zaklopi oči. 

Oluja je prestala, a nebom se osule zvijezde. S tor- 
nja se oglasi mrtvačko zvono, a i po okolnim mjestima 
zajecala su zvona. 

S mještanima i hodočasnicima koji su one noći bo- 
ravili u Arsu plakala je Francuska za svetim svećenikom. 
Čitav su dan prolazili vjernici pokraj sobe u prizemlju 
gdje je ležao pokojnik. 

Uz golemo učešće vjernika sproveo je na posljednji 
počinak sveca biskup iz Belleya. 

»Znaj, dragi brate«, rekao je natpastir nad otvore- 
nim grobom, »najljepši i najpoželjniji dan moga bisku- 
povanja bio bi onaj kad bi mi bilo dopušteno, po nepo- 
grešivoj odluci Crkve, da te svečano proslavim i da tebi 
na čast zapjevam: 'Euge, serve bone et fidelis! Ded, 
slugo dobri i vjerni, uđi u veselje Gospodara svojega!.« 

14. kolovoza poločili su pokojnikovo tijelo u grob- 
nicu koju su načinili u crkvenoj lađi. Crna mramorna 
ploča pokrivala je grob. Pod isklesanim kaležem stavili 
su riječi: 

»Ovdje počiva Ivan Marija Baptista Vianney, 

župnik arski.« 


Papa Pijo X, koji je zasjeo na Petrovo prijestolje 
na godišnjicu Vianneyeve smrti, 4. kolovoza 1903, prog- 
lasi 8, siječnja 1905. velikog svećenika blaženim. Sa svih 
rimskih crkava slavila su zvona novog blaženika, a tride- 

set tisuća hodočasnika sa svih strana svijeta pjevalo je 
u bazilici Sv. Petra oduševljeno: »Tebe Boga hvalimo«. 
Na Duhove 31. svibnja 1925. proglasi papa Pijo XI, 
kardinalima i i biskupima, rijin dvjesta trideset i 


udare ti odušenijano EBcanje tisuće 1 žiuća vina, i 
zatim su paši na koljena i molili: 


»Sveti Ivane Marija Vienney, mali za nasi« 


KRAJ 

